
Predgovor 


Knjižica »Posljednje stvari čovjeka« izlazi u vremenu Došašća, 
kada sve vjernike obuzima posebni osjećaj radosti radi blizine rođen¬ 
dana Gospodnjeg. Crkva to i želi, jer svoju djecu pripremana dolazak 
Kneza mira. U vremenu bez mira, kada oni koji su pogođeni ratnim 
zbivanjima u raznim dijelovima svijeta, vapiju sa prastarim pozivom: 
Dođi Gospodine i nemoj kasniti-, a drugi strepe od neizvjesne 
budućnosti koja prijeti cijelom ljudskom rodu. Najveći povjesničar 
zadnja dva stoljeća drArlnold Toynbee u svojih deset knjiga studije 
o povijesti čovječanstva nabraja desetak civilizacija koje su tokom 
povijesti potpuno uništene. Sa zabrinutošću proriče istu »teodicejsku 
dramu« ovoj našoj civilizaciji. Postoji, tvrdi on, samo jedan lijek: 
Povratak Kristu i njegovoj nauci. 

U tu teodicejsku dramu uključen je svaki čovjek od početka 
ljudskog roda. Kršenje Božje volje, rađa nevoljama koje zahvaćaju 
cijelog čovjeka. Stoga Crkva već kroz stoljeća, pa tako i danas, cijelo 
vrijeme Došašća uz veseli nagovještaj Kristova prvog dolaska govori 
sa svom ozbiljnošću o drugom Kristovom dolasku. Nema više malog 
Djetića koji nemoćno plače u staji. Sjećanje na taj događaj ima samo 
jednu svrhu: da nas podsjeti na njegovu ljubav. Vođen tom ljubavlju 
popeo se na križ, ali je i uskrsnuo i opet će doći u slavi suditi žive i 
mrtve. To je stvarnost u kojoj se nalazi i svaki pojedinac u svim 
vremenima, i sve zajednice u svim vjekovima »Odonud će doći suditi 
Eve i mrtve«. Sudbina svakog pojedinca na Sudnji dan, ovisi o 
presudnom danu za svakog čovjeka, a to je njegov posljednji dan u 
ovozemaljskom životu. Taj je dan obzirom na kratkoću ljudskog 
života i neizvjestan i sudbonosan. »Kako drvo padne tako ostane 
ležati«,kaže stara riječ. Susret s Gospodinom na posebnom sudu, 
odredit će svakome stranu na kojoj će se naći i na sveopćem sudu. 
Gospodin nas zove, Crkva ponavlja, da budemo pripravni u svako 
doba. Mislima na posljednje stvari čovjeka posvećeno je ovo djelce. 
Duh Božji opominje »sjeti se čovječe svojih posljednjih pa nećeš 
nikada sagriješiti«. 

Knjižica je osamnaesta po redu izdavanja,a treća ove godine. 
Kao i kod dosadašnjih izdanja želim napomenuti da nema nikakove 
ni znanstvene ni literarne pretenzije. Želi samo pružiti braći svećen- 



icima građu za pastoralni rad,a vjernicima za razmišljanje. Brojni 
poticaji crkvenih poglavara, braće svećenika kao i vjernika, govore 
mi da su to shvatili i prihvatili. Neka i ova knjiga bude nastavak tome 
nastojanju. 

Đakovo u Došašću godine Gospodnje 1993. 

Suđeno je čovjeku umrijeti 


Porijeklo smrti. 

Suđeno je čovjeku umrijeti, a poslije toga sud«. (Hebr, 9,2) 
Kada je to suđeno i radi čega ta teška presuda? Svaki se naime sud 
odnosi prema krivcu prema težini njegove krivnje. Kako se radi o 
veoma teškoj kazni, očito je da se radi o velikoj opačini. To nam 
pitanje razjašnjava sveti pisac, na prvim stranicama Biblije. Odmah 
nakon stvaranja prvog čovjeka i žene. »Jahve, Bog napravi čovjeka 
od praha zemaljskog i u nosnice mu udahne dah života. Tako 
postane čovjek živa duša«. I Jahve, Bog, zasadi vrt na istoku, u 
Edenu, i u nj smjesti čovjeka kojega je napravio. Tada Jahve, Bog, 
učini te iz zemlje nikoše svakovrsna stabla-pogledu zamamljiva, a 
dobra za hranu-i stablo života, nasred vrta, i stablo spoznaje dobra 
i zla.« 

Taj izvještaj svjedoči o dobroti Boga, koji je čovjeku dao tijelo 
i dušu, stavio ga u raskošni vrt sa »svakovrsnim stabli ma « 
zamamnim za gledanje i dobrim za jelo«. Te su riječi nadopuna 
izvještaju kako o stvaranju čovjeka, načinjenog Bogu sličnim, kao 
muško i žensko, tako obilju darova koje im je poklonio: »Vladajte 
ribama u moru i pticama u zraku i svim živim stvorovima što puze 
po zemlji«. I doda Bog: »Evo dajem vam sve bilje što se sjemeni, po 
svoj zemlji, i sva stabla plodonosna što u sebi nose svoje sjeme: neka 
vam bude u za hranu«. Biblija, međutim, posebno izdvaja dva stabla 
»stablo života«, nasred vrta, i »stablo spoznaje dobra i zla«. 

Sudbonosna naredba. — »Jahve, Bog uzme čovjeka i postavi 
ga u edenski vrt da ga obrađuje i čuva. Jahve, Bog, zapovijedi 
čovjeku: »Sa svakoga stabla u vrtu slobodno jedi, ali sa stabla 
spoznaje dobra i zla da nisi jeo. U onaj dan u koji s njega okusiš, 
zacijelo češ umrijeti«. Ovakova zapovijed dana praroditeljima, 
usred obilja u edenskom vrtu, zaista svjedoči kako je Bog ljubio 
svoje stvorenje sjedne strane, a s druge strane kako je nevjerojatno 
malo tražio od biča koje je on stvorio. Lako je stoga shvatljiva i 
prijetnja, vezana uz tu naredbu. Bilo bi za nadati se da će prvi ljudi 
s radošću i zahvalnošću prihvatiti taj jedini Božji zahtjev i prigrliti 
ga. No zbilo se nešto nevjerojatno, neshvatljivo za ljudski um. 

Čovjek je tu jedinu jasno izraženu želju Stvoriteljevu, prezreo i 
odbacio. Zašto? 

Đavolska prijevara, »Zmija bijaše lukavija od sve zvjeradi što 
je stvori Jahve, Bog. Ona reče ženi: »Zar vam je Bog rekao da ne 
smijete jesti ni sa jednog drveta u vrtu?« Žena odgovori zmiji: 
»Plodove sa stabala u vrtu smijemo jesti. Samo za plod sa stabla što 
je nasred vrta rekao je Bog: »Da ga niste jeli«! I ne dirajte u nj, da 
ne umrete«! — Nato će zmija ženi: »Ne, nećete umrijeti! Nego, zna 
Bog: onog dana kad budete s njega jeli otvorit će vam se oči, ivi ćete 
biti kao bogovi, koji razlučuju dobro i zlo«. Vidje žena da je stablo 
dobro za jelo, za oči zamamljivo, a za mudrost poželjno: ubere ploda 
njegova i pojede. Dade i svom mužu koji bijaše s njom, pa je i on 
jeo. Jada se obadvoma otvore oči, i upoznaju da su goli. Spletu 
smokova lišća i naprave sebi pregače.« 

Teška kazna za teški prijestup. Biblija pripovijeda što se desilo 
nakon neposluha praroditelja. Dok se njih dvoje izgovaraju: muž na 
ženu, a žena na zmiju, Bog izriče presudu: »U mukama ćeš djecu 
rađati« — govori ženi,... »Muž će gospodariti nad tobom«. — 
Čovjeku govori: »Zemlja neka je zbog tebe prokleta: s trudom ćeš 
se od nje hraniti svega vijeka svog... U znoju lica svoga, kruh svoj 
ćeš jesti dokle se u zemlju ne vratiš: ta iz zemlje si uzet bio-prah si i 
u prah ćeš se vratiti«. — Apostol kratko tumači: »Po čovjeku dođe 
na svijet grijeh, a po grijehu smrt«. Kroz tisuće godina je u ljudskom 
rodu uvreda vladara smatrana kao najveća opačina — »uvreda 
veličanstva«, a za neposluh uvredu, pogotovo za pobunu protiv 
vladara, bila je neminovna smrtna kazna. Sve do našeg stoljeća, gdje 
je nekoliko tirana poslalo u smrt stotine milijuna ljudi, unatoč 
njihove nevinosti s jedne strane, a intelektualne bijede kao i 
moralne, s druge strane, onih koji su ih slali u smrt. Sva pak težina 
grijeha praroditelja, leži u tome, što su svjesno prihvatili obećanje 
sotone da će postati kao bogovi. Nema sumnje da se radi o najtežem 
prijestupu, buni protiv svoga Stvoritelja i najvećeg dobrotvora. Uz 
kaznu smrti, lišeni su bili ostalih mimo naravnih darova: razum im 
je potamnio, volja oslabila i postala »uvijek sklona grijehu«, umjesto 
sretnog života u »vrtu naslade«, baštinili su za sebe i sve svoje 
potomstvo patnje, težak i mukotrpan život — te na kraju smrt. 

Što se tiče baštine koju su nam naši praroditelji namrli, i pitanja 
zašto moramo svi trpjeti i umrijeti, moramo odgovoriti slikom iz 


svakidašnjeg života. Čim se kralju rodi dijete, njegov sin stiče pravo 
na prijestolje. Izgubi li kralj prijestolje iz bilo kojega razloga, gubi 
ga i baštinik. Dijete bogataša bez ikakove svoje zasluge samim 
rođenjem postaje baštinik svega dobra, no ako otac krene lošim 
putem, raspe svoj imetak, njegovo dijete, bez ikakove svoje krivnje 
ostaje bez ičega. Jedna od najžalosnijih pojava u svjetskoj povijesti 
jest ustanova ropstva. Neravnopravnost crnaca na pr. u Americi, 
izvire iz boje njihove kože. Djeca crnih roditelja, samim rođenjem 
baštine boju kože radi koje će biti diskriminirani cijeli život, gubiti 
prava, položaj u društvu, kao i ugled koji uživaju ljudi bijele rase. 
Iako se stanje u tom pogledu popravlja, još će dugo nevini ljudi 
trpjeti mnoge nevolje. — Svako se dijete rađa s izvornim grijehom: 
bez milosti i prava na vječnu baštinu. Grijeh na duši, pučkim 
jezikom, čini dušu »crnom«. »Svi smo sagriješili u jednom čovjeku« 
tumači Apostol. Svi smo baštinici svega što izvire iz toga grešnog 
stanja, te na kraju-smrti. 


Svi ćemo umrijeti 

Smrt je posljedica grijeha, kazna za grijeh, koja jasno ukazuje 
na činjenicu da je grijeh buna protiv Boga sjedne strane, a s druge 
da grijeh uzrokuje radi neprijateljstva s Bogom teške nesreće. 
Najteža je pak smrt u nemilosti Božjoj. Stoga nas Duh Sveti potiče 
na spasonosno razmišljanje o smrti i savjetuje: »Kod svih svojih djela 
misli na posljednje stvari, pa nećeš nikada sagriješiti«. (Sirah 7,36). 

Umiru svi i svuda. Crnačko pleme Kambasi u istočnoj Africi 
ima sačuvanu ovu legendu. Prije mnogo, mnogo godina ljudi iz tog 
plemena, očajni što smrt neprestano hara u njihovoj zemlji, poslali 
su najpametnije ljude na sve strane svijeta, ne bi li pronašli kraj gdje 
smrt ne vlada. Za nekoliko godina, nakon dugog lutanja, svi su se 
vratili kući, sazivali cijelo pleme i žalosni podnijeli izvještaj: »Smrt 
svuda vlada. Ostanimo ovdje i umrimo, kao što umriješe očevi naši, 
jer nema na zemlji kraja gdje smrt ne vlada.« 

Kraljević i smrt. Došao je iz daleke Perzije u grad Rim, o 
kojemu je čuo toliko lijepih stvari. Dočekali su ga sa počastima, 
vodili ga kroz grad, s ponosom mu pokazivali velebne palače, 

hramove, raskošne vrtove, kazališta i sve ono što je Rim proslavilo 
u cijelom svijetu. Na kraju su mu pokazali i groblje. Kada su ga pitali 
kako mu se Rim sviđa, odgovorio je: »Sve je lijepo i svemu se divim, 
ali je žalosno dodao: »Vidim da se i u Rimu umire«. Otišao je u svoju 
domovinu, da u njoj živi-i umre. — Rezignacija, predaja smrti, 
uzrokovana je neibježivošću te činjenice, o — čemu ima mnogo 
svjedočanstava iz Staroga svijeta. Nije strana niti zajednici Izraelaca, 
što kroz stoljeća svjedoče sveti pisci, koji uz tugu koju uzrokuje 
gubitak najdražih osoba, kao i svijest o vlastitoj smrti žele na različite 
načine dati oduška svoje predanosti volji Stvoriteljevoj. Pišući o 
tome imaju nakanu da članove svoje zajednice navedu na predanje 
volji Božjoj, kao i mislima o pripravnosti za susret s Bogom. 

Biblijska poruka. »Tko će od ruku podzemlja dušu sačuvati«? 
'Iako uzdiše Psalmista (Ps 8,49). Smrt unosi gorčinu u ljudske duše, 
ali uza sve to čovjek je mora prihvatiti kao neminovnost, ali i kao 
volju Gospodnju. 

»O smrti, kako je gorka pomisao na te 
čovjeku sretnu koji živi usred dobara svojih 
čovjeku koji živi spokojno i u svemu napreduje, 
i još ima snage uživati raskoš. 

O, smrti, odluka je tvoja dobro došla 
čovjeku ubogu i bez snage, 
i istrošenu starcu izmorenu brigama 
nevjeričnu i na kraju strpljivost. 

Ne boj se zakona smrti, 
sjeti se onih prije tebe, 
i onih koji će poslije doći. 

To je presuda Gospodnja svemu živom 
i čemu se opirati volji Svevišnjega? 

Živio ti deset, stotinu ili tisuću godina, 

U podzemlju ti neće predbacivati dužinu života«. 

Pouka je višestruka. Bogati i oni koji su još u snazi, dospijeti će 
u ruke smrti i sve ostaviti. Patnici i siromašni, biti će baš po smrti 
izbavljeni. A smrt je presuda svima, pa se nema smisla protiviti 
onome što je volja Gospodnja. U smrti su svi izjednačeni. Naš svijet 
kaže: To je jedina pravda. 


Put svih smrtnika. David kralj i prorok, na samrti govori svojem 
sinu Salomonu: »Sada polazim na put svih smrtnika... Slušaj na¬ 
redbe Jahve, Boga svoga, idi njegovim stazama, drži se njegovih 
zakona«. (1 Kr 2,2-3). Život je nestalan i krhko je dobro, sjena, dah 
i ništavilo, i isprazan jer je na koncu svima suđeno umrijeti. »Svi 
odlaze na isto mjesto; svi su postali od praha i u prah se vraćaju«. 
(Prop 3,20). Međutim, takve misli uzrokuju kod čovjeka 
prepuštanje sudbini, ali nisu rijetke i riječi koje svjedoče o pravoj 
ljudskoj mudrosti. Mudri ljudi smrt prihvaćaju kao Božju odluku: 
»To je presuda Gospodnja svemu živomu, i čemu se opirati volji 
Svevišnjega?« (Sir 41,4). 

Život i smrt, istog porijekla. Jedan od najvećih kipara i slikara 
svih vremena Michelangelo Buonarotti, prilikom razgovora o smrti 
je rekao: »Ne bojim se smrti, jer je smrt kao i život, djelo ruku 
Božjih«, to je lijepo izražena misao, o potpunom predanju volji 
Božjoj. Nema govora o gorkom predanju smrti kao strašnoj 
neminovnosti, nego o svjesnom prihvaćanju Božje volje. 

Novi Savez 

Apostol Pavao podsjeća na podrijetlo smrti i veli: »Prema tome, 
kao što je po jednom čovjeku ušao grijeh u svijet, a po grijeh smrt, 
te tako smrt prijeđe na sve ljude jer svi sagriješismo«. (Rim, 5,12) 
— Svi ljudi »u Adamu umiru« (Rim 15,22), tako da »smrt kraljuje 
nad svijetom«. (Rim 5,14). 

»Thj osjećaj prisutnosti smrti što ga je Stari savez tako snažno 
održavao, odgovarao je stvarnosti, i iza sveopćeg kraljevstva smrti, 
naziru se obrisi kraljevstva Sotone, »kneza ovoga svijeta«, »Ubojjice 
od početka« (Iv 8,44). — Vladavina smrti dobiva snagu od grijeha: 
On je žalac smrti, jer je smrt njegov plod, ishod njegova plaća. (1 
Kor 15,56) — (R.B.T.). 

Smrt kraljuje nad svima. 

U jednoj crkvi na velikoj plohi prikazana je vlast smrti na ovaj 
način. Slikar je na prvom mjestu naslikao papu s trostrukom 
krunom, a ispod slike je natpis: »Ja vas sve učim«. Kraj pape je slika 
kralja s krunom na glavi s natpisom: »Ja vas sve branim«. Na 
zadnjem mjestu je seljak s plugom, a pod slikom naptpis: »Ja vas 
sve hranim«. Iznad tih likova stoji smrt u liku kostura. U ruci drži 
metlu s kojom gura sve u provaliju. Uz nju stoji: »Ja vas sve 
pometem«. la je misao o smrti koja sve stiže izražena u prastaroj 

pjesmi koja se pjeva uz grob svakog pokojnika još i danas, barem u 
jednom dijelu Slavonije: 

»Oj, čovječe, tužni kojoj hitiš strani? Hrliš izdaleka a svrha te čeka 

— velim: Stani! — Pomisli da ovdje stalnoga stana nemaš, več se od 
poroda za dan svog sprovoda vazda spremaš. — Nitko ostat neče, 
svatko umrijet ima, ili sluga tko je, jerbo suđeno je umrijet svima. 

— Zašto blago smrti koga ne otkupi, jer smrt blaga neće, nego u 
grob meće, sve što skupi. — Evo kuće vječne, oj čovječe, za te; ti 
sam si je odabra, kud te zla ii dobra djela prate.—Tvoj se život svrši, 
ovdje ležiš nijemo, zbogom veleć nama, da ti molitvama 
pomognemo. — Zbogom oče, majko, ja se od vas dijelim, braćo, 
sestre, druzi, svima vam u tuzi, zbogom velim. .. Prijatelji vjerni, 
gdjegoder vas ima, zbogom ostanite plakat prestanite: zbogom 
svima. — Kog sam ikad uvrijedio, dok sam s vam živ hodio, neka bi 
mi oprostio. — Zemlja zemlju nek pokriva dok ustane na sud živa. 

— Tek vas jedno molim sad ugrobu tamnom: za me se molite, dobro 
promislite tko će za mnom«. 

Ova oproštajna pjesma, po obliku zastarjela, po načinu se može 
ubrojiti u književnu naivu, ali po sadržaju veoma duboka, draga je 
vjernicima i mnogi izričito traže da se na grobu pokojnika pjeva. 
Gotovo uvijek izaziva i jecaje i plač, ne samo radi gubitka drage 
osobe, nego i radi umne poruke nad otvorenim grobom, onima koji 
ostaju. 

I on je umro kao svi članovi ljudskog roda. On, Krist, Bog naš. 
U nekoliko navrata čitamo u evanđelju nagovještaj vlastite smrti. 
Sin čovječji biti će uhvaćem, bičevan, popljuvan i razapet. On je i 
došao radi toga da umre za cio ljudski rod. Svojom smrću je potvrdio 
usporedbu o pastiru koji život svoj polaže za ovce svoje. Kada je 
svojim slušateljima rekao da nema ljubavi veće od ove da tko život 
položi za prijatelje svoje, nije to spomenuo kao mudru izreku-koja 
je bezuvjetno istinita-nego je to i sam učinio. Nitko od vjernika neće 
posmunjati u to da nas Bog ljubi više od ikoga na zemlji. Svakog 
pojedinca i sve zajedno. No kako Bog ne može umrijeti, uzeo je 
ljudsko tijelo koje će podvrgnuti zakonu smrti koji vrijedi za cijeli 
ljudski rod. 

Smrt Kristova-volja Očeva. U razgovoru s Nikodemom 
židovskim uglednikom kaže: »Tako je Bog ljubio svijet daje predao 
svoga Jedinorođenca, da nijedan koji vjeruje u njega ne pogine, već 


da ima život vječni«. (Iv 3, 16-18). Isus veli da ga je Otac predao, 
znamo kako: na muke i smrt. Sin je molio Oca u Maslinskom vrtu 
da ga »mimoiđe kalež« — no, Otac je htio da on umre, jer je »ljubio 
svijet«. I kada je Isus vapio na križu »Bože moj... za što si me 
ostavio« — ni tada Otac, koji je tolika ljudska stvorenja spasio od 
smrti, pa i na čudesan način-nije spasio, svojega Sina, 
Jedinorođenca. 

Smrt Kristova-sudjelovanje Duhva Svetoga. Anđeo Gabrijel 
navješta isusovo rođenje, i tumači Mariji da će »začeti po Duhu 
Svetom.« Isus »pomazan Duhom Svetim« počinje propovijedati. 
Navještati kraljevstvo Božje, u koje se ulazi obraćenjem. Zato je i 
došao na svijet Krist, da sve spasi istinom koju će propovijedati kroz 
tri godine, ali njegova smrt biti će cijena našega spasenja. Isus je 
prolio svoju krv — za sve ljude — opet uz sudjelovanje Duha 
Svetoga. U poslanici apostola Pavla Hebrejima piše: »Krv će 
Kristova —koji je po vječnom Duhu prinio sam sebe Bogu kao žrtvu 
bez mane — očistiti našu savjest od mrtvih djela da služimo živom 
Bogu«. (Hebr 9,14). To što je Krist prihvatio smrt za sve ljude, skida 
s tajne smrti, prividno prokletstvo i otkriva neprocjenjivu vrijednost 
smrti Kristove, pa i smrti svakog čovjeka. »Blago onima koji umiru 
u Gospodinu«. 

Zadnji časovi Isusova života. »Bilo je već oko šestog sata (tri) 
kad nastane tama po svoj zemlji. Hramski zastor razdrije se po 
sredini. Tada Isus vikne jakim glasom: »Oče u tvoje ruke predajem 
duh svoj«! Tb reče i izdahnu! (Lk 23,44-47). — Ispunio je svojom 
smrću volju Očevu i otišao Ocu svojemu, kako je i najavio. Svoje 
učenike pak tješi da ne klonu radi prijetnje smrti, »jer u kući Očevoj 
ima mnogo stanova«, a on će doći po sve one koji su mu bili vjerni 
»da i vi budete gdje sam ja«. Divna misao koja mora otkloniti svaki 
strah pogotovo očaj i beznađe, jer nakon svoje smrti, kao i Krist 
nakon svoje, odlaze u kuću Očevu. 

Isusovi učenici i smrt. »On sam postade sudionik u tome da 
smrću uništi onoga koji ima vlast nad smrću, to jest đavla i da 
oslovodi sve koji cijeli život bijahu podvrgnuti ropstvu strahom od 
smrti«! (Hebr 2,14,16). Za Kristove sljedbenike, po riječima Apos¬ 
tola, ne smije postojati strah od smrti, jer je taj strah vrsta ropstva. 

Nemojte se bojati. Apostol Ivan u proročkoj knjizi Otkrivenja 
zapisa poruku Duha, koja ima također svrhu uništiti strah od smrti: 

»Nemoj se više bojati muka koje te čekaju: đavo će brzo neke od 
vas baciti u tamnicu da »budete podvrgnuti kušnji«, i trpjet ćete 
»deset dana« nevolju. Ostani vjeran do smrti i dat ću ti vijenac- 
život!... Pobjedniku neće sigurno nauditi druga smrt«. (Otkr 2,10- 
11 ) — Kao što je Krist umro i otišao Ocu, tako će i svaki vjernik, 
nakon »nevolja« i »kušnji« ako ostane »vjeran« do smrti, biti os¬ 
lobođen one druge smrti, koju zove Apostol »smrt bez smrti« — 
vječno umiranje u nesretnoj vječnosti. 

Strašni jahač Apokalipse. »Kad Janje otvori četvrti pečat, čuh 
glas četvrtoga bića gdje viče: dođi! I najedanput se pred mojim 
očima pokaza »konj« zelenko, a onome što je jahao na njemu bilo 
je ime »Smrt«, a pratio ju je »podzemni svijet«. Njima bijaše dana 
vlast nad četvrtim dijelom zemlje »da ubijaju mačem, glađu, 
kugom« i zemaljskom »zvjeradi«. (Otkr 6,8). Crkveni tumač veli: 
Najgore donosi četvrti jahač — Smrt »Spominje ratove, kužne 
bolesti, što je veliki bič čovječanstva. Smrt svakako ostaje »prva 
neprijateljica čovječanstva«. Ljudi ne mogu da se liše misli na nju. 
Jer ona čeka svakoga, a ne zna se kada će koga stići. 

Nikoga ne napušta. »U svakoj kapljici koju popiješ, u svakom 
zalogaju koji pojedeš, imade i života i smrti. Samo Stoje smrt vjernija 
od života: svi će te ostaviti, svi će te zaboraviti, ali smrt neće«. (F. 
Mažuranić). 

Oda smrti. »U svesilju ti si najjača 
U svemjenju ti si stalnost jedina. 

Vlast vrhovna svud si i nad svima, 

A nad tobom: vječnost, samo Bog«! (Petar Preradović: »Smrt«). 
Ona je zapravo jedina velesila, sveobuhvatna, svud prisutna, 
nepobjediva. Mnogi su mnogo govorili o njoj. Malo je onih koji nisu 
na nju mislili, bilo iz straha, bilo iz očekivanja njezinog dolaska, i 
svega što iza toga slijedi. Veliki Michelangelo je rekao: »Na smrt ne 
misle dvije vrste ljudi: luđaci i kukavice. Luđaci jer nisu sposobni ni 
o čemu pametnom razmišljati, a kukavice, jer je strah oznaka 
njihova bića.« 

Smrt ne štedi ni mlade ni stare 

U narodnoj galeriji u Berlinu nalazi se slika umjetnika 
Spangenberga koja nosi naslov »Pratnja smrti«. Na slici se vidi smrt 


koja predvodi povorku kojoj se ne vidi kraja. U povorci se vide mala 
djeca, koju je smrt otela iz majčina naručja, i ona veća s vjencima u 
ruci koje su spleli u djetinjoj igri, gdje ih je smrt ugrabila. Vide se 
predvodnici mnoštva koji u rukama nose zvonce, a prati ih 
nepregledno mnoštvo. Vidi se vojnik u svojoj punoj snazi, drži u ruci 
oružje s kojim je izišao kao pobjednik iz mnogih bitaka, ali je i njemu 
zazvonilo jednog dana zvonce smrti. Iza njega ide mlada žena koja 
još na glavi nosi vjenčani vijenac. Smrt ju je pozvala na sam dan 
vjenčanja. Vide se mladi ljudi i starci, siromašni i bogataši, prosjaci 
i knezovi. Svi oni idu naprijed za smrću. Svi su oni-pratnja smrti. 

Psalmista uspoređuje smrt sa pastirom koji vodi stado njojzi 
povjereno. Htjeli ili ne htjeli, moraju svi za njom. 

Smrt mladih. Narodna mudrost veli: »Mladi mogu, stari 
moraju — biva — umrijeti. Kada gledamo svjetske statistike, 
izvanredno veliki postotak djece umire u prvim godinama života. 
Neki od gladi umoreni, neki bolešću iscrpljeni. Izvanredno je malen 
postotak onih koji dočekaju duboku starost. Smrt propovijeda 
svima: ovdje sam među vama, budite spremni. Prije ili poslije biti 
ćete moj plijen. Ona vreba iza svakog ugla, čeka u grmlju, mami u 
ponor ili duboke vode, šulja se oko kreveta starca i bolesnika a ne 
preza ni da ugrabi čedo iz njegove kolijevke. Podaci iz današnjeg 
svijeta, čuli smo to nekoliko puta iz dnevnog tiska i drugih medija, 
tvrde da svaki dan umre četrdeset tisuća djece i isto toliko odraslih 
samo od posljedica, ne podhranjenosti, nego naprosto-od gladi. 
Spominje se brojka od 30 milijuna godišnje. Smrt svuda prisutna, 
svima bliska, ne po njihovoj volji, nego po neumoljivom zakonu 
umiranja. 

Tko je prvi na redu? U odličnom društvu intelektualaca vodio 
se razgovor o jednom prijatelju iz njihova kruga koji je netom umro. 
Bio je najstariji među njima, pa mu je i bio red, kako su svi zaključili. 
Najstarijemu među njima netko tada reče: »Došao je red na vas«. 
Odgovorio je: »Nema tu nikakova reda. Kada sviraju orgulje, nije 
lijepo kada se čuju samo krupni glasovi. Nego: malo sitno, malo 
krupno, to je ugodno za uho«. Za kratko vrijeme umre jedan od 
njih, znatno mlađi, pa nakon dvije, tri godine još jedan, a onaj koji 
je bio »na redu« doživio je starost od devedeset dvije godine. 

Umiru i djeca. Veoma stara priča. Na dvoru moćnog kralja leži 
u postelji teško bolesni kraljević. Još je dječak, ali teška bolest gaje 

srušila, dovela na rub groba. Sjatili se liječnici iz cijele zemlje, 
pokušavali sve i sva, ali mališanu sve gorje. Napokon je svima bilo 
jasno: kraljević umire. Majka i otac zaplakani, ne ostavljaju ga niti 
časa. Tu su i brojni rođaci i dvorani. Svi hodaju na prstima i šapću, 
kao da se boje da će ih smrt čuti. U jedan tren mali samrtnik pogleda 
majku i zavapi: »Jeli mama da ja neću umrijeti«? »Nećeš sine« 
grcajući od plača odgovara ona, sva slomljena bolju. »Tata, ne daj 
me! Neću da umrem. Ne! Ni za što na svijetu otac te neće dati«! — 
Onda pozovi našu tjelesnu gardu neka uđu u sobu da me brane od 
smrti«. Kralj je izdao naredbu i za nekoliko trenutaka čuo se teški 
bat koraka oklopnika s mačevima i štitovima. Kraljević se okrenu 
zapovjedniku lijed od straha i zavapi »Kapetane, jeli da ćeš me 
braniti od smrti?« — »Svakako, kraljeviću« odgovara junačina a 
suze mu klize niz lice i brkove. »Naredi da svi vojnici stanu oko 
postelje«. Začas su ispunili cijelu prostoriju. »Zapovijedi da svi 
izvuku mačeve«. Mačevi su sjevnuli, čuo se zveket oružja u rukama 
kraljevih čuvara. I tada uđe smrt na vrata i odvede maloga kraljevića 
sa sobom. 

Ništa nije tako teško roditeljima, rodbini i cijeloj zajednici, kao 
kada umre netko od malenih, koji su tek zavirili u život. Nije lako 
reći što je bolnije na ukopu, plač majke i duboka bol oca, ili suze 
braće i sestara. Tfeško je i svećeniku, koji se saživi sa svojom 
zajednicom nakon godina zajedničkog života, a onda mora stati 
iznad groba svojeg učenika i moliti i govoriti, dok se jedva suspreže 
da i on ne zaplače. U takovim trenucima postoji samo jedna utjeha: 
utjeha vjere. Uz ostala velika dobra koja svim vjernicima pruža 
vjera, ta utjeha je najveće i nenadoknadivo dobro. 

Zašto blago smrti koga ne otkupi? Već smo naveli te riječi iz 
oproštajne pjesme na grobu pokojnika. Često su mi pale napamet, 
priča jedan svećenik, i to baš kod ukopa mladih. Što sve ne bi dali 
roditelji, da vrate u život svoje najveće blago, sina ili kćerku koje su 
izgubili. Često mu je padalo na pamet ono što nije bilo niti lijekova, 
niti prevoznih sredstava do bolnice u časovima teške bolesti. Ležala 
je u bolnici na kirurškom odjelu, gdje je čekala na operaciju slijepog 
crijeva. Velika gradska bolnica, pa se u sobi onih koji su čekali na 
liječnički zahvat, našlo nekoliko onih koji su se morali podvrći 
operaciji, koja se ubraja među najlakše, ali bez koje je smrt 
neminovna. Ležala je s njima i mala djevojčica iz brdskog kraja, koja 


ono što mu je ispričala sestra što se desilo onda kada... nije bilo - 
je zakasnila s dolaskom u bolnicu. Nastupila je perforacija slijepog 
crijeva, pomoći nije bilo, te je primala samo sredstva protiv boli, koje 
su u takvim slučajevima veoma jake. Za vrijeme jutarnje vizite, 
liječnik s pratnjom obilazi bolesnike, određuje dane za kirurški 
zahvat. Došao je i do djevojčice, Prepisuje joj lijekove, a mala 
zabrinuta pita: »Kada ćete mene operirati?« Liječnik zamuckuje i 
tumači joj kako će ona dobiti injekcije mjesto operacije. Već i manja 
djeca znaju iz razgovora starijih da je sigurna smrt ako se zahvat ne 
izvrši. Počela je plakati i moliti: »Gospodine doktore, molim vas i 
mene operirajte. Ja neću da umrem. Moj je tata jako bogat. Prodati 
će svu stoku, ako treba i zemlju, da mi spasi život. Molim vas ne 
dajte da umrem«. Plakao je i liječnik i njegova pratnja, ali pomoći 
nije bilo. jadno dijete umrlo je još te noći. — Jer smrt blaga neće, 
nego u grob meće, sve što skupi. 

Zašto se malena nije bojala smrti? Rodila se i živjela na tlu stare 
župe u istočnoj Slavoniji. Očaje izgubila u ratu, te je ostala s majkom 
i starijom sestrom-djevojkom, u rodnoj kući. Kao i sva djeca u to 
vrijeme, kada nije bilo još struje, pa niti kina, televizije niti radio 
aparata, bila je pripuštena prvoj pričesti nakon prvog razreda. U 
tihom malom selu, daleko od lošeg utjecaja gradske buke, mnogi su 
mališani žurili ne samo na vjeronauk, nego i na dnevnu misu, kao i 
na čestu pričest. Mala je Evica, kako se zvala, lijepo odgojena u 
uzornoj kršćanskoj obitelji, od prvog razreda, nakon prve pričesti, 
bila kao i mnogi drugi svaki dan na misi i na pričesti. Vrlo tiha i 
povučena, u lijepoj slavonskoj nošnji, doimala se kao dijete posebno 
nadareno, ali i naročito plemenito. Na svaki upit župnika, 
odgovarala je skromno sa smješkom na licu. Na vjeronauku i u školi 
odlično znanje, no zdravlje joj je bilo vrlo krhko. Nakon svršenog 
četvrtog razreda, pojavila se opaka bolest, koja je polako ali sigurno 
nagovještala smrt. Kada je bolest znatno uznapredovala, župnik je 
uz dozvolu biskupa, uz svete sakramente namjenjene bolesnicima, 
podijelio Evici i svetu potvrdu. Posjedio je malo uz bolesnicu, a onda 
majka, već u godinama, upita malenu u narječju svojega kraja: 
»Evice, jef ti nije žao umrft«? — »Nije«! kratko je odgovorila. 
Majka brišući suze nastavi: »Pa zar ne voliš Evice svoju mamu?« — 
Odgovorila je: »Jako te volim mama, ali više volim dragogo Isusa«. 
Za nekoliko dana otišla je svojem Isusu. Kada je župnik ispričao 

biskupu što se desilo, starac je brišući suze rekao: »Napišite njezin 
životopis, makar kratki«. Župnik je odgovorio: »Zaista tu se nema 
što pisati. Od prve pričesti kroz tri godine, redovno na ispovijedi 
svake subote, svaki dan na pričesti i to je sve. Jako je volila Isusa, pa 
je Isus rano došao po nju kako sam kaže »da i Evica bude zauvijek 
tamo gdje je on!« 

I on se nije bojao umiranja. Bio je i on Slavonac. Rođen u 
velikom slavonskom selu. U obitelji se rodilo jedanaestero djece. 
Peteoro je ostalo na životu ostali su maleni umrli. Među njima se 
isticao sin Mato, kojega je župnik zapazio među ostalim đacima, 
pozvao oca i preporučio mu ga da dđ u sjemenište. Otac Martin je 
bio bratim, kao i njegova žena, svaki dan su bili u crkvi, a kada je 
oslijepio vodila ga je žena slijepoga 22 godine svaki dan u crkvu i do 
pričesne ograde. Kada su se nekako snašli za školovanje, Mato je 
otišao u sjemenište, gdje je prema izjvešaju duhovnika pokazao ne 
samo svoju talentiranost nego i značajnu duhovnu zrelost. Prilikom 
njegove smrti, njegov duhovnik, kao i poznati pisac, svećenik, 
nazvali su ga drugim Alojzijem i Stanislavom Kostka... Zavolili su 
ga i poglavari i njegovi suškolarci, U sedmom razredu gimnazije piše 
članke po kršćanskim časopisima, a poglavari su tvrdili nakon 
njegove smrti, da je u Osijeku njegova zasluga bila za snažan vjerski 
zamah u redovima omladine. Prema svjedočanstvu svojih 
poglavara, obolio je na plućima od napornog rada — neumornog 
pisanja, i legao na samrtničku postelju. 

Ležao je danima dok mu se život polako gasio. Već u 
posljednjim danima zove svojeg najmlađeg brata k sebi i kaže: 
»Tuno, otvori košulju«. Svi su u kući nosili škapularsku medalju. 
Kada je vidio da je brat ima oko vrata, dahnuo je: »Dobro je! — I 
umirući je mislio na mlade u svojoj blizini. Otac, koji se toliko veselio 
sinu, budućem svećeniku, sjedi kraj postelje i sav u dubokoj boli 
govori: »Mato, sine moj! Kad bih ja mogao umrijeti mjesto tebe«! 
Mato, već jednom nogom u grobu odgovara: »Dado, reci s 
pravednim Jobom: Bog dao, Bog uzeo, neka je hvaljeno ime 
Gospodnje«. Pokopan je u svojem selu pred devedeset godina, grob 
mu pohađaju i danas njegovi suseljani. Nije ih malo koji tvrde da su 
uslišani u svojim molitvama. 

Prepušten sam sebi. Desilo seu kući bogatog milijardera — 
dakako u Americi. Sin jedinac razbolio se na smrt. Ne pomažu ni 


vrsni liječnici, ni najskuplji lijekovi. Dječak je »zapao« u krug 
učenika koji su pohađali vjersku pouku, oduševio se i rado išao u 
crkvu. Roditelji, i otac i majka bez ikakova vjerskog znanja puštali 
su jedinca da mu udovolje. Sada, kada više nije bilo nade, a smrt se 
približila, zajedno s najbližom rodbinom našli su se kraj postelje 
umirućeg dječaka. Mali u jedan mah otvori oči i prošapće: »Mama, 
tata, ja ću sada umrijeti. Molite se«! Oboje gledaju oko sebe, nitko 
se ne javlja. Otac tronut želi sinu udovoljiti, pa očajno poziva: 
»Gospodo, tko zna moliti, dajem deset tisuća dolara!« Mali je umro 
bez molitava svojih najbližih. Nema dvojbe da je otišao u naručaj 
Oca nebeskog, ali je više nego tragično, da u naručju roditelja nije 
ni za života ni na samrti primio ništa od blaga vjere i Crkve. 

Izbjeći smrti, ili je barem odložiti. U djetinjim godinama čitao 
sam priču o Smrtku. Rodio se u porodici siromašnog ugljenara. 
Kako su bili u krajnjoj bijedi, kako to često biva, nitko nije htio biti 
kum djetetu na krštenju. Majka sva očajna izlazi iz kolibe, pa 
uzdahne: »Valjda ni Smrt ne bi htjela da mu kumuje«. U taj čas stade 
smrt pred nju i reče: »Hoću, kako da ne, a pomoći ću ti i da sina 
postaviš na noge«. Održala je riječ. Na razne načine pomagala je 
kumčetu, pa jer je dobro učio, nagovorila ga je da pođe na studij 
medicine. Lijepo je učio i postao doktor. I to slavan nadaleko. Opet 
zaslugom Smrti. Ona gaje savjetovala: »Kad dođeš bolesniku dobro 
gledaj. Ako vidiš mene gdje stojim kod glave bolesnika, znaj da mu 
nema pomoći, pa ni ne pokušavaj da ga liječiš. Ako pak stanem kraj 
nogu bolesnika, liječi ga i uspjet ćeš.« Mladić je dobio po svojoj kumi 
ime Smrtko, pa ga iz početka nitko nije htio zvat, no ubrzo je izašao 
na glas kao najbolji liječnik. Svaki puta je odbio da liječi one kojima 
je Smrt bila kod uzglavlja, a ostale je liječio i izliječio. 

Jednog dana povede ga kuma Smrt u jednu veliku podzemnu 
pećinu, gdje je gorjelo nepregledno mnoštvo svijeća. Tumačila mu 
je: »Vidiš ove velike, označuju početak jednog dugog života, tek su 
počeke gorjeti. One druge su dogorjele do polovice, pola je života 
prošlo«. Neke su već dogorjevale, pa mu Smrt reče kako njih mora 
ići pokupiti. Smrtko je na brzinu zamoli da mu pokaže njegovu 
svijeću. Pokazala mu je i iščezla po svojem poslu. Smrtko zgrabi 
jedan veliki komad svijeće, i nalijepi ju na svoju svijeću, da si produži 
život. Kuma ga je upozorila da to ne smije raditi, jer svako ima 
određeno vrijeme života. Smrtko se obogatio, osnovao obitelj i dugo 

živio. Oslabio je i jednog dana ugleda kumu Smrt, kako dolazi i ide 
k njegovom uzglavlju. Smrtko brzo naredi ukućanima koji su se bili 
okupili oko njegove bolesničke postelje, da okrenu krevet naopako, 
glavu na drugu stranu, da tako izbjegne blizinu Smrti. No smrt opet 
stane kraj uzglavlja i reče: »Kume došlo je tvoje vrijeme. Ne koristi 
ništa da mi izmičeš. Pođi sa mnom«! Smrtko klone na postelju, a 
kuma Smrt povede kumče u carstvo smrti. 

Produžavanje života. — Stara ideja o besmrtnosti svima je 
davno iščezla ia glave. No ideja i želja za što dužim životom, dakle 
borba sa smrću, reklo bi se sve je jača, pa ljudi uporedo s razvojem 
raznih grana znanosti, čine sve moguće da produže ljudski život. Ne 
samo u razumnim granicama i nastojanjima medicine da ljude liječi, 
obnavlja životne snage i spašava od prerane smrti, nego se dnevnice 
čita o najnevjerojatnijim pokusima i nastojanjima da se i život koji 
se već gasi na bilo koji način produži. Pacijentima se daju ekstrakti 
životinjskog porijekla, ubrizgavaju hormoni životinjskih žlijezda, 
vade se ostarjeli organi, da bi se u perfuzionim aparatima pomladili, 
zamjenjuju se oštećeni organi. Pisalo se mnogo o pokušajima 
presađivanja životinjskih organa, čak i svinjskog srca. Tom je 
prilikom ministar zdravlja u Velikoj Britaniji s odvratnošću izjavio: 
»Volim odmah umrijeti, no sa svinjskim srcem hodati po svijetu«. U 
Njemačkoj su zabranjeni pokusi presađivanja i implantiranja čestica 
telećeg tijela ljudima, jer su mnogi umrli nakon toga. 

Ukratko: najveće poštivanje medicini, ali do te granice do koje 
se može govoriti o liječenju u skladu sa dostojanstvom ljudskog bića. 
Ono drugo se može nazvati nečasnim i ponižavajućim. 

Sve grob pokriva. Mladi i sposobni liječnik došao je održati 
predavanje u jednoj župskoj zajednici na molbu župnika. Svećenik 
gaje srdačno pozdravio prije predavanja, istaknuo koliko dobra čine 
svim ljudima, kako liječnike ljudi s punim pravom cijene radi 
dobročinstva koja od njih primaju. Liječnik je nakon toga sa 
skromnošću odgovorio: »Sve što mi liječnici činimo za čovjeka 
napokon svršava pod grobnim humkom. Vi pak radite za vječni 
život«. I svećenici, međutim, i visoki predstavnici Crkve, traže 
pomoć liječnika. No bolesnici, onemoćali starci i starice, često ističu 
da im je najvažnije sačuvati vječni život i spremiti se za vječnost. 
Daleko više od bolesne brige za već dotrajali život. Danas se govori 
o jednom stremljenju na području moderne medicine: pedagogiji 


smrti. Nastojanje da se bolesnik ispravno postavi prema neizbježnoj 
stvarnosti koja nikoga ne mimoilazi. Crkva je tu »pedagogiju smrti« 
oduvijek gajila. I porukama svetih pisaca Staroga Saveza, a još više 
na jakim temeljima Isusove nauke, koja uporno ističe smrt kao 
prelaz u drugi život koji je nagrada za sve ono što je netko do časa 
smrti učinio. Tako smrt postaje ulaznica u vječni život, i Očev dom. 

Pjesnik i smrt. Njemački pjesnik Heinrich Heine u mladenačkoj 
objesti pjeva: »Dajte nam užitka! O da svijet nije nikada vjerovao u 
Boga, koliko bi bio sretniji!« Međutim taj obožavalac užitaka, 
pokošen brojnim neurednim užicima, pao je na bolesničku postelju, 
na kojoj je nekoliko godina ležao gotovo nepomično. Na 
samrtničkoj postelji govori svojim prijateljima: »Sada na kraju 
života vidim i uvjeren sam da postoji Bog i daje on sudac naših djela, 
kao i da imam neumrlu dušu«! Nakon skrušene priprave za smrt 
reče svojoj sestri: »Sada se nalazim na izvoru radosti«. 

Svakako da su te radosti koje je očekivao nakon smrti, bile 
potpuno drugačije od onih »užitaka« koji su ga srušili na bolesničku 
postelju, i skrivili preranu smrt. No baš suočen sa smrću, otkrio je 
smisao života i jedino veselje u koje čovjek ulazi baš nakon smrti, 
dakako ako je u miru s Bogom. 

Još jedan pjesnik. Govor je o Petru Preradoviću, koji pjeva o 
smrti: 

»Među zipkom i med rakom 
Žića staza proteže se svakom 
Blago onom kom je ova raka 
Kao zipka mekana i laka«. 

Tvrda samrtnička ostelja. Riječ je o engleskom kralju Henriku 
VIII., koji je promijenio šest žena, a dvije od njih umorio. Kako mu 
papa nije mogao dati dozvolu da sklopi ponovno brak, odijelio je 
Englesku od katoličke Crkve, a mnoge od onih koji nisu na to pristali 
dao pogubiti. Među ubijenima su bili njegov kancelar pisac i 
političar sv. Toma Morus, nadbiskup Toma Fisher, a računa se daje 
dao pogubiti oko 70.000 osoba: svećenika, redovnika, redovnica, 
plemića i ljudi iz puka. O njegovom opakom životu napisano je 
mnogo knjiga, te u novije vrijeme snimljeno nekoliko filmova. Često 
se spominju njegove zadnje riječi na samrti: »A sada je propalo sve: 
i žena, i kruna i duša«. Stravična bilanca jednog zločinca, koju je sam 
sastavio i potpisao. Bože sačuvaj od takve smrti! 

Smrt u očima novinara. Novinar i publicista svjetskog glasa 
Vincenzo Gioberti piše: »Vjera uljepšava smrt i pravi je slatkom, 
veselom, dragocjenom, poželjnom, skidajući s nje sliku razaranja, 
zbog koje se većina ljudi boji smrti. Ona je zapravo otkupljenje iz 
ove zemaljske tamnice u kojoj se češće grca od jada, nego živi u 
sreći«. — Izgleda malo čudno slušati o smrti koja je slatka, vesela, 
poželjna... No da je tomu tako, očito je iz života i smrti dva velika 
čovjeka, koje smo kratko spomenuli, a žrtve su krvoločnog kralja 
Henrika VIII. Evo izvještaja o njihovoj smrti: 

Dva mučenika umiru radosno. Tomu Morusa kancelara en¬ 
gleskog kralja Henrika VIII., bacio je kralj u tamnicu što nije pristao 
na otcjepljenje Engleske od Rima. U tamnici je bio oko godinu 
dana. Kralj ga je opetovano pozivao da se pokori, ali uzalud. Žena 
njegova ga zaklinje da posluša, ali on neće raditi protiv svoje savjesti. 
Osuđen je da mu sjekirom odrube glavu. Prolazio je kroz mnoštvo 
prema stratištu. Krvniku pokloni svoj krzneni kaput, a onda mu u 
šali reče: »Pazi da mi ne odsjećeš bradu«. Iz takova ponašanja je 
bjelodano kako je tom čovjeku smrt bila ulazak unovi život, a ne 
propast. 

Kardinal Fisher, nadbiskup, također je osuđen na pogubljenje 
sjekirom. Kako je već bio star a oslabio tokom tamnovanja, 
podupirao se o štap idući na stratište. No kad je ugledao krvnika, 
mač i panj na kojem će mu odrubiti glavu, odbaci svoj štap i klikne: 
»Hajde, nosite me moje noge, još malo pa ćemo u život vječni.« Eto 
i radosti nad nasilnom smrću, ali i dubokog razloga da je tako sa 
zanosom prihvaćena. 

Veliki znanstvenik i veliki vjernik. Među 1200 njegovih 
znanstvenih otkrića hvatanje ljudskog glasa, od čega je slijedio i 
gramofon, magnetofon, i svi izumi koji omogućuju da se ljudske 
riječi sačuvaju trajno. Kada se nalazio na samrti, ležao je u svojoj 
kući na počivaljci, a oko jega njegovi brojni ugledni prijatelji. Oni su 
ga tješili: »Toma, svi ćemo umrijeti, to je čovjekova sudbina« i slično. 
Kako je bila večer, kroz prozore je dopirala svjetlost uličnih svjetiljki, 
koju su širile njegove žarulje, plod njegova znanstvenog rada. U 
jedan mah, prekinuo ih je i odgovorio: »Sto vi mene tješite! Ja sam 
svijetu priuštio ovo malo svijetla, pa koliko radosti. Ja pak idem u 
svjetlost vječnu, svjetlost vječnu... To je ponovio nekoliko puta i 
mirno izdahnuo. Bio je to Thomas Alvas Edison, izumitelj svjetskog 


glasa. I vjernik svjetskog glasa. Netko je rekao, kako ljudi koji su 
ispunili život savjesnim i korisnim radom, uvijek mirno umiru svjesni 
da su ispunili svoj životni zadatak. I da ih očekuje pravedna nagrada. 
Biblija kaže: Neka otpočinu od svojih napora, jer ih slijede njihova 
djela«! 

Brodolom ili luka. — »Smrt mladih je brodolom, smrt starih je 
ulazak u luku«. Riječ nekog mudrog čovjeka. No, mudre samo sa 
naravnog stajališta. Pravi brodolom je svršetak staraca, koji su 
plovili ludo bez kompasa i kormila, te se razbili o stijene zla i 
nepravde. Smrt mladih je i tekako sretno prispjeće u luku, ako se 
nad njima ispunja duhovna uzrečica: »U malo godina ispunio je 
mnogo vremena«. O tom svjedoče brojni primjeri mladih ljudi koji 
su za svega nekoliko godina pokazali velike znakove duhovne 
zrelosti i umrli bogati krepostima do kojih nisu mnogi doprli kroz 
mnoge godine života. Sjetimo se junačke braće Makabejaca koji 
umiru za Božji zakon u najvećim mukama, prihvaćajući smrt kao 
jamstvo vječnog života. Za vrijeme progona kršćana u prva tri 
stoljeća nježne djevice, dječaci, mladići i djevojke, nemoćni starci i 
starice, uz muževe i žene, polazili su u smrt za Krista sa smješkom 
na licu. Nerijetko su oni tješili krvnike koji su ih žalili, a često se 
ispunjavala i ona riječ: »Više su se njihove smrti plašili njihovi 
krvnici, nego oni sami svoje«. Rekoše za mnoge da su bili slični 
lavovima iz čijih ustiju nadire plamen. 

Jedan od mnogih. Fulvije, rimski vojnik, bio je optužen da je 
kršćanin i po tadašnjim bezbožnim zakonima doveden pred suca. 
»Kako se zoveš« — »Fulvije« »Kojoj vjeri pripadaš« — »Kršćan¬ 
skoj« — »Pa ti tako mlad, lijep i bogat, s nadom u sjajnu budućnost 
koja je pred tobom, nećeš valjda biti tako lud, da ustraješ u vjeri koja 
ti donosi smrt. Hajde, budi pametan, odreci se vjere, spasi se od 
nemile smrti«. — »Ja se odreći vjere? Nikada! Ja sam kršćanin i 
spreman sam na smrt kakovu god odrediš«! — »Ali misli na svoju 
majku, koja te čeka zabrinuta i drhtava kod kuče«. — »Moja majka? 
Prije nego su me odveli iz rodne kuće, poljubila me je i rekla: Sinko 
ne zaboravi da si kršćanin!« — »Misli na sramotu koju će podnijeti 
tvoj otac, radi tvojeg pogubljenja« — »Moj otac? Ti ga svakako ne 
poznaješ, ali moj je otac junački umro za Isusa Krista. Njegov 
posljednji pozdrav na oproštaju su bile riječi: Sinko, ne zaboravi 
nikad da si kršćanin! Evo posljednje njegove uspomene. Kada je to 

rekao, izvuče iz njedara malu posudicu otvori je, pokaza malenu 
spužvicu natopljenu usirenom krvlju uz riječi: »Ovo je mučenička 
krv mojega oca, ta krv kola u mojim žilama. Moj je jedini odgovor: 
Ja sam kršćanin!« 

Sudac izreče presudu: mora biti u areni bačen pred divlju zvijer 
i tako završiti život. Poveli su ga na mjesto mučenja. Čvrstim 
korakom pošao je prema sredini arene dok su tisuće gledalaca 
zanijemili od čuđenja, jer su se nadali da će smrt od zvijeri, slomiti 
njegovu volju. No mladi junak smješeći se klekne na pijesak. Gladna 
pantera mu se približi bjesno frkćući. Zabije mu zube u tijelo, a onda 
se odmakne da se baci na nj. Fulvije se okreće prema rulji koja zuri 
u njega i viče: »Ja sam kršćanin«. To su mu bile posljednje riječi. 
Umro je raskidan od divlje zvijeri. Masa krvožednih gledatelja izašla 
je šutke iz arene. Njih je zapravo slomila smrt mučenika, koja nije 
slomila njega. Spominje se u izvještajima o smrti mučenika, da su 
mnogi čestiti pogani, znali vikati: i mi vjerujemo jer to je prava vjera 
koja rađa takove junake. I njih bi tada udarali na muke, te su kršteni 
vlastitom krvlju umjesto krsnom vodom. Smrt takovih, reče stari 
pisac, bila je sličnija piru no umiranju. »Krv mučenika, sjeme 
kršćana!« — Postade uzrečica. 

Šeik i smrt. Negdje u Sahari, u prekrasnoj palminoj oazi, za 
vrijeme podnevne vrućine, sjedio je u svom svilenom šatoru arapski 
šeik. Hladio se vodom sa malog izvora, dok su mu misli lutale tražeći 
nove užitke i nove zabave. Najednom, odgrnu se zastor na šatoru i 
pred njim se pojavi smrt. Kratko mu naredi: »Budi spreman, jer 
sutra u to doba doći ću po tebe. Čim je nestade, pljesnu šeik rukama, 
sav u žurbi i strahu naredi da mu osedlaju najbržeg konja, na njega 
stave mješinu vode, te nešto hrane za njega i konja. Sjeo je na konja 
i pojurio najvećom brzinom. Žarko je sunce pržilo, životinja se sva 
oznojila, pala pjena po njoj, no on ju neprestano šibom i uzdama 
požurivao na putu prema unutrašnjosti pustinje. Kada se spustila 
noć sišao je s konja, napojio ga i nahranio, sam uzeo nešto hrane, a 
onda sjeo na konja nakon kratkog počinka i pojurio u noć. Rano 
ujutro, stao je opet, okrijepio se i konju dao jesti i piti, pa opet u 
sedlo i u bijeg. Samo što dalje od smrti, samo spasiti goli život. Nije 
žalio ni za svojim narodom, niti za ženom niti djecom. Ih radi se o 
životu i o smrti. Podne se već približilo, a s njim i strašna pustinjska 
žega, kad na svoju veliku radost ugleda malu oazu u daljini. Pognao 


je konja prema njoj. Ušao u duboku hladovinu, skočio s konja a 
onda se sav sretan spustio na čilim od trave. »Zbogom smrti, nećeš 
me naći ja sam ti ipak izmaknuo« šaptao je pun sreće. No u taj čas, 
iza jedne stoljetne palme stupi pred njega smrt. Reče mu: »Ipak si 
stigao! Ja sam dobila naredbu jučer, da te danas ovdje dočekam u 
podne, pa sam se čudila i čudila, kako ću te ovdje naći tako daleko 
od tvojega šatora. A ti si mi upravo doletio u naručaj. Pođe prema 
šeiku, koji pade mrtav u naručaj smrti kojoj nitko nikada ne pobježe. 
Prastara priča sa prastarom porukom. Za razliku od onih koji ono 
radosno prihvatiše i nasilnu smrt, ovaj je čovjek, naučen samo na 
užitke, pokušao svim silama da smrti izmakne — bez uspjeha. 

Na njemu se ispunila riječ Svetog Pisma koju već spomenusmo, 
a koja se odnosi na one koji od smrti bježe jer'moraju ostaviti ono 
jedino za što žive: niske radosti: »O, smrti, kako je gorka pomisao 
na te čovjeku sretnu koji živi usred dobara svojih, čovjeku koji živi 
spokojno i u svemu napreduje, i još ima snage uživati raskoš«. Za 
takove je smrt uzrok užasa, jer gube sve ono, što jedino imaju. 
Zemaljska dobra. Pavao apostol govori o njima »često puta govorio 
sam vam i opet vam govorim o onima koji žive kao neprijatelji 
Kristova križa: njihov je svršetak propast, njihov je bog trbuh, a slava 
u sramoti njihovoj«. Apostol Pavao uz to dodaje da o njima govori 
sa suzama u očima. Zašto? Jer je njihov svršetak: propast. 

Pozivi otkaz smrti. Francuska priča govori o nekoj sirotoj starici 
koja je pošla u šumu da nakupi suvaraka kojima će ogrijati svoje 
stare kosti. Nakupila je lijepi svežanj, ali njoj već ostarjeloj bio je 
težak. Zbaci svežanj s leđiju, te slomljena od umora jekne: »O smrti, 
smrti, gdje si?« — Biva: dosadio joj teški život. U taj čas pojavi se 
pred njom smrt i upita je: »Evo me, bako, što želiš od mene?« — 
Starica sva drhćuči od straha prošapće: »Molim te, pomozi mi da 
svežanj granja natovarim na svoja leđa«. 

Biblija uz tvrdnju da je smrt strašilo za bogate i objesne, ne 
propušta dodati još jednu napomenu. »Smrt je dobrodšla ubogu 
čovjeku, i bez snage i istrošenu starcu izmorenu brigana i na kraju 
strpljivosti.« .. I zaista, mnogima okruženima patnjama i bijedom 
svake vrste, otkida se često s ustiju vapaj za smrću koja ukida sve 
muke ovoga svijeta. 

Ipak valja priznati da mnogi koji žive u siromaštvu, u bolesti i 
u starosti, bez ikakova ustručavanja traže pomoć i za zdravlje i za 

ostale potrebe. Ističu: ipak, želim još poživjeti, ne želim sebi smrt. 
Baš kao ova baka iz priče. 

Uvjeti za dostojnu smrt. Jedan od najvećih propovjednika 
prošlih stoljeća francuski biskup Bossuet, često je propovijedao i na 
kraljevskom francuskom dvoru, šibajući bez ustezanja opačine 
visokog društva. Na ukopu Ljudevita XIV., koji je živio u najvećoj 
raskoši, sam se nazivao »Kralj sunca«, usred sveopće tišine počinje 
nadgrobno slovo riječima: »Braćo, samo je Bog velik!« Mrtvo tijelo 
kralja sunca, bilo je zgodna prilika da posvjedoči isitnu: »Mru 
kraljevi, mru kraljevstva«. Inače, usput rečeno, oholi kralj se nije 
nikada prao, nego brisao mirisavim vodicama lice, pa tvrde da je 
tako zaudarao, da su strani poslanici, kada su mu se morali približiti 
sa svojim vjerodajnicama, padali u nesvjest od »kraljevskog 
smrada«. Samrtnički zadah njegova tijela, bio je samo nastavak 
njegovog stanja u životu. Biskup je u svojim brojnim spisima, 
napisao o bolesti i smrti vjernika slijedeće: 

»Naš bolesnički krevet mora biti kao žrtvenik na kojem ćemo 
mi sa zadnjim dahom prikazivati Bogu žrtve samih sebe zajedno sa 
žrtvom Isusa Krista. Svaki bolesnik, prikovan za bolesničku i 
samrtničku postelju, ako je sjedinjen s Kristom, sliči prikovanom na 
križ. I kako je Krist na križu primio dragovoljno smrt i izrekao: 
»Svršeno je, Oče, u ruke tvoje predajem dih svoj«, tako mora učiniti 
i svaki kršćanin sjedinjen s Kristom.« 

Eto rješenja za svakog »prosječnog« kršćanina koji možda nije 
imao nikakove velike padove, ali niti naročite znakove heroizma: 
svoju smrt primiti kao što ju je i Krist primio-i otišao Ocu. 
Pripovijeda se o nekom indijanskom poglavici, koji je sa svojim 
doglavnikom udaren na grozne muke po divljačkom običaju In¬ 
dijanaca. Strpljivo je podnosio muke i smrt, a prije smrti se obratio 
svojem sunarodnjaku, koji je iza glasa zapomagao i plakao, uz riječi: 
»Pogledaj na mene, nisam ni ja na ružama«. Jednostavno, a tako 
pogodno i za kršćanina, koji ima daleko uzvišeniji uzor u Kristu koji 
trpi bez riječi i umire bez jadikovanja. 

Nije stigao u nebo. U Londonu je u prošlom stoljeću umro neki 
ugledni krovovjerac, koji svojim životom nije bio ni najmanje za 
ugled. Bio je na visokom položaju u svojoj vjerskoj zajednici, mada 
kako često biva, nije bio toga dostojan. Neki su ga njegovi pristalice 
s mnogo riječi slavili, kako to biva u takvim prilikama, ali je bilo 


mnogo više onih koji su mukom mučali. Njegovi najbliži su na kući 
pokojnika *pgfffiMposmrtnicu u kojoj je pisalo: »Sir Spurpeon je 
danas ujutro otputovao u nebo«. U noći je neki zlobnik dopisao na 
osmrtnici: »Sir Spurpeon još nije stigao u nebo, makar je već pala 
noć. Sveti Petar je jako zabrinut«. 

Kako otužno djeluje kada se na grobu pokojnika uz sjajne 
ceremonije veličaju djela i slavi veličina pokojnika, i to pred 
zajednicom, kojoj je poznata bijeda preminulog. Mnogi su zaista 
veliki ljudi zabranili nadgrobne govore i pogrebnu pompu. Znali su 
da na grobu riječ, nije posljednja riječ. Posljednja riječ pripada 
onomu koji pozna tajne ljudskih srdaca. 

Prava i trajna kuća. Jacopone da Todi, talijanski pjesnik koji je 
ispjevao prekrasnu pjesmu »Stala Majka pod raspelom«, bio je 
duboko pobožan i veoma ponizan, pa je svakom rado činio usluge, 
što su oholi i priglupi sugrađani često iskoristili da ga ismiju i ponize. 
Jednom prilikom našao se na trgu s jednim ojholim bogatunom koji 
je kupio par pilića. Oholica da se pjesniku naruga, i »iskuša njegovu 
dobrotu«, utrpa mu piliće u ruke i zatraži da ih odnese njegovoj kući. 
»Veoma rado« odgovori plemeniti čovjek uzme piliće i otiđe. Nakon 
kraćeg vremena bogataš stiže kući i upita ženu gdje su pilići koje je 
poslao. Ona u čudu odgovori da nitko nije ništa donio. »Ludi 
Jacopone«, poviče umišljeni jadnik »kamo je s tim pilićima«? Požuri 
njegovoj kući i srdito upita Jacoponea: »Kako da nisi donio piliće u 
moju kuću?« — »Kako da nisam« ovaj odgovori i povede ga sa 
sobom. Išli su kraj kuće bogataševe, no pjesnik prođe kuću i zaputi 
se na groblje. Čudio se bogataš, ali pođe za pjesnikom koji ga dovede 
na groblje i to ravno raskošnoj grobnici, koju je za života odigao sam 
sebi veleposjednik. Na sjajnoj mramornoj ploči, praćakali su se 
pilići«. Ispunio sam tvoju želju, čovječe, jer sam piliće donio tvojoj 
kući. Ona naime u kojoj sada živiš je privremena samo. Ovdje je 
tvoja vječna kuća iz koje ćeš izaći tek na sudnji dan da položiš račun 
za cijeli svoj život«. Čovjek je zanijemio i vratio se svojoj 
»privremenoj kući« duboko oborene glave. 

Kada promatramo o danu mrtvih ljude gdje stoje ozbiljni na 
grobovima svojih pokojnika, čovjek se pita na što oni misle u 
takovim trenucima. Da su često potreseni i žalosni, lako je vidjeti, 
ali da li se njihova srca potresu pri pomisli da će možda u tu istu 
grobnicu, ili bilo koji drugi grob i oni jednoga dana biti položeni, 

veliko je pitanje. Međutim mrtvi svima koji »imaju uši da čuju« 
govore bez riječi, kako se čita na ulazu u neko groblje: »To šte sve 
vi, bili smo i mi; to što smo mi, biti ćete i vi«! Kratko, jasno, i 
nepobitno. Na grobovima svojih najbližih, živi se sjećaju događaja 
koji su ih zbližavali, razlika koje su ih povremeno djelile, lijepih i 
manje lijepih trenutaka, pa na kraju i nnjihove smrti. To baš i jest 
ono najvažnije o čemu nam grobovi govore bez riječi: sjećajući se 
pokojnika, sjetiti se svoje smrti koja će doći prije ili poslije, ali 
jednom sigurno. 

Vječnost i vječnost. U nekom gradu, imućni ljudi postavili na 
raskošnoj grobnici ovaj natpis: »Ovaj grob je kupljen za sva 
vremena, nitko ga ne smije otvoriti!« Prolazile su godine, i jednog 
dana opazili su da je ploča na grobnici pukla. Bilo je to u proljeće, 
pa se nakon nekoliko tjedana pojavila iz pukotine mala zelena 
grančica. Rodbina jepozvala zidara da makne ploču i popravi štetu. 
Kada su grob otvorili, vidjeli su malo stablo breze, koje je naraslo 
toliko, daje u svojoj težnji za svjetlom, niklo iz zemlje koja je bačena 
na lijes kod pokopa, svojom silom uspjela »grob zatvoren zauvijek« 
otvoriti. Čudna pojava, ali isto tako vrlo poučna. Ljudi mogu grob 
zatvoriti i otvoriti kada hoće, ali ne mogu život uliti u kosti svojih 
prethodnika. To će učiniti Bog kada se njemu svidi da dođe i pozove 
sve iz grobova na suočenje. Na nama je da razmišljajući o svojoj i 
tuđoj smrti imamo na umu riječi iz dirljivih pobožnosti Križnog 
puta: »I tebe će jednom položiti u grob! Gledaj da ti tijelo bude 
izmučeno trudom i naporom dobrih djela, da tako slavno ustane na 
vječni život!« — Baš kao Gospodin Isus: Sa križa u grob iz groba na 
život, i u vječnu slavu. 

Suvišna vrata. Neki bogati čovjek sagradi krasnu kuću, pravu 
palaču. Kada je bilo sve gotovo, pozove svu svoju rodbinu i 
prijatelje, da im pokaže kuću i da ih počasti. Svi su se kući divili, 
laskali vlasniku i hvalili ga, osim jednoga, koji je bio koliko pametan, 
toliko pobožan. On je jedini izrekao nešto, što je začudilo gospodara 
kuće. »Kakovu zamjerku imaš mojoj palači« — upita. Ovaj 
odgovori: »Kuća mi se sviđa, ali su na njoj jedna suvišna vrata, koja 
bi morao svakako zazidati«. — »Ma kakova vrata?« — upita 
zaprepašteno vlasnik. »Nacrt za kuću je napravio najbolji graditelj 
u našem gradu«. Dobio sljedeći odgovor. »'Ia suvišna vrata su ona, 
na koja će te jednog dana, kada umreš iznijeti u lijesu u trajnu kuću 


na groblju. I dok god ta vrata postoje, ona će te vječno sjećati, da 
svaka sreća ima svoj kraj, a da je prava sreća u vječnosti«. — »Ah 
luđače, što misliš da ćeš dugo živjeti, kad ni za jedan dan nisi ovdje 
siguran. Koliko ih se samo prevarilo, pa su naglo umrli!« (Nasljeduj 
Krista I. gl. 23). 

Skinimo maske. Svaki je čovjek posjeduje. Ljudi se maskiraju 
ne samo za poklade! Žene se kozmetičkim sredstvima služe da 
pokažu ljepotu kakova u stvarnosti ne postoji, kažu znalci da su i 
muškarci sujetni na svoju spoljašnost — neki vele i više nego ženski 
svijet. Sve su to maske, koje služe prikrivanju stvarnosti i 
dočaravanju lažne ljepote. Mnogo je opasnije, međutim duhovno 
maskirapje, kojim se mnogi služe svaki na svoj način, želeći se 
prikazati boljim nego što su stvarno u svojoj unutrašnjosti. Naš 
narod kaže: vuci u ovčoj koži. Misao je zapravo Spasiteljeva. Vuk je 
onaj koji kolje i razdire, ovca je simbol dobrote, poslušnosti pastiru 
i umiljatosti. Na tu opačinu se Isus često obarao. Nazvao je farizeje 
obijeljenim grobovima koji su izvana dotjerani a iznutra puni 
smrada i mrtvačkih kostiju. No ipak, vanjsko dotjerivanje je vidljivo, 
iole pametnom čovjeku ne može imponirati, niti sakriti pravo stanje 
stvari. Smrt i na vanjski način razotkriva lažne slike, skida maske. 
Malo je pameti potrebno da nas pouči. 

Lijepa pa strašna. Bila je vrlo lijepa ta španjolska kraljica, tako 
su je i zvali: Izabela lijepa. Još razmjerno mlada umrla je u jednom 
dvorcu, pa su je nakon smrti morali prevesti do kraljevske grobnice 
udaljene od mjesta smrti. Kao počasnu pratnju odredili su brojne 
vitezove, a voditi će ih član visokog plemstva, potkralj, Franjo 
Borgia. Kraljičino tijelo, nakon smrti obučeno u raskošnu haljinu, 
vozili su u srebrenom lijesu po najvećoj vrućini. Kada su stigli na 
mjesto gdje će je ukopati, komisija je morala otvoriti lijes, da se 
ustanovi kraljičin identitet. Kako je bilo ljeto, a put je dugo trajao, 
kada su otvorili lijes navalio je iz njega zadah raspadanja, oči i usta 
su bile širom otvorene, a slika je bila zaista potresna. Franjo je kao 
i toliki drugi vitezovi toga vremena, iskazivao čast svojoj vladarici i 
divio se njezinoj ljepoti. Stoga ga je nemili prizor duboko potresao. 
Ubrzo zatim, otpasao je svoj viteški mač, ostavio ga u crkvi na oltaru, 
a onda stupio u strogi isusovački red, da živi u pokori i službi 
Bogu. Često ga slikaju kako stoji oslonjen na otvoreni lijes, 
duboko pognute glave, zadubljen u misli koje su ga odvele iz 

službe španjolskom kralju u službu Kristu kralju u Družbi 
Isusovoj. 

Smrt i njezine posljedice, skinule su masku sa lažne veličine, 
otkrile svu bijedu i jad tjelesne ljepote i poklonile Crkvi velikog 
radnika za proširenje kraljevstva Božjega na zemlji-sveca Franju 
Borgiu. Na mnogo načina su mudri ljudi uvijek iznova pokušavali 
sliku smrti upotrijebiti za demaskiranje vanjske ljepote i lažnih 
vrijednosti. 

Dvije istine. Jedna je istina da je sve mlado i lijepo i privlačno. 
No postoji i druga istina, da sve što ostari gubi i ljepotu i privlačnost, 
čak uzrokuje i odbojnost.-Tako je i kod mladih ljudskih bića, malih 
životinja i lijepog cvijeća. 

Neka bogata djevojka, vrlo umišljena na svoju ljepotu i 
spoljašnost došla je u samostan gdje je radio jedan redovnik kao 
slikar, u zatraži da ju naslika u prirodnoj veličini. Slikar je duže 
vremena na platnu radio njezinu glavu, a onda ju je poslao kući 
rekavši da je ostalo moguće bez poziranja. Nakon dužeg vremena 
poslao joj je sliku na platnu izrađenu, lijepo zamotanu. Polako je 
sliku odmatala, dugo gledala s ushitom vlastito lice, a onda počela 
polako odmatati platno. Brzo je sliku sa strahom odbacila, jer je 
vidjela sliku ljudskog kostura na koji je bila nasađena njezina lijepa 
glava. U pravi mah pala je u srdžbu i zahvatio ju je bjes, no nakon 
nekoliko dana, i ozbiljnijeg razmišljanja, shvatila je poruku mudrog 
redovnika. Ljepota mladosti, prelazi u rugobu starosti i strahotu 
smrtnog raspadanja. Nije prošlo mnogo vremena, povukla se u 
samostan stupivši u strogi karmelićanski red. 

Thj događaj nema ni najmanje za svrhu plašenje i poziv svima i 
svakome da ostavi ovaj svijet i ode u samostan. No ima bezuvjetno 
jednu svrhu, da lažne slike u životu i o životu, kao i razne privide, 
uništava u korjenu, da bi se izbjegle tragične posljedice koje povlači 
za osobom obožavanje materijalnog svijeta pa i vlastitog tijela. Baš 
ono što je u našem stoljeću toliko naglašavano — više no ikad prije. 
Netko je to malo nezgodno, ali bez okolišanja nazvao »liturgija 
tijela«. Liturgija znači bogoslužje. Dakle obožavanje tijela. Sve se 
više piše o teškim posljedicama takova pogleda na svijet, počevši od 
bestidne nošnje protiv koje govore i seksolozi i psihijatri i psiholozi, 
pa sve do sramotnog i poraznog panseksua lizma, svebluda, u 
svakom vidu i na svim područjima. I bez plašenja i nemilosrdnog 


otrivanja smrti koja razara, moguće je i potrebno je, u mladima 
rušiti lažnu sliku o svijetu, naročito o tijelu. Manje ili više drastično, 
ali uvijek na prikladan način rečeno, uzrokuje u ne malom broju 
mladih zdrave poglede na svijet u sebi i oko sebe. O tom svjedoče i 
mladići i djevojke, koji se u brojnim vjerskim zajednicama sve više 
angažiraju u radu ok svoje i tuđe duhovnosti. 

Narodna mudrost. 

»O čovječe, jadan ti si! 

Kad ti dođe smrt na vrata, 

Pa te stisne oko vrata! 

Niti goniš blaga svoga, 
niti zoveš draga svoga. 

Doć’ će tebi otac majka, 

I svi tvoji prijatelji, 

Do groba te otpratiti, 

Tuđe će te ostaviti. 

Nitko s tobom ostat neće, 

Nego ona tvoja djela. 

koja budeš udjelovo!« (narodna) 

Kao i tolike druge narodne poslovice i druge izreke, tako i ova 
pjesmica koju bi mogli također ubrojiti u »naivno« pjesništvo, ni 
najmanje naivno opjeva svu tragiku ljudskog bića kada se grob nad 
njim zatvori. U pjesmi se govori o mladom biću, jer se spominju i 
otac i majka i prijatelji i drago biće. Smrt je uvijek naročito bolna 
kada iščupa iz najbližeg kruga pa i šire zajednice nekog »u cvijetu 
mladosti« kako se to često kaže. 

Treba naglasiti posebno, da je vrhunac u tome, što mladi često 
radi mladenačke razigranosti i tjelesnog bujanja, lišeni ozbiljne i 
sadržajne pouke, ostaju u velikom postotku bez »dobrih djela« o 
kojima narodni pjesnik govori, a što gospodin Isus traži kao uslov 
za ulazak u vječni život, kamo će ići oni »koji su dobro činili«, to 
dobiva naročito na važnosti za vrijeme rata, kada nažalost, mladi 
najviše stradaju, jer brane svojim životima domovinu. 

Moraš umrijeti! Rimski su vojnici pod vodstvom Antonija op¬ 
sjedali pobunjeni grad Peruggiu. Građani su se hrabro borili iza 
gradskih zidina, ali kad je nestalo vode i hrane, morali su se predati 
neprijateljima. Zapovjednik im je obećao ako se predaju da će im 
poštediti živote. No svoje obećanje nije ispunio. Dolazili su pred 

njega mnogi iz grada i ffiolili za milost, da im pokloni život! Jedan je 
molio: »Ja sam mnogo učinio za državu, smilujte mi se!« »Moraš 
umrijeti«, bio je odgovor.Drugi reče: »Ja sam još mlad, boriti ću se 
cijeli život ako treba na kopnu i na moru«. — Moraš umrijeti« čuo 
je i on. Treći je plačući molio: »Ja sam veoma bogat. Sve moje zlato, 
zemlju, palače i robove dati ću vam, samo mi se smilujte«. — I 
njemu je rečeno: »Moraš umrijeti« Neki između osuđenika otkrio 
je svoje grudi i pokazao koliko je rana stekao u borbi za državu. Bio 
je uvjeren da će ga poštediti. No i njemu je izrečena osuda: »Moraš 
umrijeti!«. Još isti dan svima su odrubili glave. 

Nema čovjeka kojemu zaprijeti smrt, koji ne bi našao neki 
razlog da ga smrt zaobiđe, da mu se produži život. Mnogi bolesnici, 
pogotovu mladi, mogli bi se pozvati na obitelj koja ovisi o njima. No, 
kada dođe vrijeme, moraju umrijeti. Majke, posebno one s 
nedoraslom djecom imaju i te kakov razlog da traže oslobođenje od 
smrti, ali kada im smrt pristupi, moraju umrijeti. Mnogi su veliki 
ljudi, kao i ljudi iz najraširenijih krugova, kovali velike planove za 
budućnost. Svi bi oni željeli da izbjegnu smrt dok ne ispune svoje 
namisli i težnje. No smrt je ona koja sve križa kada posegne za 
ljudskim životom. Mudro je i planove smrti ukalkulirati u svoje 
planove i s time trajno računati. Kada je sv. Martin biskup teško 
obolio i smrt se približila, svi su plakali oko njega i molili da ih ne 
napušta. Ganut on je molio da ne bježi od rada i napora, ali da se i 
smrti podlaže ako to Bog traži. Istina je daje to bila velika svetačka 
duša, ali je i to istina da i oni koji nisu sposobni za oltar, znaju 
pokazati zadivljujuću snagu kada dođe u pitanje život ili smrt. 

On neće umrijeti. Bilo je to negdje iza rata. U bolnicu su dovezli 
mladog poletnog svećenika, koji je s oduševljenjem radio među 
onima koji su mu bili povjereni. A onda je došla bolest. Vjerovao je 
daje to časovita slabost koju će on sa svojom mladenačkom snagom 
bez poteškoće svladati. Kad seje stanje pogoršalo, morali su mu reći 
da se radi o neizlječivoj bolesti, o raku u zadnjem stadiju. Počeo je 
plakati, moliti da mu pomognu. Zapao je u očaj. Vikao da je to 
nepravda jer on želi još mnogo raditi na dobro bližnjih. Nikakovo 
čudo obzirom na godine njegova života i na ideale kojima je želio 
posvetiti sav život. No ubrzo se smirio, primio bolesničke 
sakramente, danima držao križ u ruci, svaki dan molio, primao 
pričest i napokon umro žrtvujući svoj život za svoj puk. 


Ovdje nije naš grad. Svaki čovjek voli svoj grad, mjesto gdje 
obitava on, njegova obitelj i svi oni koje on voli. Uvijek govori o 
svojem gradu ili svojem selu s ponosom i ljubavlju. No, ako ga 
životne potrebe prisile, on će promjeniti svoje mjesto stanovanja, 
poći u drugi grad, možda i treći, tražeći gdje će se najbolje snaći i 
stvoriti najbolje uvjete za život. Ipak taj svaki grad, i svako mjesto, 
kolikogod ga volili, nije ni za koga trajan. U kojem smislui to vrijedi 
ama baš za sve, tumači Pavao apostol kad kaže: »Ovdje nemamo 
trajnoga grada, već tražimo budući« (Heb 13,14). Pa opet na 
drugom mjestu, u istom smislu, samo malo proširujući: »Domovina 
je naša na nebesima«. (Heb, 11. 13). U Svetom pismu čitamo o 
nebeskom gradu Jeruzalemu. Prorok opisuje svoje viđenje. Grad je 
sazdan od dragog kamenja raznih vrsta, a sav je u svjetlosti i sjaju. 
Namijenjen je onima koji teže za njim jer ljube Boga. Isus govori o 
kući Oca njegova i brojnim stanovima u njoj. To je trajni stan, i trajni 
grad, i nepromjenjiva i vječna domovina. Ako je čovjek toga svjestan 
i u skladu s tim upravlja svoj život, onda će shvatiti da je ulazak u tu 
svjetlost moguć samo prolazeći kroz »tamna vrata smrti«, što će mu 
pomoći da smrt promatra ne kao neprijateljicu, nego kao voditeljicu 
u pravi grad, pravi stan i pravu domovinu. 

Sveti Kamilo Lelis. Pričao je kako se uvijek prolazeći kraj 
groblja pitao što bi činili i kako bi se vladali pokojnici da sada ustanu 
na život. Takova razmišljanja su bila za mnoge poticaj da sada s ove 
strane života, požure s onim što bi željeli činiti nakon smrti. Nijedan 
čovjek, ma kako bio slabo nadaren, bez velikih će poteškoća shvatiti 
o čemu se radi. Preostaje samo ta da to i uradi. 

Sv. Augustin, biskup, crkveni Učitelj, veliki svetac i veliki misli¬ 
lac, kada govori o pravoj domovini veli: »Pravi je kršćanin onaj, tko 
se u ovoj svojoj kući i ovoj zemaljskoj domovini osjeća kao stranac. 
Domovina je naime naša gore; ovdje smo samo stranci. Ako smo 
ovdje na prolazu samo, učinimo ono što ne prolazi!« Već je ležao 
na samrtničkoj postelji, kada se čulo o zlima koja počinjaju divlji 
Vandali koji su haračili sjevernom Afrikom i približavali se gradu u 
kojem je živio sv. Augustin. Preplašeni građani su dolazili svetom 
čovjeku i pitali ga sa strahom hoće li Vandali ući i u njihov grad. 
Biskup je odgovorio: »Hoće li Vandali ući u grad ili neće, to ne znam. 
Ali znam ovo: »Kada propada ono što" prolazi, držite se onoga što 
ostaje«. Mislio je na duhovne neuništive vrijednote i pouzdanje u 
Boga. 

Taj savjet vrijedi za svakoga, za cijeli život, za sve prilike-i 
neprilike. Tražiti ono što je od trajne vrijednosti, pa nikakav strah, 
čak ni od smrti neće poremetiti život pravih vjernika. 

Pisac našeg vremena savjetuje: »Vrlo je korisno i potrebno 
prihvatiti Kristovu opomenu pa misliti o velikoj i ozbiljnoj stvarnosti 
kojoj idemo ususret. Pobožno čitanje i razmatranje o našem 
konačnom cilju, pripravit će nas da u živoj vjeri čekamo »blaženu 
nadu i slavni dolazak velikog Boga i Spasitelja našega Isusa Krista«. 
Svakako prvenstveno na Sudnji dan i za molitve Očenaša, svećenik 
moli zato u svoje ime i naše ime, za sebe i za sve, budeći u našoj duši 
ne strah nego blaženu nadu za njegov dolazak. 

Iziđite napolje. Tako govori u filmu »Sofia« stari Židov svojim 
ukućanima. Zašto to traži on tumači: »Gledajući zemlju, duša teško 
odlazi u nebo«. Takove i slične izjave, čujemo iz ustiju mnogih 
svetaca i ljudi našeg vremena. 

Sveti Martin biskup. Ležeći na samrtničkoj postelji, gleda 
prema nebi, i kada ga oni koji su oko njega mole da legne na bok 
radi neke olakšice, on odgovara: »Pustite, braćo, pustite da radije 
gledam nebo nego zemlju kako bi se duh već zaputio svoji putem 
kojim mu je ići Gospodinu«. To nije ništa drugo doli, misao Pavla 
Apostola, koji u svojoj poslanici poziva da »tražimo ono što je gore, 
gdje Krist sjedi s desne Božje«, te ponavlja da ne težimo za onim što 
je zemaljsko, nego za onim što je nebesko. Tim riječima zaista nije 
potrebno davati nikakovo dodatno tumačenje. A da i danas 
svećenici koji nastavljaju propovjedničku službu Apostola i njihovih 
nasljednika moraju s velikom odgovornošću propovijedati tu težnju 
prema nebeskim stvarima ističe s velikom zahtjevnošću veliki 
francuski pisac i veliki vjernik: 

Jacques Maritain. On veli ovako: »Velika je zabluda što se u 
naše vrijeme o pripravi na smrt zaboravlja govoriti, kao i da se o 
tome malo propovijeda i promišlja. On naglašava: »Moderni pro¬ 
povjednici ustručavaju se spomenuti tri riječi: Drugi život, svetost, 
križ«. Zato su vrlo odgovorni za loš život vjernika i Bogu posvećenih 
osoba«. Veoma teške riječi, obavezne za propovjednike, ali i pozivne 
za vjernika da svaki za sebe nadoknadi taj nedostatak vlastitim 
radom, čitanjem i razmatranjem o stvarima koje su uvjet za ulazak 
u vječni život-opet kroz mračna vrata smrti. 


Kardinal grof Von Galen. Neustrašivi crkveni dostojanstvenik, 
koji nije strepio ni pred kim, posebno u propovijedanju, s krajnjom 
ozbiljnošću opominje: »Vođe duhovnih vježbi za svećenike govore 
samo o onome što slušateljima godi, a ne govore o posljednjim 
stvarima: smrt, sud, pakao,raj...« Mnogo bi se manje griješilo kad 
bi se mislilo na vječnost, vječne istine - No te, ne kaže, samo jedan 
kardinal. To isto spominje, čak i naređuje Duh Sveti, kako čitamo u 
bibliji: »U SVIM SVOJIM DJELIMA MISLI NA SVOJ KONAC, 
PA NEĆEŠ NIKADA GRIJEŠITI« (Sir 7,36). 

Kako do svetosti? Jedan od siguranih puteva je baš pomisao na 
kraj života i vječnost iza toga. Stara riječ veli: »Memoria aeternitatis, 
magistra sanctitatis« — Misao na vječnost, učiteljica svetosti«. No 
znamo da vječnost nastupa nakon čovjekove smrti. Zašto ljudi malo 
na to misle? Evo odgovora duhovnog pisca: »Jedni zaokupljeni 
zemaljskim brigama ne dospiju misliti kako je ovaj život, kratak, 
prolazan, omeđen smrću. Drugi opet, mladi posebno, ne žele misliti 
na smrt koja im sve otimlje. Najljepše pak uvjerava čovjeka Isusova 
opomena, kako treba paziti da nas onaj dan ne iznenadi u pijanstvu, 
mamurluku od briga, bogatstva i naslada ovoga svijeta«. To vrijedi 
za opći sud, ali i za onaj sud koji nastupa odmah nakon smrti. Sudnji 
dan biti će samo repriza posebnog, osobnog suda svakog pojedinca. 
A to će biti vrlo brzo jer život je čovjekov vrlo kratak. O tome sv. 
Pismo veli: 

Svršetak je blizu: »Dani su čovjekovi kao sijeno, cvate kao 
cvjetak na njivi, jedva ga dotakne vjetar i već ga nema!« (Ps 103,15- 
16 ) - 

»Čovjek koga je žena rodila kratka je vijeka i pun nevolja. Kao 
cvijet je nikao i već vene, poput sjene bježi ne zastajući«. (Job 
U,i- 2 ) 

»Jer bijedan sam i ubog... Kao sjena što se naginje ja nestajem« 
(Ps 109,22) 

»Život je moj kao ništa pred tobom, tek dašak je svaki čovjek. 
Poput sjene čovjek prolazi, tek dašak je bogatstvo njegovo!« (Ps 
39,6-7). 

»Čovjekov je život kao dim koji se za čas pokaže i zatim nestaje« 
(Jak, 4,14). 

»Svaki je čovjek kao trava, sva njegova slava kao cvijet od trave: 

trava se osuši i cvijet joj otpadne, a riječ Gospodnja zauvijek ostaje. 
(1 Pt, 1-24) 

»Godina moga lutalačkog života ima stotina i trideset. Malo ih 
je bilo o nesretne su bile godine moga života«! (Post 47,9). 

Nadahnuti Duhom Božjim sveti pisci i Starog i Novog Saveza, 
uporno podsjećaju na ono što je jasno svakom čovjeku: život je 
krhak, brzo prolazi, čovjek mora sve napustiti. Zašto onda toliko 
ponavljanje. Jer čovjek na to rijetko i nerado misli. Kada Isus govori 
o bogatašu, koji je napunio svoje žitnice, veselo zaključio da »ima 
blaga za mnogo godina«, Isus ga proglašuje luđakom jer će te iste 
noći umrijeti, a drugi će uživati njegovo blago. Svi to znaju, svima 
je to očito, a svi na to nerado misle. Zato tolike uporne opomene! 

Bogataši umiru u bijedi. U prvoj polovici našeg stoljeća održan 
je kongres najbogatijih ljudi Amerike. Mnogi su im zavidjeli za 
njihova života, a svi se zgražali nakon njihove smrti. Ch. Schwab 
predsjednik goleme čeličane igubio je sav imetak, te svršio kao 
prosjak. Predsjednik najvećeg osiguravajućeg društva, nije uspio 
osigurati sebe, radi pronevjere novca morao je pobjeći iz zemlje i 
umro u tuđini kao bijednik. Zvao se S. Insull. — Predsjednik 
najvećeg plinskog pođuzećaH. Hopson završio je u ludnici, kamo je 
dosio nakon gubitka cjelokupnog imetka. — Najveći trgovac pše¬ 
nicom u zemlji T. Parnel umro je također u tuđini ostavivši iza sebe 
goleme dugove. — Predsjednik New-Yorške burze umro u zatvoru. 
Najmoćniji čovjek u bankarskim poslovima J. Livemore, pre¬ 
dsjednik međunarodne banke L. Fraser, krupni monopolist J. 
Kruger — počiniše samoubojstvo radi gubitka imetka. — Svi ti 
»najbogatiji« osim jednoga sa »kongresa najbogatijih« bijedno su 
završili svoj život. Na sve njih se proteže Isusova opomena ili bolje 
reći prijetnja: »A ti gledaj tko će uživati blago tvoje« — nakon što 
Bog zatraži jedne noći, ili jednog dana tvoju dušu. 

Poganski mudrac: Jedan od najvećih mudraca Staroga vijeka, 
Sokrat, zabilježio je misli o smrti svojega učitelja slavnog mudraca, 
filozofa, Platona. Platon tumači svojim slušateljima: »U »Fedonu« 
razvija misli o smrti i besmrtnosti duše. Nakon štoj sa svojim učen¬ 
icima raspravljao o besmrtnosti duše i o zagrobnom životu veli: 
»Tko se među ljudima očistio filozofijom, mudrošću, taj živi posve 
bez tijela i dolazi u stan još ljepši — opisati ga nije lako — niti ovoga 
časa dotječe vremena. No, tomu za volju, smo razložili: treba raditi 


sve u životu da se domognemo kreposti i znanja, jer je nagrada 
lijepa, a nada je velika«. Radi toga se, evo ne treba za dušu bojati 
čovjek koji se u životu odrekao naslada i nakita, jer je to tuđe 
(dostojanstvu čovjeka). (Platon: »Fedon« gl. 62.). Nauka je zaista 
uzvišena, nadahnuta, no gospodin Isus daje mnogo jasniju viziju 
drugog života i ulaska u nj, kada se radi o čovjekovu odnosu prema 
zemaljskim dobrima. On naziva bogataša i luđakom, ne zato što je 
bio bogat, nego što je bio bogat samo zemaljskim stvarima, a nije 
nebeskim. Štoviše, govoreći o odnosu čovjek—blago, daje savjet 
koji može umiriti i bogataše, koji su, znamo, uvijek u velikoj manjini: 
»Kupite sebi raspadljivim blagom neraspadljivo, da,kad klonete, 
prime vas i nebeske stanove«. 

M. Selimović, muslimanski pisac: Uman čovjek,nastavlja misli 
Platonove o dolasku u »ljepši stan«, pa veli: »Smrt je preseljenje iz 
kuće u kuću. To nije nestanak nego drugo rođenje. Kao što prsne 
ljuska jajetu kad se pile potpuno razvije, tako dođe vrijeme da se 
rastave duša i tijelo« (Derviš i smrt). Opet čeznuće, a drugim, ali 
trajnim stanom, u koji se seli duša čovječja nakon smrti. 

Sto reći na ulazu u nebo? — Više nego svi mudraci , pisci i 
učenjaci, Isusova je nauka o dolasku u kuću Očevu, kroz stoljeća 
oduševljavala i privlačila nebrojene svih dobi, obaju spolova, i svih 
slojeva društva. Najlakše su je, kako je i nagovijestio, prihvaćali 
maleni, siromašni. »Siromasima se propovijeda evanđelje«. Jedna 
takova mala duša — za ljudske pojmove, dobra pobožna starica, sa 
radošću je primila na samrti svete sakramente, a onda, vjerujući 
čvrsto da ide dragom Bogu, ipak je župniku saopćila neke brige i 
poteškoće. Župnik ju dobrohotno pozove da kaže što ju muči. 
Rekla je: »Velečasni, ja sam stara i neuka žena, a vi ste učen čovjek, 
pa vas molim da mi reknete nekoliko riječi koje ću izreći kada se 
nađem pred dragim Bogom i tolikim svecima i sveticama? Molim 
vas samo kratko, jer ja već teško pamtim, pamet me ostavlja«. 
Župnik se nasmješio, a onda dao kratki savjet: »Kada dođeš u nebo, 
pođi ravno pred dragoga Boga i glasno pozdravi »Hvaljen Isus i 
Marija«, a cijelo će nebo odgovoriti: »U sve vijeke vjekova«. Sva 
sretna, starica je ovu teološku raspravu završila riječima: »Od srca 
vam hvala, velečasni, sada mogu mirno umrijeti«! 

Blažene duše, koje imaju takove probleme na putu u vječnost. 
Lišene zemaljskih dobara, ostavljaju za sobom život ispunjen 

časnim radom i mnogim patnjama, sigurni da idu u kuću Očevu. 
Bez sumnje: s punim pravom. 

Vrijedno truda. Došao novi župnik u predgradsku, tek os¬ 
novanu župu. Ubrzo je upoznao one najbolje, koji se od prvih dana 
nađoše u crkvi. Jedan od onih najrevnijih, pozvao župnika da posjeti 
njegovu obitelj. Došao je pred krasnu kuću. Lijepa izvana, lijepo 
uređena iznutra, pa je to i rekao svećeniku. Slijedila je priča ogradnji 
kuće, o brigama, o teškom fizičkom radu svih članova obitelji. Na 
koncu je završio: »Uz mnogo napora, mnogo izdataka, zaradio sam 
gradeći kuću čir na želucu«. Župnik ganut upita: »Pa je li vam žao 
što je do toga došlo?« Vrijedni je čovjek odgovorio: »Makar šta! Pa 
to je sada dom moje žene, moje djece i moj, možda i moje unučadi. 
Osjećam se više nego sretan«. — Isus nas često potiče, a to 
napominju i pisci u sv. Pismu, da se čovjek mora, voleći Boga svim 
srcem, svom dušom, svim umom i svom snagom« trsiti cijeli život 
da uđe u Očevu kuću. Takve hrabri apostol Pavao: »Što su sve 
nevolje koje trpimo, prema onome što nas očekuje u kraljevstvu 
Božjem?« — Iz života svetaca se spominju mnoga čudesna zbivanja. 
Vele da se jedan od njih ukazao nakon smrti, sav u sjaju, i rekao: 
»Blažene patnje koje sam podnio, blažena pokora koju sam vršio, 
blažene molitve koje sam molio i noći koje sam probdio, a koje su 
mi zaslužile toliku sreću u kojoj se nalazim«. 

Ne moraju to biti riječi nekog svetog redovnika, to bi za sebe 
mogli reći mnogi očevi obitelji, pogotovu onih brojnih, koji su svojim 
žuljevima podigli i kuću svojoj djeci, i njih sve podigli na noge. to 
mogu reći i majke koje su dobar dio života probdjele uz kolijevke 
svoje djece, a sve to natopili i suzama prolivenim u patnjama, i 
molitvama kojima su proželi sav svoj rad u čitavom svojem životu. 
Za sve njih pripremljena je velika nagrada prema riječima' 
Gospodinovim najprije, a onda i onih kojima je Duh Božji dao da 
vide što pravednike čeka. Apostol Pavao tumači: »niti je oko ljudsko 
vidjelo, niti uho čulo, niti srce osjetilo, što je Bog pripremio onima 
koji ga ljube«. 

Sto je prirodno? Prirodno je roditi se, ali je prirodno i umrijeti, 
Liječnici govore da umiranje počinje s rođenjem. O tome nema 
dvojbe. Obično kažemo kako dijete lijepo napreduje, za mlade da 
su »u cvatu mladosti«, za muževe i žene da su u »naponu snage«. 
Sve pak to nije ništa doli svakidašnje i konstantno putovanje prema 


svršetku života — prema smrti. Neki pisac slabe vjere veli: »Živjeti 
osamdeset godina, ili osamdeset milijuna godina, ako moraš na 
kraju umrijeti, sve to nije ništa drugo doli stajanje pod vješalima, 
kojima ne možeš izbjeći«. Očajnički i zloćudno. Svaki vjernik 
međutim može izreći drugi zaključak: Kolikogod ti živio, kad god ti 
i gdj e g° d umro, s danom smrti ti počinješ tek tada stvarno živjeti, 
jer si ušao u život vječni«. Duh Sveti obećava: »Tamo neće više biti 
ni suza, ni plača, niti umiranja... jer prvo je prošlo«. 

Dao tjelesni vid, stekao vječno gledanje. Svećenik Jose Maria 
Lagoster živio je i umro u gradu Barceloni. Izvanrednog 
svećeničkog života poštivan od mnogih ostavio je oporučno svoje 
oči, da se presade slijepcu, kojemu se može pomoći trans¬ 
plantacijom. Čim je izdahnuo, mrežnicu iz njegova oka presadili su 
jednom slijepcu. Operacija je uspjela i čovjek je progledao. Veliki 
španjolski list je o tome zabilježio: »Otac Lagoster je svoju zadnju 
propovijed održao ne sa propovjedaonice, nego s operacionog stola 
barcelonske bolnice. Čovjek se pita odakle snaga takovim 
ličnostima. Kod njega to nije nikakova tajna. U njegovoj duhovnoj 
zaostavštini našli su njegove bilješke o smislu života i smrti. Zapisao 
je među ostalim i ovo: 

»Često sam mislio na svoju smrt i nikada je se nisam plašio. Ako 
živjeti znači hodati prema kući Očevoj, onda doći na prag smrti, 
znači stati pred kućna vrata nebeskog Oca. To zato ne može biti 
žalostan čas, već sasvim suprotno«. Te su riječi odraz njegove 
životne filozofije, i njegove filozofije umiranja. One međutim 
otkrivaju tajnu njegove moralne smage i ljubavi prema čovjeku. Na 
njega se mogu punim pravom primjeniti riječi Apostola: »Stradanja 
ovoga vremena nisu ništa prema slavi koja se ima objaviti«. (Rim 
8,18). Život u nebu se naziva u nauci Crkve kratkim imenom 
»Blaženo gledanje«. Ljudi kao svećenik Lagoster vidjeli su očima 
duše svojega Boga, išli uporno prema njemu, stigli u kuću Očevu 
da ga zauvijek gledaju. Dar vlastitih očiju radi tjelesnog vida patnika, 
uz ostalo, sigurno je bio jedan korak da gleda Gospodina u slavi, što 
se je očitovalo časom njegove smrti. On je to za cijelog života 
očekivao zato je za njega smrt bila »dolazak na prag, pred kućna 
vrata Očeva.« 

Otišao slaveći Oca a njegov dom. Hrvatski književnik Milutin 
Cihlar-Nehajev ležeći teško bolestan na postelji, učio je svojega sina 

moliti. Na dan njegove smrti, molio je sa sinom Očenaš. Najednom 
je mališan stravično povikao i počeo plakati iz svega glasa. Ukućani 
su doletjeli u sobu i vidjeli književnika mrtva na postelji. Moleći 
Očenaš, otišao je u Očev dom. »Sin vječnog Oca koji nas je naučio 
Očenaš, odmah naglašava u prvoj prošnji, da je naš Otac na 
nebesima. Koliko puta kršćani izgovaraju tu molitvu misle, na te 
riječi? Ako pak je naš Otac na nebesima, nije li nešto najprirodnije 
da očekujemo kada ćemo stići onamo gdje je naš Otac. Takve misli, 
uklonile bi svaki strah od smrti, kada bi se u njih pri svakoj molitvi 
Očenaša uživili. 

Jedno govorio, a drugo činio. Njemački filozof Schopenhauer, 
zloguki prorok crnog pesimizma, znao je govoriti: »Život je zlo, a 
smrt je dobro«. No kada bi se u društvu govorilo o smrti, znaoje 
zapasti u bjes. Nerado je slušao o tome. Stoga su svi koji su ga 
poznavali izbjegavali da pred njim i izuste riječ smrt. No to ga, 
dakako, nije izbavilo od smrti kada mu je došlo vrijeme. 

Smrt i život. Nije bio katolik, ali je bio vjeran sljedbenik Isusa 
Krista za kojega je i radi kojega je mnogo pretrpio. Takove ljude 
drže u snazi jedino misli na vječni život, gospodin Isus je rekao 
svojim apostolima: »vi ćete plakati i jaukati, a svijet će se radovati.« 
Vi ćete se žalostiti, ali će se vaša žalost okrenuti u radost i nitko je 
neće oduzeti od vas. Svećenik Bonhofer je to znao, zato nije bježao 
od patnje. Znaoje da će se s danom smrti njegove žalosti pretvoriti 
u vječno veselje. Govorio je: »Smrt je najveći blagdan na putu k 
slobodi. Za mene je svršetak zemaljskog života, početak vječnog 
života«. Krist je to kratko sažeo apostolima nakon uskrsnuća kada 
su se sablaznili nad njegovom smrću: »Niste li znali daje Sin čovječji 
morao trpjeti i tako ući u svoju slavu«? Može li ijedan vjernik 
očekivati i tražiti neki drugi put, osim »kraljevskog puta križa« — 
kako to veli knjižica »Nasljeduj Krista«? 

Što nije smrt? Ova je knjižica naprosto namjenjena razmišljanju 
o smrti. Ne radi se o bolesnom samozadovoljavanju tuge i boli, nego 
se radi o tome, da se o smrti rijetko govori, i nerado sluša. Stoga 
svaka misao o tome. želi uspostaviti ravnotežu u našoj svijesti. 
Nadopuniti nedostatak uzrokovan vlastritom ili tuđom krivnjom. 
Takovu ravnotežu uči Papa Ivan XXIII. — Dobri — i piše: »Svijet 
nije stvoren ko groblje. Neki ne vide ništa osim umiranja i smrti. No 
drugi ne vide ništa osim života«. Svakako da ni jedno ni drugo ne 


odgovara istini. Život i smrt se neprestano isprepliću u svim oblicima 
života. Od najnižih do čovjeka. Od virusa do morskih nemani. Ipak 
je potrebno naglasiti da se daleko, neuporedivo više, posvećuje brige 
zemaljskom životu, nego životu nadnaravi. Za taj je pak život čovjek 
isključivo stvoren. Ovaj zemaljski život mu je samo za to dan, da 
njim zasluži život vječni. Staro pitanje: zašto smo na svijetu, u 
starom katekizmu — imalo je kratak i jasan odgovor: »Na svijetu 
smo zato, da Boga upoznamo, njega ljubimo, njemu služimo i tako 
u nebo dođemo!« Da lije potrebno naglasiti: cijeli život? 

Ona nikoga ne zaboravlja, na nju nitko rado ne misli. Vraćamo 
se istim mislima. Mnogi ne misle na smrt, iako je svaki dan među 
nama, iako čitamo svaki dan osmrtnice u novinama, na oglasnim 
stupovima, susrećemo se s njom na ukopu rođaka ili znanaca. Ljudi 
danas naprosto žele smrt istisnuti iz svoje svijesti. Prije su bogataši 
podizali velebne nadgrobne spomenike. Danas mnoga groblja liče 
ne parkove. Svuda ukrasno grmlje tu i tamo diskretni komadić 
mramora na kojemu je zapisano neko ime i prezime. Izgleda da je 
naprosto nepristojno govoriti o smrti, a zadnja počivališta se zavijaju 
s krajnjom diskrecijom u neprisutnost. Pa nije čudo da se i na taj 
način ispunja ona stara: »Kad s vida, tad s pameti«. Kod nas, hvala 
Bogu, nije tako. Vjernici, naročito oni iz siromašnih krajeva, i danas, 
kraj toliko ruševina materijalnih i moralnih, roditelji, braća, rodbina 
upravo opsjedaju crkvene ustanove, moleći da se za njihove drage 
kojima rat oduže život, prime »velike mise« od cijelih mjesec dana. 
Čitave grupe, članovi obitelji, danima dolaze u crkvu, da se svaki 
dan, cijeli mjesec, sjedine sa svojim dragima u mislima i molitvama 
za njih. S jedne strane beskonačna bijeda, a s druge strane dirljiva 
briga za one koji su otišli pred nama i počivaju u snu mira«, kako 
Crkva moli, a vjernici se u toj molitvi sjedinjuju sa svojom Crkvom. 

Smrt i beznađe. Bio je ministar u službi francuskog kralja 
Ljudevita XIII. Vodio ratove, postao političar prvog reda, pa kako 
je bio svećenik, iz obzira prema kralju dobio je naslov kardinala. 
Brinuo se za sve i sva, pleo se u mnoge događaje u zemlji i Europi, 
dok se napokon smrt nije uplela u njegove poslove i njegov život. 
Ležao je u raskošnoj palači na krevetu, svjestan da je u rukama 
smrti. Svuda po kući brojni dvorani koji čuvaju svoga gospodara i 
ispunjaju mu svaku željicu. Pred smrt, kasno u noći su svi umorni 
od bdijenja zaspali, čuli su plač negdje u kući. Pohitali su i imali šta 

vidjeti. Ministar, kardinal seje u noćnoj odjeći vukao kao sablast po 
sobama. Milovao raskošno pokućstvo, skupocjene goblene i sagove. 
Plakao je govoreći: Drage moje vrijedne slike, dragocjeni moji 
gobleni i sagovi, jao moram vas sve ostaviti. Pao je jecajući od tuge. 
Sluge su ga podigli i odnijeli u postelju, gdje je brzo izdahnuo. Ništa 
ne piše dali je plakao nad svojim grijesima, nad svojim promašenim 
svećeničkim životom, nad jadnima koje je skrivio vodeći ratove — 
svojim sugrađanima. Čovjeku se nameće nisao što ju izreče Isus: 
»Što ti koristi ako cijeli svijet dobiješ, a život svoj izgubiš!« Svakako: 
vječni. 

I mnogi dmgi. To — »i mnogi drugi«, odnosi se na sve one koji 
su kao i ministar Mazarin, s užasom otkrili na samrti, da su proigrali 
svoj život. Da bi se ta činjenica, od presudne važnosti za oblikovanje 
vlastitog suda što više ukrijepila, donosimo još koji primjer o onima 
koji su u svijetu »mnogo dobili«, a na kraju sve izgubili. Dakako 
misleći na drugi život. Najpotresnija pri tome je činjenica da su to 
oni sami izjavili. 

Ministar financija Francuske J. B. Colbert, nije bio ni najmanje 
omiljen u narodu, jer je imao isključivu brigu kako da štoviše novaca 
uzme ljudima i podari kralju. Došlo je i njemu vrijeme da učini 
bilancu svojega života kojemu se naglo bližio kraj. Netko od 
dvorjanika prileti njegovoj postelji i s divljenjem rekne: »Sam kralj 
Ljudevit XVI. pita za vaše zdravlje«. Mislili su da će ga to ohrabriti 
i utješiti. No on reče: »Kralj?« — Nemojte mi u ovom trenutku 
govoriti o kralju. Da sam toliko učinio za Boga, kralja nebeskoga, 
koliko sam učinio za kralja francuskoga, ne bih se sada bojao za spas 
svoje duše«. Kakove potresne javne ispovijedi o vlastitom 
promašenom životu. Sakupio mnogo zemaljskih dobara, a ostao 
bez nebeskih, pa sam sebe u skladu s Isusovim riječima proglašuje 
luđakom. Nije niti on sam. Njegov gospodar Ljudevit XVI. umro je 
nemilom smrću: odrubili su mu glavu na giljotini, njegovoj ženi, 
mnogima iz obitelji. Tako se veliko bogatstvo i kraljevski ugled, 
pretvorio u najveću bijedu i najveće poniženje. 

Služba krivom gospodaru. Španjolski kralj Filip II. vodio je 
moge ratove, silan novac potrošio na oružje, vojnike, golemu 
mornaricu, a za sve to je trebalo sakupiti mnogo novaca. I on je imao 
svoga ministra financija, koji mu je godinama davao novac, 
ugrabljen od naroda osiromašenog uslijed ratnog stanja. I taj se 

kraljevski službenik konačno suočio sa smrću. Kralj ga je posjetio, 
a on preplašen moli kralja da mu produži život samo za tri dana. 
Kralj je žalosno odgovorio da to nije u njegovoj moći. Molio je za 
dva dana, pa makar za jedan, da uredi svoje račune i raspofoži sa 
silnim imetkom. Dobio je uvijek isti odgovor: »Žao mije, ali nisam 
u mogućnosti da produžim ičiji život i za jedan sat«. Vele da se 
samrtnik okrenuo zidu i plačući potužio: »Kamo sreće da sam s 
toliko mara služio kralju vječnosti i gospodaru svačijeg života, koji 
uz to može dati i život vječni, umjesto kralju Španjolske koji mi ne 
može pokloniti niti djelak života«. Mudro, ali okasno spoznanje. 

Mudrost za tri novčića. Grčki mudrac Diogen jednog je dana 
na glavnom trgu u Ateni razapeo šator i zavukao se u njega. Na 
ulazu u šator je stavio natpis: »Ovdje se prodaje mudrost za tri 
novčića«. Neki bogatun dadne slugi tri novčića i posla ga Diogenu: 
»Pitaj toga mudrijaša«, reče »koliko će mi dati mudrosti za tako 
malo novca«. Diogen uzme novac i naredi sluzi što će prenijeti 
gospodaru. Poruka je glasila: »Kod svih svojih djela misli na svoj 
svršetak«. Bogataš se zamislio i zapovijedio da se te riječi ispišu na 
pročelju njegove kuće, kako bi svi oni koji njemu dolaze shvatili tu 
poruku — mudrog života i poštene smrti. — Ta se ljudska mudrost 
potpuno poklapa s onom božanskom, koju uporno ponavljamo - 
»Sjeti se svojih posljednjih...« 

Živio u prisutnosti smrti. Mnogi sveci su svoj život proveli u 
prisutnosti Božjoj, u neprestanoj misli na prisutnost Božju, u 
kojemu, kako kaže Apostol »živimo, mičemo se i jesmo«. Takav 
svjesni život u blizini Božjoj, uvijek i kod sviju je budio želju da se 
sjedine s Bogom, što pak biva u potpunosti nakon smrti, pa ih i sama 
pomisao na smrt prati kroz sve vrijeme života. No, to znanje da se 
čeka smrt, nije uvijek bilo popraćeno s takovim osjećajima radosti 
katkada se mogu čuti riječi i onih pametnijih, da im pomisao na smrt 
uzrokuje malodušnost, tugu, ili čak beznađe. Jedan od najvećih 
njemačkih književnika Goethe piše o svojem odnosu prema smrti: 
»U svojih 75 godina života nisam bio sretan ukupno ni četiri 
sedmice. Nastavljajući tu misao o životu bez prave sreće veli: 
»Osjećam se kao miš koji je progutao otrovnu hranu: trči amo i 
tamo, želi da se sakrije u svoju rupu, proždire od muke sve što mu 
aode pred oči, ali ne može ugasiti vatre koja mu iznutra izlazi i 
nagovješta svršetak«. Nema sumnje da mnogi tako osjećaju, ali 

nikome o tome ne govore. Često se piše o čovjeku, koji je mnogo 
pisao, ostavio iza sebe hrpe knjiga, da na samrti rekne: »Strašno mi 
je, svjestan sam da odlazim u nirvanu. Nirvana je pojam ništavila. 
Gubitka svjesnog života. A mi bismo mogli opet isto zaključiti za 
nesretnike te vrste: što ti koriste proslave, fanfare i pohvale ako je 
izgubljen smisao života koji je prihvaćao čovjek prethistorije, kao i 
čovjek atomskog doba. Jedan drugi čovjek, francuski pjesnik Paul 
Claudel, osjećajući da smrt dolazi, moli sve da iziđu napolje, jer se 
smrti ne boji, te se želi u miru susresti sa svojim Bogom. No on je 
od svoje dvadesete godine, živio u Bogu, pisao o Bogu, stavljao 
Boga uvijek i u svemu na prvo mjesto. Kako u svakodnevnom 
životu, tako u svojem umjetničkom radu. Za njega nije postojao 
strah od nirvane — ništavila. Kada bi vjera u drugi život bila samo 
lijepa priča i plod ljudske fantazije, ne bi li i u tom slučaju unijela u 
ljudske duše mir i u očekivanju smrtii samoj smrti. 

Oni se nisu nikada pokajali. Koji i kada? Danas ima mnogo 
mogućnosti da se raznim načinima istraži što ljudi misle o ovoj ili 
onoj stvari. Još prije prilično vremena za vrijeme ateističkog 
naturavanja njihova poimanja svijeta, neki su novinari anketirali 
penzionere u zagrebačkim parkovima, što misle o životu nakon 
smrti. Preko 75 postoje izjavilo da vjeruju u život iza života, kako 
se to danas govori. Svećenici koji godinama, a stariji i desecima 
godina žive s narodom, otkrivaju jednu nepobitnu činjenicu. U 
svijetu ima veoma mali postotak bezvjeraca. Prema statistikama 
zadnjih desetak godina manje od 5 posto. U našim krajevima se 
takovim očitovalo 2,9 posto. U živim vjerskim zajednicama —niti 
toliko. Nu, ipak se kroz godine svećenik suoči s onim pojedincima 
koji su se znali deklarirati kao ateisti, istina s veoma sumnjivima 
obrazloženjima, a da se na kraju života samoinicijativno žele vratiti 
vjeri i primiti vjersku utjehu. Poznato je to i iz premnogih primjera 
kroz povijest kada se radi o poznatim ličnostima, koji su se iskreno 
kajali za svoja životna lutanja izvan okvira vjere, pa su davali dirljive 
izjave s nesumnjivom uvjerljivošču o svijesti da su bili u zabludi. 
Rekosmo: mali broj ateista, a od tog broja velik broj onih koji su se 
uvjerili, i druge uvjeravali da su život postavili na krive temelje, pa 
se žele vratiti onamo, od kuda su uporno bježali. Međutim, svjedoče 
toliki duhovni djelatnici među onima koji su dragovoljno i s pre¬ 
danošću cijeli život vršili vjerske dužnosti, kako nisu nikada i nigdje 


našli nikoga koji bi rekao da se prevario, pa sada kada ionako umire, 
ne treba ono što je cijeli život trebao. Čovjek kao razumno biće 
stvara zaključke nakon zrelog razmišljanja, često o dugotrajnog. 

Što se tiče jednog drugog života, možemo reći svi ljudi, ili 
gotovo svi, zaključuju da je u skladu s razumom, i potrebama 
ljudske duše, prihvatiti kako za života, tako i na smrti ono što daje 
vjera. 

Proglasio sam sebe luđakom. Tko i zašto? Na grobu jednog 
uglednog građanina Londona, a uočljiv je radi svoje veličine i 
mramorne ploče, može se čitati ovaj epitaf: »Ovdje leži luđak koji 
se rodio prije osamdeset i tri godine, a živio samo tri«. Lako se 
dosjetiti, da je pokojnik od cijelog dugog života samo tri godine 
smatrao kao vrijedne spomena. Radilo se o čovjeku, kojije proveo 
gotovo cijeli život u zlu, a pred smrt došao do pameti, svoj život 
sredio, te zadnje tri godine proveo živeći životom dostojnim 
ljudskog bića. Dragocjeno svjedočanstvo. Biblija veoma često 
naziva bezumnim one koji ne žive mudro, u skladu s Božjim 
odredbama. Tako proroci, tako i sam Gospodin, koji tvrdi da je 
»mudrost ovoga svijeta ludost pred Bogom«. Znamo, pak što je 
mudrost ovoga svijeta, nestalnog, promjenljivog, osuđenog na pro¬ 
past u toku vremena. Malo kasno, ali ipak na vrijeme shvatio je to 
starac od tri godine, sam odbacujući sve one ostale. 

U potrazi za pravom srećom. Obojica su bili plemenita roda, 
živjeli u vrijeme kada su oni plemenita roda živjeli posebnim 
životom s mnogim pravima koje svi ostali, velika većina, nisu i ma li 
U mladosti su drugovali, jedan je postao redovnik, a drugi je postao 
ugledni dvorjanin na kraljevskom dvoru. Kada je ovaj sretnik pošao 
jednog dana u lov, obučen u plemičku odoru, naišao je na svoga 
prijatelja iz djetinjstva, koji je u svojoj siromašnoj haljini nosio na 
leđima vreću sa hranom koju je isprosio za siromahe. Dvorjanin mu 
reče sa žaljenjem: »Vidiš kako si pogriješio. Trebao si potražiti sreću 
sa mnom u uglednom društvu, a ne da okolo lutaš kao prosjak«. 
Ponizno redovnik odvrati: »Ako sam ja pogriješio, za kratko je, jer 
život brzo prolazi, ali ako si ti pogriješio, šteta je tvoja vječna. Mojom 
pokorom i brigom za patnike, uvjeren sam zavrijedit ću život vječni, 
dok ti sa svojom »srećom« na zemlji možeš izgubiti onu pravu i 
vječnu sreću u nebu. To ćeš spoznati odmah nakon smrti, koja nije 
m meni ni tebi daleko, ali pazi samo da ne bude prekasno. Kratko i 

jasno. Redovnik pođe za svojim plemenitim poslom, smiren i sretan 
što braći pomaže u njihovoj bijedi. Mislio je putem na Isusove riječi, 
da će u kraljevstvo Oca njegova pozvati sve one koji su gladne 
hranili, žedne pojili, gole odijevali... i u njegovu dušu uselio se mir 
i radost. Dvorjanin je odjahao s nemirom u duši. No brzo je usred 
objesti i užitka na sve zaboravio. No njega nije zaboravila smrt. A 
Stoje bilo iza toga to zna samo dragi Bog. 

Riješili pitanje života i smrti. Pjesnik Max Dauthendy i njegova 
obrazovana žena rodom iz Švedske živjeli su bez vjere u Boga. Kao 
visoko obrazovani ljudi tražili su odgovor na pitanje koje svakog 
pametnog čovjeka uznemiruje: koji je smisao života i smrti. Tražili 
su odgovor na svim stranama, posebnona polju znanosti, samo nisu 
tražili na području vjere. Pjesnik, koji je dugo živio u Indoneziji, piše 
pod kraj svojega života: »Trideset godina mučim se na roštilju svojih 
sumnji i u najvažnijim pitanjima života. Odakle smo i kamo idemo«. 
No ni on ni njegova žena nisu umrli »na roštilju svojih sumnji.« 
Nakon njegove smrti, našli su u njegovoj zaostavštini pismo koje mu 
je njegova žena poslala godinu dana prije njegove smrti. »Dragi 
Max! Mi smo oboje tražili cijeli život ključ, koji bi nam riješio 
probleme života i smrti, ali ga nismo našli nigdje pa ni u svijetu 
znanosti. Međutim ja sam ga našla — taj ključ koji rješava sve, zove 
se Isus Krist. On u svojem evanđelju rješava sve probleme, pa tako 
i života i smrti, dobra i zla, istine i laži, vremena i vječnosti... Stoga, 
dragi Max čitaj revno sveto evanđelje i čvrsto se drži Krista«! I Max 
je otkrio sa svoje strane da Isus Krist rješava sve probleme s ove 
strane života i s one onkraj zemaljskog opstanka. Godinu dana 
nakon toga umro je s križem u ruci. Dug i bolan put, ali sa sretnim 
završetkom: u Isusu Kristu. 

Najbolja knjiga u životu i na samrti. U svojoj pokorničkoj sobici, 
umirao je stari sveti redovnik. Kada mu se steškalo, šapnuo je jedva 
čujnim glasom: »Moju knjigu«! — Njegova su mu subraća pružala 
razne knjige sa njegovih polica, ali on je glavom pokazivao da to ne 
traži. Ponavljao je: »Moju knjigu«. Napokon netko primjeti da 
uporno gleda u križ koji je visio na suprotnom zidu. Skinuli su ga i 
stavili mu u ruke. Zagrlio je i sa zadovoljnim smješkom ubrzo 
preminuo. Križ — najbolja knjiga iz koje se najviše može naučiti i 
za života, a najveću sigurnost steći na samrti. On, Raspeti je pro¬ 
povijedao i naučavao kroz tri godine, ali njegova smrt na križu je 


propovijed koja se urezala mnogima u dušu kroz dvadeset stoljeća. 
Koliki su živjeli upirući oči na križ i umirali s križem u ruci! 

Križ na grobu. — Stavlja se svakom vjerniku. Čak i onima koji 
nisu mnogi marili za križ, ali su ostali u zajednici čiji je znak križ 
Kristov. Međutim križ na grobovima mnogih ima svoje puno 
značenje, jer služi kao vanjsko svjedočanstvo da tu počiva netko 
kojemu je križ bio dragocjeni znak za života, pa ostao to i nakon 
smrti. Evo jednog takovog: 

Medu mnogim grobnicama na groblju glavnog grada Švedske, 
Stockholma, nalazi se jedan skromni grob koji mnogi posjećuju. 
Grob velikog švedskog pjesnika Strindberga. Kao i mnogi drugi 
umjetnici, posebno pisci, august Strinđberg slavljen od mnogih kao 
tada najveći švedski pjesnik, lutao je svijetom tražeći sreću na sve 
strane, a sve tamo gdje je nikao nikako nema: u raskoši, razbludnom 
životu u jelu i piću. Na kraju je i on našao sreću u Isusu Kristu. 
Kratko vrijeme prije svoje prerane smrti govori svojoj kćerki 
ljubimici. »Draga Greta, ja sam svoje svršio, bilanca života je 
završena i podvučena. Onda pokazujući na evanđelje koje je zadnje 
vrijeme držao neprestano uza se doda: »Jedino u ovoj knjizi nalazi 
se puna istina«. Njegova oporuka počinje riječima himna na čast 
križu: »Zdravo križu nado jedina« a zahtjevao je u oporuci, da se te 
riječi urežu na njegovom nadgrobnom križu. Netko će možda 
pokušati obezvrijediti njegovo uvjerenje, jer je do njega došao na 
kraju svojega burnog života. No ima jedna nepobitna istina. Mnogi 
kao i Strinđberg, lutali su mnogo da se na kraju života vrate Kristu 
kao jedinom učitelju i spasu. I da ponovimo već izrečenu misao: 
nikada se nije čulo da je netko koji je sav svoj život združio sa 
Kristovim životom, da ga je na koncu života napustio i umro bez 
njega. 

Most na putu, a ne stan. Prastara kineska poslovica s nekoliko 
riječi otkriva tajnu kineske plemenite duše. Svi poznavaoci ističu 
dobrotu, blagost i širokogrudost tog starog naroda. Evo te mudrosti 
s dalekog Istoka: »Ovaj život je samo most. Prijeđi preko njega, ali 
na njemu ne gradi kuće.« Kakove pouke na jednostvan način. E)a li 
je moguće da bi itko pametan stvarno sagradio kuću na nesigurnom 
mostu, pod kojim huči moćna rijeka, prijeti poplava i urušenje, i 
kojim se neprekidno povlače povorke ljudi, stoke i vozila? 
Nezamislivo. Most je samo zato, da nas prevede na drugu stranu i 

pruži mogućnost da stignem željenom cilju. Stari su govorili za ovaj 
život, da je dolina suza. Tko želi zauvijek ostati u suzama? Nazivali 
su život i mjestom progonstva. Tko bi razuman želio ostati cio život 
u progonstvu? Pa ipak, iako svjestan prolaznosti života, mnogi se 
tako čvrsto pripiju uza nj, da ne mare ni za što drugo osim za ono 
što ovaj život nudi. I što je natragičnije, iako znaju da tu nema 
opstanka, oni se ponašaju posve obratno. Na nesigurnom žele biti 
sigurni, na prolaznom žele stalno ostati, umjesto na kamenu, zidaju 
svoj život na mostu. Gospodin Isus takove uspoređuje s čovjekom 
koji zida kuću na pijesku, umjesto na kamenu, te podleže prvoj 
bujici, prvoj kiši ili oluji. 

Šator ili zgrada. U poslanici Korinćanima piše Pavao apostol 
Kristov. »Dakako da znamo: ako se šator-naša zemaljska kuća ruši, 
da imamo zgradu koja je Božje djelo — vječnu kuću na nebesima 
— koja nije sagrađena ljudskom rukom« (2 Kor 5,1-2). Apostol je 
imao i te kako jasnu predodžbu što je šator, a što je zgrada, jer je 
uz svoje visoke farizejske škole.naučio plesti šatore, s čim je sebe 
izdržavao za vrijeme svojih apostolskih putovanja. Šator je pro¬ 
vizorno obitavalište. Pod njim se ljudi sklanjaju na kraće vrijeme, na 
putovanju od kuće ili povratku kući. Zgrade su ljudi podizali sebi i 
svojoj djeci kao trajno stanište u kojem žive i umiru pokoljenja. 
Stoga je ova usporedba savršena. _Tijelo—je šator u kojem prebiva 
duša za vrijeme čovjekova ovozemaljskog života. Zgrada —vječno 
prebivalište« kako veli — vječna je kuća na nebesima« koja uz to 
nije učinjena ljudskim rukama. Zato i jest vječna, jer je djelo Božje. 
Apostol nastavlja dalje i tumači: »Boraveći u tijelu ovom, nalazimo 
se u tuđini, daleko od Gospodina... te zaključuje: »Više volim otići 
iz ovoga tijela i vratiti se (u domovinu) ka Gospodinu« (2 Kor 5,6-9). 
On to potvrđuje u kratkom ali zanesenom poklilu: »Domovina je 
naša na nebesima, odakle očekujemo dolazak Gospodina našega 
Isusa Krista!«. 

Djeca i smrt. Već je ponešta o tome rečeno, no s ovo nekoliko 
misli iz dječjeg svijeta, završiti ćemo razmatranje o smrti koja vlada 
svima. Sociolozi govore o problemu djece koji se javlja u susretu sa 
smrću. Poznavaoci te problematike tvrde da danas veoma često 
djeca dožive šok u pravom smislu riječi, kada se suoče neposredno 
sa smrću nekoga iz bliskog kruga. Obrazlažu to novim načinom 
života, pogotovu u urbanim sredinama. Kako? Nekoć, živeći u 


selima, djeca su se neprestano susretala s pojavama koje se dešavaju 
svakodnevno u životu čovjeka. Rađanje, vjenčanje, smrt-poglavito. 
Danas, majka ode u rodilište, vraća se s djetetom u naručju, slično 
ka0 kada kupi nešto u samoposluzi. Smrt? Sve češće se piše i 
raspravlja o nehumanom postupku prema starcima, koje vlastita 
djeca šalju u staračke domove, iako imaju mogućnosti da ih ostave 
uza se,do njihove smrti. S druge strane, i oni koji ostaju kod kuće, 
kada ukućani vide da im se smrt približava, pošalju ih u bolnicu, 
mada im nije potrebna nikakova terapija. Tamo i umru, odnesu ih 
u mrtvačnicu, gdje ih ostali, a naročito djeca ne vide, jer su već u 
lijesu. Tamo se, pak stiže, par trenutaka prije ukopa. Vele da je to 
veoma često. Sada, kada se mlado biće u danim okolnostima sus¬ 
retne sa smrću, vele sociolozi, dožive pravi šok. Iako je takav način 
života, pa to djeca nekada dožive bez ičije krivnje, saznanje o 
smrti-vele.nužno je za normalni razvoj pojedinca. 

I tvoja će mama umrijeti. Rodio se u obitelji s petero djece u 
malom gradiću. Tek je napunio četiri godine. U šetnji s djevojkom 
koja je na njega pazila, susreli su u glavnoj ulici pokop. Mrtvačka 
kola, u njoj lijes, svećenik, povorka u crnini. Pita djevojka tko je u 
onom sanduku. Odgovara jedan čovjek. 

Pa što će s njim? Zatrpat će ga u zemlju. Pa kako će izaći 
napolje? Neće više nikada izaći. On je umro i ostati će na groblju. 
Dijete je osjetilo užas, koji se uvećao sa riječima djevojke: »I tvoja 
mama će umrijeti! — Al’ neće! Hoće! Neće! — Dječak je bio 
uvjeren da mu djevojka prkosi, kako starija djeca znaju prkositi 
onima najmanjima. Čim su došli kući, mališa potrči prema mami i 
potuži se: »Mama, Uona je rekla da ćeš ti umrijeti! Jeli da ti nećeš 
umrijeti, jer bi onda i tebe zatrpali u zemlju«. Majka ga je 
pomilovala po glavi uz riječi: »Svi ćemo umrijeti, jer je tako odredio 
Bogo!« Zapao je u gorki plač kojega se sjeća nakon nekoliko 
desetaka godina. Čim je došao do nekih vjerskih spoznaja, među 
prve molitve uvrstio je onu: za mamu, tatu, braću, sestre: da niko 
od njih ne umre. Zna se—još dugo. 

Kada ne bi bilo drugog života, sa stanovišta smrti, znanja o 
umiranju, sve bi životinje bile daleko sretnije od čovjeka, jer nemaju 
te gorke spoznaje, žive do smrti, o kojoj ništa ne znaju, i koja prekida 
nit njihova života bez dugogodišnjeg straha i gorčine koja se rađa 

spontano u ljudskom srcu, posebno kod mladih bića koja nisu 
dovoljno izgrađena. 

Zašto plače? O blagoslovu kuća svećenik ulazi u jedan stan, 
gdje je našao mladu obitelj s dvoje djece. Stariji je bio blizu pet 
godina, a nakon obavljenih molitava, opazio je da je dječak 
zaplakan. Upitao je roditelje da li je bio zločest i dobio kaznu? Oni 
su ozbiljnih lica ispričali, nakon što je baka odvela dijete u drugu 
sobu, kako mali plače već danima, jer je bio na ukopu, a djeca su 
mu rekla da će i on jednog dana umrijeti, da će i njega zakopati u 
zemlju. Tješili su ga, donijeli darove da ga razvesele, ali on danima 
plače i šapće: mama, je li da ja neću umrijeti?« — Kako je to svršilo 
svećenik nije saznao, jer je samo privremeno boravio u toj župskoj 
zajednici. Jedno je sigurno, što smo s mnogo primjera nastojali ne 
saznati, nego sebi u pameti uprisutniti: svi ćemo umrijeti. U 
slijedećem poglavlju, predmet razmišljanja vezanih za smrt, biti će 
vrijeme njezinog dolaska kao vječna zagonetka za svakog čovjeka. 


Ne znate ni dana ni časa! 


Mudre i lude djevice. »Jada će biti s kraljevstvom nebeskim kao 
s deset djevica koje uzeše svoje svjetiljke i iziđoše u susret zaručniku. 
Pet ih bijaše ludih, a pet mudrih. Lude uzeše naime sa sobom svoje 
svjetiljke, ali ne uzeše sa sobom ulja. Mudre, naprotiv uzeše ulje u 
posudama skupa sa svojim svjetiljkama. Kako se zaručnikov 
dolazak otegnu, sve zadrijemaše i pozaspaše. U ponoći odjeknu 
•glas: »Zaručnik dolazi! Iziđite mu u susret«! Jbda se digoše sve 
djevice i opremiše svoje svjetiljke. Lude, međutim rekoše mudrima: 
»Dajte nam od svoga ulja, jer nam se svjetiljke trnu!« —Ali mudre 
odgovoriše: »Sigurno ne bi doteklo za nas i za vas; pođite radije 
trgovcima pa sebi kupite!« Dok su išle kupiti, dođe zaručnik, i, koje 
bijahu pripravne uđoše s njim na svadbu te se zatvoriše vrata. Poslije 
toga dođoše i ostale djevice i rekoše: »Gospodine, Gospodine, 
otvori nam«! On im odgovori: »Zaista, kažem vam, ne poznam 
vas!«-—Dakle: »Bdijte, jer ne znate ni dana ni časa«! (Mt 25,1-13). 


Kraljevstvo je nebesko kao gozba, kao svadba, ono je veselje u 
koje Gospod-Bog-poziva- Uđi u veselje! U ovoj priči se govori o 
čekanju zaručnika koji stiže na svadbu. Mnogo je bilo uzvanika, 
među njima i deset djevica. One su znale da će biti svadba toga dana, 
da će se veselje odužiti, pa su stoga ponijele svjetiljke, uljanice, ali 
nisu ponijele ulja, bez kojega svjetiljke ništa ne vrijede. Mogli bismo 
danas shvatiti što bi značilo da netko ponese »džepnu lampu« a ne 
ponese uložak za nju. Zaista su zaslužile Isusovu ocjenu da su lude. 
No to nije bezazlena ocjena. Radi se o velikoj nesreći, dok su tražile 
ulja po noći, došao je zaručnik, vrata su se zatvorila, a na njihov 
poziv: Gospodine otvori nam! — čuju, nemilosrdan odgovor: ne 
poznam vas! Kako se ovdje radi o kraljevstvu nebeskom, čija je slika 
ova svadba, i o onima koji su ostali u tami izvan svadbe, očito je da 
se radi o isključenju iz tog kraljevstva. Zašto? Radi toga jer nisu 
imale svijetla. Gospodin Isus kaže da je on »Svjetlo svijeta«, a tko 
za njim ide, ne hodi u tami. Naprotiv, tko ne ide za njim, nužno 
ostaje u tami. Postoji knez tmina. Koji nemaju svijetla, biti će bačeni 
»van u tamu«. Ih pak tama je »tama najkrajnja«. Stoga treba biti 
budan »opasanih bokova i sa svjetiljkom u rukama«. Krist je 
svjetlost, pa mora svakom koji želi u njegovo kraljevstvo svjetlosti 
biti jasno ono što Apostol veli: »Kakovo zajedništvo između svjetla 
i tame«? Krist Gospodin naređuje apostolima, i svim svojim 
sljedbenicima: »Neka svjetlost vaša svijetli pred ljudima, da vide 
vaša dobra djela i slave Oca vašega koji je na nebesima«. 

Nažalost, dešava se kod mnogih i često, ono o čemu govori Ivan 
apostol na početku svojeg evanđelja: »Istinito svjetlo koje 
rasvjetljuje svakoga čovjeka dođe na ovaj svijet. I on, začetnik svijeta 
bijaše u svijetu, a ipak ga svijet ne spoznade. Dođe k svojima, a 
njegovi ga ne primiše« (Iv 1,9-12). Zašto ga nisu primili? — »Svjetlo 
istinito dođe na ovaj svijet, ali ljudi su više ljuili tamu...« — Unatoč 
tome što Isus obećava: »Tko mene slijedi sigurno neće ići po tami, 
nego će imati svjetlo koje vodi u život« (Iv 8,12). Nesreća ludih 
djevica je u tome—što su ostale ne brinući se za svjetlo. Nisu učinile 
neki veliki zločin — o tome nema govora u evanđelju. No učinile su 
veliko zlo. U čemu je to zlo piše duhovni pisac: »Ne ide se u pakao, 
u tamu najkrajnju, samo radi izvjesnih pretjeranosti nego i za 
»manje stvari«. Tko je rođen u svjetlu vjere i uklopljen u tajnu 
milosti, nije mu dovoljan samo neki »čestit život« (bio je 

»poštenjačina« — a nikad u crkvu ni na sakramente). On ne može 
biti čestiti samo na ljudskoj razini, te mora živjeti pravim kršćanskim 
životom. Pakao je širom otvoren i za takozvane poštenjake. Nisu 
ubili, nisu ukrali, nisu vršili nasilja, ali nisu učinili nikada, ništa za 
Boga«. Za njih glasi Isusova osuda. »Zaista, ne poznam vas«. I na 
sudnji dan će Gospodin Isus osuditi one na lijevoj strani ne samo 
zato što su zlo činili — takovi su očiti zločinci — nego i mnoge što 
nisu »ništa učinili«. 

Ludost je djevica i odgovornost u tome, što su se u najvažnijoj 
stvari u druge uzdali. Od mudrih djevica dobili su i mudru pouku: 
»da ne bi nestalo i nama i vama, idite i kupite si kod trgovca«. 
Nedostatak vlastitog svjetla ne može se nadoknaditi tuđim svjetlom 
u nadnaravnom svijetu, nikako i nikada. Koliki lakomisleno tvrde: 
»Moja žena i moja djeca idu uvijek u crkvu. Netko, naime, mora 
ostati kod kuće. Moja žena i moja djeca svaki puta daju u milostinju. 
Moja djeca moraju obavezno na vjeronauk, kada ja već ne idem u 
crkvu.« Netko reče takvome: Da li vaša djeca umjesto vas jedu, i 
mjesto vas se kupaju i peru? — Nadasve je važna u ovoj priči riječ, 
opomena, koja slijedi uzzakvu presudu — ne poznam vas: »Bdijte, 
dakle, jer ne znate ni dana ni časa«! 

Kada se najmanje nadate. Imali smo u gimnaziji dvije vrste 
profesora. Jedan, časni starac, najstariji u profesorskom zboru, 
ozbiljan, savjestan i zahtjevan. Nije gubio vrijeme na satu s učen¬ 
icima, nego ozbiljno poučavao i ozbiljno znanje tražio. Kada bi 
odredio dane za ispit, ponavaljao bi nekoliko puta: »Djeco, učite, 
pitati ću vas, nemojte da bude drugih redova«. Svi smo ga volili. 
Drugi je bio veoma strog, pa i radin, ali ga nije nitko volio. Zašto? 
Uz brojne predmete koje su morali đaci redovno pratiti, nije bilo 
moguće u svako doba svejednako pripraviti, nego kada bi se položio 
jedan predmet, tada bi se više pažnje poklonilo slijedećem. 
Međutim, ovaj drugi profesor, uživao je u tome, da đaka kratko 
vrijeme nakon položenog gradiva iznenada prozove, nađe ga 
nespremna i podijeli mu lošu ocjenu. Podrugljivo je govorio: »A, 
jesam li te uhvatio?« 

Gospodin Isus, Sapsitelj, ali i sudac, ne želi da nas »uhvati«. On 
uporno poziva — kao u priči o deset djevica: »bdijte«. 

Budni uravitelj. Čovjek vrijedan Isusove pohvale, jer je bdio, 
bio budan. O njemu priča Isus: »Tko je dakle, onaj vrijedni i 

razboriti sluga koga je gospodar postavio nad svojom služinčadi da 
im daje hranu u pravo vrijeme? Blago onom sluzi koga njegov 
gospodar kada dođe nađe da tako čini. Zaista, kažem vam, postavit 
će ga nad svim svojim imanjem«. (Mt, 24,45-48). — Zaista, velika 
nagrada. Jer je taj gospodar Bog-znamo što to znači. Tek ostaje 
jedno: moram biti uporan u dobru, pravedan za se i dobar prema 
bližnjima neprestano, da kad god on dođe, zatekne me u dobru. 
Obzirom na veličinu nagrade, vrijedan je svaki trud. 

Nemilosrdna kazna umjesto nagrade! U nastavku ove priče 
Čitamo i ovo: »Ali ako zli sluga u svom srcu kaže: »Moj gopodar neće 
doći zadugo« i počne tući svoje sudrugove, te jesti i piti s pijancima, 
doći će njegov gospodar u dan kad ga ne očekuje i u čas koji ne 
poznaje, pa će ga rasjeći na dvoje i doznačiti mu sudbinu među 
licemjerima, gdje će biti plač i škrgut zubi«. (Mt 24,49-50). 

Žalosna sudbina ludih djevica je bezuvjetno prava tragedija, 
no kazna kojom prijeti gospodar zlom sluzi je naprosto zastrašujuća. 
Umjesto da se brine za svoje sudrugove na poslu, on se »opija, jede 
i pije s pijanicama, i još uz to tuče svoje sudrugove«. Naš svijet govori 
o opakima: taj će doći na dno pakla. Kao što u nebu svi neće dobiti 
jednaku nagradu, nego prema veličini zasluga, tako sigurno niti u 
paklu neće biti jednako teška kazna za sve nesretnike. Sudbina Jude 
Iškaritskoga, sigurno neće biti jednaka sudbini nekog »prosječnog« 
osuđenika, kao što niti u nebu neće biti jednaka sudbina grešnika 
koji se obratio u zadnji čas, i onih koji su kroz cijeli život činili pokoru 
i dobra djela. Zli sluga nije samo zanemario činiti dobro, on je činio 
mnogostruko zlo onima oko sebe. — Zašto je tako teško griješio? 
Samo je jedan razlog: »Mislio je da njegov gospodar »neće doći još 
zadugo«. 

Domaćn i lopov. U odlomku neposredno prije ovoga teksta, 
Isus govori o sudnjem danu, pa daje jednu općenitu opomenu koja 
vrijedi i za njegov sud svakom pojedinom, i za sudnji dan. Neće biti 
nikakova najava u pogledu njegova dolaska. Stoga slijedi opomena: 
»Kao što su ljudi jeli i pili, ženili se i udavali u vrijeme koje je 
prethodilo potopu, i to sve do dana kada je Noa ušao u lađu, a da 
nisu ništa naslućivali dok ne dođe potop i sve ih odnese, tako će biti 
i za dolaska Sina Čovječjega«... Ovo opširno i slikovito tumačenje 
završava riječia: »Dakle bdijte, jer ne znate u koji dan dolazi vaš 
Gospodar. Ovo zapamtite: kad bi domaćin znao u koju će noćnu 

stražu doći lopov, bdio bi, i ne bi dopustio da mu potkopa kuću. 
Zato i vi budite pripravni, jer će Sin Čovječji doći u čas kad se ne 
nadate«! (Mt 24,38-44). 

Kada Gospodin gvori o nenajavljenom dolasku na sudnji dan, 
i iznenadnom pojavku u kući i dobrog i zlog sluge, uz dramatičnost 
susreta, veže i obećanje velike nagrade, ali i prijetnju teškim 
kaznama, to mora biti ozbiljna motivacija za svakoga, da vrši zakon 
upisan u ljudskoj naravi: Čini dobro, a zlo izbjegavaj! Dakle obaveza 
je dvostruka: činiti dobro neprestano, jer znamo kada će on doći. 
Isto tako: izbjegavati zlo. da nas u zlu ne zatekne iznenadnim 
dolaskom. 

Spremni za Gospodnji dolazak. Jer je njegov dolazak 
sudbonosan za svakog pojedinca, nastojimo što je moguće više 
osvjetliti tu ozbiljnu istinu. Jer, i u kršćanskom svijetu u sadašnjem 
vremenu ima toliko zla da se i čestiti pogani sablažnjavaju nad 
Isusovim učenicima, koji se odaju najtežim opačinama, iako su 
svjesni opasnosti nenadanog Isusovog odlaska. Mnoge do nedavno 
nepoznate bolesti haraju svijetom i uzimaju živote, izvanredno 
veliki broj gine u saobraćajnim nesrećama na zemlji, u vodi i 
zraku.Sve to ljudi danas lakše uoče nego ikada prije, jer su im 
dostupne slike o svemu što se zbiva. Tvrdi se da u »malim prljavim 
ratovima« iza drugog svjetskog rata pogibe više ljudi nego u velikom 
ratu. Velike elementarne nesreće u svim dijelovima svijeta, 
uzrokuju neprestano smrt velikog broja ljudi, a da ne govorimo 
koliki umiru u najvećoj bijedi od gladi. Pa ipak, nikada se nije tako 
malo mislilo na smrt,i dolazak pred Boga kao danas. I televizija, i 
filmovi, i dnevni tisak kao da ratuju protiv ljudske svijesti o potrebi 
odlučne borbe protiv zla u sebi i oko sebe, i o još jednoj potrebi: 
Obavezi nametnutoj po osjećaju upisanomu čovjeku, u obavezi da 
se tolikim pogođenim siromaštvom, bolestima, ratnim stradanjima 
i velikim prirodnim katastrofama ne pruži samo milostinja,nego da 
se s njima dijele vlastita dobra, prema onoj biblijskoj: »Ako imaš 
dvije haljine, jedna nije tvoja, ona pripada onome koji nema 
nijedne«. 

U svim vremenskim periodima, i među svim vjerskim i etničkim 
zajednicama prisutna je ta svijest o dužnosti dobročinstva s jedne 
strane i dužnosti borbe protiv zla s druge strane. Isus Krist je u 
svojim propovijedima, što je za sve vjernike najvažnije, povezivao 


dobra djela sa nagradom vječnog života. Posebno to ističe u pro¬ 
povijedi o sudnjem danu. Međutim sva svoja obećanja sažima 
ujedno riječima: »Koji su činili dobro ići će u život vječni«. No isto 
tako izriče i tešku prijetnju: »Koji su činili zlo, uskrsnuti će na 
osudu!« 


Veliko obećanje. »Neka vam bokovi budu opasani a svjetiljke 
zapaljene. I budite slični onima što čekaju svoga gospodara, kad se 
vraća sa gozbe, da mu smjesta otvore čim dođe i pokuca. Blago onim 
slugama, koje gospodar, kada dođe, nađe gdje bdiju! Zaista kažem 
vam, sam će se pripasati, a njih posjedati za stol te ih dvoriti'« (Lk 
12,34-37). E 


Gospodin Isus na brojnim mjestima spominje veliku nagradu 
dobrima, ulazak u kraljevstvo Oca svojega, radost, veselje, vlast nad 
gradovima, ali ni najednom mjestu kao na ovom, ne govori na takav 
način i takovim riječima, kao u navedenim retcima. On je, istina već 
za vrijeme svog zemaljskog boravka jednom pripasao sebe i apos¬ 
tolima oprao noge. Bilo je to u posve drugom značenju. Ovdje pak 
govori o vječnosti u kojoj će on, stalno pripasan, svojim vjernim 
slugama, dati mjesto za stolom gozbe kojoj, znamo, neće biti kraja. 
On će ih, kolika li čuda, po,sjedinivši za stol, dvoriti. Znamo kome 
pripada dužnost dvorbe, da to čine sluge i sluškinje u bogatim 
kućama, pod budnim i strogim okom gospodara. No ovdje će kralj 
kraljeva, gospodar gospodara, u svojem kraljevstvu, s velikom 
ljubav u, bogato nagraditi one koji to zasluže. Koji su to? Jasno Isus 
veli: Uji su bokovi opasani. Sto to znači shvatiti ćemo ako se sjetimo 
Sto znači biti raspojasan, objesan, odan svim mogućim užicima. F Ib 
pripada onima čije su svjetiljke eijli život zapaljene, Što to znači? 
hjetl i ćemo se ludih djevica koje ostadoše u tami jer nisu imali 
svjetla u svojim svjetiljkama. Zašto pak moraju biti opasanih 

20 P 0sao 1 P° ki ' et? m ° da budu spremni i 
dan I noć, da »dočekaju svojega gospodara, i smjesta mu otvore čim 

,® kEiv odl3 , QS Prema gospodaru, odnos slugu koji bdiju 
ceknjući njega u svako doba, rađa upravo neshvatljivim odnosom 
gospodara prema sluzi, u njegovom kraljevstvu, za njegovim stolom 
i s njegovom »dverbom«, On to sam kaže. Tko bi to inače mogao 
a@ samo povjerovati, nego čak na te i pomisliti? 

Teško onima koji nisu pripravni 

Tragedija bogatuna. Često se spominje ta Isusova prispodoba. 
Nije postojao nikada taj dotični bogatun iz priče, ali je on oličenje 
nebrojeno mnogo takovih, koji na isti način misle i na isti način žive. 
On, sav sretan što mu je sve urodilo, ruši stare žitnice, napunja ih 
do vrha, pa samozadovoljan razgovara sam sa sobom: »dušo moja 
počivaj, jedi, pij i uživaj, jer imaš blaga za mnogo godina«. Bio sam 
prisutan u banci kada sam mijenjao crkveni sitniš »priča jedan 
svećenik«, kada je došao jedan čovjek iz inozemstva i izrazio želju 
da otvori »deviznu štednju«. Službenica je susretljivo upitala na 
koju svotu. On je odgovorio sto tisuća njemačkih maraka. Nikada 
neću zaboraviti kako se mlada činovnica zabezeknula i par 
trenutaka gledala, kao da želi jasno vidjeti kako izgleda čovjek koji 
ima sto tisuća maraka. Nastao je u prostoriji tajac. Svi su slično 
osjetili valjda, od župnika s njegovim sitnišem, pa do radnika koji su 
došli podići svoju više nego skromnu mjesečnu plaću. Nije li taj 
bogati posjednik, znajući koliko se troši mjesečno na stan, hranu i 
ogrijev, uz ostale izdatke, mogao izračunati koliko vremena može 
živjeti od toga svoga blaga. Posve sigurno. 

No isto tako sigurno je mogao sračunati, i sračunao je bogataš 
iz evanđelja pa je tako i zaključio: da je to za mnogo godina. Imao 
je potpuno pravo, ali ljudski govoreći. Isus pak odmah dodaje što 
Bog misli, i kako vremena stoje u njegovim računima, pa veli: »Reče 
Bog: Luđače, još ovu noć tražiti ću dušu tvoju, a ti gledaj tko će 
uživati blago tvoje«! Gospodin daje i obrazloženje takovog 
»obračuna« s blagom i njegovim gospodarom: »Thko će biti svakom 
tko je bogat zemaljskim stvarima a nije nebeskim«. Da nije tragično, 
bilo bi komično, jer su se desile u roku od nekoliko sati nevjerojatne 
promjene. Kakove? To Isus opet tumači s riječima: »A ti gledaj tko 
će uživati blago tvoje!« 

Tako često se u životu ispunjuju te riječi. Župnika pozvali 
bolesniku u susjednom selu koje je pripadalo njegovoj župi. Neka 
se požuri, jer bolesniku je jako zlo. Župnik se požurio svojim 
biciklom, ali su ga na ulazu čekali s novom vješću. Nemora se truditi, 
jer je bolesnik upravo izdahnuo. Svećenik je pojurio da mu dadne 
odrješenje i bolesničko pomazanje, kako to Crkva u takovim 
slučajevima preporuča ili čak naređuje. U kući ga nisu očekivali, pa 


je imao prilike vidjeti prizor koji mu se zauvijek usjekao u sjećanje. 
Na postelji je ležao čovjek koji je tek izdahnuo. Oči su mu i usta bili 
žirom otvoreni. U sobi gdje je ležao, bili su otvoreni ormari, a tri su 
ukućanina bacali sve stvari iz njih. Nadvikivali su se: »Tu negdje 
mora biti kutija s novcima«. Jedan je uzeo pokojnikove hlače i 
okrenuvši ih naopako tresao njima, dok se metalni novci ispadali iz 
stražnjeg džepa. Kada su me ugledali iznenadili su se, priča svećenik. 
Kada je stavio samrtniku ruku na čelo, ono je bilo još toplo. Podijelio 
je uvjetno odrješenje i sveto ulje. Pošao je kući potresen. Sjetio se 
one Isusove: »A ti gledaj tko će uživati blago tvoje«. 

Pripravni i nepripravni. »Trudite se da uđete na uska vrata, jer 
će mnogi, kažem vam, tražiti da uđu, ali neće moći. Čim ustane 
domaćim i zatvori vrata vi ćete, ostanete li vani, početi kucati na 
vrata i govoriti: »Gospodine, otvori nam«! A on će vam odgovoriti: 
»Ne znam odakle ste«! Tada ćete početi govoriti: »Jeli smo i pili s 
tobom, a ti si učio po našim ulicama«. Ali on će im odgovorit: »Ne 
znam odakle ste. Odstupite od mene svi zlotvori!« 

Nevjera je smrt. »Ja idem, vi ćete me tražiti i umrijeti ćete u 
svom grijehu. Kamo ja idem, vi ne možete doći... Vi ste od ovoga 
svijeta, ja sam od neba. Vi ste ovosvjetski, ja nisam ovosvjetski. Tako, 
rekoh vam da ćete umrijeti u svojim grijsima. Da, ako ne budete 
vjerovali da ja Jesam, umrijeti ćete u svojim grijesima«. (Iv 8,21-24). 
— Crkveni tumač: »Svijet je područje grijeha i smrti. Iz toga može 
izbaviti samo vjera u Isusovo »Ja Jesam«. Bog, očekivani Mesija, 
»Kruh života«, »svjetlo svijeta«, osoba o kojoj ovisi život i smrt«. Ja 
Jesam, znači: Bog, došao je da svijet spasi, a ne da ga osudi, kako 
sam kaže. Okorjeli njegovi slušači, jer ga nisu prihvatili, već sada su 
osuđeni na smrt: »Umrijeti ćete u svojim grijesima«. Smrt će ih 
iznenaditi, jer se nisu na vrijeme obratili Isusu koji je svjetlo svijeta. 
Oni su više »ljubili tamu«, kako sam Isus kaže, nego svjetlost •— to 
je njihova osuda. 

Neočekivani dolazak. Austrijski pisac Hugo von Hoffmanstahl 
napisao je dramu pod imenom »Čovjek« Jedermann« — mogli bi 
reći neki čovjek ili svaki čovjek. U drami govori o nekom bogatašu 
koji živi raskošnim životom. Jednog dana kada je sjedio za bogatim 
stolom sa svojim prijateljima, iznenada čuje glas izdaleka: 
»Covječeeee!« — Shvatio je da njega netko zove, malo se 
uznemirio, ali je nastavio s gozbom. No ubrzo čuje opet, s manje 

udaljenosti opet poziv: »Čovječe«! Kada je čuo treći poziv, shvatio 
je da ga to zove Smrt koja je došla po njega. Zamoli je da da ga 
ostavi još nekoliko dana da se pripravi na put u vječnost. Smrt je na 
to pristala, ali mu je naredila da se određenog dana nađe sa svojim 
pratiocima koji će ga otpratiti na drugi svijet. Čovjek poče tražiti 
pratioce: moli rođake, prijatelje, znance, ali svi ga sa strahom 
odbijaju. Obraća se svom novcu, ali mu je i on otkazao službu. Što 
da učini? Ostavljen od sviju pođe u crkvu, gdje se skrušeno 
ispovijedi. Kad se digao iz ispovjedaonice, priključi mu se nekoliko 
mršavih prikaza, njegova malobrojna dobra djela, koja mu se pon¬ 
ude da ga prate na susret sa smrću.« 

Poziv »Čovječe« dolazi svakom čovjeku, no mnoge iznenadi 
kao što je bio iznenađen i ovaj bogatun. On je dobio odgodu, što se 
rijetko događa, jer kada smrt dođe iznenada nema pogađanja. Samo 
učinjena dobra djela koja stalno prate čovjeka njegova su sigurnost, 
njegova vjerna pratnja onamo gdje samo dobročinstva učinjena 
drugima imaju vrijednost. 

Ciceron: »Smrt je strašna za one koji sa životom gube sve, a ne 
za one čija slava neće nikada umrijeti«! — Vjernici Kristovi moraju 
izmijeniti u toj izreci učenog poganina samo jednu riječ. Smrt nije 
strašna za one čija dobra neće nikada umrijeti«. Ona su jedina 
moneta koja vrijedi u onom kraljevstvu za koje Gospodin traži samo 
dobro: »Koji su činili dobro, iči će u život vječni«. 

Primijenjena propovijed. Neki isusovac držao je duhovne 
vježbe. Bilo je na redu razmatranje o smrti. Kada se nije pojavio u 
određeno vrijeme u crkvi, pošli su ga tražiti. Našli su ga mrtva za 
stolom, pred njim evanđelje, a mrtva ruka mu je ležala na Isusovim 
riječima: »Doći ću kao "tat kada se ne nadate«! Netko reče: 
»Pametan je kršćanin koji živi kao onaj, koji svaki dan umire«! 

Sve srno smrt ne, Zašto Gospodin Isus u mnogo navrata 
opominje na spremnost za njegov dolazak. Zato što je velika većina 
za taj susret nespremna. Ljudi se.spremaju za školu, Ispite, posao, 
karijeru, vjenčanje i štošta drugo. Što sve spremaju kada idu na put! 
No kada se radi o pripravi za smrt, to je priprava koja je velikoj većini 
strana, mrska pa i odvratna, Zato veliku većinu zatekne = 
nepripravne, 

Nešto sigurno i nešto nesigurno, »Da valja umrijeti sigurno je, 
a nesigurne je uprave dali danas«, (čieere), = Jedna velika 

sigurnost i isto tako velika nesigurnost. Jedna nas mora svaki dan 
urazumiti iznova, a druga će nas u tome svaki dan na to podsjećati. 

Neželjena smrt, želi svakoga. »Smrt dostigne svakoga, pa i 
onoga koji od nje bježi«. Neželjena želi svakoga dosegnuti i svaki 
puta to uspije. Mnogi ne slute, da joj pomažu da ih ona nađe i tamo, 
gdje oni i ne slute. 

Kupio sebi smrt. Priča američka novinarka. Rezervirala mjesto 
u avionu, no kada je došla da podigne kartu pola sata prije lijeta, 
našla je na mjestu izdavanja biznismena poznata po bogatstvu, kako 
podiže kartu koju je ona trebala dobiti po rezervaciji. Činovnici je 
bilo neugodno, no bogataš se podrugljivo smijao i pokazao prstima 
kao da broji novac. Novinarki nije ništa drugo preostalo doli da čeka 
još dva sata za slijedeći Iijet. Avion kojim je trebala odjetjeti, digao 
se u zrak. Nakon nepuni sat, došla je obavijest da je avion pao u 
planinama i da nitko nije preživio, pa niti biznismen koji nije znao 
da je na nepravedan način kupio sebi smrt. 

Oni koji zlo žive. Koji su to? poganski mudrac veli: »Zlo žive 
oni koji misle da će na zemlji uvijek živjeti«. Mi bismo to mogli na 
neki način ispraviti: »Zlo žive oni koji znaju da će jednom umrijeti, 
ali žive kao da nikada neće umrijeti«. Naša narodna poslovica veli: 
»Radi kao da ćeš živjeti sto godina, a moli kao da ćeš sutra umrijeti«. 
Poganski mudrac Horacije opominje: »Vjeruj da ti je svaki dan 
posljednji«. 

Nije ga probudio. Poznat je iz povijesti Italije glasoviti političar 
Caovur. Zapleo se u kojekakve političke igre, često nečasne. Jednog 
dana ga na ulici susretne svećenik s kojim je išao u školu, pa će 
Cavouru. »Daj malo misli i na svoju dušu, vrijeme odmiče«. Cavour 
mu je odgovorio. Još imam cijeli niz važnih poslova. Kada to 
dovršim, povući ću se u mir i srediti svoje račune s Bogom. Par dana 
nakon toga otišao je sa svojim pratiocem na neki sastanak u Milano. 
Svojem pratiocu je rekao da ga probudi u pet sati ujutro, jer ima 
mnogo posla dovršiti. Kada je ovaj ujutro kucao na vrata, nitko se 
nije javio. Otvorivši sobu, našao je ministra mrtva, pa nije bilo 
moguće da ga probudi iz vječnog sna. Dovršio sve poslove 
ovozemaljske i pojavio se na sastanku s kraljem nebai zemlje. Kako 
pripravljen, to sam Bog zna! 

Život odmiče, smrt se primiče. Još jedna stara riječ: »Život 
odmiče hitrom nogom«. To znamo svi, a isto tako, da se smrt primiče 

istom hitrinom. Na svakom mudrom čovjeku je obaveza, da prati 
hitrinu i jednog i drugog. 

Nije ostavio mjesta. Prastara priča s velikom poukom. Za 
vrijeme žetve, mladi miš koji se izlegao te godine, vukao je danima 
u svoju rupu žito, spremajući se za zimu. Kada je svoju jamu 
napunio gotovo do vrha, reče mu stari miš iz susjedstva: »Sinko ne 
vuci više hranu u svoju rupu, nego ostavi u njoj mjesta da se možeš 
u nju zavući u slučaju opasnosti«. — »Ah«, odgovori mladac, »noći 
su tople pa mogu spavati pokraj jame, a valjda neće baš mene stići 
nevolja o kojoj govoriš«. Napunio je svoju jamu do vrha i legao puna 
trbuha uz otvor jame. Usred noći začuje šum krila. Kada je otvorio 
oči, ugleda dva plamena oka sove koja se spremala da ga pograbi. 
Po nagonu poletje prema jami, ali u njoj nije bilo mjesta za njega. 
Sova ga zgrabi i odnese u svoje gnijezdo svojim sovićima za večeru. 

Koliki ljudi cijeli svoj život vuku u svoje domove svakovrsna 
dobra, a ne vode brigu o duhovnim vrijednostima. Poput bogataša 
iz Isusove priče napune svoje kuće do vrha, no prije ili poslije dođe 
smrt koja prekida sve njihove poslove te ih vođi u svijet gdje 
materijalna dobra ništa ne vrijede, a za duhovna dobra nije bilo 
mjesta u njihovim dušama. Kada Isus govori o lakomom bogatašu 
zove ga luđakom i zaključuje: »litko će bii svakom tko je bogat 
zemaljskim dobrima, a nije nebeskim. Što mu vrijedi ako dobije i 
cijeli svijet, a život svoj, dušu svoju izgubi. Poput proždrljivog miša. 

Bog trbuh. Bio je u kući sa sinom, već u dubokoj starosti, uživao 
u dobrom jelu 1 piću, a za dušu nije pokazivao nikakovu brigu. Za 
crkveni god svi su se u kući ispovijedali, na sam god bili u crkvi,» 
onda je bio svečani ručak. Starac je sudjelovao samo u ovom 
zadnjem. Poslije ručka je otišao da odspava, sit i pripit, a ukućanima 
je naredio da mu kraj postelje postave tanjur s pečenkom i flašieu 
rakije. Nisu ga budili do predveče, a kada je bilo vrijeme večere, uši! 
su u sobu da ga pozovu stolu. No, djed je ležao mrtav na postelji, 
Krnj njega je bio prazan tanjur i flaša. Susjedi su se rugali; »Otišao 
sit i napit na drugi svijet«, Zlo je u teme što za taj drugi svijet veli 
Apostol Pavae: »Kraljevstvo se nebesko ne sastoji u jelu i piću« Uz 
to opominje: »Često puta sam vam govorio sa suzama u očima i 
opet vam govorim e onima kojima je bog trbuh a slava u sramoti 
njihovoj, Njihov je svršetak propast,« Na ovom se nesretniku svi 
evo ispunilo. On je te uvidio po dolasku pred loga: Ba log nije 


trbuh, a njegov život da je propast. No tada je već bilo kasno. 
Apostol veli: žive kao neprijatelji Kristova križa. 

Konj vrijedniji od duše. Veliki svetac, odgojitelj mladeži sv. Ivan 
don Bosco jednog je dana prolazio ulicom i naišao je na nekog 
kočijaša koji je sa svojim snažnim konjem prevozio veliki teret. 
Vikao je i psovao, pa mu svetac pristupi i poče s njim razgovarati. 
Nije ga ukorio, nego se stao raspitivati za njegova konja. Hvalio je 
njegovu ljepotu i snagu, da ga na koncu upita koliko vremena 
potroši na njega svaki dan. Kočijaš mu odgovori: »Barem tri sata«. 
Svetac nastavi razgovor i upita ga koliko vremena potroši na svoju 
dušu. Ovaj odgovori: »Moj velečasni, ja imam toliko posla i toliko 
brige oko mojega konja, da ja nemam za dušu vremena.« Don 
Bosco razalošćen završi: »Tada bi ja bio radije vaš konj nego vaša 
duša«! — Mnogi ljudi takove vrste bez sustezanja daju takove ili 
slične odgovore. Tako žive kroz cijeli život u takovu stanju dočekuju 
smrt. Kako pak ne znaju kada će smrt doći, oni svoj ljudski lik 
ponizuju s jedne strane, a s druge su u neprestanoj opasnosti da 
završe život u potpunoj nebrizi za dušu. 

S diplomom u smrt. Jedna novinska vijest. Čovjek koji je već 
navršio 50 godina odlučio je da diplomira na fakultetu. Položio je s 
izvrsnim uspjehom ispit i vraća se avionom iz Zagreba kući. Kada 
se avion spustio na tie, putnik je ostao na svojem sjedištu. Osoblje 
zrakoplova napuštajući avion, opazi putnika na sjedištu. Jedan od 
njih pristupi putniku i pokuša ga probuditi. Mogli su samo ustanoviti 
da je mrtav. S diplomom u smrt. Kakova gorka iznenađenja za 
njegovu obitelj. Da li su mu u lijes stavili diplomu, nije pisalo, ali 
kada je diplomirani pokojnik stao pred lice Božje, ako nije imao 
nikakove isprave koje vrijede u kraljevstvu nebeskom, morao je 
pasti na tom najvažnijem ispitu. 

Sve osim jedinog potrebnog. Priča iz modernog doba. Umro 
uspješni biznismen usred posla koji je naprosto bujao. Odjednom 
se pojavio pred rajskim vratima. Tu ga dočeka sv. Petar i upita što 
želi. Odgovorio je zbunjeno da želi ući u raj. On je uvijek vjerovao, 
kršten je krizman i vjenčan. No ključar kraljevstva Božjega traži 
njegove isprave koje će opravdati negov ulazak u nebo. Izvadio je 
osobnu iskaznivu. Sv. Petar je odmahnuo rukom. Ta oni gore 
sve one dolje. Ima li još štogod? Zbunjeno je vadio štednu 
knjižicu svoje banke, pa deviznu knjižicu, ali je sv. Petar ostao mrtav 

hladan. Pitao je uporno: ima li još štogod? Sada već zabrinut, 
poslovni čovjek je vadio vozačku dozvolu, člansku iskaznicu 
uglednog športskog društva, potvrdu o plaćenom porezu, dvije 
ulaznice za kazalište, potvrdu od dimnjačara. Napokon, gledajući 
nezadovoljno lice nebeskog vratara, iskopa iz nutarnjeg džepa 
policu životnog osiguranja, to je sve?«, čuo je pitanje. Žalosno je 
oborio glavu, i nijemo kimnuo u znak potvrde. Uslijedio je odgovor: 
»To sve skupa što si donio nema baš nikakove vrijednosti u našem 
svijetu.Što se pak tiče tvojeg zadnjeg dokumenta o životnom os¬ 
iguranju, to će koristiti samo tvojoj ženi i djeci, a tebi ništa. Nemaš 
pravo ući u nebo, jer se nisi osigurao za vječni život«. Od straha se 
čovjek probudio. Na sreću je to bio samo san. Nekoliko dana je o 
tome razmišljao, a onda pođe sve starim putem: Uredno plaćanje 
računa, brojne potvde, iskaznice, upisnice, ulaznice, i slično. Što je 
mogao očekivati s takvim životom, doli nemili susret, obračun kada 
jednog dana zaista umre i zaista stupi na vrata raja, bez ikakova 
prava da u nj uđe? 

Igra skrivača: Igra je dječja, vedra i vesela. Stara je tko zna 
koliko. Možda još od prethistorije. No ima još jedna igra skrivača, 
koja je također stara, ali nikada toliko uočljiva kao danas. To je igra 
skrivača sa smrću. »Spremajući se za smrt ljudi nastoje u zadnji čas 
odgoditi neminovni završetak. Zatvaraju oči i prave se da su se 
sakrili i da mogu dalje živjeti, traže stan, kupuju solidnu obuću, 
okreću se od rake koja je već iskopana« — Svi smo svjedoci, 
pogotovo oni koji su bogati godinama života, kako se ta igra uvijek 
iznova ponavlja. A igra je uvjerljiva. Podsjeća na igru posve male 
djece koja svojoj okolini, iza očiju sakrivenih ručicama, viču: »Nema 
me!« Čvrsto uvjereni da i njih ne vide oni koje oni ne vide. Majka 
takvo dijete uzima u naručaj i dijete veselo otvara svoje očice. — 
Nešto se takva zbiva s onima koji zatvaraju oči da ne vide smrt, koja 
je prepoznatljiva svima. Zatvaraju oči i mnogi od njih se nađu u 
naručju smrti, i sami ne znajući kako. No tada je već prekasno za 
solidno suočavanje i prepoznavanje. 

Neočekivani kraj. Pričala je sestra koja je gdinama radila u 
velikoj gradskoj bolnici. Dovezli u bolnicu mlada svećenika, revnog, 
ozbiljna života punog ideala i velikih plemenitih planova za 
budućnost u zvanju kojemu se posvetio svim srcem. No pokazalo 


se da nema nikakve nade u njegovo ozdravljenje. Radilo se o raku 
u već odmaklom stadiju. Kada su to oprezno rekli, počeo je plakati, 
jecati i moliti da mu spasu život. Vikao je daje to nepravda, da on 
želi još dugo raditi, i mnogo toga učiniti. Ne želi još leći u grob, jer 
još nije gotovo ništa učinio ni za Boga ni za svoj puk. No, pri mi vši 
svete sakramentem smirio se, predao se u volju Božju, razgovarao 
mirno sa svojim najbližim. Odredio je što će iza njegove smrti obaviti 
i umro pravom smrću pravednika. — Liječnici stručno govore o 
raznim fazama kroz koje prolazi neizlječivi bolesnik: od spoznaje da 
se smrt približava, revolta u prvo vrijeme, pa sve do vremena 
rezignacije, predavanja pred neizbježivom sudbinom, ili kod 
vjernika predanja u volju Božju. Što je najprikladnije u takovim 
trenucima, da li bolesniku reći Stoje na stvari, ili kriti pred njim dok 
sam ne uvidi da nema nade, o tome se mnogo raspravlja. Vele daje 
sve više onih koji zastupaju mišljenje, da se bolesniku na pametan i 
obazriv način mora otkriti što je na stvari. Ne smije se dozvoliti da 
ga smrt iznenadi. Kao vjernik mora se pripraviti za susret s 
vječnošću, kao građanin, otac obitelji, mora sastaviti oporuku i 
urediti sve osobne stvari na raznim područjima. 

Sto je sigurno? Što se tiče ophođenja s bolesnicima pred 
završetkom života jedno je sigurno: bolesniku se ne smije lagati. 
Nije dobro tješiti ga brzim ozdravljenjem, tvrditi da se radi o lakšoj 
bolesti, uljuljkivati ga u nadu dok se on nalazi u beznadnoj situaciji. 
Nije niti potrebno s druge strane naglasiti, da to mora biti s krajnjom 
obazrivošću i poštivanjem ličnosti. Mlada udovica ostaje iza smrti 
muža sama sa sedmero djece. Muž pobolijevao na srcu, no radio je 
koliko je mogao. Kada mu je naglo pozlilo, otišla je žena s njim 
liječniku u susjednom gradu. Tada još nije bilo bolničkog liječenja u 
današnjem obliku. Ovaj ga je pregledao i bezobzirno rekao: »Moj 
dragi, ti imaš srce kao bundevu, tebi nema pomoći«. Vratio se kući, 
legao u postelju i umro za par tjedana. Plakao je danima — mladi 
čovjek, oko njega se djeca penju po krevetu, a on zna da ga čeka 
smrt. To sigurno neće biti čest postupak, ali je zaista krajnje nehu¬ 
man. 

Tteba naglasiti da i bolesnici jednako ne reagiraju kada saznaju 
da im je bolest ozbiljnije naravi. Oni koji su jače naravi žele da 
saznaju istinu, dok drugima treba pustiti da sami osjete daje bolest 


62 


63 


teška i smrtonosna. Uvijek dakako, da ih smrt ne iznenadi, i da ne 
ostave iza sebe neuređene imovinske odnose, i što je još gore da 
umru bez vjerske utjehe. Onika koji su bojažljivi, pa i vjerskima 
nedovoljno poučeni, znao je svećenik pročitati sve one dirljive 
molitve pri podjeli bolesničkog pomazanja, gdje se uz vjersku utjehu 
moli i za olakšanje boli i za moguće ozdravljenje. Veoma je tragično 
ako bolesnik za vremena ne uredi pitanje nasljeđa, što završava 
gubitkom ikakva osiguranja budućnosti, ponajprije za životnu 
družicu, ženu koja je godinama surađivala sa svojim mužem. Znade 
se desiti, da se nađe na ulici radi nečanog postupka pohlepne 
rodbine pokojnika. 

Reći istinu 

Svećenik priča: »Posjetili smo prijatelja svećenika u bolnici. 
Godinama je pobolijevao, a sada je bilo očito da se približava kraj. 
Uz postelju je i liječnik, bolesnikov prijatelj. On ga tješi: »Bit će bolje 
za koji dan, bit će bolje!« Nama je pak otvoreno rekao da je smrt 
blizu. Onda sam ja rekao: »Lijepo je ovo što liječnik govori, ali ti 
znaš a možda i osjećaš da može biti i drugačije. Do Božje volje.« 
»Naravno«, prošaptao je bolesnik. Nakon nekoliko dana je umro, 
primivši utjehu svete vjere. Na izlasku je jedan prijatelj moj i njegov 
rekao s blagim prijekorom: »Kako si mu mogao onako reći?« 
Odgovorio sam: »A što sam mogao drugo reći? Lagati mu da će biti 
bolje, a znam da mu je smrt pred vratima? No budi miran. Mi smo 
se dogovorili još prije dvadeset godina da ćemo jedan drugoga 
opomenuti kada dođe vrijeme smrtne opasnosti. To sam i učinio.« 

Veoma je ružno druge varati i drugome lagati u svakodnevnim 
poslovima. No može li biti ružnija i opasnija laž čovjeka koji se mora 
posvetili najvažnijem i najpresuđnijem poslu: pripraviti se za 
prijelaz iz ovoga života u drugi? Koji bi čovjek pristao na to da mu 
se laže u bilo kojoj stvari, a najmanje u tako sudbonosnoj? 

Smrt gomile. U jednom katoličkom odgojnom zavodu u Beču 
među brojnim učenicima nalazio se i jedan mladić iz katoličke 
obitelji, ali slabić koji se u građu izgubio i upao u neuredan život. 
Poglavari su ga, kada se za to saznalo, otpustili iz svoje ustanove. Na 
blagdan Bezgrešnog Začeća njegovi bivši sudrugovi pošti su na 


večernju pobožnost u crkvu Majke Božje. U tramvaju su susreli 
svojeg bivšeg suučenika, te su ga počeli nagovarati da pođe s njima 
u crkvu, radije nego u zabavište poznato sa neurednih priredaba. 
On je malo oklijevao. Ne može ići s njima, ali će odmah iza te zabave 
vratiti se boljem vjerskom i moralnom životu. Kada je u crkvi 
završila pobožnost i mladići izašli napolje, opazili su u mraku visoki 
stup plamena i dima koji se vidio iz onoga smjera, kamo je otišao 
njihov prijatelj. Pohrlili su tamo, ali su zatekli strašni prizor. Oganj 
je proždirao veliku dvoranu u kojoj se nalazilo oko dvije tisuće ljudi. 
Nakon ugašenog požara, kasno u noći pronašli su 144 izgorjele 
lješine koje je rodbina prepoznala i 142 koje je plamen tako un¬ 
akazio, da ih nitko nije mogao prepoznati. Pokopani su u 
zajedničkoj grobnici. Zajednički u grijeh, zajednički u grob. Kamo 
ih je ta iznenadna smrt odvela lako je bilo zaključiti, jer se radilo o 
jednoj veoma bestidnoj pretstavi. 

Tri čuvara. Otac Geniez, prije nego što je ušao u samostan 
strogog reda trapista bio je ugledni političar: prefekt i poslanik. 
Njegovi prijatelji, sudrugovi tolikih svečanosti i proslava u dvorcu 
bogatog Genieza, jednog dana su ga došli posjetiti u njegovom 
samostanu. Pokušali su sve i sva ne bi li ga nagovorili da izađe iz 
samostanskih zidina i vrati se u svjetovni život raskoši i užitaka. No 
on je na sva njihova nagovaranja odgovarao uporno: »Ne mogu!« 
»Pa šta te jiriječi«? pitali su oni. »Tri stražara«, odgovorio ie 
redovnik. »Sta buncaš?« napadali su ga prijatelji. »Mi smo ušli u 
samostan i nismo vidjeli nikakve stražare. Uostalom tome ćemo 
stati na kraj. Pozvati ćemo vojsku da ih uklone.« »Dođite«, reče 
redovnik. Odveo ih je na ulazna vrata. Na vratima su bile napisane 
tri riječi: »Smrt, sud, vječnost«. On im pokaže na taj natpis i završi 
raspravu pozivom: »Uklonite ta tri stražara i ja se vraćam s vama u 
svijet«. Otišli su duboko potreseni svojini kućama, a pobožni 
obraćenik svojim poslovima. — »Budite, dakle, budni, jer ne znate 
dana u koji će doći Gospodin?« Te Isusove riječi moraju biti svakom 
vjerniku cio život pred očima. Jer i redovnik i svjetovnjak, i mladi i 
stari, znaju, i po Isusovim riječima i po životnom iskustvu, da se smrt 
ne najavljuje nikome kada dođe njezino vrijeme. U brojnim ob¬ 
javama smrti u svakodnevnim novinskim izvještajima, možemo 
čitati obavijesti o smrti i djece i mladića i djevojaka i ostalih. Veoma 

često se čita: »umro iznenada«, ili »Umro nakon kratke bolesti«, 
kao i »Poginuo u saobraćajnoj nesreći«. Sve je to svojevrsna i 
svakodnevna propovijed o nenadanom susretu života i smrti. 

Oni su bili uvijek pripravni! 

Ljubimo li Kiista? »Rado bih da budete bezbrižni. Tko je 
bezbrižan, sigurno čeka kada će doći njegov Gospodin. Jer kakva je 
to ljubav prema Kristu: bojati se da ne bi došao? Braćo, nije li nas 
stid? Ljubimo, a bojimo se da ne bi došao. Doista, ljubimo li? Možda 
više ljubimo svoje grijehe? Stoga mrzimo grijehe i ljubimo onoga 
koji dolazi kazniti grijehe. Doći će on, hoćemo li mi to ili ne, jer što 
još nije došao ne znači da neće doći će kad ni ne znaš. Nađe li te 
pripravna, ništa ne smeta što ne znaš«, 'lako sveti biskup Augustin. 
Kada netko naglo umre, mnogi vele: kako lijepa smrt, nije dugo 
ležao, nije se patio niti druge patio, umro možda i u snu. Zaista lijepa 
smrt koja se može smatrati Božjom nagradom, ali ako je čovjek 
spreman za susret s Bogom. Užasna je takva smrt za one koji nisu 
pripravni. 

On je bio pripravan. Sv. Karlo Boromejski, nadbiskup, kardinal, 
papin nećak, bio je čovjek velike svetosti i doborote. Njegova 
nadbiskupija Milano, bila je i prije i danas jedna od najvećih. No koji 
god bi svećenik došao u grad sveti bi ga natpastir pozvao na objed. 
Iza toga bi se igrali talijanskom nacionalnom igrom — biljarili bi. 
Dakako ne za novac. Jednom prilikom kada su se tako iza objeda 
zabavljali, netko reče: »Što bismo sada da nastane iznenada potres«. 
Jedan reče da bi se odmah pokajao, drugi da bi tražio odrešenje od 
grijeha, treći da bi bježao iz kuće. Pitali su sveca što bi on učinio. On 
je odgovorio da bi i dalje biljario. Prikazuju ga kipari i slikari kako 
u ruci drži biljarske kugle. On je naime bio spreman uvijek za susret 
s Bogom, pa nije imao razloga da se boji. Svaki bi dan za vrijeme 
jela sluge nosile na stol mrtvačku lubanju — da svim njegovim 
gostima bude poziv: uvijek budite pripravni, jer ne znate kada smrt 
dolazi. Točno u skladu s Isusovim riječima: »Ne znate ni dana ni 
časa«. 

Sv. Augustin. »Ne može zlo umrijeti tko je dobro živio«. 
Svakako u duhovnom smislu. Život protkan dobrim djelima uvjet 
je za sretni prijelaz u vječni život. Da li je potrebno opet ponoviti 


veliko obećanje Gospodinovo: »Koji su dobro činili ići će u život 
vječni«. Koji dobro čine, njih će smrt povesti u Božje kraljevstvo, pa 
su čineći dobro uvijek pripravni. 

Sv.Franjo Asiški: »Hvaljen budi moj Gospodine, radi sestrice 
smrti kojoj ne može izmaći nikoji živi čovjek. Jao onima koji umiru 
u smrtnom grijehu«. Svetac kaže »sestrice tjelesne smrti«. Jer oni 
koji su u smrtnom grijehu, odlaze nakon tjelesne smrti u »smrt bez 
smrti« — u vječnu nesreću. Za duše poput sv. Franje, smrt je draga 
sestrica, koja vodi čovjeka do Božjeg prijestolja. 

Sv. Mala Terezija: »Neće doći po mene smrt, nego dobri Bog. 
Ne veselim se smrti radi drugoga, doli radi toga što se u njoj izražava 
volja Božja. Ja nisam nikada htjela moliti od Boga da umrem mlada, 
zato sam sigurna da se u trenutku moje smrti ispunjava njegova 
sveta volja«. Što je drugo mogla svetica od malog Isusa očekivati, 
nego da će doći po nju Isus kojemu je pripadala i po kojem se zvala. 
Ne postpji smrt kao biće koje odvodi čovjeka, nego postoji samo 
ona stvarnost koju Isus izražava veličanstvenim riječima: »U kući 
Oca mojega ima mnogo stanova. Idem da vam pripravim mjesto, 
da i vi budete gdje sam ja«. Kakve sreće ne samo po sv. Tereziju 
nego po svaku dušu pri pomisli da sam Bog dolazi da nas sebi 
odvede. 

Dr Julias Raab. Kancelar, prvi čovjek Austrije: »Zbogom lijepi 
svijete! Ne bojim se smrti. Ona je otkupljenje od težine zemlje, od 
propadljive materije, divni korak stvarnom konačnom cilju: 
gledanju Boga i njegove slave«, 'laj je veliki čovjek poznavao nauku 
Crkve koja se temelji na Božjoj poruci u Svetom Pismu sadržanoj: 
»Blaženo gledanje Boga«. Tko se neće veseliti pa i očekivati da se 
to ispuni? Da po smrti pođe zauvijek Bogu da ga u radosti gleda 
kroz svu vječnost? 

Pripravan na sve. Prije dvadesetak godina nalazio se na umoru 
redovnik veoma kreposnog života. Pohodio gaje njegov nadbiskup. 
Kada su završili razgovor, priča nadbiskup što mu tada reče 
plemeniti svećenik: »Želim živjeti i raditi!« No odmah je nakon toga 
rekao s smješkom na licu: »Ja sam pripravan i umrijeti«. Nakon 
operacije ga tješi časna sestra bolničarka: »Oče, sada će vam biti 
lakše!« »Da sutra u nebu« bio je odgovor. Do zadnjeg časa mu se 
na licu odražavala smirenost, smiješak, i posebna svjetlost. — Tb je 
oto odraB one svjetlosti u koju je odlazio. 

Bio je čovjek: Te se riječi mogu često čuti na grobu čovjeka čiju 
su plemenitost upoznali ljudi iz njegove okoline. To su oni koji su 
svoj opstanak obilježili poštenjem, pravednošću, dobrotom ili 
kojom drugom vrlinom, kojom su obogatili zajednicu u kojoj su 
živili. Za vjernika je, pak, jedino važno što će za njega reći jedini 
neprikosnoveni i neprevarljivi sudac, kada stupi pred njegovo lice 
na dan svoga odlaska sa zemlje. Ipak, među ljudima se je uvijek 
poštivala časna uspomena pokojnika koji su to zavrijedili. To su baš 
oni koji su tako živjeli da su im radi njihove dobrote sačuvali 
uspomenu. 

Dag Hammerskjoeld, generalni tajnik Ujedinjenih nacija 
pedesetih godina poginuo je u avionskoj nesreći kada je pohitio da 
uspostavi mir u ratom pogođenoj afričkoj državi. U ostacima 
njegova zrakoplova našli su Sveto Pismo koje je uvijek sa sobom 
nosio. U knjizi su našli slijedeću bilješku: »U trenutku kada si se 
rodio, ti si plakao, a svi su se oko tebe sretno smiješili. Pazi, živi tako, 
da pri tvom odlasku svi oko tebe zaplaču, a ti da se smiješ polazeći 
svojem Bogu. — Plače se samo za izgubljenim dobrom, a najveće 
dobro je čovjeku njegov bližnji, i to onaj dobri. Za mnogima su iza 
njihove smrti mnogi plakali, jer su iskusili teški gubitak dobra kojega 
više nema. Tako plaču djeca za dobrim roditeljima. U nemilom 
gubitku djeteta, plaču roditelji za svojim djetetom. Ljudi su op¬ 
lakivali smrt svojih dobrih vladara, ili narodnih vođa, koji su se trudili 
oko njihova blagostanja ili im pružali zaštitu od neprijatelja. Smrt 
valjanog svećenika predstavlja žalost i izaziva suze cijele vjerske 
zajednice. Bilo o kome da se radi ako je oko sebe širio ozračje dobra, 
smrt je uzrok žalosti i boli. To i reče veliki političar o kome je govor. 
Svakom bi od nas moralo ući u srce njegova preporuka: »Živi cijeli 
život tako, da pri tvom odlasku plaču za tobom«. 

Hvala Bogu pa smo ga se riješili. I takovih ima »nadgrobnih 
govora« kratkih, sažetih u nekoliko riječi, koje svjedoče o osjećaju 
olakšanja u trenucima nestanka opakih osoba. Kada je umirao 
židovski kralj Herod, onaj koji je htio ubiti malog Isusa, naredio je 
da zatvore nekoliko stotina židovskih uglednika, te da ih ubiju čim 
on umre. Znao je da za njim neće nitko plakati kada umre, pa je 
želio da radi njega plaču kada bude ležao mrtav. Užasan završetak 
jednog života ispunjenog zločinima. Kad god je bio okorjeli zločinac, 
pa je uz ostalo dao ubiti že u i rođenog sina, umirao je svjestan da 


za njim neće nitko zaplakati. — U oba navedena slučaja vrijedi 
Isusova riječ: »Koji su činili dobro ići će u život vječni, koji su činili 
zlo uskrsnuti će na osudu«. — Mogu li lijevati suze žene opakih 
muževa koje su cijeloga života trpjele teror i tiraniju muža, umjesto 
ljubavi i zaštite? Poznato je da često djeca pijanaca dožive smrt oca 
mučitelja kao oslobođenje i spas od onoga, koji im je morao biti 
najsnažnija zaštita i utočište. 

Franjo I., francuski kralj, živio je u sretnom braku sa svojom 
ženom tridesetak godina. Kada ju je zadesila prerana smrt, plakao 
je kao malo dijete i naricao govoreći: »Ovo je prva žalost koju mije 
nanijela u cijelom životu!«/asno, time što gaje smrću napustila. I 
na njoj se ispunio savjet: »Živi tako da svi plaču kada umreš«. 

U lavljim šapama. Obratna slika. U nekom gradu živio je čovjek 
po imenu Danijel. Imao je opaku ženu, koja je umrla prije njega i 
sahranjena u obiteljskoj grobnici. Danijel prije nego li je umro, 
odredio je da ga ukopaju u istoj grobnici i da stave natpis: »Danijel 
u lavljim šapama«. U tom tragikomičnom epitafu sadržana je čitava 
nesreća jednog promašenog braka. — Tu bi se moglo reći obratno: 
»Ne živi tako da se drugi raduju tvojoj smrti.« 

Teška samooptužba. Zabilježio je to jedan njemački pisac. Radi 
se o obitelji s petero djece, koju su vrijedni roditelji podigli na noge 
s mnogo truda i ljubavi. Međutim, i u toj obitelji našla se jedna »crna 
ovca«. Najmlađi sin. Mažen kao najmlađi, mezimac roditelja i braće, 
krenuo je kao mladić lošim putem i našao se u tamnici s presudom 
na tešku robiju. Plemenite roditelje je to teško pogodilo, pa su jedno 
za drugim legli od tuge u grob. Nevaljali sin je kraj sve svoje zloće 
to doživio kao težak udarac. Na njegovu molbu dozvolili su mu da 
dođe na majčin ukop, kamo je doveden s okovima na rukama. 
Zapao je u očaj. U tamnici je danima gorko plakao, tako da su ga 
morali odijeliti od ostalih i staviti ga u samicu. Radi dobrog vladanja 
pušten je ranije na slobodu. Ozbiljno je shvatio život, počeo marljivo 
raditi, oženio se i dobio djecu. No, ubrzo iza izlaska podigao je na 
grobu roditelja spomenik vidljiv izdaleka. Na njega je stavio ovaj 
natpis: »Ovdje počivaju Josip i Marija Werner, koje je u hladni grob 
srušio prije vremena njihov nezahvalni sin Matija.« — Ovoj žalosnoj 
priči mogli bi staviti kao zaključak: Nemoj živjeti tako, da tvoj život 
skrivi smrt onih koji su ti poklonili život. Pod naslovom: »Svjetska 
sramota« piše jedan publicista: »U svijetu bogatih sve više se dešava 

jedna sramotna pojava. Djeca iz veoma bogatih obitelji, bez ikakva 
razloga svoje ostarjele roditelje šalju u staračke domove. Uredno 
plaćaju za njih smještaj, ali ih rijetko posjećuju, ili čak više ne dolaze 
do njihove smrti. Sociolozi tvrde, jer je to sve češća pojava o kojoj 
se razmatra i raspravlja, kako oni osjetljiviji očevi ili majke, umru u 
prvih nekoliko mjeseci — naprosto od tuge. I tu bi vrijedilo pravilo, 
ne živi tako, da oni najvrijedniji tvoje ljubavi, radi tvoje nevrijednosti 
izgube život! 

Apostol i smrt. Apostol Isusov Andrija, pošao je s Ivanom prvi 
za Isusom i bratu Petru navijestio radosni događaj: Spasitelj je 
došao! Prema tradiciji pošao je propovijedati u Traciju, gdje je 
mnogo godina djelovao, a onda uhvaćen od suca poganina, osuđen 
na smrt razapinjanjem. Na sudu je dao izjavu: »Mi kršćani svaki dan 
blagujemo tijelo neokaljanog Jaganjca a on živ među nama ostaje«. 
Pripovijeda se da ga je narod htio silom osloboditi a on ih je molio 
da ne priječe njegov odlazak Isusu. Kada je ugledao križ na kojem 
će završiti svoj život kao i njegov Učitelj, uskliknuo je: »O dobri križu 
koji si postao slavan po Kristovim udovima. O križu dugo željeni, 
žarko ljubljeni, bez prekida traženi i tek sada napokon željenoj duši 
spremljeni. Uzmi me od ljudi i vrati me mojem Učitelju, da po tebi 
mene primi onaj, koji me je po tebi otkupio«. 

Andrija apostol, bio je najprije učenik Ivana Krstitelja, no čim 
je saznao za Isusa, potražio ga je. Gospodin prolazeći kraj 
Galilejskog jezera ugleda Petra i Andriju gdje bacaju mreže u more 
i pozva ih: »Hajdete za mnom učiniti ću vas ribarima ljudi«. 
Evanđelje izvješćuje: »Oni brže bolje ostaviše sve i pođoše za 
Isusom«. Iako ribar po zvanju, nalazio je vremena da slijedi i sluša 
Ivana Krstitelja, a onda požurio za Isusom, da ga više ne napusti. 
Da li je čudo, da je on mučilo križa nazvao željenim, ljubljenim i 
traženim, kada je shvatio da će ga taj križ po mučeničkoj smrti 
»vratiti njegovom Učitelju?« Spreman uvijek na smrt za Učitelja, 
spremno je prihvatiti mučilo križa i smrt. 

Oporuka i preporuka. »Moj Stvoritelju i Bože! U trenutku kada 
mislim na svoj odlazak s ovoga svijeta, molim te da budeš milostiv 
meni grešniku. Sjeti se da si svoga Sina poslao na zemlju ne da svijet 
osudiš, nego da se svijet po njemu spasi. I ja pripadam tom svijetu, 
radi kojega su sa Kalvarije potekli potoci božanske krvi. Bože, daj 
da i moja duša, u toj krvi oprana zasja, sjajem otkupljenja i vječne 


slave...!« (iz oporuke dra Š. Čekađe nadb. vrhb.) Ova bi oporuka 
napisana »pri mislima na odlazak s ovoga svijeta mogla biti i pro¬ 
gram kršćanina na početku života i oproštaj na njegovom svršetku. 
Uključujući sebe u svesvjetsko zbivanje pred Božjim očima, u 
zajednici slabih ljudi, a s pouzdanjem u Božje milosrđe i vrijednost 
njegova otkupiteljskog djela, tako djelovati, tako se za smrt spremati 
i s takvim se mislima od ovoga svijeta oprostiti. 

Pripravan, jer je sebe svjestan. Svjestan sebe i svoje bijede. Jer 
mu je to došlo do svijesti, imao se vremena pripraviti, i o tome 
ostavio svoje svjedočanstvo. O kome se radi? Ne groblju u Londonu 
na grobu nekog uglednog i mnogima poznatog čovjeka, stoji ovaj 
nadgrobni natpis, koji je sam za života sastavio i naredio da se ukleše 
u kamen: »Ovdje leži luđak, koji se rodio prije osamdeset godina, a 
živio je samo tri.« Živio je razvratnim životom bogataša i 
mogućnika, par godina prije smrti je uvidio da to nije život dostojan 
čovjeka, obratio se i proživio ostatak života kao kršćanin. Što se tiče 
broja godina koje je trebalo upisati nakon smrti, naveo je godinu 
obraćenja, i ostavio svojim baštinicima da napišu poslije njegove 
smrti broj godina jedino vrijedan po časnu osobu. 

Mnogi grobovi s izvanrednim spomenicima, grobovi kraljeva, 
vladara, plemenitaša i bogatuna, kriju u svojoj utrobi beskonačnu 
bijedu. Onako kako Isus veli koreći pokvarene farizeje? »Obijeljeni 
grobovi koji su izvana urešeni, a iznutra puni smrada i mrtvačkih 
kostiju«. Ta naravna trulež sudbina je svakog ljudskog bića, no 
koliko moralne truleži kriju mnogi grobovi okićeni zvučnim 
natpisima i naslovima onih koji tu leže! Jedina je nada za njih, ako 
su za života shvatili da su živjeli životom koji to nije, i pokušali 
sračunati koliko su stvarno živjeli dostojni Božjeg stvorenja. 

Sada i nekoć. Na jednom grobu nekog viđenog čovjeka ispisan 
je cijeli niz časnih naslova: »Dvorjanin njegova veličanstva, 
komornik, vitez, predsjednik ovog društva, tajnik onoga, nosilac 
ovog odlikovanja i one vrpce. Ispod toga svega kratki sadržaj: »Sada: 
prah, pepeo i ništa«. — To mu ne bi nikako ugledna rodbina 
napisala, već radi svojeg dostojanstva, nego će biti vjerojatno 
njegova želja izražena u oporuci. Plod njegova razmišljanja, ali i 
solidna priprava za prave vrijednosti u nekom drugom svijetu. 

Mudrost »poganina«. Naglašavamo poganina za razliku od 
lošeg kršćanina, koga je poganska mudrost prerasla za cijeli 

sudbonosni život. Egipatski vladar, faraon Ptolomej, uvijek je i 
posvuda nosio sa sobom mrtvačku lubanju. Njegov je sluga morao 
po faraonovoj naredbi svaki dan pokazujući lubanju, Ptolomeja 
podsjetiti: »Gle kralju, ovako će izgledati tvoja glava«. Thkovih i 
tomu sličnih primjera možemo često susresti u životu svetaca, ali 
kako vidimo i kod pogana. To je svojstvo mudrih ljudi, koji su sjedne 
strane svaki dan svjesni svud prisutne smrti, a s druge strane u vidu 
te istine uređuju svoj život. U tom su smislu i stvorili slogan: »Štogod 
radiš, mudro radi, i misli na svršetak«. No najuvjerljiviji argument 
je svakako pogled na djelo smrti, ogoljelu ljudsku lubanju. Opet 
moramo podvući ono o čemu je govor u ovom dijelu knjige: uvijek 
pripravni za smrt. U isto vrijeme moderni pokršteni pogani, kako 
već spomenusmo, groblja pretvaraju u parkove, u grmlju sakrivaju 
grobove, gurajući glavu u pijesak, samo da ne vide smrti. U svojoj 
bijedi zaboravljaju ako ne misle na smrt, da neminovna smrt misli 
na njih. Oni se sami na sumanuti način lišavaju pripravnosti na 
svršetak. 

Rajski dvori: za koga? »Ovdje nemamo trajnog grada, koji će 
ostati, nego tražimo onaj koji ima doći« (Hebr 13.14). Te riječi ne 
predstavljaju strah i bijeg od smrti, nego obratno. Izriču smireno 
očekivanja trajnoga boravka u trajnom gradu. Govor je o 
potpunom i radosnom očekivanju. Kada svećenik pri ukopu moli 
lijepu molitvu prateći pokojnika do njegova posljednjeg počivališta, 
te zadnje riječi naznačuju da se ispunja očekivanje cijelog života: »U 
rajske dvore odveli te anđeli, i ti s Lazarom nekoć ubogim, život 
imao vjekovječni!« to međutim ima vrijednost samo za one koji su 
za života išli putem nebeskih duhova, anđela, i pravednog Lazara. 
Te iste riječi, međutim, zvuče kao rugalica nad tijelom onoga, koji 
je išao putem nepravednog bogataša koji je svojim životom ličio 
nepravednom bogatašu, pa će njegovu sudbinu dijeliti na drugom 
svijetu, bez obzira na pjesmu koju mu pjeva svećenik putem do 
roba. Često samo iz samilosti prema njegovim dobrim ukućanima, 
to pak svećenik osjeća na takvom pokopu, nije se teško dosjetiti. 

Priprava za ulazak u rajske dvore. Veliki svetac Crkve sv. Ber¬ 
nard imao je petero braće. Jedan za drugim odlazili su u samostan. 
Kada je peti po redu pošao u samostan, rekao je svojem najmlađem 
bratu Nivesu: »Braco, ja odlazimu samostan a sve ostavljam tebi«. 
Kada je to čuo brat, još dječak, stisne šake i s ogorčenjem poviče: 


»Oho, vi sebi grabite nebo, a meni ostavljate zemlju! Nećemo tako: 
Odoh i ja da služim Bogu i steknem nebo.« Otišao je nakon nekog 
vremena, sve napustio bez trunka žalosti. Zarasli u trnje vinogradi 
i voćnjaci, kuća se urušila, ali sva petorica su na vrijeme shvatili da 
je najvažnije stići u rajske dvore, ali tako da službom Bogu za cijelog 
života steknu to pravo, a ne po nekoliko pobožnih redaka na putu 
do groba. 

Mudri kraljevi. Nije ih bilo malo tokom povijesti. Kraljevi su 
silazili s prijestolja, skidali svoje krune i oblačili grube redovničke 
haljine. Njihov život je postao trajna priprava na smrt, iza koje će 
baštiniti život, dakako vječni. Priča se za jednoga od njih da je završio 
u samostanu. Pa da sam sebi dočara smrt, odredio je da u samostanu 
prirede pogrebne svečanosti koje će se stvarno održati nakon 
njegove smrti. Molile su se molitve, spominjalo se njegovo ime, sva 
je crkva bila zaodjevena u crninu. Priča se da se tako preplašio da 
se od straha razbolio, i nakon nekoliko dana umro. No sigurno je 
jedno: nije umro nepripravan, nego se tako zagledao u svoju smrt 
da ju je u stvarnosti doživio. Mnogi naprotiv, i u kasnoj starosti, i u 
najvećoj blizini smrti, priređuju svojevrsni karneval da na smrt 
zaborave. To im svakako ništa ne koristi. Dolazak smrti, sruši sve 
kulise, prekine svako izmicanje i uzmicanje, dolaskom njezinim 
počinje nova stvarnost. 

Smrt nekrštena pravednika. Nije bio svetac spreman za oltar, 
čak niti kršten nije bio. Ležao je na hrpi suhog lišća, kada je misionar 
ušao u njegovu kolibu od granja, daleko u unutrašnjosti Afrike. 
Nakon kratke pouke ponudi umirućem urođeniku krštenje. Kada 
je čovjek^ prihvatio, misionar obavlja neposrednu pripravu za 
krštenje. Želi mu pomoći da se sjeti svojih grijeha, za njih se pokaje 
i primi sam sakramenat. »Da li si koga ubio, kako je to kod vas 
običaj?« — »Ne, nikada, jer i ja sam uvijek želio da mene nitko ne 
rani i ne ubije!« »Da li si koga opljačkao, oteo tuđe?« — »Ne, jer i 
ja nisam želio da mene netko opljačka ili otme moje«! — »Da li si 
nekome lagao?« — »A što to znači lagati?« — »To znači govoriti 
drugima ono što nije istina«. »Ne, jer i ja nisam želio da meni netko 
govori što nije istina«. — Nakon kratke pouke o milostima krštenja, 
misionar je krstio starca, koji je ubrzo nakon toga umro smiren i 
sretan. Ovaj nije nikada čuo za onu svetopisamsku: »Ne čini 
drugome ništa od onoga što ne želiš da drugi čini tebi.« Nije znao, 


72 


73 


ali je po tome živio i otišao u zbor pravednika, onih koji nisu činili 
zlo, nego su činili dobro, pa će stoga ići u život vječni. 

Smrt sv. Antuna. »Svi se mi vraćamo Bogu kao što se mornar 
vraća u miran zaklon luke. Pošto smo izbjegli oluji svijeta, naći ćemo 
se u sigurnosti i miru vječnoga života.« Odakle tom čovjeku takav 
mir? Tako je živio kako je propovijedao: »Na Boga ne smije nikada 
zaboraviti tko ga pozna i ljubi. Kao što nema trenutka da Bog u 
svojoj dobroti ne misli na čovjeka, tako moramo i mi sa svoje strane 
uvijek misliti na njega. Neprestano mora biti prisutan i u našoj 
pameti i u našem srcu.« 

Osjećajući da mu se približava zadnji čas, Antun se ispovijedio 
i odmah čistom dušom zapjevao svoju posljednju pjesmu nebeskoj 
Majci: »O Gospođo slavna, uzvišena nad sve zvijezde...« — »Pošto 
je otpjevao taj himan« veli prastari svečev životopis, »prema svojem 
običaju podigne oči prema nebu, i tako je duže vremena nepomičan 
gledao u jednom smjeru. Kada ga je jedan od subraće pitao u što se 
zagledao, svetac mu odgovori: »Vidim svoga Gospodina!«—To nije 
ništa čudno ni neobjašnjivo. Čitamo to u životopisima mnogih svetih 
duša. Nije li to ispunjenje onog obećanja: »Kada otiđem i pripravim 
vam mjesto, doći ću po vas da i vi budete gdje sam ja«. Kada je jedan 
od subraće došao noseći bolesničko ulje da ga pomaže, rekao je: 
»Nije to, brate, potrebno: Ovo pomazanje ja već nosim u sebi. Ipak 
i meni će dobro doći i vrlo mi se sviđa«. Dok je primao sakramenat 
Pomazanja pjevao je s ostalima pokorničke psalme. Zatim je, veli 
životopis, živio još kojih pola sata nakon čega ona presveta duša — 
oslobođena tjelesnog zatvora — nesta u bezdanu svjetla«. 

U jednoj od svojih propovijedi govorio je o sreći susreta s 
Bogom: »Kao što dijete plačući trči u naručaj majčin, a majka ga 
miluje i briše mu suze, tako sveti hrle iz doline suza u zagrljaj slave, 
gdje će Bog otrti suze sa svih lica«. — »Eto, to je svršetak muka, 
svršetak putovanja, radost onih koji Boga traže, i nagrada onima 
koji je nađu. Radost vječne punine, koja ispunjava sve naše želje. 
Ljepota Božjega veličanstva je tako velika, da neprestanom 
žudnjom raspaljuje blažene duhove, raspaljujući ih zasićuje, a 
zasićujući ih opet raspaljuje... Svaki se svetac na nebu veseli slavi 
drugih, i tako svoju ljubav i u nebu prelijeva i dijeli s drugima«. Nije 
teško razumjeti radost i ushit na času smrti onoga koji je tako 
radosno gledao u budućnost koja slijedi nakon smrti. 


Milosrđe za pravdu. Na grobu nekog suca u gradu Ranvvillu 
stoji ovaj natpis: »J ohann Rudolf Will 17 godina je bio okružni sudac 
njegovog veličanstva u ovom gradu i umro je u dobi od 51 godine. 
Za života nije tražio ništa drugo nego pravdu, a sada traži samo 
milosrđe.« Zna se i kakvo. Od Suca nad svim sucima. No, kako 
kažemo za Gospodina Boga da je neizmjerno pravedan, pravedni 
sudac je uz potrebno Božje milosrđe, sigurno uveden među 
pravednike, te se ne njemu ispunilo obraćanje dano odozgor, da će 
pravednici sjati kao sunce na svodu nebeskom. I taj je djeleći 
svakom pravdu bio itekako pripravan. 

Uvijek pripravan. »Tvoje srce strepi od straha pred smrću i ti 
blijediš od same pomisli na nju. Upoznaj sebe i budi uvijek 
pripravan, pa nećeš umrijeti ni kada umreš« — tako netko reče. 
Uvjet da živimo i kada umremo je postavio sam Isus. Tko vjeruje u 
mene i kada umre, živjet će.« No vjerovati u Krista Pravednika kako 
ga zove Apostol, znači biti njemu sličan, živjeti u pravednosti cio 
život, jer ne znamo kada će doći da prosudi našu pravednost i 
presudi prema našim djelima. 

Iznenađenje ne postoji za mudre. Loši đaci imaju kao ispriku za 
lošu ocjenu ili pad, da su uhvaćeni slučajno, da ih je profesor 
iznenadio, ili da »ima zub na njih«. Postoje stvarno profesori koji 
»hvataju đake« provjeravajući njihovu stalnu spremnost za rad. No, 
naš Učitelj ne želi da nas iznenadi pa često opominje u svojim 
propovijedima na spremnost i budnost. Stoga naglašava opasnost 
od iznenadnog dolaska u čas kada ne mislimo i u dan kada se ne 
nadamo. To se, stoga, ne smije desiti nikom tko je mudar. Veliki 
francuski pisac La Fontaine tvrdi: »Smrt nikada ne iznenađuje 
mudraca, on je uvijek spreman za odlazak.« Kako? Postoji uzrečica 
za one koji umru: »Otišao na put bez povratka.« Za mudraca to i 
nije važno. Radi se o odlasku u sretnu vječnost, odakle nitko i ne 
želi natrag. Da se tamo stigne, treba prava mudrost kojom će svaki 
pojedinac svaki dan tražiti pravi put k tome cilju. Za one koji tu 
mudrost ne posjeduju, Isus ima naziv: luđak, lako nazva lude 
djevice ludog bogatuna koji je trabunjao o blagu za mnogo godina, 
tako je ukorio i apostole koji na sam dan uskrsnuća primaju oštar 
ukor radi nevjere i tvrdoće srca. Tako nazva i dva učenika iz Emausa, 
što nisu vjerovali ono što su govorili proroci. Pa za sve: što nisu 
vjerovali ženama koje ga vidješe. 

Posao za cijeli život. Koji je to posao? »Dan naše smrti ima 
samo tu vrijednost pred drugim danima našega života, što toga dana 
umire zadnji dio našega zemaljskog života. U času moje smrti ne 
smije me više ništa vezati za zemlju, sve veze moraju biti raskinute. 
Mora da je umiranje teško ako čovjek već za svojeg životnijeg 
razdoblja nije počeo umirati, ako se već u duhu nije odijelio od 
svijeta, od ljudi i svojega vlastitog ja, ako još sa svim nitima srca visi 
o svemu tomu. Kako teško mora biti umiranje, kada se u pol sata 
mora izvršiti posao za koji je potreban cijeli život«. — Tako duhovni 
pisac. Liječnici tvrde: čim se čovjek rodi, počinje umirati, u tom 
smislu što mu je svaki dan rasta i razvitka, ujedno i neprestano 
približavanje svršetku života. Kako je čovjek po Božjem promislu 
određen za onaj drugi, vječni život u Bogu, želi li zaista putovati 
prema tome cilju, napredujući prema tome cilju mora se svaki dan 
oslobađati svih ovozemaljskih veza, isprepletanih s mnogim sitnim 
i krupnim zbivanjima. Inače djeluje bolno, ako ne i stravično. To 
pokazuju brojni primjeri »pozemljara«, kako ih naziva apostol Ivan 
u knjizi Otkrivenja. 

Uvijek spreman za dolazak gospodara. U blizini talijanskog 
jezera Como, na najljepšem mjestu stoji prekrasna vila, 
odmaralište, usred izvanredno uređenog parka. Jednog dana neki 
turista upita vrtlara koji je tu radio, tko je i gdje je vlasnik palače i 
parka. Vrtlar je odgovorio: »Vlasnici toga parka stanuju u gradu 
Milanu, a zadnji puta su bili ovdje prije punih dvanest godina. »I vi 
ipak neprestano držite park i kuću u savršenom redu?« — 
»Svakako, jer oni mogu doći svaki čas.» — Čovjek ne može a da se 
ne sjeti Isusove priče o sluzi koji je spreman da čim gospodar 
pokuca, otvori njemu vrata. Blago tom sluzi Isus veli. 

Kakav život, takva strni. Na sam crkveni god u jednom 
slavonskom selu, kada su svećenici sjeli za stol, doletio je neki čovjek 
i rekao: »Velečasni ovaj čas izdahnuo je čika Ivo.« Svećenik je 
požurio u kuću pokojnika i našao ga već obučenog u lijepo 
slavonsko odijelo. Podijelio je odrješenje i sveto Pomazanje, a onda 
su mu ukućani pripovijedali, kako mu je pozlilo za vrijeme ručka. 
Držao je unuče u naručju. Samo je rekao: »Prihvatite dite«, a potoni 
klonuo mrtav. Njima je župnik za utjehu pripovijedao kako je čika 
Ivo to jutro u crkvi dugo čekao da se ispovijedi, i kada je župnik 
ponudio da ga nakon mise pričesti, rekao je da će ostati još na jednoj 


m j S j. Na toj misi se je pričestio, otišao svojoj kući, i s Bogom najuže 
z družen otišao svojem Bogu. Bio je osuđen ni kriv ni dužan na 
nekoliko godina robije, što nije predao onoliko hrane koliko su 
nasilnici odredili. Umro je dobri čovjek i otišao tamo gdje više nema 
n i suza, ni plača ni umiranja kao veli sveti pisac. I tu bi mogli 
uzdahnuti: »Kako je lijepa smrt pravednika.« 

U punoj ratnoj spremi. Ihko se veli za vojnika koji je naoružan 
svime što pripada njegovom rodu oružja. Za ovozemaljske bitke. 
Za takve bi se moglo reći ono što Isus veli u evanđelju: »Neka vaši 
bokovi budu opasani«. Spreman za pokret. Neprestano 
naglašavamo, kako je raspojasanost glavna odlika našeg vremena. 
Čovjek se lišava svake stege, nerado misli na smrt, živi kao da neće 
nikada umrijeti. Zato je ovaj primjer koji bilježimo, nevjerojatan za 
vrijeme u kojem živimo. Ljudi se predaju svim vrstama uživanja, pa 
i oni najstariji, koje vidimo na brodovima i u zrakoplovima, u odjeći 
svijetlih boja, kako klecavih koljena brode morem, lete zrakom, 
hvatajući zadnje zrake ovozemaljskog svjetla. Tako je i američki 
bogataš Lindley u 76 godina života putovao svijetom, no nikada bez 
stalnog pratioca: svojeg raskošnog lijesa. Kamogod išao, brodom ili 
avionom vukao je sa sobom taj lijes, da ga u slučaju njegove smrti 
u nj stave i otpreme u domovinu. To mu je uglavnom uspijevalo, ali 
na putovanju iz New Yorka u Honolulu, odbili su mornari lijes 
ukrcati na raskošnu jahtu kojom su plovili oni najbogatiji. Kada nisu 
pristali utovariti njegovu mrtvačku škrinju, on ju je poslao na svoje 
odredište avionom, a on se zaputio jahtom. Obrazloženje 
zapovjednika broda je bilo: da se ne bi putnici plašili gledajući lijes. 
Da li je taj bogati čudak na isti način vodio brigu za svoju dušu, koja 
bi svakako u slučaju smrti pošla svojim putem, o tome nema ništa. 
Ipak izgleda, da se tu ne radi o ozbiljnom odnosu prema smrti, nego 
o pukom hiru bogatog čovjeka, da bude sigurno sahranjen u 
skupocjenom lijesu, što mu možda njegovi nasljednici ne bi priuštili. 

Smrt je povratak kući. Kardinal Wiesemann učeni i sveti čovjek 
Crkve, osjetio je da mu se približava smrtni čas. Kada su mu to i 
liječnici potvrdili, on je rekao pred svima: »Kako je lijepo kada 
čovjek nakon napornog rada i mukotrpnih sati nema briga, nema 
nemira, uživa zasluženi mir. Znate li što je želja za kućom? Idem da 
budem kod Oca, idem da otpočinem. Tamo kamo ja idem, nema 
patničkog života niti neljudskih napora, nema brige, nema nemira, 

tamo vlada pravi i trajni mir. Sam sebi izgledam kao dijete, koje ide 
kući da se odmori i da bude uz svojeg dobrog Oca u njegovom 
sigurnom naručju«. — 'Iakva djetinja nježnost i odanost Bogu 
moguća je samo kod onih koji su i živjeli cio život kao djeca Oca 
nebeskog, pa im je polazak sa ovoga svijeta bio odlazak u Očevo 
krilo. Nije čudo kada znamo da je taj učeni čovjek duboke vjere 
stvarno i živio, da seje mogao s toliko radosti i pouzdanja radovati 
tako vlastitoj smrti. Čudo je da su takve misli zaokupljale i poganske 
narode, davno prije dolaska Spasitelja na svijet. 

Njihov dom i njihova domovina. U jednoj od brojnih grobnica 
starih Egipćana pronađen je ovaj zapis: »Smrt je danas preda mnom 
kao čežnja čovjeka koji jedva čeka da već jednom ugleda svoj dorn 
nakon mnogih godina što ih je proveo u zarobljeništvu.« Te riječi 
djeluju upravo nevjerojatno, kada znamo da su kršćani nakon toliko 
stoljeća propovijedanja evanđelja, kraljevstva nebeskog, tako čvrsto 
vezani za zemlju i materijalna dobra. Ove riječi iz doba egipatskog 
pognanstva, djeluju kao neka izreka iz kršćanskog vjerovanja. U 
tom smislu djeluje i ova riječ: »U kraljevstvu sretnih pokojnika se 
poštuje Božja volja, nema razlike između bogatih i siromašnih, 
između siromaha i faraona«. — Opet: radost, veselje radi odlaska u 
kraljevstvo sretnih pokojnika, bez ikakva straha, žalosti i još manje 
očaja, što je danas tako česta pojava među raskršća njenim 
sredinama. 

Svetačka pripravnost. Sveti Vinko Paulski, veliki dobročinitelj i 
prijatelj siromaha, osniva redove (milosrdnice, lazaristi), koji već 
više stotina godina posvećuju svoj život siromašnima i bolesnima, 
bio je od francuskog kralja imenovan za prvog »ministra socijalne 
skrbi«, kako bi se danas reklo. Brinuo se za bolesnike, utamničenike, 
kao i za nesretnike koji su bili osuđeni da kao veslači na galijama 
žive i umiru u najtežim okolnostima. Došlo je vrijeme da čovjek 
Božji zamijeni ovaj život onim drugim, pa su ga mnogi pohađali i 
tješili. Evo što je on njima rekao: »Bogu hvala, ima već 18. godina 
kako nisam otišao spavati, a da se nisam u duši pripravio kao da ću 
te noći umrijeti. Zato sam sada miran.« Mogao je biti miran ne samo 
s takvom pripravom za smrt, nego radi svojeg cijelog života koji je 
proveo čineći dobro, no sigurno ga je i ta pomisao svakodnevne 
prisutnosti smrti, podržavala u tako plemenitom radu. 

Šteta vratiju. Neki svećenik došao u mirovinu i njegov ga biskup 


pohodi u njegovom novom prebivalištu. Na upit kako se osjeća, 
svećenik odgovori: »Ima već podosta godina kako svaku večer 
zaključam vrata na sobi, ali uvijek ključ izvučem napolje, da ne bi u 
slučaju moje smrti morali na silu otvarati vrata. Šteta vratiju!« I to 
je neka vrsta priprave, jer nužno vodi do neprestane misli na mogući 
dolazak smrti. 

Pripravan na sve, pa i na smrt. Prije mnogo stoljeća vladao je u 
Carigradu car koji je bio kršćanin, ali krivovjerac. Silio je svoje 
podanike da otpadnu od vjere Kristove i prihvate tu novu nauku. 
Mnogi su ostali vjerni, ali je bilo i onih koji su iz straha prihvatili 
krivovjerje. Opaki je car znao da je od velike važnosti da biskupi uđu 
u novu zajednicu. Naročito se okomio na svetog biskupa Bazilija, te 
je nakon mnogih uzaludnih pokušaja da ga privoli na otpad poslao 
jc njemu svoga vojskovođu Modesta. Ovaj je bahato ušao u 
biskupov dom i počeo s prijetnjama: »Znaš li ti što je car? Ako se 
ne pokoriš njegovoj zapovijedi, nastrađat ćeš!« — biskup odgovori: 
»Car je ništa kada mi tako nešto zapovijeda!« Vojničina nastavlja: 
»Ako ne poslušaš car će ti zaplijeniti sve što posjeduješ!« — » Imam 
kao jedinu svoju imovinu moje knjige i haljinu na meni! Uzmi i 
nosi!« — Sada već ljut grubijan prijeti: »Car će te baciti u tamnicu 
ako budeš tvrdoglav.« Odgovara biskup: »I u tamnici je prisutan 
moj Bog!« — »A onda će te osuditi na smrt i pogubiti te!« — 
»Veoma dobro«, završi raspravu biskup. »Veselim se jer ću tada 
brzo otići mojem Bogu!« — »Iako mi još nije nitko odgovorio« — 
čudi se nasilnik. »Jer se nisi još namjerio na pravog kršćanina!« 
Modesto je otišao caru i rekao: »Ovaj se čovjek ne boji ničega, pa 
ni smrti. Mislim da se boji samo grijeha!« — Svetac na biskupskoj 
stolici, služio je svojem Bogu godinama, ne brineći se za zemaljska 
dobra. Usko vezan uz Gospodina, a lišen svih zemaljskih spona, bio 
je spreman na sve. Iakva mu je pripravnost dala snagu u pro¬ 
tivnostima, dok mu je smrt bila nagrada a ne strašilo. 

I ona je pripravna i ne dršće. »Ja ne dršćem i ne bojim se« — to 
su bile riječi skromne žene u životnoj opasnosti. Događaj se zbio u 
kanadskom gradu Montrealu. U trgovinu neke skromne žene upao 
je mladić s oružjem u ruci i zaprijetio: »Novac ili život.« Ona je 
odgovorila: »Novaca nemam, a smrti se ne bojim.« — »Otvaraj 
blagajnu!« slijedila je naredba. »Neću to učiniti, jer na to nemaš 
pravo«. »Onda si pripiši posljedice«, reče bijesno razbojnik i 

podigne pištolj. Žena primijeti da je mladić prestrašen i da mu ruka 
dršće, pa mu reče: »Vidiš, sinko, kako se bojiš. Ja sam se jutros 
ispovijedila i pričestila pa se ne bojim smrti. Spremna sam da umrem 
jer nisam ništa kriva.« Nasilnik je pobjegao glavom bez obzira. — 
Redovna ispovijed, život bez grijeha, česta Pričest, najbolji je način 
da čovjek sačuva svoj mir, i bude uvijek spreman na smrt bilo koje 
vrste. 

Liječnička preporuka. Škotski liječnik Mac Donagh pre¬ 
poručivao je godinama svojim bolesnicima koji su se tužili na 
besanicu: »tanjur ječmene kaše za večeru i pet minuta molitve. Kaša 
će umiriti tijelo, a molitva dušu.« — Tako liječnik. Danas se mnogo 
govori o tzv. psihosomatskim bolestima, grubo prevedeno: duševno 
tjelesnim. Mnoge bolesti — tjelesne — imaju kao uzrok duševni 
nemir. Govori se o čiru na želucu, povišenom tlaku, čak i o raku. 
Lagano je zaključiti da oba sastavna dijela čovjekova bića treba 
uravnotežiti da čovjek može mirno spavati i mirno živjeti, i od bolesti 
koje ruše u grob sebe zaštititi. Skromna hrana i oči uzdignute Bogu, 
najbolji su način da se ta ravnoteža uspostavi. 

Borba za ravnotežu: »Duh je koji oživljava, tijelo ne koristi 
ništa« — Isusova je riječ. Duh je bodar ali je tijelo slabo«, uči opet 
Gospodin. Ako te sablažnjava oko, ruka, noga, iskopaj, odsjeci, 
odbaci. Bolje je ući u kraljevstvo Božje s jednik okom, s jednom 
rukom ili s jednom nogom, nego da s oba oka, obje ruke ili obje 
noge budeš bačen u pakao. — I to je ravnoteža između duše velike 
i tijela, kojom se jedino može doći u kraljevstvo Božje, Potrebne su 
često velike žrtve da se ona uspostavi. Više, međutim zahtijeva 
amputacija duhovna od čovjeka koji želi duhovnim žrtvama stići u 
kraljevstvo Božje, nego što to traži medicina kada radi tjelesnog 
zdravlja lomi i odbacuje pojedine udove. Ijedno i drugo je potrebno. 
Jedno da se čovjek sačuva od tjelesne smrti, a drugo od smrti vječne. 
Apostol Pavao bez ustručavanja govori o svojoj borbi između tijela 
i duha: »Osjećam u sebi zakon tijela koji ratuje protiv zakona duha, 
ali ja obuzdavam svoje tijelo i držim ga u razložitoj pokornosti. — 
Zato, ne samo da se ne boji smrti, nego vapije: »Želim se osloboditi 
ovoga tijela i biti s Kristom.« Pa opet: »Život mi je Krist, a smrt 
dobitak!« 

Neka se vrši volja Božja. Papa Benedikt XV. leži na samrtničkoj 
postelji. Kao što je radi volje Božje prihvatio križ papinstva, tako i 

sada na bolesničkom krevetu govori svojoj okolini: »Ako Gospodin 
hoće da još radim za njegovu Crkvu, ja sam spreman. No ako mi 
saopćava da je vrijeme da napustim ovaj svijet neka se vrši njegova 
sveta volja.« — Tim riječima se opraštao od života i sv. Martin 
biskup, mnogi vjernici čija imena nisu nigdje zapisana, osim u 
Božjem Srcu, kojem su morali biti mili što su radi njega bili pripravni 
i na rad i na smrt. 

Papa Ivan XXIII. — Ivan Dobri. U 77 godini postao papa, i na 
papinskom prijestolju proveo oko četiri godine. Mnogo učio, 
mnogo činio, čitav život mnogo ljubio sve one koji su mu bili 
povjereni. Obolio je od raka, danima ležao u teškim bolima. Cio 
kršćanski svijet molio je za njega. Pred papinskim dvorom svaki dan 
mnoštvo čeka obavijesti o papinom zdravstvenom stanju, vjernici 
plaču i mole za Ivana Dobrog. Kardinali ga obavještavaju: »Sveti 
Oče svi mole za vas!« On odgovara: »Kovčezi su spakovani, 
odlazimo.« — »Sveti Oče na trgu sv. Petra bila je uz sudjelovanje 
mnoštva sv. misa za vas.« — Njegov je odgovor bio: »Idem Ocu.« 
Kada je umro mnoštvo je dolazilo da se oprosti s njim, prolazeći kraj 
njegovih posmrtnih ostataka. Thda su po prvi puta nosili u procesiji 
njegovo tijelo obučeno u papinsko odijelo. Mnoštvo je bilo u 
suzama, ali na kraju ceremonije prolomio se pljesak na trgu. Njegovi 
vjernici su znali da ih on čuje iz kuće Očeve, kojemu je pripravan 
otišao. 

Mornar i smrt. Uvijek pripravan. Mornar na smrt bolestan, 
pripremao se za svoje posljednje putovanje u luku vječnosti. Bio je 
uvijek vjeran kršćanin, pa je sam zatražio sv. sakramente. Iste večeri 
dođe k njemu svećenik i opazi da mu je veoma loše. On ga upita: 
»Jeste li spremni za veliki prijevoz?« — »Posve pripravan, oče!« — 
»A nije li vas možda strah?« — »Mene strah? Ta čega da se bojim?« 
Pokazavši na svoje grudi on reče: »Jutros sam primio sv. pričest. 
Kormilar je na brodu, nemam se čega bojati kada on vodi moju lađu 
života!« — Sjećamo se prizora iz evanđelja: Oluja na moru. Isus je 
s apostolima u lađici. Zadrijemao je od umora. Oluja koja je nastala, 
toliko je prestrašila apostole, da su izvan sebe od straha počeli Isusa 
buditi uz povik: »Zar ne mariš što propadamo?« Oluja je morala 
biti zaista strašna, kada su se ti čvrsti ribari kojima je plovidba bila 
svagdanji posao, osjetili tako ugroženi. Isus razbija njihov strah, pa 
ih čak i kori: »Žašto se bojite malovjerni?« Pruži ruku i nastade 
utiha. — Zaista se nisu morali bojati. U njihovoj je lađici gospodar 

i neba i zemlje i oluje i mora. Takva se lađica ne može potopiti. Tko 
znade to sebi dozvati u svijest, on će cio život, s Isusom u njemu, 
živjeti bez straha i panike—jer Bog ne može zakazati. Pa kada dođe 
vrijeme smrti bilo koga od nas, podržavati će nas svijest da nas on 
vodi ne u ništavilo i propast, nego u život bez kraja. 

Vojnik umire s Bogom u duši. Pripadao je drugoj vrsti ljudi. 
Hodao je čvrstim krakom po zemlji. Kada su ga pozvali da krene u 
rat za obranu svoje braće pošao je i u boju teško ranjen, čekao je 
neumitnu smrt. Vojni svećenik je nakon bitke obilazio ranjenike i 
umiruće i došao do umirućeg junaka. Ruke je prekrižio na prsima 
i tiho molio. Iz rane je tekla krv. Prijatelji su oko njega i hrabre ga 
da će brzo doći bolničar. Ranjenik odgovara: »Ako je Božja volja, 
rado umirem.« Šapne jednom od njih: »Molim te izvadi mi 
molitvenik iz džepa mojeg kaputa. Dala mi ga je majka kada sam 
pošao od kuće.« Uzeo je molitvenik u ruke i poljubio križ na 
koricama. Šaptao je umirući: »Isuse tebi živim, Isuse tebi umi¬ 
rem...« Njegovu je molitvu prekinula smrt. Na licu mu se odražavao 
mir. Prijatelji iz čete su ga nijemo promatrali s bolju u duši. U općoj 
šutnji jedan od vojnika reče: »Kada bih morao i ja umrijeti, želio bih 
da umrem kao ovaj naš sudrug.« — Eto kako i nemila smrt mladog 
bića može probuditi tako ozbiljne želje, i ukloniti uvijek prisutni 
strah od smrti, čak i kod onih koji su u najljepšim godinama života. 
Njegov život s Isusom dao mu je snagu da ljubeći križ, dočeka s m rt 
s uvjerenjem da ne gubi život jer je uz njega njegov Bog. Vjerovao 
je da će »živjeti i ako umre.« 

Smrt bez priprave. Nakon višesatne bitke ležali su na bojnom 
polju mnogi mrtvi i ranjeni. Obilazio ih je vojni svećenik i dijelio im 
vjersku utjehu. Došao je do jednog za kojeg je znao da je bezvjerac. 
Vidjelo se da mu nema pomoći, svećenik je kleknuo kraj njega, no 
ovaj ga pogleda s mržnjom i reče: »Dobro su me pogodili ovi psi, 
znam da ću umrijeti!« Svećenik mu blago reče: »Ne govori tako 
nego misli na Boga!« — »Nema Boga!«, smrknuto reče ranjenik. 
»Nemoj tako govoriti sada kad si teško ranjen i kad sam kažeš da 
ćeš umrijeti.« »U životu nisam poznavao Boga pa ga ni sada ne 
trebam!« — »Hajde da se zajedno pomolimo. Izmolimo barem 
Očenaš!« — »Nisam ga nikada molio, pa neću ni sada!« S tim 
riječima na ustima je izdahnuo. — Da je tu bio netko prisutan bi li 
rekao da želi takvu nemilu smrt? Takva smrt bez Boga u očaju i 
mržnji plod je života bez Boga, bez vjere u nj i bez molitve. Među 

molitvama Crkve postoji jedan zaziv: »Od nagle i nepripravne smrti 
oslobodi nas, Gospodine!« Veoma je dobro koji puta izmoliti ovu 
prošnju, dok smrt još nije neposredno na vratima. 

Mudrost mudroga kralja. Bio je francuski kralj Karlo V. Mudri. 
Pošto je pred smrt primio vjersku utjehu i pripremio se na smrt 
primanjem svetih sakramenata, naredio je da se otvore vrata 
njegove sobe da svatko može vidjeti kako smrt ulazi i u kraljevske 
odaje. Zamolio je pariškog nadbiskupa koji je bio tu prisutan da mu 
donese trnovu krunu sličnu onoj koju je nosio Spasitelj za vrijeme 
svoje muke, a od dvorana da donesu krunu francuskog kraljevstva. 
Sa suzom u oku zatražio je da trnovu krunu postave tako da mu 
bude stalno pred očima. Kraljevsku krunu je naredio da mu stave 
do njegovih nogu. Gledajući krunu od trnja rekao je: »O dragocjena 
kruno, dijadema našeg spasenja, kako je velika utjeha koju ti daješ. 
Bio mi milostiv onaj, čijom si krvlju na Veliki petak natopljena.« 
Tada upravi pogled na zlatnu krunu Francuske i nastavi: »O kruno 
moje domovine kako si draga, a kako teška! Draga si kao simbol 
pravde jedne zemlje, a teška zbog velike odgovornosti, poslova, 
straha, muke i brige koje zadaješ onome koji je nosi na glavi, a 
najviše zbog pogibelji za dušu koju nosiš sa sobom. Tko za tobom 
teži, neka te radije ostavi da u prahu zemaljskom ležiš, nego da se 
bori da te na svoju glavu stavi!« — To su mu bile zadnje riječi. Riječi 
mudrog kralja, koji je mudro živio cijeli život, pa stekao taj naslov. 
No što se moglo zbiti s onim koji je mudro živio, mudro umirao, 
nego da ga ta krepost mudrosti odvede onomu koji je »poništio sam 
sebe«, uzeo trnovu krunu »oplijenivši sam sebe« i pozvao svoje 
sljedbenike da ga slijede u životu i u smrti? 

Kardinal Wieseman očekivao je poziv u vječnost. Liječnici su 
izjavili da ljudska mudrost više ne može ništa učiniti za tog 
plemenitog bolesnika. Iza odlaska liječnika uđe u sobu redovnica 
koja gaje u bolesti dvorila. Kardinal je upita: »Znate li što su rekli 
liječnici?« — »Ne znam.« — »Rekli su da ja idem u svoju domovinu. 
Zar to nije lijepo?« — »Za vas da, ali za nas ne«, odgovori sestra 
duboko ožalošćena. — »O sestro, idem mojem Ocu. Ja sam kao 
dječak koji ide svojem Ocu da kod njega zauvijek ostane.« — Onaj 
tko cio život živi u stalnoj vjeri u prisutnost Očevu, mora žarko 
željeti da konačno pođe k njemu, te ga gleda zauvijek »licem u lice« 
kako to vjera uči i obećava. 

Filozofi smrt. Francuski filozof, bezvjerac, Toussaint, teško je 
obolio i razmišljajući o svojem životu, pomirio se s Bogom, uvidjevši, 
kako reče, da je sve isprazno osim ljubiti Boga i njemu služiti. 
Ispovijedio se, pričestio, a potom pozvao svojeg 18 godišnjeg sina, 
te je u prisutnosti svojeg ispovjednika i prijatelja rekao: »Mili moj 
sinko! Cuj i zapamti što će ti reći tvoj otac na samrti. Za koji trenutak 
naći ću se pred Božjim sudištem da položim strogi račun za sve što 
sam učinio u životu. Priznajem da sam sišao s pravog puta i da sam 
te svojim nećudorednim ponašanjem sablaznio. Molim te da mi 
oprostiš. Dragi sinko, ne prezri i ne zaboravi moje posljednje opo¬ 
mene. Još u djetinjstvu dopustio sam da me zavede nevaljalo 
društvo, pa sam se dizao i protiv Boga i protiv Crkve i njezinih 
svetinja, ali to sve ne iz uvjerenja nego iz ljudskog obzira. Kad sam 
koje djelo počeo pisati, već sam si utvarao da ću primiti pohvale koje 
ću zaslužiti pred svijetom, ali kada bi koje djelo završio, opažao sam 
u njemu samo prazninu, i u svojoj nutrini osjećao sam prazninu, a 
u svojoj duši bio sam jako nezadovoljan, premda me je syijet 
obasipao pohvalama. Često sam se sam sa sobom borio, ali su u 
meni uvijek nadvladale strasti čiji sam bio rob. Klekni zato, dragi 
sine, i sjedini se s molitvama prisutnih, da mi dragi Bog milostivo 
oprosti, a ove moje posljednje riječi, neka ti budu očinska oporuka«. 
— Ovo javno priznanje o promašenom životu bez Boga, i temeljito 
kajanje, nema srodne slike na drugoj strani. Nikada se nije čulo, a 
posebno to mogu potvrditi svećenici koji su u zadnjim časovima uz 
bolesničku postelju, da je netko tko je cio život bio odan Bogu i 
vjerskim istinama, zaključio u zadnjim časovima života da se kaje za 
takav život, ili da ga smatra promašenim. Mnogi su umjesto 
pokajničke »oporuke« kakve su često ostavljali razočarani ateisti, 
izražavali svoju sreću i zadovoljstvo što su slijedili Božje puteve i 
živjeH kao vjernici. 

Što bi rekli pokojnici? Pitanja mudraca nad grobovima 
pokojnika: »Toliko puta imamo prilike vidjeti ljude kako stoje 
zamišljeni nad grobovima svojih najdražih. Majke šapću nježnosti 
prerano umrlom djetetu, djeca oplakuju mrtvu majku ili oca svjesni 
velikog gubitka, žena mužu ili muž ženi govori srcem, ako ne 
usnama, riječi boli i odanosti. Kada bi pak oni iz grobova mogli 
progovoriti, što bi oni rekli onima koji stoje na njihovom grobu. 
Možda ovako: »Braćo i sestre smilujte se nama bijednicima koji 
mnogo patimo, zadovoljavajući na drugom svijetu za svoje 


zemaljske ludosti. Ne zaboravite nas ako nas volite.« Ne bi li sin koji 
je umro u cvijetu mladosti zavapio: oče, majko zar ne znate što svaka 
mladenačka dob nosi sa sobom, kakve opasnosti, lutanja i padove. 
Ne znate li da nam treba mnogo pomoći vjere i vaše ljubavi? Ili bi 
možda roditelji zavapili: »Djeco, život smo vam dali, ostavili vam 
kuću, imetak i druga dobra, zar ne možete za nas više učiniti nego 
do sada? Od vašeg cvijeća i spomenika nikakve koristi za nas! Ne bi 
li ženidbeni drug ili družica zavapio: »kamo tvoja ljubav, velika 
obećanja i tople riječi? Nemaš li ništa drugo osim sitnog sjećanja, 
da mi pomogneš?« Mnogi od njih koji leže u grobovima mogli bi 
postaviti pitanje onima kojima su cijeli život činili dobro: »Zar ništa 
drugo za sve ono što ste primili nemate za nas osim praznih riječi?« 
Te misli se odnose na one koji čine zadovoljštinu na drugom svijetu 
za lakše prijestupe ili nedovoljno okajane velike. Njih nije smrt 
iznenadila u velikim grijesima — bili su u neku ruku pripravni. No 
moraju u patnjama čistilišnih muka dati zadovoljštinu. Među 
priprave za dolazak smrti, moramo stoga ubrojiti brigu da se za 
života sakupi što više dobrih djela, koja će na drugom svijetu biti 
protuteža onome što nije valjalo u našem životu i što povlači za 
sobom obvezu podmirenja učinjenih dugova. Veliki svetac Antun 
Padovanski opominje, da nikako ne ostavljamo oporučno darove u 
dobre svrhe, nego da to učinimo, i to što više, dok smo na zemlji. Taj 
poznavalac duša znao je zašto to govori. Oni koji tako čine, neće 
morati zamišljene poruke slati iz grobova, onima koji nisu sposobni 
shvatiti zahtjeve drugoga svijeta i njegove neumoljive pravde. 
Čuvati se grijeha, i sakupljati neumorno dobra djela znači biti 
pripravan za odlazak u drugi život. 

Najsigurnija pripravnost za smrt. Razmatranje o pripravnosti za 
smrt koja nam se svaki dan sve više približuje, završavamo s uputom 
koju nam daje sam Gospodin Isus: »Ja sam pastir dobri. Moje ovce 
slušaju moj glas. Ja ih poznajem i one idu za mnom. Ja im dajem 
život vječni. One sigurno neće propasti nikada i nitko ih neće oteti 
iz moje ruke. Moj Otac koji mi ih dade, veći je od sviju i nitko ih ne 
može oteti iz ruku mojega Oca. Ja i Otac jedno smo!« (Iv 11,20-26). 
— Nema većeg obećanja i većeg jamstva za ispravni način života na 
ovom svijetu, nego hod za dobrim pastirom, koji veli na jednom 
mjestu, da je došao da imamo život, i to da ga imamo izobila. 
Dakako život vječni. Stoga ne može nikako propasti onaj koji ide za 
njim. To je jamstvo koje nas potpuno umiruje kadgod pomislimo na 

našu sudbinu. Još veću sigurnost osjećamo slušajući njegove riječi: 
kako nitko nikoga ne može oteti iz njegove ruke, štaviše i iz Očeve. 
One koji ga slijede. To i jest jedini uvjet s naše strane: »Slušati njegov 
glas i ići za njim. Kao ovce za dobrim pastirom.« 


Smrt pravednika 

Smrt pravednika, posebno svetaca Crkve, najbolji je način da 
doživimo smrt kao dio Božjeg plana, koji se ispunjava na svakom 
čovjeku koji se podvrgava volji Božjoj. Sveci su ljudi koji su cijeli 
život ljubili žarko Boga i brata čovjeka, tako ispunili glavnu 
zapovijed: ljubiti Boga nadasve, a bližnjega kao sama sebe, i tako 
prošli kroz tamna vrata smrti u vječnu svjetlost. 

Svečeva smrt. Francuski kralj sv. Ljudevit u svojoj je oporuci 
uputio opomene svojem sinu: »Predragi sine! Ponajprije te 
podučavam da ljubiš Gospodina Boga svim srcem i svom svojom 
snagom. Bez toga, naime, nema spasenja. Moraš se čuvati od svega 
što znaš da se Bogu ne sviđa. Radije moraš podnijeti i najteže muke, 
nego da učiniš ijedan smrtni grijeh. Ako ti Bog pošalje kakvu 
poteškoću, strpljivo je i sa zahvalnošću podnosi. Ako te pak Bog 
blagoslovi bilo kakvim dobrima, moraš za sve ponizno zahvaliti u 
strahu da ne postaneš gorji zbog isprazne slave, pripisujući sebi 
zasluge. Boga ne smiješ vrijeđati najmanje kada te on dariva u 
svojem milosrđu. 

Rado i pobožno slušaj svetu misu. Dok si u crkvi ne gledaj 
rastreseno oko sebe i ne pričaj bez potrebe, nego moli pobožno 
ustima ili razmatrajući u srcu. Neka ti srce bude blago kada je riječ 
o siromasima, bijednima i žalosnima. Pritječi im u pomoć prema 
svojim mogućnostima i tješi ih s velikom dobrotom. Budeš li pak 
Bogu zahvalan na primljenim dobročinstvima, biti ćeš dostojan 
primiti i veća. Prema svojim podanicima budi pravedan. Dok nisi 
siguran u krivicu pojedinca, budi više na strani siromaha nego 
bogataša. Pomno pazi da svi tvoji podložnici čuvaju pravednost i 
mir. To vrijedi naročito za crkvene i redovničke osobe. Budi odan i 
poslušan svojoj majci rimskoj Crkvi, i vrhovnom svećeniku kao 
duhovnom ocu. Nastoj svim silama da se iz tvoje zemlje ukloni 
grijeh, naročito bogohuljenje i krivovjerje. 


»Predragi sine! Na kraju te blagoslivljam svim blagoslovima što 
ga odani otac može podijeliti svojem sinu. Neka te Presveto Trojstvo 
i svi sveti čuvaju od svakog zla. Dao ti Bog milost da vršiš uvijek 
njegovu volju, te njemu služiš i njega častiš. Na taj način ćemo 
dospjeti poslije ovoga života zajedno njemu da ga gledamo, ljubimo 
i slavimo bez kraja. Amen.« Kralj Ljudeit DC o kojemu je riječ, 
proglašenje od Crkve svetim kao i njegova majka sv. Blanka. Kao 
najveću obvezu traži da se sin čuva grijeha. Naučio je to od svoje 
majke, koja mu je govorila pred oltarom: »Ljudevite, ti znaš koliko 
te majka voli, više od ikoga na zemlji, ali bih voljela radije da umreš, 
nego Boga teško uvrijediš.« Tu istu misao upućuje sveti kralj svojem 
sinu, zahtijevajući ne samo da se on čuva grijeha, nego da se bori 
protiv grijeha u cijeloj svojoj kraljevini. Kratko sažeto: mora Boga 
ljubiti iznad svega, a prema bližnjima, naročito bijednicima svake 
vrste, mora biti pun ljubavi i razumijevanja. Kada je Ljudevit kralj 
ušao u kraljevstvo nebesko, možemo zamisliti daje to učinio držeći 
svoju oporuku u ruci, ali i prikazujući Gospodinu sav svoj život, koji 
je bio u skladu s tom oporukom. 

Sveta smrt svetog kralja. Evo još jednog sveca kojega kraljevsko 
prijestolje nije odvuklo od kreposnog života i svete smrti. Bio je to 
sv. Ferdinand kralj kastiljski. Kada je teško obolio i uvidio da mu je 
smrtni čas blizu, naredio je da ga prenesu u veliku seviljsku 
katedralu. Okružen plemićima, biskupima, svećenicima i pukom, 
zaželio je da ga obuku u kraljevsko odijelo. Zatim je pred svima 
izmolio ovu molitvu; 

»O Bože, vrhovni Gospodaru neba i zemlje. Ti si jedino velik, 
a mi nijesmo ništa drugo doli prah zemaljski. Ali Isus Krist, tvoj 
jedini Sin i naš Spasitelj, je naše uskrsnuće. Radi njegove pre- 
dragocjene krvi ponizno molim: oprosti mi sve moje grijehe i primi 
me u tvoje vječno kraljevstvo.« Poslije ove molitve skinuo je 
kraljevsko odijelo, obukao pokorničko odijelo od kostrijeti, glavu 
posuo pepelom i primio svete sakramente umirućih s velikom 
pobožnošću, na udivljenje svih prisutnih. 

Smrt velikog umjetnika. Giuseppe Verdi, glasoviti talijanski 
kompozitor, iako je imao svojih slabosti, uvijek je isticao svoju vjeru 
i mnoga svoja djela posvetio vjerskoj tematici. Njegov se »Re- 
quiem« ubraja među najveća umjetnička djela u povijesti glazbe. 
Poznat je događaj iz njegova života, kada je za vrijeme jedne vježbe 

s orkestrom jedan od svirača opsovao Boga. U taj mah je sav zbor 
opazio kako se lice umjetnika promijenilo. Sav se zacrvenio i iza 
glasa počeo vikati na svirača: »Napolje nečovječe, gubi se iz dvorane 
i da mi nikada nisi došao više na oči«. Čovjek se ukipio od straha, 
pa su mu ostali ispod glasa govorili: »Iziđi napolje, maestra će udariti 
kap.« Branio je čast Boga u kojega je čvrsto vjerovao. U 88 godini 
života je smrtno obolio. Svećenik don Alberto Catena, podijelio mu 
je svete sakramente, u prisutnosti velikog pisca svjetskog glasa 
Alessandra Manzonia, poznatog sa svoje duboke pobožnosti. U 
oporuci je Verdi odredio da kraj njegova mrtvog tijela budu samo 
dva svećenika, dvije svijeće i križ.« — Kratki zaključak uz taj 
izvještaj: »Kakav život, takva smrt.« 

Redovnica kraljevskog roda. Sv. Austroberta iz kraljevske obi¬ 
telji, odrekavši se svih zemaljskih časti, postaje redovnica. Nakon 30 
godina samostanskog života Bog ju poziva u drugi život. Primila je 
svete sakramente, i dok je svećenik molio molitve za umiruće ona 
usklikne: »Mir, braćo i sestre. Ne vidite li da ulaze u sobu sveci i 
svetice koje ste u litanijama zazivali? Oni dolaze da prisustvuju 
mojoj smrti i povedu me u nebo!« 

Apostol Pavao veli: »Sije se sa slabošću, uskršava sa silom, sije 
se zemaljsko tijelo, uskršava duhovno tijelo!« (1 Kor, 15,43). Toga 
su bile svjesne nebrojne duše u povijesti Staroga saveza, koje 
spominje Biblija, kao i članovi Kristove crkve, koji su se odricali 
svega zemaljskoga, da postanu dostojni uskrsnuća i slave. Za njih 
sve veli Apostol: »Sije se sa slabošću ,sramotom, uskršava sa 
slavom.« Nisu svi oni kao ova sveta redovnica vidjeli nebesku četu 
koja po njih dolazi, ali su bili sigurni u Isusovo obećanje da će po 
njih doći sam Gospodin, kada im pripravi mjesto, pa da budu oni 
gdje je i on. 

Smrt velikana. Dostojevski, ruski pisac, spominje se među 
najvećim imenima svjetske književnosti. Čak i ateistička kritika 
nazivala ga je »bogotražilac«. U svojim je knjigama mnogo pisao o 
problemu zločina, grijeha, koji čovjeka čini krajnje nesretnim. Među 
piscima te vrste smatra se posebno istaknutim. Na umoru je, krv mu 
navaljuje na usta, a on moli svoju ženu da mu čita evanđelje tamo 
gdje knjigu nasumce otvori. Kćerka Dostojevskog priča: »Majka se 
okrenula da se ne vide njezine suze koje su tekle niz lice i pročita 


one riječi koje je Isus rekao sv. Ivanu Krstitelju: »Nemoj me 
zadržavati. Mora se pravda ispuniti!« 

Čim je čuo te riječi, reče ženi: »Zar nisi čula? Nemoj me ovdje 
zadržavati. Moj je čas došao. Ja moram umrijeti.« Zatražio je 
svećenika, ispovijedio se i pričestio. Svojoj ženi Anusji govori držeći 
ruku na evanđelju: »Kunem ti se Anusja da te nisam nikada ni u 
mislima prevario.« Okreće se kćerkama, imao ih je šest, i govori im: 
»Djeco moja, imajte nepokolebljivo povjerenje u Boga, i nemojte 
nikada posumnjati u njegovo praštanje. I ja vas ljubim mnogo, no 
moja je ljubav ništa kada se usporedi sa neizmjernom ljubavi kojom 
Bog ljubi sve ljude. Ne dao Bog da učinite kakav veliki grijeh. Ali, 
ako se to desi i tada se ponizite pred Bogom kao pred svojim ocem. 
Izmolit ćete od njega oproštenje kao što je razbludni sin dobio 
oproštenje od svojega oca.« 

Gledajući smrti u oči, on koji se borio cio život protiv zla 
(»Zločin i kazna«) vjeruje da svojoj djeci mora ostaviti kao najveću 
brigu da bježe od grijeha s jedne strane, a s druge da i u grijesima 
ne gube pouzdanje u ljubav Božju. Može li se i zamisliti ljepša 
oporuka i ljepša smrt. 

Apostol Petar. Njegov se grijeh zataje često zlorabi u tom 
smislu, što se previše ističe njegov pad, a premalo okolnosti u kojima 
se to desilo. Otišao je za Učiteljem, čim ga je našao na jezeru i 
pozvao: »Pođi za mnom.« Evanđelje priča da je to učinio »brže 
bolje«. Prvi je ispovjedio vjeru u božanstvo Kristovo. Isus ga 
odlikuje u više navrata, naziva ga stijenom, ključarem kraljevstva 
nebeskog, pastirom jaganjaca i ovaca. Sagriješio je zato, što je za 
razliku od ostalih apostola, koji su pobjegli iz Maslinskog vrta, išao 
za Isusom s Ivanom apostolom: »da vidi svršetak«, i to nakon što je 
s mačem u ruci nasrnuo na one koji su došli s mačevima i toljagama 
da uhvate Isusa. Bilo je dovoljno da ga Isus pogleda, pa da iziđe 
napolje, »i zaplače gorko«. Propovijedao je preko trideset godina 
nakon Isusova odlaska u nebo. Uhvaćen je i osuđen kao i njegov 
Učitelj na smrt razapinjanjem. Prema predaji, upitan ima li kakvu 
želju, odgovorio je: »Želim da me razapnete glavom prema zemlji, 
jer nisam dostojan da umrem kao moj učitelj.« 

Mnogi pripadnici ljudskog roda kroz cijelu povijest, bježali su 
pred smrću i borili se svim sredstvima protiv nje. Danas posebno. 
Mnogi sveci i kreposni vjernici su pripravni dočekali smrt bez ikakva 

protivljenja. No malo ih je koji su kao Petar tražili smrt gorču no što 
im je bila namijenjena. Dragi i veliki svetac je pokazao daje njegovo 
svjedočanstvo kako »ljubi Isusa više nego ostali«, izrečeno punim 
srcem i svom dušom. 

Mučenici najveći svjedoci. Najveći svjedoci u životu i u v smrti. 
Knjiga Makabejska pripovijeda o teškim progonima protiv Židova 
za vrijeme kralja Antioha koji ih je silio da otpadnu od otačke vjere 
i pogaze Mojsijev zakon. Među brojnim mučenicima koji su ginuli 
u najtežim mukama našao se i starac Eleazar. Pogani su osvojili 
židovsku zemlju, a po cijeloj su zemlji kraljevi službenici silili 
Izraelce da jedu od poganskih žrtava i tako na vanjski način pokažu 
da se odriču vjere. Uhvatili su i starca Eleazara koji je svojim 
pravednim životom stekao poštovanje i kod okrutnih osvajača. 
Pozvali su ga na stranu, pa su ga nagovarali da jede meso koje je 
Židovima bilo dozvoljeno blagovati, pa će tako zavarati neprijatelje. 
I to je odbio. Udaren je na strašne muke, no dok su ga bičevali on 
je molio: »Gospod u svojem uzvišenom sveznanju zna da sam 
mogao izmaći smrti i da sada trpim grozno bičevanje na svojem 
tijelu, ali da to u svojoj duši rado podnosim radi straha Božjega.« 
Biblija završava taj prikaz riječima: »Tako on preminu i ostavi svoj 
mladeži i većini naroda svojega, svojom smrću primjer plemenitog 
osjećanja i spomen ćudoredne veličine.« Sačuvan je i njegov kratki 
odgovor onima koji su ga savjetovali da se pred narodom pretvara 
kao da jede od zabranjene za Židove žrtve. Rekao je ovo: »Ne 
dolikuje našoj dobi pretvarati se pa da mnogi mladići pomisle kako 
je Eleazar sa devedeset godina prešao na tuđinske običaje. Zbog 
mog pretvaranja da spasim ono malo prolaznog života, mogli bi i 
sami zastraniti, ja bih tako na svoju starost navukao ljagu i sramotu. 
Jer sve kad bih sada umaknuo ljudskoj kazni, ni živ ni mrtav neću 
izbjeći rukama Svemogućega. A sada, junački se odričući života, 
pokazat ću se dostojnim svoje starosti i mladićima ostaviti plemeniti 
primjer kako se za časne i svete zakone valja spremno i velikodušno 
izložiti smrti.« (2 Mak 6,24-29). 

Ovdje je potrebno naglasiti, da se to zbivalo pred mnoštvom, 
koje je gledajući strašne muke onih koji su bili spremni umrijeti, i 
sami osjećali strašne duševne patnje. Eleazar je toga svijestan, pa 
umire i radi ljubavi prema Bogu, i iz ljubavi prema svojim su¬ 
narodnjacima da iz straha ne zastrane. 


Majka Makabejka i njezini sinovi. I majka i njezinih sedam 
sinova nisu htjeli napustiti Božje zakone, pa su podvrgnuti još većim 
mukama od Eleazara. Biblija nabraja: »Kralj naredi da ih biju 
volovskim žilama i bičevima... naredi da se užare tave i kotlovi, 
zapovijedi da se njima odreže jezik, da se s glave oguli koža i odsijeku 
udovi. Tada su ih tako iznakažene, još žive, primakli tavi i pržili ih.« 
Biblija govori o njima: »dok se para s tave širila nadaleko, drugi su 
se uzajamno poticali s majkom da junački umru. Zabilježene su i 
njihove zadnje riječi. Jedan od njih govori: »Od neba sam primio 
ove udove, ali ih zbog njegovih zakona prezirem, i nadam se da ću 
ih od njega natrag dobiti.« To je rekao pružajući krvnicima svoje 
ruke. I ovo je zapisano: »Blago onomu koji umre od ruke ljudi u 
čvrstoj nadi koju ima od Boga: da će ga Bog uskrisiti.« Napokon su 
doveli najmlađeg. I sam okrutni kralj se sažalio nad njim. »On ga 
poče ne samo riječima poticati nego mu se i zaklinjati i uvjeravati 
ga da će ga obogatiti i usrećiti, sprijateljiti će se s njim i povjerit mu 
visoke službe ako se odrekne pradjedovske predaje! Pozvao je 
majku da ga ona nagovori na otpad. No junačka majka, koja ih je 
neprestano hrabrila gledajući strašne muke i smrt svoje djece ovako 
govori dječaku koji joj je još jedino preostao: »Sinko moj, smiluj se 
meni koja sam te devet mjeseci nosila u utrobi, dojila te, zatim te 
othranila i podigla do sadašnje dobi i odgojila. Molim te dijete, 
pogledaj nebo i zemlju i sve što je na njima, i znaj da je sve to Bog 
načinio ni od čega, i daje tako nastao ljudski rod. Ne boj se toga 
krvnika, nego budi dostojan svoje braće i prihvati smrt, da te s 
tvojom braćom u vrijeme milosti opet nađem« (2 Mak 7,27-30) 
Svakom je čovjeku poznato što sve majke nisu sposobne učiniti da 
zaštite život svoje djece. Majka Makabejka je štitila život svojih 
sinova, ali onaj Život na koji se ona neprestano poziva, a i njezini 
junački sinovi. Život za koji su sigurni da će ga baštiniti, jer su za 
Gospodara neba i zemlje svoje živote žrtvovali na najteži način. 
Njihova smrt je bila ujedno i dokaz njihove ljubavi prema Bogu, i 
čvrstog uvjerenja da i Bog njih ljubi, te da će od njega dobiti naknadu 
u životu nakon mučeničke smrti. 

Zajedno u patnjama, zajedno u slavi. U mnogim kršćanskim 
kalendarima može se naći zabilježen spomendan 40 mučenika. Bili 
»u za vrijeme progona u rimskom carstvu osuđeni radi vjere na smrt 
»mrzavanjern. Skinuli su ih i ostavili da polako umiru. Kada su svi 

umrli osim jednoga, najmlađeg, došli su po njih kolima da ih odvezu 
i pokopaju. Najmlađi je još pokazivao znakove života, pa su njega 
ostavili da leži u snijegu. No njegova majka, uzme njegovo tijelo, trči 
za kolima koja su prenosila tijela umrlih, položi svojega sina na kola 
uz riječi: »Zajedno su trpili, zajedno će u slavu Božju!« Izgleda 
okrutno, no u našem vremenu kada tolike majke žrtvuju milijune 
djece svojem lagodnom životu, žrtva ove majke, prihvaćanje smrti 
sina koji bi i onako umro, znak je one vjere koja je rađala žrtvama 
života, ali i pravom na vječni život po Isusovim riječima: »Tko izgubi 
život poradi mene naći će ga!« 

Majčina žrtva. Bila je to žrtva sina svećenika, oca Mihovila Pro, 
koji je nedavno proglašen svetim. Umro je za Krista za vrijeme 
progona katolika u Meksiku tridesetih godina našeg stoljeća, kada 
su zločinačke vlasti zabranile vjeru, kada su se mise čitale po 
tavanima, podrumima i skrovitim mjestima. Brojni su svećenici 
ubijeni, kao i oni koji su se usudili sakrivati ih. Otac Mihovil, 
preobučen u obrtnika, obilazio je potajno vjernike, čitao mise, 
bolesnike pripremao za vječni počinak, krštavao djecu, kroz duže 
vremena. Napokon su ga uhvatili i osudili na smrt strijeljanjem. 
Njega i njegova brata. Stojeći uz stup privezan, odbio je da mu 
zavežu oči. Kliknuo je: »Živio Krist Kralj!« — što je bio posljednji 
pozdrav i ispovijed vjere mnogih mušenika, i pao na zemlju smrtno 
pogođen. Kako je još živio, časnik mu je ispalio u sljepoočicu »metak 
samilosti«, tj. dokrajčio mučeniku život. Njegovo je tijelo predano 
njegovoj majci a na njegovom ukopu našlo se oko 200 tisuća ljudi. 
Prije zatvaranja lijesa, junačka majka mu je uz posljednji poljubac 
stavila crvenu ružicu na mjesto gdje je metak prošao kroz čelo. Opet 
jedna od brojnih iz povijesti Crkve Isusove, koje su u mukama 
rađale svoju djecu, teško ih odgajale, a onda bez promišljanja i 
tužbalica žrtvovale ih Onome koji ih je i poklonio njima. Nisu li, 
smijemo li tako reći, bile uvijek iznova slične Mariji Majci 
Gospodinovoj, koja je njega po predaji primila mrtva u svoje 
materinsko krilo. Može li sudbina tih majki biti različita od sudbine 
najsvetije Majke, koja je žrtvovala najsvetijeg sina pod križem? 

Daleki svijet. Daleka za nas, golema Kina. Odmah po dolasku 
bezbožnih vlasti, jedan mladić je osuđen na smrt radi svojeg kršćan¬ 
skog osvjedočenja. Svezati će ga konjima za repove, i vući ga preko 
kamenja i kroz trnje dok ne umre. Učinili su tako, i prisilili majku 


da tu bude prisutna. Dok se po zemlji vuklo okrvavljeno tijelo 
njezina djeteta, a glava udarala o drvlje i kamenje, ona je 
nepokolebljiva u vjeri vikala: »Gospodine Isuse, hvala ti što su 
dopustio da moj sin umre za tebe!« — Čudno, neshvatljivo? Danas 
nebrojene majke ne samo što uništavaju svoj porod, nego 
raspuštenim odgojem čine od svoje djece kriminalce, bludnike i 
bludnice, alkoholičare i izgubljene slučajeve svih vrsta. One su često 
krive za smrt svoje djece u najljepšim godinama, a da se ne govori 
o najvećoj tragediji — vječnoj smrti onih kojima su poklonili 
zemaljski život, bez jamstva za njihov ulazak u vječni. Samo u SAD 
svake godine pokopaju oko pet tisuća mladih žrtava anonimnih 
ubojica. Njihov se dosje zatvara, jer ne otkriju niti njihov identitet, 
niti krivce za njihovu smrt. I službeni predstavnici okrivljuju za takve 
slučajeve roditelje koji nisu ispunili svoje roditeljske dužnosti. Dvije 
vrste žrtava, dvije vrste nasilnih završetaka mladih života, ali kakve 
razlike među njima. Za jedne je zasluga roditelja što su položili život 
za Boga, za druge krivica što su im djeca izgubila i zemaljski život a 
možda i vječni. 

Mučenici iz Hrvatske. Blaženi Marko Križevčanin, rođenje oko 
1580. u Križevcima, mučen je i ubijen 7. rujna 1616. u slovačkom 
gradu Košicama od neprijatelja druge vjere. U njegovu čast prigo¬ 
dom proglašenja blaženim, zagrebački »Katolički list« piše: »Os¬ 
vrnimo se s malo riječi na uzrok osobitog odlikovanja, vječne sreće 
i blaženstva blaženog Marka Stjepana Krizina. S bogoslovskog 
gledišta mučeništvo je smrt koju mučenik prima dragovoljno, i 
strpljivo podnosi kao svjedočanstvo za Krista, kad mu smrt nanose 
neprijatelji vjere Kristove. Grčko ime »martyrion« kazuje nam da 
svaka smrt nije mučenička nego ona smrt kojom se polaže 
svjedočanstvo za Krista. Nije naime dosta da srcem samo vjerujemo 
u Krista, nego je potrebno da onu vjeru koju srcem svojim pri- 
grljujemo, izvanjskim načinom ispovijedamo prema zapovijedi 
Kritovoj: Tko god se, dakle, prizna mojim pred ljudima, priznat ću 
se i ja njegovim pred Ocem mojim koji je na nebesima...« Tko u 
izvanrednim prilikama, kada neprijatelj zahtijeva od kršćanina da se 
odreče svoje vjere pokaže značaj kršćanina da je stalan i čvrst u 
svojoj vjeri, taj je u stvarnosti mučenik. Zato uči sv. Toma: muče¬ 
ništvo je junačko djelo, djelo hrabrosti. Glavni je razlog zašto se smrt 
podnaša. Svakom mučeništvu razlog je zbilja vjere, uči sv. Toma«. 

To se u naročitom stupnju hrabrosti desilo u mučeništvu bi. 
Marka. Studirao je u Grazu i Rimu. bio je profesor i ravnatelj 
sjemeništa u Trnavi i ostrogonski kanonik. Poslan je na službu u 
Slovačku, gdje je tada bjesnio vjerski rat. Za vrijeme borbi gradu 
Kožicama, gdje je tada boravio bi. Marko, približila se neprijateljska 
vojska. Gradu su obećali da će ga poštedjeti, ako se preda bez borbe. 
Građani su, katolici, poslušali, ali čim su progonitelji ušli u grad, 
uhvatili su bi. Marka i još dva svećenika, tri ih dana držali bez hrane, 
a potom ih udarili na najstrašnije muke. Bičevali su ih, palili im 
utrobu, a na kraju ubili ih i bacili u smradnu jamu. Bilo je dovoljno 
samo da otpadnu od Crkve, i spasili bi svoje živote. No i bi. Marko, 
i druga dvojica mučenika, hrabrili su jedni druge za vrijeme 
dugotrajnog mučenja, ustrajali u vjeri, i žrtvovali život za 
Gospodina. 

Blaženi Nikola Tavelić. Rodio se u gradu Šibeniku, pa premda 
uglednog plemićkog roda, ostavlja svijet i ulazi u franjevački red. 
Kroz 12 godina prolazio je kroz bosanske prašume i gudure kao 
misionar. Radio je na obraćanju krivovjernih bogumila. Nakon toga 
je pošao u Svetu Zemlju. U Jeruzalemu je vodio brigu za hodočas¬ 
nike koji su dolazili iz cijelog svijeta da pohode sveta mjesta, no to 
mu nije bilo dosta. Kako je domovina Spasiteljeva već više stoljeća 
bila u rukama muslimana, Sv. Nikola, po uzoru sv. Franje, zalazi i 
među njih, goreći od želje da ih obrati. U pravilima sv. Franje piše: 
»Braća koja iz ljubavi prema Kristu polaze u misije među nevjernike 
mogu se ponašati na dva načina. Jedan je način u tome da se ne 
upuštaju u raspravljanje s nevjernicima te da se ponizno 
podvrgavaju svakom stvorenju za ljubav Božju pokazujući na taj 
način da su kršćani. Drugi je način: kada braća spoznaju da je volja 
Božja da oni navijeste nevjernicima riječ Božju, učine to pozivajući 
nevjernike da vjeruju u Presveto Trojstvo, da se krste i postanu 
kršćani. No potrebno je da se braća trajno sjećaju kako su posvetili 
same sebe, kako su svoja tijela predali Isusu Kristu, te se zbog toga 
moraju za ljubav njegovu izložiti vidljivim i nevidljivim 
neprijateljima, jer Gospodin govori: »Tko izgubi svoj život poradi 
mene, sačuvat će ga za život vječni.« 

Thj način saobraćaja s nevjernicima izabrao je sv. Nikola sa 
svoja tri druga. Pred kadijom i mnoštvom muhamedanaca govori o 
pravoj vjeri u kojoj se čovjek spašava, o vjeri u Isusa Krista. 


Razjareni muslimani, tražili su da se sveti redovnici odreknu Krista. 
Kada su to odbili, zaprijetio im je kadija da će morati umrijeti. 
»Nevjernici su odmah« kako se to spominje u apostolskom pismu 
pape Pavla VI, »divljački navalili na njih i stali ih tući. Tri su dana 
Kristovi borci trpili različite najstrašnije muke. zatim su odvedeni 
pred građanski sud, da navodno, odgovaraju za javna zločinstva. 
Opet su izjavili da je Krist Sin Božji. Kad je bila izrečena smrtna 
osuda, mnoštvo je, još žešće raspaljeno srdžbom i beskrajnom 
mržnjom, navalilo na njih mačevima, sasijeku ih i bace na lomaču i 
raznesu njihov pepeo, da ih kršćani ne bi možda štovali.« 

No, kršćani ih i danas nakon punih šest stoljeća, posebno 
Hrvati, štuju, podižu im crkve, zazivajući njihovu pomoć, 
spominjući se njihove mučeničke smrti koju su tako reći sami sebi 
nametnuli iz ljubavi prema Isusu Kristu. 

Božji ugodnici Hrvati. Naveli smo dva mučenika Hrvata, 
jednog sveca i jednog blaženika. No u knjizi »Nikola Thvelić prvi 
hrvatski svetac« (Zagreb 1971 g) zabilježeno je 268 hrvatskih 
»Ugodnika Božjih« uz pet blaženika i sedam »slugu Božjih« o 
kojima su donesene kraće bilješke uz opasku: »Bez sumnje je 
najveći broj naših svetaca među dobrim seljacima i seljakinjama, čija 
je vjera (kroz stoljeća — op.) zadivljavala tolike velike duhove od 
Dantea pa sve do stranih vizitatora po našim krajevima, osobito u 
doba teškog turskog ropstva.« Oni nisu nigdje zapisani, naročito 
mučenici i mučenice koji su uvelikom broju umirali kroz nekoliko 
stoljeća »na kolcu ili konopcu« kako veli pjesnik, a sve to samo zato 
jer su ostali vjerni Kristu uz cijenu života. Ipak iz priloga navedene 
knjige bilježimo nekoliko poznatih imena mučenika iz tog vremena. 

Desetorica franjevaca mučenika. Ubiše ih Turci u Sarajevu 
1524. godine. 

Andrija, Josip i Mijo, svećenici, franjevci. Ubiše ih Turci oko 
1524. u Hercegovini. 

Grgur od Zaostroga. Turci ga ubili i objesili na mostu kod 
Konjica 1524. 

Filip svećenik i pet novaka franjevaca. Turci ih sasjekli 1524. u 
Hercegovini. 

Stjepan iAlojzije, franjevci-neklerici. Turci ih vezali konjima za 
repove i rastrgnuli ih. 

Martin Martinac, svećenik i nepoznati sudrug. Turci ih spalili u 
špilji kod Podmilačja, god. 1524. 

Četiri franjevca mučenika. Turci im oko 1524. godine vezaše 
kamen za vrat i utopiše ih u Neretvi kod Mostara. 

Matej od Višegrada, sa sedmoricom sudrugova poginuo od 
Turaka 1532. 

Dvanaestorica franjevaca, mučenika. Ubiše ih Turci u Konjicu 
1534. g. 

Šestorica ramskih franjevaca, usmrćeni od Turaka za napadaja 
Turaka na ramski samostan. 

Blaž Stipurinović, svećenik-franjevac. Turci ga živa oderali 
1570. g. 

Dvanaest pavlina. Turci ih objesili u Vugrovcu 1591. g. 

Rafael Dubrovčanin. Turci ga kamenovali u Baru 1599. g. 

Gvardijan samostana u Požegi, usmrćen od Turaka 1600. god¬ 
ine. 

Nikola Ugrinović — biskup. Poginuo od Turaka s nekoliko 
sudrugova 1604. g. 

Tri franjevca mučenika zajedno s pedeset vjernika ubijeni ođ 
turaka u Đakovu 1607. g. 

Tri franjevca mučenika, ubiše ih Turci kod Visovca 1646. g. 

Imotski franjevac, mučenik. Turci mu udariše 400 udaraca po 
tabanima od čega je i umro na Otoku kod Prološkog jezera. 

Bonaventura Brkljačić, klerik, na treću godišnjicu red. 
oblačenja, Ilirci mu odrubiše glavu. 

Petar Kaštelanac, franjevac. Ilirci ga otrovali 1683. g. 

Bernardin Doljanin i Luka, franjevci-svećenici. Jednome Turci 
odrubiše glavu, a drugoga ognjem spališe. Godine 1683. 

Josip Tvrtković, svećenik-franjevac. Ilirci ga ubili dok je 
ispovijedao vojnike 1683. 

Ivan Ratkaj, isusovac-mučenik. Za vrijeme studija zvali ga 
»anđeo u tijelu«. Misionar u Meksiku, otrovan od Indijanaca. 

Pet franjevaca-mučenika, ubiše ih Utrci u Vidinu u Bugarskoj 

1686. g, 

Šarengradski franjevci, mučenici. Cijelu samostansku obitelj 
Ilirci usmrtiše: gvardijanu kožu zguliše, vikara na kolac nabiše, a 
ostale na komade sasjekoše, g. 1688 kod Iloka, 


Augustin i Nikola Olovljani i Grgur Jakšić, svećenici-mučenici. 
U Bosanskom Samcu Turci ih grozno mučili i usmrtili g. 1692. 

Stjepan Vučemilović, svećenik-franjevac. Turci ga usmrtiše kod 
Sinja 1714. g. 

Grgur Knesković, svećenik-franjevac. Turci ga ubiše 1728. g. 

Franjo Marjanović svećenik-franjevac. otrovan od Turaka 
1748. g. 

Ante Tomić, svećenik-franjevac. Turci ga usmrtili radi podjele 
sakramenta ženidbe 1752 u Tuzli. 

Mijo Momčinović, svećenik-franjevac. Radi obrane 
sakramenta ženidbe, Turci ga bacili niz stepenice te je uslijedila 
smrt. 1759. 

Franjo Blekić svećenik-franjevac. Radi obrane sakramenta 
ženidbe Turci ga usmrtiše u Tuzli 1763. g. 

Andrija Cavlinović, franjevac-mučenik. U Vodičevu ubi ga 
Turčin iz mržnje na vjeru 1771. g. 

Josip Valentić, svećenik franjevac, prvi župnik obnovljene župe 
Bihać. Turci ga na komade sasjekoše 1788. g. 

Lovro Milanović, svećenik-franjevac. Dok je nosio oputbinu 
bolesniku u Turićima kod Tremošnice, ubi ga turski vojnik 1807. 

Četiri franjevca mučenika. U Borovici u Bosni 1808. godine 
dvojicu Turci objesiše, a dvojicu na kolac nabiše. 

Pavao Kolanović, svećenik-franjevac. Turci ga usmrtiše 
željeznom toljagom kod Zovika 1830. g. 

Josip Cigić i Petar Čuić, svećenici-franjevci, obojica ustrijeljeni 
^883^' posljednji s još jednim sudrugom — sva trojica u svibnju 

Ovi mučenici, a poimence su iz dugog popisa samo oni 
nabrojeni, umrli su mučeničkom smrću, jer su služili Kristu i pro¬ 
povijedali evanđelje, pribrojeni su onom mnoštvu za koje veli sv. 
Ivan u knjizi Otkrivenja: »Zatim vidjeh nepregledno mnoštvo koje 
nitko nije mogao izbrojiti, iz svakoga naroda i plemena, puka i 
jezika. Stajali su pred prijestoljem i pred Janjetom obučeni u bijele 
haljine, s palmamam u rukama...« Spominje se, u tom mnoštvu 
posebna četa onih »koji su ubijelili njihove haljine u krvi Janjetovoj« 
tumač kaže da nitko nije došao do pobjede svojom snagom, nego 
krvlju Janjetovom. Ovi pak, i nebrojeni drugi — vjernici i vjernice, 

u našim krajevima, kroz nekoliko stoljeća turskih progona, 
zarumenili su haljine svoje u vlastitoj krvi i dali dokaz vjere i ljubavi 
prema Kristu — prolivši krv za njega. Možemo mirne duše reći, da 
ni jedan drugi narod nije dao toliko svetaca i mučenika, naprosto 
zato jer su živjeli na prostoru velikih progona, umirali na tim pro¬ 
storima, jer su više ljubili Krista nego svoj život. Nisu upisani ni u 
kojoj zemaljskoj knjizi, ali jesu u knjizi Božjeg sveznanja. 

Mučenici našega stoljeća. Za vrijeme drugog svjetskog rata i 
neposredno nakon njega, ubijeno je nekoliko stotina svećenika radi 
vjere. Počevši od onih koji su razapeti na križ kao svećenik iz 
Slavonije, i onaj drugi koga su zatukli volovskim žilama, pa do onih 
koji su odvedeni u mrak i ubijeni bez krivnje, i bez ikakva suda. U 
brevijaru, svećeničkom molitveniku jednog od njih, pronađena je 
ova bilješka, napisana neposredno pred strijeljanje: 

Jedan od vojnika, časnika, koji je svršio u zajedničkoj jami, grli 
svoje dvije djevojčice, »čekajući na red« i tješi ih. Nemojte plakati, 
još malo i mi ćemo biti kod dragoga Boga, jer nevini umiremo. Ni 
traga strahu ili očaju nego i spremnost u prihvaćanju i uzvišenost u 
načinu. 


Smrt grešnika 

Smrt najvećeg grešnika u ljudskom rodu. Najstrašnija smrt, 
najvećeg grešnika, obilježena je riječima Isusovim na posljednjoj 
večeri: »Sin čovječji ide, istina, za sve ljude, ali čovjeku onom koji 
izda Sina čovječjega, bolje bi bilo da se ni rodio nije.« — Ivan apostol 
obrazlaže: »Za vrijeme večere, đavao već bijaše nadahnuo Judu 
Iskariotskoga da Isusa izda«... Evanđelist naglašavajući kako je 
Gospodin za vrijeme večere pokušavao da Judu urazumi, 
otkrivajući da zna za njegovu izdaju. Ivan apostol bilježi Isusove 
riječi: »Neka se ispune Pisma: »Tko jede kruh moj podiže svoju petu 
na mene.« Sve je bilo uzalud. Isus uzima zalogaj i dade ga Judi 
Šimuna Iskariotskog. Poslije zalogaja uđe u ovoga Sotona.« Tragični 
završetak Jude opisuje evanđelista ovim riječima: »Tada se njegov 
izdajnik Juda, videći da je Isus osuđen pokaja, te povrati trideset 
srebrnika velikim svećenicima i starješinama: »Sagriješih«, reče »jer 


jzdadoh nevinu krv.« — »Što se to nas tiče, odgovore mu. To je tvoja 
stvar.« Tada baci srebrnike u hram, ode i objesi se.« 

Kakva je njegova sudbina na dru gom svijetu očito je iz Isusovih 
riječi: »bolje bi bilo da se ni rodio nije«, no i apostol Petar nakon 
Isusova Uzašašća, pri izboru novog člana apostolskog zbora govori 
»pred svom braćom« — »Ovaj je (Juda) pao na lice i pukao po 
sredini, tako da mu se prosula sva utroba. To je poznato svim 
stanovnicima Jeruzalema«... U nastavku svoje propovijedi apostol 
Petar izriče molitvu za sretan izbor novoga sudruga u apostolatu: 
»Gospodine, ti poznaješ srca svih ljudi, pokaži nam koga si izabrao 
da preuzme mjesto ove apostolske službe, s kojega je Juda odstupio 
i otišao na mjesto koje mu pripada.« O tome, o žalosnoj sudbini 
izdajice, čitati će se i propovijedati do kraja svijeta. Jedan od 
najvećih pjesnika svih vremena Dante Alighieri, koji je napisao tri 
knjige: Nebo, Pakao i Čistilište, svojom bogatom maštom pjeva 
kako u najdubljem dijelu pakla leži okovana paklena zvijer, Sotona, 
a u zubima drži najvećeg grešnika — Judu Iskariotskoga. 

Kralj Herod koji obuče Isusu luđačku haljinu, sluša bogohulne 
pohvale mase, i, jer ne dade čast Gospodu, bi ubijen od anđela 
Gospodnjeg. Kamo je otišao ubojica Ivana Krstitelja, preljubnik i 
rodoskvrnitelj, nije teško zaključiti. »Kakav život takva smrt.« 

Voltaire francuski filozof, unatoč tome što je cijeli život pisao 
najteže uvrede protiv Crkve i tvrdio da će je on sam razoriti iako je 
trebalo 12 apostola daju proširi, na samrti traži svećenika. Njegovi 
prijatelji ne dozvoljavaju da svećenik uđe u njegov stan. Pripovijeda 
se daje umro u očaju, daje spominjao đavla koji dolazi po njega da 
ga odvuče u pakao. Njegov prijatelj liječnik koji je bio uz njegovu 
postelju izjavljuje: »Kada bi mogao đavao umrijeti, ne bi mogao 
umrijeti na strašniji način nego moj jadni prijatelj Voltaire.« 

Rimski carevi progonili su kroz gotovo tri stoljeća kršćane, 
mučili ih i ubijali na najstrašniji način. Bacali ih pred divlje zvijeri, 
rezali im živima udove, razapinjali ih na križ, potapali u rijeke i mora, 
zamatali ih u platno natopljeno smolom i žive ih palili, ubijali malu 
nježnu djecu, mladiće i djevojke, muževe i žene kao i nemoćne 
starce i starice. Kršćane su bičevali, tjelesa im na mučilima rastezali, 
kosti lomili, nokte otkidali, šiljcima oči probadali, bacali ih u vrelo 
ulje, zalijevali ih rastaljenim olovom. U rimskoj crkvi S. Stephano 
Rotondo na zidovima su naslikana razna mučenja kršćana. Te su 

slike tako strašne, da ih mnogi ne mogu gledati. No kršćani su ih 
nevjerojatnom hrabrošću podnosili. Crkveni pisac Laktancije iz 
početka IV stoljeća, dakle neposredno nakon prestanka progona, 
piše: »Zlotvori i ljudi tjelesno jaki, ne mogu podnositi takvih muka; 
stenju i viču jer ih svladava bol. A naši, da i ne spominjem 
muškaraca, i djeca i žene, šuteći pobjeđuju mučitelje, pa im i oganj 
ne može istisnuti uzdisaje... Eno slabi spol i nejako doba, puštaju 
da im cijelo tijelo trgaju i pale, a mogli su to sve izbjeći da su htjeli, 
ali su umirali uzdajući se u Boga. Sv. Augustin spominje mučenicu, 
12 godišnju sv. Agnezu i veli: »Djevojčice njezine dobi plaču ako se 
ubodu na iglu, a Agneza, dok svi plaču oko nje, umire sa smiješkom 
na licu. Thko mučenici, a njihovi mučitelji? 

Neron, prvi progonitelj kršćana, ubojica svoje majke i svojega 
učitelja, svrgnut sa prijestolja bježi, ali je ne bijegu zaklan od svojega 
roba. 

Cara Valerijana, koji je ubio papu Siksta II. i dao na željeznom 
roštilju ispeći sv. Lovru đakona, zarobio je perzijski kralj Sapor. Dao 
ga je svezati za stremen svoga konja, pa bi svaki puta car morao 
kleknuti, kada bi Sapor silazio s konja preko njegovih leđiju. Vodio 
ga je na taj način po cijeloj Perziji i napokon mu oderao kožu. 
Nasilnom je smrću osim ove dvojice umrlo još 18 careva pro¬ 
gonitelja kršćana. Četvorica od njih su počinili samoubojstvo, 
devetorica su umorena, a šest ih je poginulo na nemili način. 

Kroz cijelu povijest Crkve, dizali su se opaki vladari na Crkvu i 
na crkvene glavare, ali mnogi od njih su žalosno završili. 

Henrik IV njemački car, miješao se u crkvene poslove, bacao 
biskupe u tamnicu, navalio vojskom na papinski Rim i opsjedao ga 
tri godine. Njegov vlastiti sin oduzeo mu je krunu. Henrik je umro 
u krajnjoj zapuštenosti paćen od grižnje savjesti... 

Fridrih I. zvan Barbarosa postavio je tri protupape zakonitom 
poglavaru Crkve. U ratu ga je ostavila sreća, jer mu je kuga uništila 
veliki dio vojske a on sam se jedva spasio bijegom. Utopio se u rijeci 
Kalikadnu. 

Car Fridrih II. htio je Crkvu podvrći državnoj vlasti, otimao je 
crkvena dobra. Izopćen je iz Crkve, pa su ga njemački knezovi 
zbacili s prijestolja. Umro je na Siciliji duševno i tjelesno slomljen i 
od svih zapušten. Otrovao ga je njegov rođeni sin. 

Filip zvan Lijepi, francuski kralj bacio je papu Bonifacija VIII. 


u tamnicu i tamo ga tako zlostavljao, daje u tamnici i umro. Pao je 
s konja i umro u najboljoj snazi od 47. godina. 

Napoleon I. Vodio mnoge ratove u kojima su izginuli u velikom 
broju i njegovi Francuzi i mnoštvo onih na koje je zaratio. Doveo je 
nasilno papu u Francusku, najprije Pija VI., pa onda i Pija VII. Od 
obojice je tražio da mu se pokore. Kada je prevršio mjeru svojih 
bezakonja, papa gaje izopćio iz Crkve. Nasilnik se smijao govoreći 
da neće radi toga vojnicima padati puške iz ruku. To se baš i desilo 
kada je krenuo na Rusiju. Od silne studeni su vojnicima ispadale 
puške iz ruku. Poginulo mu je oko pola milijuna vojnika, a on je 
utekao kući s nekoliko tisuća boraca. Napokon je pobijeđen od 
protivnika i odveden na otok sv. Helene uz obalu Afrike, gdje je 
zapušten umro razmjerno mlad. Prema nekima i on je otrovan. Pred 
smrt je priznao: »Prijestolja se ruše, države propadaju, a Crkva 
ostaje uvijeke. Jest, stari Bog živi, i on uništava progonitelje onoga 
koji ga na zemlji zamjenjuje. To sam ja iskusio. U našem vijeku dva 
su nasilnika ustala protiv Crkve i njenih poglavara. 

Adolf Hitler koji je u logorima smrti uništio živote milijuna 
nevinih ljudi imao je gotov plan da zarobi papu Pija XII. No i on je 
rat izgubio, i kada je vidio da će pasti u ruke neprijateljima, ubio je 
i svoju suložnicu i sam sebi oduzeo život. Učinio je neizmjerna zla 
Crkvi, govorio je da je kršćanska vjera, vjera slabića, da sam svrši 
kao slabić. Tisuće svećenika umrlo je i njegovim logorima uz ostale 
nevine žrtve, jer su se protivili njegovoj bezbožnoj i protu kršćanskoj 
politici. 

Benito Mussolini. Osnivač fašizma i dugogodišnji diktator. 
Čovjek nemoralna života. Javno je u govoru pozivao Boga da ga 
uništi, ako može. Veliki je bio neprijatelj Crkve. Izjavio je da će jedne 
noći avionom uništiti gujinje leglo, misleći na Vatikan. Pri kraju 
rata, uhvatili su ga njegovi Talijani i strijeljali ga kao zločinca. Tijelo 
mu je visilo tri dana na glavnom trgu u Milanu, zajedno s njegovom 
suložnicom koja ga je pratila na putu. Papa Pijo XII. nadživio je 
svoje progonitelje za punih 14 godina. Smrt svih ovih zlotvora mogla 
bi se objasniti na temelju riječi, koje je uputio Gospodin Isus, kada 
se javio progonitelju kršćana Savlu, farizeju, nakon obraćenja sv. 
Pavlu. Kada je išao da u gradu Damasku pohvata kršćane, a već je 
veliki broj njih bio i uhvaćen i ubijen, ukazuje mu se Isus i govori: 
»Savle, Savle, zašto me progoniš?« — Savao koji je pao s konja i 

obnevidio pita: »Tko si ti, Gospodine?« Isus mu govori: »Ja sam Isus 
koga ti progoniš!« — Ne može biti jasnije rečeno, a rekao je to sam 
Gospodin, da njega progoni tko progoni njegove učenike. Pavao se 
obratio i život svoj položio za Isusa, nakon mnogo godina pro¬ 
povijedanja Kristova evanđelja. Smrti se nije bojao, nego je želio 
»da se razriješi (od svoga života) i da bude s Kristom.« Tu istu misao 
ponavlja kada kaže: »Menije bilo živjeti Krist, a smrt mije dobitak.« 
Osuđen je da mu odrube glavu, što se i desilo 67. godine po Kristu. 
Njegov ubojica, kako već rekosmo, car Neron, ubijen je proklet od 
svojega naroda, i od tuđe ruke završio zločinački život. 

Smrt bogopsovača. — Pogani-Filistejci stoljećima su ratovali s 
Izraelcima. Za vrijeme kralja Šaula, sukobile su se dvije vojske. 
Ispred Filistejaca javlja se gorostas Goljat, koji izaziva na dvoboj 
Izraelce. Nitko se ne usuđuje, a on pogrđuje Boga Izraelova. Mladi 
David, još dječak-pastir ne plaši se, uzima svoju praćku i kamenom 
ubija Golijata te mu njegovim mačem odrubi glavu. 

Holoferno poganski vojskovođa, opsjeda židovski grad 
Betuliju. Izraelci su već naumili da mu se predaju, ali se javlja 
pobožna udovica Judita, koja nakon posta i molitve, odlazi u 
Holofernov šator. Tu ga lukavstvom pobijedi i odrubi mu njegovim 
mačem glavu. I taj je okrutnik pogrdio Boga i pao od ruke jedne 
slabe žene. 

Mussolini psuje Boga. Pod konac rata, drži veliki govor na 
jednom trgu. Hvali se koliko milijuna bajuneta ima pod svojom 
vlašću. Javno pogrđuje Boga, a onda vadi svoj sat i poziva Boga da 
ga kazni ako može za pet minuta. Nije mu se ništa desilo tada, ali 
ubrzo je uhvaćen od njegovih Jalijana i bez suda ubijen kao zločinac. 

Prokleti brod. Toliko spominjani parobrod-gigant, Titanik koji 
je za vrijeme prve plovidbe naletio na ledenu santu i povukao u 
morske dubine preko 1.500 putnika. Jedan irski svećenik 
pripovijeda kako je bio u brodogradilištu kada se taj brod gradio. 
Po zidovima su bile ispisane protuvjerske parole, a na pramcu je 
stajalo: »Ni Bog ni papa«. Kada je brod tonuo, pričaju više 
preživjelih pa ijedan Hrvat, glazba je svirala staru Englesku pjesmu: 
»Bliže o Bože moj«. Još iste noći bili su na sudu Božjem. 

Smrt bludnika. Možda kraj tolikih primjera iz Biblije, gdje u 
Općem potopu cio ljudski rod pogiba radi bluda, a dva grada bivaju 
spaljena, Sodoma i Gomora, možemo i iz crkvene, kao i svjetovne 


povijesti navesti mnoštvo ljudi koji su živjeli u bludu i umrli pre- 
bijedno. Jedan Herod razvratnik, drugi Herod preljubnik i ubojica, 
i toliki drugi svršavaju u očaju i zapuštenosti. Prvi Herod se živ 
raspada, hoće da se sam ubije, jedva ga spriječe. Svršava svoj život 
prezren od sveg naroda. Drugi, već spomenusmo, naglo umire pred 
brojnim svjedocima. U našem vremenu, sida, bolest bludnika 
najgore vrste, nemilice kosi živote, vodi u sigurnu smrt. Prema 
podacima zadnjih godina, od te smrtonosne bolesti umrlo je toliko 
u svijetu poznatih ljudi, posebno glumaca, da je jedan svjetski 
tjednik ispunio nekoliko stranica samo njihovim imenima. Kakvog 
li i sramotnog i užasnog završetka. I ostale bolesti koje izviru iz 
bestidnog života a za koje su tijekom vremena pronađeni neki 
lijekovi, odvukle su kroz milenije u smrt milijune ljudi i žena, a 
povijest je zabilježila imena i kraljeva i plemića, i umjetnika svih 
grana koji odoše na drugi svijet s tom ljagom na imenu. 

Smrt bogataša. Gospodin Isus je u svojim propovijedima uvijek 
iznova naglašavao da je bogatstvo prvi i najveći neprijatelj čovjekov 
na putu prema vječnosti. »Ne možete služiti Bogu i bogatstvu«. 
Nesretni Juda, upropastio je sebi zemaljski život, i što je daleko 
strašnije, vječni život, samo radi bolesne težnje za novcem. Kroz 
nekoliko stoljeća je u našem narodu, po brojnim statistikama i 
provjerenim podacima, sve do današnjeg dana, izgubilo život 
mnoštvo nevine djece žrtvovane radi želje roditelja da sačuvaju svoj 
imetak. No isto tako je istina, da su i danas kraj svih medicinskih 
»zaštita« na popisu umrlih od pobačaja, ili od posljedica učinjenog 
zla nakon nekoliko godina, deseci tisuća žena. Psihijatri uporno 
opominju žene da će patiti psihički od osjećaja krivnje do kraja 
života. To pak najbolje znaju svećenici, kada starice uvelih očiju, 
očekujući kraj života, pitaju prestrašene: »Kako ću pred Boga’ 
Uništila sam svoj porod!« 

Što se tiče bogataša i njihova kraja, čujemo u evanđelju 
najozbiljnije opomene Spasiteljeve. Među njima najozbiljniju opo¬ 
menu: Smrt ih odvlači iz njihove sigurnosti iznenada, a njihovo 
nagomilano bogatstvo uživati će drugi. Čujemo i krik svetog pisma: 
»Jao vama bogataši« — spominje se i »dan klanja« za njih, svakako 
ako su se nepravedno prilijepili za zemaljska dobra, a označeni su 
kao baštinici nebeskih. 

Sv. Baztlije: Pripovijeda se iz njegova života zgoda kada je pošao 

da na samrti obrati bogataša koji nije htio da se pomiri s Bogom. 
Došao je k njemu i govorio o ljubavi Isusovoj, koji je položio život 
za sve ljude. Bogataš je vrtio glavom lijevo i desno i nije pokazivao 
nikakvo zanimanje za ono što sveti biskup govori. Tada biskup skine 
s prsiju srebrni križ i pokaže mu: »Evo to je tvoj Spasitelj. Njegovom 
si krvlju otkupljen.« Čovjek, gotovo već na izdisaju, podigne se sa 
ležaja, oči mu se zasvjetliše, tako da je izgledalo da mu se u srcu 
nešto pokrenulo. Thko se ponadao i svetac. No bogataš piljeći u križ 
uzdahne: »Jao srebrni križ! Koliko li to stoji?!« to rekavši izdahne i 
klone na postelju. 

Smrt pijanca. Ovih dana smo mogli čitati kako je u Slavoniji 
svaki šesti čovjek alkoholičar. Koliko pate njihove žene i njihova 
djeca, lako je saznati ako stupimo s njima u razgovor. Svakodnevne 
uvrede, svakodnevna vika i nemir, veoma često čak i nemili udarci 
i ženi i djeci: to je uzdarje mnogih pijanaca onima, kojima najviše 
duguju, njihovim ženama, i onima kojima bi morali pokazati najviše 
ljubavi i zaštite, njihovoj dječici. 

Utopio se u piću. jedna od brojnih vijesti svakodnevnice. Došlo 
je vrijeme berbe, bačve su pune opasne tekućine. Gazda dobrano 
napit posluje po dvorištu. Kada je došlo vrijeme večere, zovu ga i 
traže, ali ga nema. Mislili su da je odlutao svojoj »mokroj braći« 
kako to na selu kažu, pa su otišli spavati. Rano ujutro, ukućani videći 
da ga nema, pođu ga tražiti po selu. Nigdje mu ni traga. Već 
zabrinuti, nadviruju se u bunar, penju se na tavan, pa opet ništa. 
Nastavljajući s radom oko bačava s pićem, ugledaju oca gdje leži u 
»kaci«, dakako mrtav. Pao je naglavce pripit nije se mogao izvući i 
umro zadavljen u piću. Kakve strašne smrti! Apostol kaže: »Ni 
bludnici, ni preljubnici... ni pijanice, neće ući u kraljevstvo 
nebesko.« Zlo je i veliko rasipanje materijalnih dobara. Njegova je 
obitelj često i gola i bosa i gladna, no najgorje je rasipanje duhovnih 
dobara, psovka i nemir u kući, žalost i patnja okoline, često 
samoubojstvo alkoholičara, ili sve vrste tragičnih završetaka života. 
Veliki broj saobraćajnih nesreća, teški invaliditet povrijeđenih, i 
smrt pijanca samog ili onih kojima je skrivio smrt vozeći pijan u 
saobraćaju, pada na duše onih koji ne znaju sebi mjere. Ipak, iznad 
svega vlastita smrt, bez priprave, pomirenja s Bogom, a s 
nebrojenim opačinama na grešnoj savjesti. — Eto žalosnog života i 
nesretne smrti, nakon opakog života i nebrojenih jada koje su 


zadavali svima s kojima su dolazili u doticaj. No najozbiljnija je 
prijetnja Gospodinova, koju upućuje svima govoreći o sudnjem 
danu: »Pazite sami na se da vam srca ne otvrdnu od razuzdanosti, 
pijanstva i tjeskobnih briga za život; da vas ne uhvati onaj dan kao 
zamka iznenada!« 


Smrt očajnika 

Aristotel, jedan od najvećih mudraca među poganima misleći 
na smrt ovako piše: »U sumnjama življah, u strahu umirem, kamo 
idem — ne znam. O biće svih bića smiluj mi se!« — Kakva očaja i 
beznađa, što se ne bi očekivalo od takva umnika. Kod nas i mala 
djeca već znaju da se iza smrti »ide dragom Bogi«. 

Elizabeta. Engleska kraljica koja je dobila naslov »krvava«. 
Slijedeći svojega oca Henrika VIII., ubojice sedamdesetak tisuća 
ljudi, razvratnika i otpadnika, vladala je desetke godina, i za cijele 
svoje vladavine poslala u smrt mnoštvo nevinih ljudi. Posebnom je 
mržnjom i okrutnošću progonila i ubijala svećenike. Način je 
njihova ubojstva, kako se spominje iz života sv. Ogilviea i drugih: 
vješanje. Po zamisli krvoločne kraljice, čovjeka bi objesili, a onda 
živa, skinuli i iščupali mu svu utrobu. I to radi »vjerskih« razloga. 
Sama je pak ona po zamisli oca njezina Henrika bila, kako je sve do 
danas, poglavarica t. zv. anglikanske crkve. — Došlo je vrijeme i 
njezine smrti. Čuje od liječnika da joj nema pomoći. Sva u očaju i 
strahu prosi: »Sve blago samo za jedan čas života.« Trgovina sa 
smrću nije uspjela. Smrt ju je bez milosti pridružila svim zločincima 
koji su bez milosrđa u najvećim mukama uzimali život drugima, a 
svoj gubili u bijednom očaju i beznađu. 

Talleyrand. Francuski političar. Leksikon veli za nj: »sposoban, 
beskrupulozan, spletkar. Iako biskup, odrekao se svojega zvanja, 
pristupio krvavoj francuskoj revoluciji. Nakon toga caru 
Napoleonu, poslije toga Burboncima (kraljevske loze), a nakon 
toga radio na njihovom obaranju s vlasti. Postao je pojam za 
diplomatsku službu — nečasnu. I nakon toliko promjena i izdaja na 
sve strane, kakav je njegov svršetak? — Videći da mu se smrt 
približuje govori liječnicima: »Za svaki mjesec što mi produžite 

život, dobit ćete jedan milijun.« Dakako daje to bilo uzalud. Umire 
u očaju otpali biskup, spletkar, beskrupulozni političar. Nije g a 
spasio niti milijun koji je nudio, a koji sigurno nije zaradio kao ostali 
ljudi poštenim radom. 

Ateista i smrt. »Prirodno je da se spusti noć, da svrši dan, pa i 
mi da završimo život smrću... Ali da ja to ne mogu prihvatiti... Ne, 
ne, ne prihvaćam ideju smrti, makar znam da imam krivo.« Tako 
izjavljuje učenjak, biolog, Jean Rostand. Govorio i pisao kao biolog 
o životu, odbacivao protiv zdravog razuma smrt. Rekao je da smrt 
ne prihvaća, ali je smrt prihvatila njega i povela ga kamo i sve 
smrtnike. 

Živi i mrtvi. »Za nas još žive, smrt je veoma značajan događaj, 
jer nemam mnogo o čem govoriti. Netko reče: »Otiđite na groblje 
i izgovorite pokojnicima najteže pogrde i uvrede. Što će reći? — 
Ništa. Pokušajte obratno. Izgovorite mrtvima u čast najveće 
pohvale, izustite najljepše riječi. Što će odgovoriti? — Ništa! Ali 
njihovi grobovi nama govore mnogo toga, iako u njima počivaju oni 
koji više ništa ne vide, ne čuju i ne govore. To je međutim potrebna 
sposobnost onima koji stoje nad otvorenim grobom pokojnika, ili 
na zapuštenim humkom davno umrlih. Sposobnost da čujemo šapat 
smrti. »Neki pisac veli: »Oni bez nade bezutješno, u očaju, plaču 
pokraj groba". Ljudima bez nade je grob provalija i ništavilo. 
Ljudima bez vjere i nade na grobu stoji točka. Znak potpunog 
završetka svega. Za vjernike je grob naznaka da su vrata samo 
pritvorena a za njih je smrt zauvijek zalupila vratima. Nevjernicima 
grob predstavlja vječnu, nerazumljivu tamu, a nama otkada je 
uskrsli Isus prošao kroz tamu groba, grob nagovješćuje jasnoću i 
svjetlost vječnu. Kada čovjek ima na umu da u svijetu danas 
izvanredno visoki postotak ljudi vjeruje u Boga, prekogrobni život, 
potrebno je svim srcem prihvatiti srž vjere, očekivanje vječnog 
života, i tako živjeti da smrt dočekamo u svijetlu te vjere, umjesto u 
tami očaja i beznađa. 

Svršetak ili početak? Dva francuska akademika nakon ukopa 
jednog prijatelja, prolaze grobljem pod utiskom ozbiljnog događaja. 
Jedan od njih žalosno uzdahnu: »Ovdje svršava sve!« — No drugi, 
živahno odgovori: »Ne prijatelju, ovdje počinje sve!« — Dakako 
drugi život, vječni, bez umiranja i bolnih rastanaka. Što je uzvišenije 
i plemenitije? Očaj ili nada, trajno uništenje ili očekivanje ob¬ 


novljenog života? Zaista nije teško odabrati, a nas je mjerodavna 
Isusova riječ: »Tko vjeruje u mene i ako umre živjet će!« 

Čovjek pred licem smrti. Drugi Vatikanski sabor (GS br. 18) — 
pitanje smrti. »Zagonetka ljudskog postojanja dostiže vrhunac pred 
licem smrti. Ne muči čovjeka samo bol i sve veći rasap tijela, nego 
ga također muči još i više strah od ugasnuća za vazda. I po 
prirodnom nagonu svoga srca ispravno sudi kada s jezom odbija 
posvemašnje razorenje i nepovratno skončanje svoje osobe. Klica 
vječnosti što je u sebi nosi, nesvediva na samu materiju, buni se 
protiv smrti. Svi pokušaji tehnike, ma kako bili korisni ne mogu 
smiriti se protiv smrti. Svi pokušaji tehnike, ma kako bili korisni ne 
mogu smiriti tjeskobu čovjeka, naime produženje biološkog op¬ 
stanka ne može mu utažiti one želje za daljnjim životom, koja je 
neodoljivo ukorijenjena u njegovom srcu.« — Tu bismo mogli 
ponoviti već rečeno: »Živio ti još sto godina ili deset tisuća, na koncu 
ćeš ipak umrijeti.« A to je baš ono što čovjek neće, jer želi živjeti bez 
prestanka. Njemački poznati pisac Hesse veli daje čovjek »vuk koji 
urla za vječnošću«. Vele da se ne zna zašto vukovi uzdignutih glava 
zavijaju. Tu sliku uzima kada govori o neugasivoj težnji čovjeka da 
uvijek živi. 

Što poslije života? U cijelom svijetu poznata novinarka Oriana 
Falacci, kotroverzna po vladanju i svjetonazoru, priča jednom 
prilikom sa svojom malom nećakinjom. Ona pita: »Teta, da li nešto 
ostane iza čovjeka kada on umre?« Odgovorila je: »Ne, ništa!« Mala 
nastavlja s pitanjem: »A što bude kada žir padne na zemlju?« — 
Odgovorila je: »Iz zemlje izraste hrast!« »Pa zar iza drveta nešto 
ostane, a iza čovjeka ništa?« — bilo je slijedeće pitanje. Ovaj puta 
je odgovorila novinarka: »Ipak mora nešto i od čovjeka ostati.« 
Sama kaže — nisam mogla ništa drugo odgovoriti. 

Zašto ne vole smrt? Ljudi koji su provodili život bez ikakvih 
ograničenja udovoljavaju svakom pa i neurednom porivu, uvijek su 
sa zgražanjem govorili o smrti, nerado na nju mislili svim silama 
nastojali da odgode njezin dolazak. Koji je tomu razlog? Ljudi su 
često prisiljeni da idu na sud. Bilo kao tužitelji u obranu svojih prava, 
bilo kao optuženi s pravom ili ne, ili kao svjedoci. U sva tri slučaja 
nije im drago da se moraju pojaviti pred sucem. Samo ozračje u 
sudu, strah da se ne pronađe nešto za što će morati odgovarati, 
osjećaj krivice ili bojazan od veće ili manje kazne, sve to uzrokuje 

odbojnost pred sudom i suđenje. Što se tiče ljudi opakog života, oni 
strepe pred smrću iz razloga koji iznosi sv. Augustin: »Duša grešnika 
strepi pred susretom sa sucem nakon smrti, svjesna zla koji nosi na 
sebi. Zato se boji susreta s njim, pa bježi od smrti. Mi bismo mogli 
reći, umjesto da bježi od onoga, što uzrokuje njezin strah od smrti. 

Smrt nije obična činjenica. »Postavlja grozne probleme. 
Zbunjuje nas njena neizbježnost; guši nas njezina skrivenost; 
zgranjava nas tajnovita šutnja Stoje okružuje; zgranjava nas njezina 
rušilačka moć... Smrt — potresni prizor. Sada nastupa potiho, sada 
pustoši poput uragana. Sada se približava polagano. Polako iz 
zasjede uništava životne snage, a zatim otima nenadano i 
neizbježno. Izaziva tragični osjećaj, jer smrt se nikome ne mili.« — 
tako jedan propovjednik svjetskog glasa. O tom strahu govore i 
dokumenti sabora. Nazivaju ga prirodnim, jer se čovjek protivi 
uništavanju svoje osobe. —No u nastavku kršćanski mislilac govori: 
»Smrt gubi na svojoj strahoti, čim našu smrt primaknemo Kristovoj 
smrti — kojom je porazio smrt. Svojom je pobjedom omogućio 
našu pobjedu!«Opet sudbonosna dilema. Odabir ovisi o nama. Ne 
sastoji se u pitanju »ukusa«, nego u vjeri u Kristova obećanja ili u 
očaju bez izlaza. 

Tko se boji smrti? U domu velikog ruskog književnika Lava 
Tolstoja nalaze se ugledni gosti, među njima i književnik Turgenjev, 
jedan od najvećih ruskih pisaca. Netko u šali reče: »Tko se boji smrti 
neka digne ruku.« Samo dva velikana ruske nacije to učiniše: Tolstoj 
i Turgenjev. Da li su se oni stvarno bojali smrti, teško je reći, jer su 
bili iskreni i ozbiljno smrt shvaćali. Svi su se drugi sigurno bojali, ali 
su se ustručavali to priznati. Francuz La Rochefoucauld je to ovako 
protumačio: »Sunce i smrt ne može se uporno gledati. Jedno svojim 
sjajem zatvara oči. Drugo svojom tamom zamračuje oči.« Zašto? 
Smrt je kazna za grijeh i to najstrašnija kazna na svijetu, pred njom 
ustrepti svako ljudsko biće« (V. Kos). 

Životinja ima ugrađen mehanizam, bježi automatski od smrti, 
tako biva zaštićena od uništenja. Čovjek ima strah od smrti jer dolazi 
spoznajom do njezine strašne opstojnosti. 

Perzijski šah i smrt. Moćni vladar perzije poziva k sebi tri 
najmudrija čovjeka u zemlji i postavi im pitanje: »Što je najveća 
nevolja na zemlji?« Jedan odgovori: »Biti bolestan!« — Drugi: 
najveća nevolja je biti star.«—Treći: »Najveća je nevolja stajati pred 


s mrću, a obazirati se za izgubljenim životom.« Ovaj je odgovor 
jedini točan. Čovjek mora ostarjeti i umrijeti, a svako osvrtanje i 
žaljenje za minulim je i bolno i beskorisno. Za vjernika nije to 
nevolja, a najmanje najveća. Sa smrću prestaje život naravni, a 
počinje nadnaravni. U ovom životu ima mnogo nevolja i bolesti, u 
drugom prestaje svako zlo, a čovjek postaje dionik najvećeg dobra. 
Ljudski je život poput crvljivog drveta sav izbušen slabostima, 
nedaćama i brigama. Nije li to često više nalik životarenju, nego li 
pravom životu. Na pitanje: kako je? obično se odgovara, često 
nevoljko, pa živi se! U jednom močvarnom kraju u Italiji gdje su 
ljudi kratkog života i rano umiru, odgovaraju na pitanje: kako ste? 
umire se!« Jb je za svakog čovjeka kruta istina, jer se svaki dan 
stvarno umire. Polako, ali sigurno. Zato je vjerniku smrt tamni 
prolaz u vječno svijetlo, odlazak iz doline suza u mjesto vječne 
radosti. Iz nesigurnog i nepostojanog života u neuništivi i vječni život 
u Bogu. 

Liječnica: Nema smrti! Jako govori liječnica dr Kubler-Ross. 
Ona je dobila 27 počasnih doktorata sa raznih sveučilišta u svijetu 
radi svojih znanstvenih radova sa područja bolesti i umiranja. Među 
ostalim ona piše: »Poslije mnogogodišnjeg rada s umirućim 
bolesnicima, postala sam mnogo religioznija. Sada u život poslije 
smrti ne samo da vjerujem, ja sada znam... pacijenti sa jakom 
religioznošću umiru s fantastičnim mirom i zadovoljstvom... Oni ne 
govore cijelo vrijeme o smrti, nego o blaženom životu poslije smrti. 
Nadalje piše: »Smrti zapravo nema... Duboko sam uvjerena da 
stvarno nema smrti, nego samo tijelo, meso umire. Ne umire sav 
čovjek nego samo ljuštura...« Do tih je rezultata došla znanstvenim 
radom promatrajući svršetak života svojih pacijenata, ali posebno 
na temelju ispitanih doživljaja bolesnika koji su doživjeli »kliničku 
smrt« pa su vraćeni liječničkim nastojanjem u život. Na tom istom 
području je mnogo radio u SAD dr. Stevenson, koji tvrdi da je 
ispitao na tisuće takvih pojava, pa zaključuje isto kao navedena 
liječnica: »Sva moja nastojanja rezultiraju uvjerenjem da postoji 
drugi život i zaključuje: »Dakle vječni život postoji, pripremimo se 
za njega.« Crkva nije o tome rekla svoju riječ, ali i na našem jeziku 
već ima nekoliko knjiga s temom: »Život poslije života«, i slično. Za 
vjernika, koji posjeduje Kristovu riječ, to i ne mora biti mjerodavno, 
ali može .biti'utješno. 

Smrt kao čežnja i radosno očekivanje 

Već spomenusmo riječi apostola Pavla: »Žudim da se rastavim 
od tijela i budem s Kristom« — tako izgleda smisao njegovih riječi. 
Njemu je život Krist, jer je živio samo za njega. Smrt mu je 
»dobitak« jer po njoj stiče najveće blago: posjedovanje Krista. 

Sv. Terezija: »Umirem što ne umirem«. Neshvatljivo za ljudski 
razum, dakako neprosvijetljen vjerom. Sve vjere kroz cijelu povijest 
ljudskog oda, govore o odlasku najvišem biću. Nije li naravno tome 
se radovati? 

Sv. Ambrozije, biskup, crkveni Naučitelj: »Ja se ne bojim smrti 
jer znam da će me smrt predati u ruke dobra Gospodara i staviti 
njemu na raspolaganje, lb je onaj Gospodar, koji obećava vjernom 
sluzi da će mu na susretu reći: »Dobro slugo, dobri i vjerni, jer si u 
malom bio vjeran, nad mnogim ću te postaviti. Uđi u veselje 
gospodara svoga!« 

Mudri račun velikog matematičara. Vele daje Augustin Cauchy 
bio najveći matematičar pršlog stoljeća. Ne samo duboko 
religiozan, nego i neustrašivi branitelj vjere u svojoj domovini. 
Neumorno je isticao da su kroz stoljeća najveći matematičari, 
fizičari, astronomi, biolozi i ostali znanstvenici bili najbolji vjernici. 
Kada je legao na samrtničku postelju, dao je pozvati svećenika da 
mu donese vjersku utjehu. Rekao je ukućanima »Otiđite u perivoj 
i porežite sve cvijeće, okitite hodnike i stube najljepšim cvijećem, a 
posebno moju sobu i krevet, jer sutra je u našoj kući Božji dan.« 
Mislio je na Boga u svetoj Pričesti koju će primiti u svojoj 
bolesničkoj sobi. Radost oduševljenje i najdublje počitanje koje 
odiše radošću što će Bog doći k njemu, a on s njim otići u njegovo 
kraljevstvo 

Velikan i smrt. J. W. Goethe, najveći njemački pisac, u 
razgovoru o smrti veli: »Vjerujem u besmrtnost i osjećam da se bez 
nje ne može biti. Misao na smrt ostavlja me potpuno mirna, jer sam 
uvjeren da moja duša neće umrijeti.« Iako nije bio naročiti vjernik, 
vjerovao je čvrsto u bit vjere — čovjek je određen za vječnost, on 
umire, ali duša je besmrtna. 

Sv. Augustin; »Pravi je kršćanin onaj tko se u svojoj kući i 
domovini osjeća kao stranac. Domovina je gore, ovdje smo stranci. 

Ako smo ovdje samo na prolazu, učinimo nešto što ne prolazi.« 
Rodna kuća, kao i domovina, zauzimaju u srcu svakog čovjeka 
posebno mjesto. I učeni i neuki govore s najdubljim osjećajima i o 
jednom i o drugom. Čovjek koji spozna da mu je »domovina na 
nebesima (Heb 11,13) kako uči apostol Pavao da su »u kući Očevoj 
mnogi stanovi« kako veli Gospodin Isus, s mnogo će žara u srcu i sa 
pravom čežnjom očekivati ispunjenje datih obećanja. 

Sv. Terezija Avilska; »Gospodine, vrijeme je da se vidimo«, 
rekla je svetica kada joj je svećenik donio sv. Pričest. Iako je bila 
dugo nepomična i s jakim bolima, digla seje i sjela na postelju. Pošto 
se je pričestila, završila je svoj život. — Dočekala je toliko željeni 
susret sa svojim Isusom. Nu, ne samo zato da se vide, nego da u 
blaženom gledanju Oca i Sina i Svetoga Duha nastavi život u 
vječnosti. 

Do viđenja. Sveopći pozdrav. Nekada samo konvencionalan, ali 
često od sveg srca upućen onima koje volimo. Učenica spomenute 
svetice koja je doprla kreposnim životom do visokog stupnja ljubavi 
prema Bogu bilježi: »O Isuse, kako je nepravedna kleveta smatrati 
smrt gorkom. O slatka smrti, tko se usuđuje reći da si gorka i 
žalosna? Nema radosti s kojom se možeš usporediti. Ona nas vodi 
ususret tebi, Isuse. Smrt predstavlja vrata, kroz koja se ulazi da tebe 
vidimo. Ti si prošao kroz ta vrata smrti i oduzeo smrti svaku 
gorčinu.« Kako se tu radi o najdubljoj biti vjere, koja nas uči istinu 
o sjedinjenju s Bogom po smrti, ako nismo sposobni osjetiti takvu 
čežnju i radost nad smrću koja nas obdaruje takvim blagom, jedno 
možemo: takvim mislima sami sebe uvijek iznova uvoditi u tu veliku 
tajnu i očekivanje njezinog ispunjenja. 

Radost velikog učitelja vjere. Za razliku od tihe redovnice koja 
je unutar samostanskih zidina uranjala u vjerske tajne, veliki učitelj 
crkvene nauke Suarez, osobnim proučavanjem i plod nim 
poučavanjem drugih, uzdigao se do mnogih spoznaja koje nisu dane 
vjernicima bez velikih nastojanja. Što on veli o smrti? Kada se njemu 
samom približila, i kada je na svojem biću osjetio njezin dah rekao 
je: »Nisam znao da je tako slatko umrijeti.« 

Poglavar države i svršetak života. Julius Raab, kancelar, 
poglavar Austrije, oprašta se od života s riječima iz kojih izbija i 
savršeni mir, i pravo čeznuće: »Zbogom lijepi svijete! Ne bojim se 
smrti. Ona je otkupljenje od težine zemlje, od propadljive materije, 

divni korak stvarnom i konačnom cilju: Gledanju Boga i njegove 
slave«.—Tko se može čuditi tom miru i toj radosti jednog od prvaka 
svijeta, kada znamo da takve ljude koji lete na krilima vjere vodi 
svijest o blizini gledanja Boga i slave Božje? 

Sv. Ivan Vianney. Svećenik, župnik, koji je i po svojem 
bogoslovskom znanju kao i po svećeničkom zvanju, bio u 
neprestanom susretu sa smrću s kojom se često sastajao uz krevet 
bolesnika, u svojim razmatranjima uzdiše: »Zašto nitko ne piše o 
utjehi smrti.« Cijelo ovo djelce i nema druge nakane, doli da krutu 
stvarnost smrti, da ne kažemo okrutnu, nastoji približiti vjerniku i 
za vrijeme krepkog zdravlja, kada se još ne misli s mnogo straha na 
dolazak smrti, a posebno kada osjećamo blizinu njezina dolaska 
uslijed bolesti ili starosti. 

Vedri i utješni vidici smrti. Piše mudri svećenik: »Smrt nije 
rastvoreni prozor nad ponorom, nad tajnovitom tminom, nego 
osvjetljena vrata u pravi život. Smrt nije zagušljivi muk što tišti dušu 
i razdire srce. Ona je susret s onima koji su nas ljubili, i koje smo mi 
ljubili. Privremeno prekidanje razgovora, koji će se nastaviti i 
potrajati zauvijek. Susret s Bogom izvorom ljepote i beskrajne 
sreće. Isplati se razmišljati o smrti, jer nam može unijeti toliko 
radosti u život. 

Otac i sin. Za vrijeme blagoslova kuće dok je obred završavao, 
ulazi glava obitelji, otac. Upravo je stigao iz inozemstva gdje je na 
radu. Pozdravio se sa svećenikom, zatražio da poljubi »Bogu«, 
pozvao svećenika da još malo ostane, a onda se izgrlio i izljubio sa 
svima u kući. Svima su oči sjale, a najmanji sinčić od pet godina, 
obgrlio oca i ne pušta ga iz zagrljaja. Dok otac priča o darovima koje 
je donio, mali to i ne sluša. Očaje gotovo prisilio da sjedne na stolicu. 
Popeo mu se u krilo, okrenuta lica prema njemu. Gleda oca u lice, 
miluje ga po obrazima i ponavlja: tata moj, tata moj. Otac je s obje 
ruke obuhvatio njegovu glavicu i ponavlja: sine moj, dragi sine.« — 
To je možda blijeda slika onoga što će se desiti u nebu u krilu Očevu, 
ali je u neku ruku, po ljudskim mjerilima i potpuna. Blaženo 
gledanje Oca i njegove djece s jedne strane i djece i njihova božan¬ 
skog Oca s druge strane. Tko se razuman i plemenit neće tome 
radovati, ali se i s najvećom ljubavlju za taj susret pripravljati. 
Svakako kroz cijeli život. 

Književnik o smrti Bernanos veliki katolički književnik, 


Francuz, kaže u razgovoru o smrti: »O smrti tako blaga, ti si jedino 
jutro.« Veoma česti motiv na spomenicima u našim grobljima: 
Sunce na zalazu. Označuje kraj jednoga dana i nastup noćne tame. 
jjo svakome je poznato, da će ujutro sunce opet izaći i svojim 
zrakama podariti svoj zemlji i svakom stvorenju svijetlost i toplinu. 
Znamo zanosne riječi o Gospodinu: Sunce kojemu nema zalaza. 
On, pobjednik smrti i grobne tame, daje svoju božansku riječ, da će 
i nas nakon smrtne tame koja obuhvaća naše grobove, obasjati 
božanskim svietlom i zrakama onoga sunca koje nema zalaza u onaj 
dan kada svi ustanu na njegov poziv iz svojih grobova. Samo je jedan 
uvjet postavio: čekati njega sa upaljenom svjetiljkom u rukama, ili 
još bolje sa svjetlom u duši. 

Grobovi govore. Već se više od jednog stoljeća istražuju 
grobnice starih Egipćana. U jednom sarkofagu, pronašli su učenjaci 
ovaj zapis: »Danas, na dan moje smrti, čini mi se kao da se nakon 
dugog, dugog, lutanja vraćam u svoj dragi dom.« Posve sigurno nisu 
mislili na tamu grobnice. Te riječi prožete nježnom čežnjom bez 
ikakva osvrta na smrt, upućuju samo na ono što očekuju: novi život. 
Na grobu jednog faraona našli su samo dvije riječi: »Život vječni.« 
Tako kratko a tako rječito. Treba li išta još tim riječima dodati kad 
je u njima sadržana i nauka Isusa Krista koji je došao samo zato da 
imamo život, i to da ga imamo izobila, kako on sam govori. Te bi, 
drevne riječi, obzirom na njihov sadržaj, mogle čovjeka zavesti da 
pomisli kako su izvađene negdje iz Novoga Zavjeta. 

lndijac-»poganin«. Tu riječ stavljamo u navodnike, jer riječ 
poganin pomalo zvuči pogrdno. No ona označuje čovjeka koji nije 
kršten. Danas se mnogo govori o modernim poganima, čime se 
označuju oni koji su kršteni, a žive kao pogani. O kojem se to 
»poganinu« radi? 

Rabindranath Tagore, Indijac, čovjek velike duše, misaon i 
nadasve plemeniti pjesnik. Kako on gleda na smrt?« U carstvo s one 
strane zove tako neodoljivo tvoja frula!«—Bio čovjek koje vjere ili 
bilo kakva svjetonazora, za njega život »s one strane« neće 
uzrokovati brigu ili još manje strah. On će naprotiv osjećati da je 
tamo mjesto trajnog odmora i zaslužene nagrade. Zato njima smrt 
izgleda kao zov frule u mjesto radosti. 

Zvona radosti ili Mosti. »Postoje i jedna i druga. No ona su 
ista, vise u istom tornju« — razmišlja pisac, »No kako osjećamo 

radost kada nas zovu na ponoćku, osjećaj slavlja o Uskrsu, tako nam 
ista zvona o ukopu ulijevaju poseban osjećaj tuge, ozbiljnosti i 
sabranosti. Ali i tada, zvona označuju radost nakon teške bolesti 
koja završava smrću kao oslobođenjem, ali i veseljem koje 
nagovješćuju pri ispraćaju velikih duhova. Veliki među najvećima 
glazbenik Beethowen u zadnjim trenucima smrtne borbe šapće: 
»Zar ne čujete zvona?« Očekujući u dugoj bolesti smrt kao 
izbavljenje molio je: »O, Bože, pogledaj malo nesretnog 
Beethovvena, i učini da ne traje dugo ovo stanje«. Nekoliko dana 
prije smrti, slušajući zvukove svojeg zadnjeg glazbenog djela 
isprekidanim glasom govori: »Biti ću brzo tamo gore«. Pozvao je 
sam svećenika ispovijedio se i pričestio, a onda rekao: »Radujte se 
(plješčite) prijatelji, drama je završena. Njegov životopisac veli: 
završio je život u tihoj rezignaciji. Da to nije bila puka predaja pred 
nesavladivim neprijateljem — smrću, — očito je iz njegovog 
čeznutljivog spremanja na put »gore«, kako reče. Kao i drugi veliki 
glazbenici: Mozart, Verđi i mnogi drugi, uglazbio je »Requiem«, 
pratnju uz riječi mise za pokojne. Rekao je da ta skladba koja govori 
o smrti, ne smije biti ona koja ulijeva žalost i beznađe, nego mora 
biti ugodna i umilna jer ulijeva nadu i duševni mir. Iako je bio dugo 
potpuno gluh i u tom stanju stvorio velebna djela u glazbenoj 
umjetnosti on je »čuo zvona«, koja, kako reče, oglašuju svršetak 
nesretnog stanja i odlazak gore. Životopisac veli daje utonuo u smrt 
u »svetoj rezignaciji« — biva u svetom predanju u volju Božju. 

Odlazak u nirvanu. Nije davno umro. Godinama pisao i pisao. 
Brda knjiga. Slavljen i uzvisivan kao veleum i genij. Njegova su se 
djela prikazivala i danas se prikazuju u kazalištima. Štošta 
nedostojna napisao o vjerskim vrijednotama. Stanovao u dvorcu, na 
čija je vrata jednog dana pokucala smrt. Prevežen u bolnicu šapće 
u očaju: »Strašno mi je; odlazim u nirvanu.« Znači — ništavilo. Pa 
koja mu korist od sveg opsežnog rada, svih pohvala i glorifikacije 
njegova života i njegove osobe, kada on svoj život sam svodi na 
odlazak: u ništavilo? Ova disonanca u nizu radosnih odlazaka u 
drugi život, neka posluži kao potvrda radu i životu onih kojima je 
bilanca života bila: »put gore«, »zov frule u carstvo s one strane« ili 
pak »gledanje Boga i njegove slave«, kako rekoše spomenuti 
velikani, a uz njih bezbrojni drugi. 

Pir ili propast? »Pozvan sam na pir, pa zašto bih se strašio?« 


Riječi mudraca iz našega doba. Baš tako govori naš Spasitelj, jer veli 
da je kraljevstvo nebesko kao svadba, kao gozba, veselje. Zaista tko 
će se razuman strašiti plemenite radosti ili veselja? Pa otkuda onda 
strah pred odlaskom? Reče davno crkveni Otac: »Tko s vragom 
piruje, ne može s Kristom kraljevati!« Tomu nije ništa potrebno 
dodati. 

Ustani Gospodine! Tako je govorio crkveni Učitelj i biskup sv. 
Ambrozije: »Ustani, Gospodine, što drijemaš«. Poslužio se riječima 
nadahnutog pisca da izrazi svoje željno očekivanje dolaska 
Gospodnjeg na kraju života. Koliki ljudi kada osjete smrt, čine sve 
što mogu da joj umaknu, ili je barem odaleče od sebe. Biblija 
pripovijeda o izraelskom kralju kojemu je prorok došao reći da se 
pripravi na smrt. Okrenuo se k zidu i plakao kao dijete. Bog mu se 
smilovao i poklonio mu još petnaest godina života. Sveci su posve 
obratno radili. Njima se život na zemlji suviše oduljio, pa su 
upućivali vapaje nebu da smrt dođe po njih. »Iziđi, što čekaš dušo 
moja? Tolike si godine služila Bogu, što sada oklijevaš? — govori 
svetac željan Boga i njegove slave. 

Kada bismo ljubili Gospodina. »Kada bismo ljubili Gospodina 
tada bismo se radovali svakoj bolesti i svakoj slabosti, koja 
nagovješta približavanje smrti.« Poznavao sam kreposnog i učenog 
redovnika, koji je dočekao duboku starost. Čekao je željno smrt i 
čekao, i dugo je nije dočekao. Jednog dana pripovijeda kako je u 
noći osjetio slabost na srcu i dodaje: »Mislio sam eto, eto biti će 
nešto. Mislio sam da će me Gospodin pozvati, ali opet ništa.« To je 
rekao zaista žalosnim glasom, kao da je izgubio nešto dugo 
očekivano. Ljudi se često žale na svoje slabosti, sa strahom 
pripovijedaju o trenucima zdravstvene krize. Uzimaju lijekove ili 
čak zovu liječnika samo da spasu i produže život, pa makar već bili 
na rubu groba. Kreposni ljudi, željni Boga svojega, ne zazivaju smrt 

svijet ° b ° đenje 0Cl t ’ eieSn ‘ h nevol J a > ne S° kao prevoznika u Božji 

Nagi ada za dobni vijest. Oduvijek je bio običaj u svim nar¬ 
odima, spominje ga i Biblija, da se glasniku koji donese radosnu 
Vijest dadne nagrada. U Bosni su to zvali »muštuluk«. Takvim se 
ryečima izrazila sv. Katarina Mariscotti, kada joj je liječnik najavio 
Skoru smrt: »Sto želite da vam dadem kao nagradu za tu sretnu 
vijest?« Za takav soj i sve koji pripadaju njegovom krugu, nego- 

vještaj o bliskoj smrti ne izaziva i bol i žalost i strah. Božje duše su 
mirne i sretne jer idu u Božje kraljevstvo. 

Tko traži taj nalazi. Te riječi Isusove su ne samo mudra izreka 
nego i njegovo obećanje. Kakav može biti posljedak njihova 
traženja? Na to odgovara mislilac: »Drag mi je život, jer u njemu 
tražim Gospodina. Draga mi je smrt, jer u njoj nalazim Gospodina!« 
(Gauchy) — Djeca se rado igraju sakrivača. Kako pronaći onoga, 
kojega treba naći po zadatku te igre? Koliko veselja kada ga 
pronađu. Bog skriveni našim očima, toliko nas voli, da mu ne 
možemo iskazati veću ljubav doli ako ga svojom vjerom i svojim 
razumom pokušavamo uvijek tražiti. Kroz cio život koji nam je 
upravo zato poklonjen. Može li itko pomisliti da će on ostaviti u 
beznađu one koji ga s ljubavlju traže?« 

Ne bojte se smrti. »Ja starac na granici jednoga svijeta, kojega 
ostavljam dovikujem svima koji me žele slušati: »Ne bojte se smrti. 

Ima Bog! Bog će uvijek ostati jači od svakoga drugoga!« — Tako 
stoji u oporuci Paula Claudela, najvećeg francuskog pjesnika u 
ovom stoljeću.—Nakon kratkog životnog lutanja, posvetio se Bogu 
svim srcem. Veličao je u svojim djelima Majku Božju, vrijednost 
svećenikova zvanja, a u Parizu je postojalo njegovo, Claudelovo 
kazalište, u kojem su se najviše prikazivale predstave o Majci Božjoj 
i druge s vjerskom tematikom. Bio je ugledni diplomata, zastupao 
je Francusku od Amerike sve do Japana, ali uvijek i svuda imao je 
u mislima svojega Boga kome je posvetio svoj cijeli život. Kada je i 
umirao, zamolio je sve da odu iz sobe. Rekao je: »Ne bojim se smrti. 
Želim se sam susresti sa svojim Bogom.« A kuda je i mogao 
drugamo otići doli »svojemu Bogu«? 



Radost obraćenika 

Nije teško shvatiti da su smrt s čežnjom i radošću očekivali svi 
oni koji su cijeli život prijateljevali s Bogom, ili kako Biblija kaže | 
»hodili s Gospodinom«. No potrebno je istaknuti da su mnogi od 
onih koji su grijesima, ili čak teškim opačinama odlutali daleko od 
Boga, vratili se svim srcem njemu, spremno dočekali smrt, ili ju čak 
prihvatili kao zadovoljštinu za svoj opaki život. 


Desni razbojnik. Njegov je svršetak izvan svake dvojbe bio u 
skladu s Božjom voljom. Dok lijevi u očaju pogrđuje Gospodina, 
drugi ne samo da ga kori, nego javno pred mnoštvom priznaje svoj 
zločin i prihvaća kao pravednu kaznu strašnu smrt na križu. »Mi 
smo primili pravednu kaznu za naša zlodjela!« — Njemu ne treba 
izbavljenje od muka i smrti, želi samo jedno: »Gospodine, sjeti me 
se kada dođeš u svoje kraljevstvo.« On gleda u tom iznakaženom 
čovjeku za kojega prorok veli »crv a ne čovjek«, »od glave do pete 
jedna rana«, »nema na njemu izgleda ni ljepote«, on gleda u Isusu 
ipak kralja i to od onoga svijeta. Ne usudi se moliti niti za to 
kraljevstvo da uđe u nj, nego ponizno vapije: »Sjeti me se«. Dobio 
je, izričiti odgovor, kakav nijedan grešnik nije dobio ni prije ni 
poslije: »Zaista ti kažem još danas ćeš biti samnom u raju«. I on 
umire radostan. Zaslužio je ulazak u kraljevstvo ne samo što se je 
pokajao, nego i stoga što je samo to molio, a ne spas od smrti. 

Sudrug desnog razbojnika. Mladić koji je ubio dvoje staraca u 
jednom gradu SAD, i to stoga da ih opljačka, osuđen je na smrt 
strijeljanjem, kako je to određeno u državi u kojoj je suđen. 
Pokazivao je na suđenju prave znakove pokajanja, a radi njegove 
dobi, bilo je potrebno samo zatražiti pomilovanje, koje se po zakonu 
automatski pretvara u kaznu doživotne robije. No on je to smjesta 
odbio. On želi svoj život položiti kao zadovoljštinu za strašni zločin 
koji je učinio. Bila su sva nagovaranja odvjetnika i ostalih uzaludna. 
On je želio umrijeti. Zatražio je u par navrata da ga posjeti svećenik, 
ispovijedio se i pričestio, i uz pomoć njegovu spremao se za smrt. 
Na sam dan izvršenja presude, poveli su ga u veliku halu gdje će biti 
strijeljan. Molio je svećenika da ide uza nj i da ga drži za ruku. Posjeli 
su osuđenika na stolicu, šerif mu je obukao bijelu košulju i na njoj 
krugom označio srce da bi smrt bila brža i lakša. Kada su mu svezali 
oči, zapovjednik je dao znak svećeniku da se ukloni, puške su 
planule i nesretnik je pao mrtav. Košulja je bila sva okrvavljena kao 
znak da je svojom krvlju oprao svoj zločin. 

I on je htio da umre. Čak i na savršeniji način nego razbojnik 
na križu, kojem nisu pružili mogućnost pomilovanja. Ovaj, 
još gotovo dječak, priznao je zločin, prihvatio smrtnu presudu i 
odbio pomilovanje. Radi se o istinitom događaju, koji je u svojoj 
knjizi »Krvnikova pjesan« opisao jedan od najvećih američkih 
pisaca. Možemo li imalo posumnjati da je Isus i njemu milostivo 

dosudio mjesto u raju. ako ne baš isti dan, a ono istim razlogom 
praštanja. 

Ne plače radi... Desilo se svojedobno u Francuskoj. Mladić je 
radi teškog zločina osuđen na smrt. Odrubit će mu glavu na giljotini, 
Sav raskajan, nakon ispovijedi i pričesti, pošao je u pratnji svećenika 
na stratište. Putem je gorko plakao. Svećenik ga je tješio kako će 
ubrzo biti u nebu. On je odgovorio: »Ne plačem, radi smrti koju sam 
zaslužio, nego stoga što sam dragog Boga tako teško uvrijedio.« S 
koliko je milosrđa morao Gospodin primiti rasplakanog i 
raskajanog grešnika! 

/ on se nada. Francuski podčasnik Herbuel osuđen je na smrt 
jer je iz osvete ubio svojeg pretpostavljenog. Ispovijedio se kod 
vojnog svećenika, pričestio, i u njegovoj pratnji pošao na mjesto 
izvršenja kazne. Putem je poluglasno govorio svećeniku: »Smrt mi 
nije sada strašna. Znam kamo idem. Idem svojem Ocu u pravu 
domovinu, i za koji trenutak ja ću biti tamo. Istina, veliki sam 
grešnik, najveći od svih jer sam ubio čovjeka, no nadam se da ću u 
nebu zavrijediti ma i najzadnje mjesto. Teško sam uvrijedio Boga i 
bližnje kojima sam oduzeo dragu osobu, ali se uzdam u veliku 
dobrotu Božju. Uza sve zlo, jer se za sve kajem, radujem se dolasku 
u kraljevstvo Božje.« Njegova nada, kako sam veli, kao i njegova 
radost, sigurno se nisu izjalovile. Njegovo kajanje bi u jeziku 
moralista dobilo naziv »savršeno«, jer se kajao za učinjeni zločin iz 
ljubavi prema Bogu i bližnjemu. Na njemu se, vjerujemo, obistinilo 
veliko obećanje Gospodnje još iz Starog saveza: »Budu li vaši grijesi 
crveni kao grimiz, postati će bijeli kao snijeg.« 

Kako izgleda smrt prokletnika? Sv. Klemensa Hofbauera, 
svećenika, zvali su apostolom Beča, jer je svojim propovijedima, 
ispovijedanjem pokornika i pohađanjem bolesnika, mnogima 
pomogao da steknu duševni mir. Pozvali su ga u bolnicu bolesniku 
koji se nije ispovijedio 22. godina. Svetac mu pristupi i blago ga 
nagovori: »Kada čovjek odlazi na put, onda se opskrbi sa svim 
potrebnim. Vi sada putujete na daleki put u vječnost, pa bi bilo 
dobro da se opskrbite svetim sakramentima.« Bolesnik bijesno 
odgovori: »Tko vas je zvao? Ostavite me na miru s tim popovskim 
glupostima. Gubite se od mene!« Svetac kao da nije ništa čuo od tih 
pogrda, sjedne na stolicu kraj njegove postelje i poče moliti krunicu. 
Povremeno gaje blago pozivao da se ispovijedi, no uzalud. Samrtnik 

je počeo vikati, bjesniti pa i prijetiti. Svećenik mu ozbiljno reče: »Baš 
ne idem. Ja sam često u životu gledao kako umiru raskajani grešnici, 
a sada hoću da vidim kako umire jedan prokletnik. »Bolesnik se 
najprije zaprepastio, onda počeo plakati i zatražio vjersku utjehu. 
Ljubio je svecu ruku i umro s osmijehom na licu. 

Umro kao čovjek. Frederik Chopin, Poljak, izbjeglica iz domov¬ 
ine, živio je godinama u Parizu. Veliki glazbenik, čija su djela još i 
danas na najvišoj cijeni. Lutao je bespućima neurednog života, a 
sada teško bolestan i napušten od sviju čeka u siromašnom stanu 
neizbježivu smrt. pohađa ga samo, nakon što ga napustiše svi 
prijatelji, poljski svećenik Andrija Jelovvicki i sam prognanik. Nakon 
kraćeg razgovora svećenik reče Chopinu: »Prijatelju, molim te da 
mi nešto pokloniš!« Ovaj plačući odgovori: »Izgubio sam 
domovinu, prijatelje, a sada me napušta i život. Što da ti poklonim?« 
— Svećenik mu reče s osjećajem: »Frederiče daj mi svoju napaćenu 
dušu. Ispovijedi se i pripremi za odlazak Bogu.« Odmah je pristao, 
svećenik ga je ispovijedio, donio mu svetu pričest, nakon čega je 
Chopin sa suzama u očima rekao: »Andrija, tebi mogu zahvaliti što 
nisam umro kao svinja.« — Kratko vrijeme iza toga je smiren umro 
i pošao u onu domovinu koju mu više nitko nije mogao uzeti. O 
tome događaju prije nekoliko godina pisao je poznati francuski 
tjednik »Pariš Match«. 


Sjeti se svojih posljednjih 

Zašto misliti na smrt? Ako to činimo »nećemo sagriješiti« veli 
nadahnuti pisac, zanimljivo je da su mnogi sveci, kao i znamenite 
ličnosti iz povijesti, isticali kako često misle na smrt. Da li je teško 
zaključiti, da ih je baš pomisao na smrt i dovela do svetosti i moralne 
i intelektualne veličine. Prema riječima Biblije—moralo bi biti tako. 

»KOD SVIH SVOJIH DJELA MISLI NA POSLJEDNJE 
STVARI, PA NEĆEŠ NIKADA SAGRIJEŠITI!« (SIRAH, 7,36). 

Neugodna pokora. Neki bogati čovjek na visokom položaju, ali 
i veliki grešnik, ishodio je nekako da bude primljen kod pape Pija 
XI. Tom se prilikom i ispovijedio. Papa mu je dao, kako je sam 
pričao, poveliku pokoru koja je bila odmjerena prema njegovim 


118 


119 



grijesima. Bogatun se lecnuo i rekao da mu je ta pokora tako teška, 
da se boji kako je neće moći izvršiti. Postiti ne može, jer je slabog 
zdravlja, a radi toga razloga ne može niti na pokorničko hodočašće. 
Za duge molitve nema vremena, jer je jako zaposlen... 

Papa otiđe u drugu sobu, donese jedan zlatni prsten i naredi 
mu da svaki dan izgovori par puta onih nekoliko riječi koje su bile 
urezane u prsten. Pogledao je što piše i malo se osupnuo. Pisalo je 
»Memento mori«, »Sjeti se da ćeš umrijeti«. Pokornik je ipak bio 
zadovoljan. Slijedećih dana, kad god bi pogledao na prsten, odmah 
su mu na um padale riječi: »Sjeti se da ćeš umrijeti«. Osjećao se sve 
nelagodnije. Dakle, govorio je sam sebi, ja ću svakako jednog dana 
umrijeti. Moj novac, sve moje imanje, koje sam s toliko muke 
sakupio ostaviti ću i sve će pasti drugima u ruke. Nastavim lija tako 
i dalje živjeti u ludoj jurnjavi za novcem sigurno, kada umrem neću 
imati pravo da uđem u kraljevstvo Božje. Te su ga misli natjerale 
upravo da je počeo činiti onu pravu pokoru: post, molitve i 
hodočašća. To je pak bio početak njegova temeljita obraćenja. — 
Apostol Pavao savjetuje: »Umrtvite svoje udove koji su na zemlji: 
bludnost, nečistoću, požudu, zlu želju i lakomstvo, koje je 
idoiopoklonstvo!« (Kol 3,5) 

Pokornička molitva i smrt. talijanski profesor Parrini bio je u 
mladim godinama vjernik, ali je kasnije izgubio vjeru i u svojoj 
oporuci naredio da mu, kada se razboli, ne dovode svećenika, niti 
da on prisustvuje ukopu. 

Međutim u dvoboju zadobio je nekoliko tako teških rana, daje 
uvidio da će umrijeti. Pozvao je svećenika, pred svjedocima se 
odrekao svega onoga što je pisao protiv vjere i Crkve, kako je to 
propis za javne grešnike, odbacio je i osudio sve svoje opake knjige 
i izrazio duboko žaljenje za sablazan koju je skrivio u javnosti. 
Pobožno se i skrušeno ispovijedio, pred više prisutnih znanaca 
primio svetu pričest i bolesničko pomazanje, nakon čega je sav u 
suzama uhvatio svećenika za ruku, toplo mu zahvalio i poljubio križ 
koji mu je svećenik pružio. Zakratko je bio mrtav. Kako je došlo do 
toga velikog obrata? Rekao je svećeniku da je svaki dan, i onda kada 
je otpao od vjere, izgovarao riječi psalma kojima se spominjemo 
pokojnika i smrti dakako. Bog mu toga nije zaboravio. Jer je svaki 
dan mislio na smrt, dobio i sam milost sretne smrti. 

Nadgrobni natpis. U njemačkoj u gradu Seeligenstadtu 


pokopan je u opatijskoj crkvi neki vitez odličnoga roda. Na 
mramornoj ploči zlatnim je slovima uklesano njegovo ime i prezime. 
Uz to se upisane sve njegove službe i odlikovanja koja je stekao 
tokom života: General, vitez, tajni kraljevski savjetnik, nosilac 
počasnog vojničkog križa, itd. No iza svih tih naslova napisano je 
njegovo ime koje sada u grobu označuje njega: »Sada pepeo!« 

Spomeni se! Stari Rimljani su običavali svakom vojskovođi 
nakon njegove pobjede prirediti trijumfalni, pobjednički ulaz u 
glavni grad carstva: Rim. Mnoštvo bi ga dočekalo na ulicama i 
trgovima, klicali mu i prosipali cvijeće putem kojim je prolazio. No 
uz njega je po ceremonijalu stajao njegov sluga koji mu je uporno 
ponavljao: »Sjeti se da ćeš umrijeti«. Držali su, da je potrebno 
čovjeku koji je na vrhuncu slave, pomoći mislima na smrt, da će i po 
njega doći jednom smrt, i dokrajčiti sva slavlja i pobjede. Ona odnosi 
nad svima zadnju pobjedu 

»Svi stvorovi su tvoje samo roblje, 

Svi prostori samo tvoje groblje«. (P. Preradović) 

Spomeni se. Crkva ima svoj »spomeni se«. Svake godine na 
Čistu srijedu svećenik posipa glave vjernika pepelom od spaljenih 
slavljeničkih maslina i svakom vjerniku tada govori: »Spomeni se 
čovječe da si prah i da ćeš se u prah povratiti!« Po tom obredu je i 
taj dan prozvan: Pepelnica. Posve u skladu sa Božjom presudom 
palom čovjeku u raju zemaljskom. »Iz praha si izašao i u prah ćeš 
se povratiti.« Ta misao se dakako odnosi na ljudsko tijelo, a ne na 
dušu koja je neumrla. No razmišljanje o razaranju njegova tijela 
mora čovjeka podsjetiti na vrijednost njegove duše. Stoga svaka 
pomisao na smrt, pomaže uspostavljanju sudbonosne ravnoteže 
između tijela koje se vraća u prah i njegove neumrle duše. 

Kraljevske suze. Perzijski kralj Kserkso imao je milijunsku 
vojsku. Jednog dana promatrao je vojni mimohod u pratnji svojih 
visokih časnika. Gledali su mnoštvo mladih snažnih vojnika i čas¬ 
nika. Kralj je odjednom počeo plakati. Njegov vojskovođa sav u 
čudu ga zapita radi čega plače, on veliki kralj i gospodar Perzije. On 
odgovori: »Plačem pri pomisli da za nekoliko desetaka godina niti 
ja niti itko od ovih neće biti živ. Smrt će nas sve pokositi te ćemo 
proći kroz ovaj život kao sjene.« Nastavio je i dalje plakati. 

Za vrijeme bezvjerskog režima i u govorima i u tisku, kada se 
govorilo o pokojnicima vrijednim sjećanja, upotrebljavao se izraz: 

»klanjamo se njihovim sjenama«. Znamo da sjenu može baciti santo 
bukva, hrast ili neki materijalni predmet. Nitko nikada nije 
primijetio kakvu sjenu nekog pokojnika. Naprotiv u ljudskom je 
rodu od prapovijesti do danas bilo prisutno štovanje pokojnika, 
podizanje grobnica, koje su kao bitno održavale vjeru da oni žive i 
dalje. U egipatskim grobnicama uz natpis »život vječni«, na grobu 
faraona Amenofisa III, možemo pročitati ovakve epitafe: »On živi« 
ili »on gleda«. Misli njihovih štovatelja bile su na grobovima 
pokojnika upćivane onome biću koje nije završilo u grobu, njihovim 
dušama. 

Velika riječ velikog junaka. »Navik on živi ki zgine pošteno.« 
Tako reče Fran Krsto Frankopan koji je svoj život položio za dobro 
svojega naroda. Na njemu se to i ispuni. Nakon više od tri stoljeća 
nakon njegove smrti, njegov narod ga se sjeća. Palom pak junaku, 
iako pogibe mlad, baš te misli su dale snagu »da zgine pošteno«. 

Tko je zaista mudar? »Mudraci sav svoj život razmišljaju o 
smrti.« Posve u skladu s preporukom Biblije: »sjeti se svojih 
posljednjih...« — No tako su baš činili brojni sveci i svetice čija 
uspomena živi u spomenu Crkve. 

Pustinjakova molitva. Nakon dugih dnevnih molitava, osam¬ 
ljen u pustinji, u mnogogodišnjim postovima i pokori, pustinjak sv. 
Ivan Klimakus spušta se na svoju kamenu postelju u pećini. No, čim 
bi legao, došla bi mu pomisao: »Ako noćas umrem?« Digao bi se i 
opet molio. To bi više puta ponavljao u noći, dok ne bi napokon od 
umora klonuo i zaspao. To je svetački način mišljenja. Netko reče: 
Možemo im se diviti, ali ih ne moramo nasljedovati.« Svakako ne u 
takvom obliku i opsegu pokore. No u jednom ih bezuvjetno 
moramo nasljedovati. Moramo misliti na svršetak svojega života, da 
u vidu vječnosti, upravljamo životom. 

Iz bespuća u vječnost. »Bog može pokazati put iz bespuća. On 
će tamno jučer pretvoriti u svjetlo sutra, i napokon u sjajnu 
budućnost u vječnosti.« (M. Luter King). — Nitko ne može 
zanijekati da je smrt najozbiljniji trenutak čovjekova bivovanja na 
zmemlji-. Ne možemo zaboraviti Kristov vapaj u Maslinskom vrtu 
upućen Ocu: »Oče moj, ako je moguće, neka me mimoiđe ova 
čaša.« On govori učenicima: »Žalosna je duša moja do smrti«. No 
Sin Čovječji prihvaća smrt dragovoljno, u više navratajtroriće svoju 
smrt na križu, da svaki puta naglasi da će i uskrsnuti. Sto se tiče nas 


i naše smrti, možemo sa radošću misliti na njegovo obećanje: doći 
ću po vas kada vam pripravimo mjesto. Svakako nakon naše smrti, 
koja zato ne može biti za nas strašilo, nego putokaz za naš odlazak 
Bogu. 

Križ koji govori. Na jednom grobu u jednom gradiću stoji veliki 
križ, jedan od mnogih koji se vjekovima stavljaju na grobove 
vjernika kao znak nade. Na kamenom križu su uklesane riječi: »Križ 
nam sveti govori da ćemo se vidjeti, iznad zvijezda prejasnih«. 
Nikako i ne može biti drugačije, nego kao kod našeg uzora 
Gospodina Isusa: »Križ umiranje, grob, pa uskrsnuće i život vječni. 
Knjižica »Nasljeduj Krista« govori: »Nema drugog puta u nebo doli 
kraljevskog puta svetog križa.« 'laj put je trasirao sam Božji Sin«, i 
»Sin Čovječji«, koji to postade samo zato da mogne kao čovjek 
umrijeti za nas, ukloniti strah od smrti, i usaditi vjeru u vječni život. 
Tek takav pogled na križ i smrt, može dati nadu smrtniku da će križ 
na njegovom grobu zaista govoriti o ponovnom »viđenju iznad 
zvijezda«. 

Blizu i daleko. Smrt je blizu i daleko. Blizu je, jer i smrt u 
dubokoj starosti dolazi veoma brzo, obzirom na tolike stvari koje 
opstoje milijune godina. Stara narodna pjesmica pjeva: Idu danci 
kao sanci, a godišta kao ništa. Mudrost u naivi. To baš tvrde mnogi 
starci — da im je život prošao kao san. 

Ipak, smrt je dovoljno daleko obzirom na mogućnosti koje nam 
ostavlja prije svojega dolaska, a koje nam pružaju priliku da mnogo 
dobra učinimo i za takvoga života. Znamo to ponajbolje iz života 
svetaca, za koje postoji mudra riječ: »U malo vremena ispunio je 
mnogo godina.« Dok drugi za mnogo vremena i mnogo godina, 
ostave život prazan. Jedan nordijski pisac veli za svojeg junaka da je 
sličan po svojem životu lukovici. Čovjek ju ljuštri i ljuštri da na koncu 
ostane ništa — bez jezgre. Pomisao na smrt nam uvijek pomaže da 
preispitamo sami sebe, gledajući što i koliko sadržaja ima u našoj 
duši. Veliki poganski mislilac Cicero kaže: »Smrt je nestalna, uvijek 
je nad nama, i radi kratkoće života nikada nije daleko.« Jer je »i blizu 
i daleko« ništa kao misao na smrt neće nam pomoći u nastojanjima 
da naš život ne ostane prazan i naše »mogućnosti« neiskorištene. 

Svi su mi ljudi potrebni. Tako tvrdi pjesnik, Nobelovac i ovako 
obrazlaže: »Svi su mi ljudi i te kako potrebni. Svi od one starice koja 
me je primila na ruke kada sam došao na svijet, pa do onog 

nepoznatog prolaznika, koji će kada me budu nosili na neko groblje 
skinuti kapu, prekrstiti se i zaželjeti mi vječni mir i laku zemlju... 
Živite i borite se kako najbolje znate, molite se Bogu i volite prirodu 
oko vas, ali najviše ljubavi i saučešća ostavite za ljude, ubogu braću 
svoju, čiji je život nestalni pramen svjetla između dvije 
beskonačnosti.« — Ovome ne treba ništa dodati, doli svijest o 
obvezi čovjeka prema Bogu i bližnjemu, i žurba da se za života 
kojemu ne znamo kraj, u toj svijesti učini što više dobra i održi 
pramen našega svjetla »između dvije beskonačnosti«. 

Prvi kršćani. Sastajali su se u podzemnim katakombama gdje 
su se pokapali pokojnici, na grobovima mučenika slavili svetu misu, 
živjeli, tako reći u ozračju smrti. Oni počivališta svojih pokojnika i 
nisu zvali grobljima nego su im dali ime »dormitorium«, doslovno 
— spavalište, noćilište ili prenoćište. Znali su da njihovi pokojnici 
ovdje počivaju očekujući »blaženu nadu i slavni dolazak Boga 
našega i spasitelja Isusa Krista« kako to uči Apostol. 

Kruna i lubanja. Pri svečanosti krunisanja abesinskih kraljeva, 
bio je ovaj običaj: Pred kralja bi donijeli posudu punu zemlje i 
mrtvačku lubanju. To je bila jasna opomena: kralju i ti ćeš jednom 
umrijeti, neće te spasiti ni kruna, ni žezlo ni prijestolje. Nećeš umaći 
od sudbine svih ljudskih bića. Iako takve ozbiljne misli znaju 
pruzrokovati ne samo ozbiljnost nego i turobu, nije mudro bježati 
od njih. »Bolje je ići u kuću žalosti, nego u kuću gozbe: jer se u kući 
žalosti sjećamo na konac sviju stvari i živ čovjek misli na što će doći« 
(Prop 7,3). Ova propovijed propovjednika — ide svima nama! 

Osnivač trapističkogreda. Taj je red jedan od najstrožih u Crkvi. 
Članovi toga reda potpuno su odjeljeni od svijeta. Odriču se u jelu, 
spavaju na daskama, gotovo nikada ne blaguju meso, ne 
razgovaraju međusobno osim u prijekoj nuždi, a u noći kada sve 
spava dižu se na molitvu od nekoliko sati. Osnivač toga pokorničkog 
reda je član ugledne i bogate francuske obitelji, Bouthillier de 
Rance. Bio je odan, kao i toliki drugi imućnici, svim uživanjima 
ovoga svijeta i udovoljavanju svih svojih strasti. 

Jednoga dana bio je sa svojim prijateljima u lovu uz rijeku 
Seinu, kad puče puška s druge strane rijeke. Puščano tane ga je 
pogodilo i ostao bi na mjestu mrtav, da se nije odbilo od njegove 
lovačke torbe. U tom času je shvatio da ga je sam Bog spasio od 
smrti. Danima je razmišljao o svojem dotadašnjem životu i o tome 


Što bi bilo s njim da ga je smrt zadesila. Uzdahnuo je sa strahom: 
»Bože gdje bi sada bila moja duša da sam poginuo?« laj je događaj 
uzdrmao njegovu savjest tako daje sav imetak podijelio siromasima 
i odlučio posvetiti se Bogu. On je postao osnivač strogog 
trapističkog reda. Pomisao na smrt, privela gaje Bogu, a preko njega 
tolike koji su ga slijedili u strogom samostanskom životu. 

Život kratak, a smrt stalna. Ta se molitvica moli već 
desetljećima o raznim pobožnostima duhovnkih obnova ili misija. 
Ona se temelji na gorkoj istini da ovaj život koji donosi mnoge 
radosti, uvijek svršava sa mnogo žalosti, kada smrt dođe po čovjeka. 
Biblija na to podsjeća: »Svi naši dani prođoše u gnjevu tvojemu, kao 
uzdah dovršismo godine svoje. Zbroj naše dobi je sedamdeset 
godina, ako smo snažni i osamdeset; a većina od njih muka je i 
ništavnost: jer prolaze brzo i mi letimo odavde. Tko će znati žestinu 
gnjeva tvojega, tko li u pobožnom strahu srdžbu tvoju?« (Ps 90). — 
Svima nam je to znano, dužnost nam je samo da svojim životom, 
kada dođe vrijeme »da letimo odavde«, zaslužimo lijet u pravom 
smjeru. 

Smrt približuje Bogu. Čovjek s visokim obrazovanjem, u 
najplodnijem razdoblju života, teško se razbolio i ubrzo umro. I 
njegova žena i već odrasla djeca potreseni su do u dno duše. Žena 
nad velikim gubitkom gorko plače. Majka pokojnika, časna starica 
s preko osamdeset godina, koja je i sama ostala s petero male djece 
nakon smrti svoga muža, sa svetim mirom razgovara s djecom o 
pokojniku i životu u koji je otišao. No najviše je iznenadio sin 
pokojnikov, zrelo mlado čeljade, koji majci govori: »Mama, zašto 
plačeš? Zar ne znaš da je tata kod dragog Boga.« — Očeva smrt ga 
navela na razmišljanje i produbila njegovu mladenačku vjeru. 

Smrt mijenja život. Odlična gospođa i brižna majka opazila je 
na svojoj kćerci u ranim mladenačkim godinama daje veoma sklona 
taštini. Provodila je svaki dan dugo vremena pred zrcalom, svjesna 
svoje ljepote. Od majke je zaželjela lijepo ručno zrcalo, da ga imam 
uvijek pri ruci. I dobila ga je. Od slonove kosti i skupog 
venecijanskog stakla. Na okviru je bilo ispisano pozlaćenim slovima: 
»Kako si lijepa!« Djevojka gaje držala radosno u rukama, nagledala 
se i veselila. Vrteći ga okrene njegovu drugu stranu. Skupocjeno 
zrcalo ispalo, joj je od straha na pod. na poleđini zrcala cerila se 
mrtvačka lubanja, a oko nje natpis: »Ovako ćeš izgledati!« Najprije 

je plakala od bijesa i razočaranja, svađala se s majkom i predbacivala 
joj okrutnost, no napokon se smirila, i nakon par dana razmišljanja 
shvatila pouku. Promjenila život i postala razborita djevojka. Pouka 
ove majke nije svakidašnja, možda niti najsretnija, ali je svakako bila 
učinkovita. 

Sveti Ivan biskup aleksandrijski svjestan koliko je spasonosna 
pomisao na smrt, naredio je grobaru da svaki dan predveče dođe k 
njemu s lopatom u ruci i upita ga: »Oče, hoćemo li kopati grob?« 
Danas bi mnogi rekli da je to sadistički i krajnje neukusno. No 
nikada se nije tako mnogo umiralo svaki dan od iznenadne smrti, 
kao danas. I novine, i radio i televizija svaki dan donose iz cijelog 
svijeta vijesti o saobraćajnim nesrećama na cestama, u zraku, u 
moru, na radnim mjestima. Samo u prometnim nesrećama gine 
godišnje oko 50.000 osoba, dok avionske nesreće uzrokuju smrt na 
desetke pa i stotine putnika samo u jednoj nesreći. U SAD i visoko 
razvijenim zemljama umire svaki dan veliki broj stanovnika od 
raznih bolesti srca. Netko reče: ljudi padaju kao muhe na radnim 
mjestima, uredima, na ulici ili kod kuće. Nitko neće reći da je 
okrutno prikazivati unakažena tjelesa pokojnika, smrvljene ostatke 
vozila okrvavljenih krvlju nastradalih, zrakoplove koji su pali na 
zemlju i oko njih razbacane stvari i posmrtne ostatke putnika. 
Pitanje je ne samo da lije to sadistički i neukusno, nego što je daleko 
važnije: da li oni koji to vide pomisle i trenutak na svoju smrt, koja 
se može primaknuti iznenada na bilo koji način? Može se čuti među 
plemenitim osobama, da se pri svakoj takvoj vijesti pomole za 
poginule, da ih vijesti o žrtvama rata duboko potresaju i izazivaju 
suze u očima, a žalost u srcu, radi nevinih žrtava, kao i zahvalnost 
što su Božjom dobrotom sačuvani živi i zdravi. 

Sveti Bernard spominje kako su u samostanu gdje je on živio, 
odmah nakon pokopa kojega od redovnika, iskopali grobnu jamu 
za slijedećeg koga smrt zadesi. Kako je i groblje bilo u 
samostanskom krugu, svatko od ukućana se htio ili ne htio pitao: 
»Tko je sada na redu, kao i: doći ću i ja jedan dan na red!« — U 
mnogim zajednicama je lijep običaj da se na svršetku pogrebnog 
obreda izmoli Očenaš za pokojnika, i za onoga od prisutnih koji će 
prvi umrijeti. 

Carev lijes. Moćni car Maksimilijan dao je za života napraviti 
za sebe lijes, i naredio da ga voze u povorci kad god bi krenuo na 

put. Za vrijeme odmora i prekida puta, odlazio bi kolima na kojima 
je bio lijes, otkrivao ga i neko vrijeme razmišljao. Tko bi to danas 
učinio? Sigurno nitko. Pa ipak koliki danas kreću na put bez lijesa, 
ali se vraćaju u njemu natrag? Pojedinci priznaju, da kad god idu na 
kakav duži put, srede svoje stvari, ostave na prikladnom mjestu 
oporuku »za svaki slučaj«. Bez dvojbe su najpametniji oni koji pri 
takvom »velikom spremanju« stave u red i svoju nutrinu. Veoma je 
lijepo i mudro ono što su godinama svećenici doživljavali u mnogim 
župama: Mladići polazeći u vojsku, znali su svi kao jedan doći na 
ispovijed i pričest. Ili: djeca idu na školski izlet koji će trajati par 
dana, pa prije toga dođu na sv. sakramente. Mnogi ne pamte od 
svećenika ni jedan slučaj, iako se to dešavalo, da je netko nastradao 
u vojsci. Veoma se često pisalo kod nas i u svijetu kako su na 
školskim izletima stradali pojedinci ili cijele grupe. I toga se mnogi 
svećenici ne sjećaju u svojim vjerskim zajednicama. Ne može Bog 
napustiti one, koji se njemu s pouzdanjem utječu, a nitko nije nikada 
umro zato što je mislio na smrt ili se za nju pripravljao. Kao što s 
druge strane, mnogi izgubiše život kada na smrt nisu ni u snu mislili. 

Sveti Henrik vojvoda bavarski, a kasnije njemački car običavao 
je često moliti na grobu sv. Wofganga. Takvom jednom prilikom 
učini mu se daje čuo jasni glas: »Poslije šest«. Kako je bio pobožan, 
pomislio je da je to opomena koja znači da će poslije šest dana 
umrijeti, te se sav skrušio i u dubokoj pokori spremao se za smrt. 
Kako se nije ništa desilo nakon šest dana, pomisli da će umrijeti za 
šest mjeseci, te nastavi s molitvom i s pokorom spremati se na smrt. 
Poslije šest mjeseci, bio je živ i zdrav. Zaključio je da će se to desiti 
nakon šest godina. Sve to vrijeme, ionako pobožan i odan Bogu, 
nastavio je misleći na smrt koja dolazi, sa životom najveće ozbiljnosti 
i priprave na Gospodnji dolazak. Nakon šest godina, izabran za 
njemačkog cara. Cijeli život je proveo tako, da su ga zvali svetac na 
prijestolju. — Pripadao čovjek bilo kojem zvanju, obavljao on bilo 
kakve poslove, imao on bilo kakve planove, mudra pomisao na 
svršetak vlastitog života dati će mu snagu da časno živi i sretno umre. 
Neće postati niti car, niti kralj, ali će sigurno postati član vječnog 
Božjeg kraljevstva. Bilo kakav drugi način života ima veoma 
nesigurnu budućnost i sigurno veoma loše perspektive za vječnost. 

Četiri sigurne brojke Svetog redovnika pokorničkog života su 
mnogi smatrali svecem i kod njega tražili pomoć 1 savjete. Jednog 

dana dođe k njemu neka ženica iz puka i zamoli ga: »Brate Krišpine 
vas će sigurno Bog uslišati, ja vas lijepo molim jer igram na lutriji’ 
recite mi samo dva broja koji dobivaju nagradu.« Smiješeći se 
redovnik odgovori: »Dobra ženo! Ne samo dva, nego reći ću ti četiri 
broja koji potpuno sigurno dobivaju najveću nagradu!« Sva sretna 
očekivala je da joj kaže te brojeve. I rekao joj je ta četiri broja: 
»Smrt, sud, pakao, i kraljevstvo nebesko. Ako se budeš toga držala, 
potpuno je sigurno da ćeš postići najveću sreću »koju čovjek može 
zadobiti«. Nakon mnogo godina susrela ga je na ulici ta žena i od 
srca mu zahvaljivala na dobroti, jer je od neozbiljne žene koja sanja 
o ispraznoj i nesigurnoj sreći, postala ozbiljna vjernica i dobra žena. 
A sve to radi ona četiri broja koja daju nedvojbeno jamstvo za 
uspjeh. Nikada nije bilo toliko hazardnih igara, raznih natječaja s 
mnogo obećanja, kojekakovih lutrija, sa stotinama obećanih 
nagrada, pa koliko razočaranja, potrošenih novaca i živaca — a sve 
uzalud. Isto tako, kraj veoma visokog postotka ljudi na svijetu koji 
se nazivaju vjernicima, nikada nije bilo tako malo onih koji se ne 
daju zablještiti lažnim obećanjima, koje ne može zaslijepiti niti sjaj 
tv ekrana, niti lažna obećanja. Baš u onim zemljama u kojim se živi 
na lakouman način, u obilju jela, pića i igara, prema svjedočanstvu 
Svjetske zdravstvene organizacije, svaki treći stanovnik boluje od 
neke duševne bolesti, raznih neuroza i sličnih oboljenja. Vele da je 
psihijatrija, koja se brine za duševne bolesnike najrazvijenija grana 
medicine. Posljedica praznog, plitkog, nedostojnog čovjeka života, 
koji živi od danas do sutra bez svijesti o svršetku koji očekuje svakog 
pojedinca i odlasku u kraj gdje sve ono što se na zemlji želi i traži — 
ne vrijedi ama baš ništa. Nad svima njima lebdi najozbiljnija Isusova 
opomena: »Što ti koristi čovječe ako cijeli svijet dobiješ, a dušu svoju 
(sama sebe) izgubiš?« Da se to ne desi nama, dužni smo na vagu 
svih vrijednota staviti s jedne strane vječne vrijednote i svoju dušu, 
a na drugu stranu sve ono što nam nudi svijet lažnih obećanja i 
opakih uživanja. 


Briga za bolesnike 
bolesničko pomazanje 

Isus uči i ozdravlja . Tim riječima na početku svojega evanđelja 
izvještava apostol i evanđelista Matej o početku Isusova javnog 
djelovanja. 

On ovako pripovijeda: »Isus je obilazio po svoj Galileji učeći u 
tamošnjim zbornicama, propovijedajući radosnu vijest o 
kraljevstvu, te ozdravljajući svaku vrstu bolesti i nemoći u narodu. 
'Iada se pronese glas o njemu po svoj Siriji, pa su dovodili k njemu 
sve koje je mučila kakva nevolja, razne bolesnike i patnike, op¬ 
sjednute, mjesečare i uzete. On ih je ozdravljao (Mt 4,23—25). U 
tih nekoliko riječi, a radi se o prvim stranicama evanđelja, prikazan 
je plan Isusova djelovanja u izraelskom puku: Radosna objava o 
pozivu u kraljevstvo Božje upućena svima »dobre volje«, ali i briga 
za ljudske tjelesne nevolje. Liječio je sve vrste bolesti, izgonio 
zloduhe, i na taj način pridobio srca naroda. Već na početku 
slijedećeg poglavlja spominje se da ga je slijedilo »veliko mn oštvo 
naroda«. Spominje se i govor o njemu: Sve je dobro učinio — liječio 
bolesnike i sve patnike okupljao oko sebe. Tu je brigu Isus povjerio 
i svojim učenicima. Slati će ih dva po dva pred sobom u sela i gradove 
da nagovještavaju radosnu vijest, ali će im također narediti da 
bolesnike mažu uljem i mole nad njima, Veseli su se vratili govoreći 
da im se čak i zli duhovi pokoravaju. Kada ih upućuje u svijet onda 
im predaje vlast i zadaću takva karaktera, da će ona biti znak o 
pripadnosti njemu. »Po tome će se znati da ste moji učenici: Izgoniti 
ćete zloduhe, stavljati ćete ruke na bolesnike i oni će ozdravljati...« 

Tu je naredbu Gospodinovu Crkva od prvih dana prihvatila i 
{»kazivala veliku brigu, ulagala velike napore da se pomogne i 
ljudskim tjelesima, i njihovim dušama, dakako u prvom redu. U tu 
svrhu je Krist Gospodin ustanovio sakramenat namijenjen 
bolesnicima. Podjeljuje se mazanjem posvećenim uljem i molitvom 
s polaganjem ruku. Apostol Jakov u svojoj poslanici ovako o tome 
govori: 

Ustanova sakramenta bolesničkog pomazanja: »Boluje li tko 
među vama? Neka sebi dovede starješine crkvene (svećenike)! Oni 

neka mole nad njim mažući ga uljem u ime Gospodnje, pa će 
molitva učinjena s vjerom spasiti bolesnika. Gospodin će ga podići, 
i ako je učinio grijehe, dobit će oproštenje. Prema tome ispovjedajte 
grijehe jedan drugome i molite jedan za drugoga da ozdravite!« (Jak 
5,13-16). Na temelju ove Apostolove zabilježbe Crkva je kroz 
stoljeća taj sakramenat dijelila bolesnicima, svijesna da je to djelo 
Kristovo. Nauka Crkve glasi: »Bolesničko pomazanje je sakramenat 
po kojem se mazanjem svetim uljem i molitvom, podjeljuje 
ozbiljnom bolesniku zdravlje duše, katkada i tijela, ako to koristi 
spasenju duše.« Prvi od ta dva učinka, oproštenje grijeha prima 
uvijek vjernik-bolesnik, što se pak tiče zdravlja tijela, ono nije nužno 
povezano s tim sakramentom, ali često djeluje, ako se traži na 
vrijeme, umjesto onda kada se već smrt približila. Uz podjelu 
sakramenta svećenik moli nad bolesnikom prekrasnu molitvu: 
»Iscijeli, molimo, Otkupitelju naš, milošću Duha Svetoga slabosti 
ovog bolesnika. Iscijeli njegove rane, otpusti mu grijehe, i odagnaj od 
njega sve boli duše i tijela, te mu milosrdno povrati potpuno zdravlje 
iznutra i izvana, da ozdravi pomoću tvoga molosrđa i oporavi se za 
prijašnje dužnosti. Koji živiš i kraljuješ u vijeke vjekova. Amen.« 

Kada bi bolesnici znali sadržaj molitava i još više djelovanje tog 
sakramenta, tražili bi ga u svakoj opravdanoj prilici. No koje su to 
opravdane prilike? 

Sakramenat mogu primiti: 

Odrasli, ili onaj koji je došao do uporabe razuma; taj se 
sakramenat podjeljuje radi jačanja duše protiv đavolskih napasti i 
radi uklanjanja ostatka grijeha. Prema tome mala djeca, ili oni koji 
nisu imali nikada uporabe razuma, ne moraju se jačati protiv napasti 
zloduha, niti imaju »ostatka grijeha«. 

Sakramenat mogu, nadalje, primiti oni za koje Sabor u Firenzi 
kaže: »Ovaj se sakramenat može podijeliti samo u teškoj bolesti, 
bilo da je bolest teška po svojoj prirodi, bilo uslijed stanja bolesnika. 
Starije osobe mogu primiti taj sakramenat obzirom na starost, jer i 
od manje opasne bolesti mogu klonuti. 

Plodovi sakramenta: Bolesničko pomazanje nadopunjuje i 
usavršuje sakramenat pokore (koji bolesnik mora primiti ako je pri 
svijesti); taj je sakramenat ustanovljen za oproštenje grijeha, a 
pomazanjem se uništavaju »ostaci ili posljedice grijeha«. 

Plodovi sakramenta: 


A) Podjeljuje se milost koja jača i ohrabruje dušu protiv 
posebnih poteškoća koje nadolaze u vrijeme opasnosti od smrti. 

B) Oproštenje grijeha i kazne: 

a) Oprašta teške grijehe koji su preostali i nisu oprošteni po 
sakramentu pokore. 

b) Oprašta se vremenita kazna, ne zaslužena grijesima, no ne 
cjelokupna, nego prema stupnju raspoloženja u onome koji 
sakramenat prima. 

C) Podjeljuje se ozdravljenje tijela uvjetno — ukoliko to koristi 
spasenju duše. U nekim, naime, okolnostima korisnije je bolesniku 
da umre, da možda povrat u opačine ne iskvari njegov razum. 
(Svakako da o tome odlučuje Gospodin Bog) Osim toga taj 
sakramenat ne podjeljuje zdravlje na čudesni način, nego samo 
pomažući naravne uzroke i osnažujući snage bolesnika. Da bi se, 
dakle, taj učinak (ozdravljenje tijela) postigao, potrebno je da 
bolesnik taj sakramenat i primi na vrijeme, a ne kada je nestala svaka 
nada u ozdravljenje). 

Svjedočanstva ozdravljenih. Kada svećenik pohodi bolesnika, 
vodi i nadalje brigu o njemu, ma da je primio sakramente pa i 
bolesničko pomazanje. On svaki put podsjeti ukućane, da ga moraju 
ponovno pozvati, ako bi bolesnik duže ležao, ili ako bi se sami uvjerili 
da je zapao u koji teški grijeh, n. pr. psovku. Često puta, kada 
svećenik pita: kako je bolesnik, čuje odgovor: Otkako ste bili kod 
njega, bolje mu je, ili: pridigao se. Posve je sigurno da ozdravljenje 
nije učinak svećenikovog znanja, to pripada liječniku, ali je isto tako 
sigurno, da taj sakrament, kako smo već naveli, ima zadaću pa i moć, 
da bolesniku pomogne do zdravlja. Rekosmo i to, da se ozdravljenje 
ubraja među učinke sakramenta bolesničkog pomazanja. Kako se 
taj sakramenat može podijeliti svaki puta »kada nastupi nova 
ozbiljna opsanost po život bolesnika« teški bolesnici, n. pr. srčani, 
često kroz godine primaju taj sakramenat. U narodu je uvriježeno 
mišljenje da se bolesničko pomazanje dijeli onima »koji će um¬ 
rijeti«. Naprotiv, uz milosno djelovanje u korist duše, ponavljamo 
ono donosi korist i tijelu. 

Svjedočanstva liječnika o učincima sakramenata na stanje 
bolesnika. Takvih svjedočanstava ima mnogo: i onih starijih i novijih. 
Evo nekih od njih: Dr. Bloom, Židov izjavio je svojevremeno: 
»Moje mnogogodišnje iskustvo iz bolnica Sjeverne Amerike, 

Pussey i Palmer bijahu dva glasovita crkvena učitelja sa 
sveučilišta u Oksfordu u Engleskoj, obojica pripadahu anglikanskoj 
crkvi. Jedan od njih otišao je nekoj umirućoj starici. Kada je 
pristupio postelji bolesnice, počeo je čitati iz poslanice apostola 
Jakova: »boluje li netko među vama, neka zove starješine crkve, 
neka mole nad njim i mažu ga uljem...« — Pobožna starica je 
pomno pratila čitanje, pa kada je završeno upita: »Imate li ulja?« - 
Zbunjeni vjerski službenik je odgovorio: »Ne!« »Ali knjiga govori o 
molitvi i ulju«, natavi starica. Učeni propovjednik nije smogao 
odgovor. 


dokazuje mi da posjeti vjerskih službenika bolesnicima, ne samo da 
nisu ni najmanje štetni, nego su vrlo prikladni i zadovoljavaju 
najdublje težnje ljudskih srdaca. »Koje su to nutarnje težnje lako je 
shvatiti. Svećenik veoma često čuje od bolesnika nakon završetka 
obreda: »Sada sam miran, pa što Bog dragi dade. Pomirio sam se s 
Bogom i sada mi je mnogo lakše. Svaki naime plemeniti čovjek 
osjeća težinu grijeha na savjesti. To ga bezuvjetno uznemiruje. Kada 
je ozbiljnije bolestan, nužno misli na smrt, pa ga to napunja i 
nemirom i strahom. Kada je pak očistio svoju savjest, nastupa mir 
u duši, koji, što ističu mnogi liječnici, olakšava i liječenje i mogućnost 
ozdravljenja. 

Profesor dr. Batchellor, protestant ističe: »Ukinuti vjersku 
pomoć i utjehu u bolnicama znači ukinuti svaku dobronamjernost, 
to predstavlja đivljaštvo koje se ne može ničim opravdati.« — Takvo 
je stanje bilo u nas kroz mnogo godina. U mnoge bolnice svećenik 
nije imao pristup. Morao se prikrivati, ući zahvaljujući nepažnji 
vratara, preobučen, sve to kao u svim državama za vrijeme progona 
vjere. Dr Homer Duprey ustvrdio je da i neovisno o nadnaravnim 
učincima sakramenata treba priznati, da njihov psihički utjecaj 
spasonosno djeluje na njihov duh. Sakramenti, veli on, usuđuju u 
pacijenta osjećaj odvažnosti i nade, a to je pomoć koja čitav 
bolesnikov organizam smiruje, povećava životnu snagu pacijenta i 
njegovu otpornu moć u borbi protiv bolesti, te može često 
doprinijeti da mu se povrati snaga i nastupi ozdravljenje.« — Ne 
može niti svećenik bolje i snažnije govoriti u korist i pomazanja i 
ostalih skaramenata. 

Liječnička anketa. Prije nekoliko godina talijanska vlada je 
raspisala natječaj u kojem je sudjelovalo oko 2.000 liječnika. Tema 
je bila: »Kako primanje sakramenata, posebno bolesničkog 
pomazanja, utječe na tjelesno zdravlje bolesnika?« Sama Činjenica 
yla je dvije tisuće liječnika našlo za vrijedno da o tome piše, svjedoči 
da su imali i o Čemu pisati, da su došli do vrijednih rezultata koji 
nedvojbeno potvrđuju da je vjerska utjeha koju podjeljuju svećenici 
neka vrsta terapije. 

Imate li ulja? Protestanti nemaju sakramenta bolesničkog 
pomazanja, pa kada njihovi pastori pohađaju bolesnike, oni uz 
njihovu postelju čitaju odlomke iz Svetog Pisma. Ne mogu niti 
podijeliti Odrješenje od grijeha, niti pružiti kruh Života. 

Bolesnik je dužan tražiti sakramente 

Kardinal Ferrari, bivši milanski nadbiskup je toliko oslabio da 
je bio svjestan da je smrt blizu. Pozvao je svoje ukućane i rekao: 
»Molim vas da bude sve pripravno što treba za smrtnu borbu: 
molitvenik za preporuku duše, škola, blagoslovljena voda, križ, 
svijeće i posudice sa svetim uljem.« — Imamo često puta prilike, 
vidjeti u povijesnim filmovima kako se junak, bojovnik, sprema za 
odlučnu bitku. Kaciga, oklop, štit i mač, sve potrebno oružje za 
napadaj i obranu, mora biti pri ruci. Dostojno pravog ratnika. Cesto 
se govori o smrtnoj borbi, zadnjoj borbi u kojoj se odlučuje konačna 
pobjeda. 'Ihko je činio i ovaj ugledni crkveni knez. Nema ništa 
dostojanstvenije i kršćanina dostojnije, nego kada sam zatraži sve 
što mu majka Crkva može pružiti u tim presudnim časovima. I 
duhovne osobe, i obični vjernici znali su još za dobra zdravlja 
unaprijed upozoriti svoju okolinu da im pozovu svećenika kada 
saznaju da je kritično stanje. Evo nekoliko primjera: 

Marija Terezija austrijska carica koja se često u narodu 
spominje, imala je 16 djece, pa iako nije bila svetog života, kažu da 
je njezin obiteljski život pažnje vrijedan. Uz to je gradila crkve, pa 
se i kod nas spominju mjesta gdje su crkve njezinom zaslugom 
podignute. Još za dobrog zdravlja, pozvala je dvorskog kapelana i 
naredila mu da se pobrine, kada oboli, za njezinu dušu. Rekla mu 
je: »Velečasni, kada saznate da je došlo vrijeme za odlazak, recite 
mi otvoreno: »Carice došlo je vrijeme, spremite se!« — Thko se i 

desilo. Dvorski svećenik je vladaricu upozorio. Ona se ispovijedila, 
zatim je pozvala sve ukućane da dođu u prostoriju gdje je ležala, 
pred svima je primila bolesničko pomazanje i svetu Pričest, od svih 
se oprostila, i ubrzo umrla. Nema ništa žalosnije nego kada ostarjele 
osobe odlažu vrijeme za prikladno primanje sakramenata, iako radi 
starosti i bolesti svi vide da će brzo doći kraj. Liječnik obično upozori 
ukućane da je stanje ozbiljno, može to opaziti i bolesnik, pa unatoč 
tome ponavljaju da se ne osjećaju loše, da ima još vremena, da ne 
misle još umrijeti i slično. Djeluje otužno, a uznemiruje ukućane, 
koji se ne usude navaljivati »da ne bi rekli da im žele smrt«. Vjernici 
koji su poučeni, naprotiv, sami rado i bez oklijevanja zovu svećenika. 

Ne boji se pomazanja. Župnik u noći čuje kucanje na prozoru. 
Odmah zna da je to poziv bolesniku. Otvara prozor i razgovara s 
čovjekom čijem je djetetu puklo slijepo crijevo, pa mora u bolnicu. 
Htio bi se ispovijediti. Svećenik kaže ocu da ide samo u crkvu po sv. 
pričest i bolesničko ulje, kad otac poče plakati: »Molim vas 
velečasni, nemojte pomazanje, jer će moj sin umrijeti. Umirio je 
oca, a onda požurio kotačem malom bolesniku. Lijepo se 
ispovijedio i pričestio. Svećenik je mislio kako će mu ponuditi da 
primi sakramenat pomazanja, kada dječak sam reče: »Velečasni, ja 
bih i bolesničko pomazanje!« Otac je počeo plakati, a svećenik da 
ga umiri, uze obrednik i pročita mu one krasne riječi koje se čuju 
kraj bolesničke postelje. Smirio se, dječak je otišao u bolnicu i sretno 
se vratio natrag. Župnik je običavao svake godine jedne nedjelje 
propovijedati o brizi za bolesnike, kojima je sv. ulje najbolja pomoć. 
O tome je bilo, dakako i govora na vjeronauku, ne bi li djeca 
starijima u kući prenijela potrebno znanje koje će ukloniti 
nepotrebni strah. 

Smrt dobroga čovjeka. Za vrijeme najvećih progona u bivšem 
režimu, časni starac, inženjer, stručnjak u svojem zvanju, besplatno 
je i bez ikakva straha pomagao stručnim savjetima svećenicima pri 
izgradnji i popravku crkvenih zgrada. Sve bez ikakve nagrade. Sjedi 
u projektantskom uredu i mladom svećeniku govori kako su 
atomska fizika i astronomija najsnažnije dokaze za opstojnost Božju 
dale, baš u našim vremenima. Govorio je o prisutnosti Božjoj koji 
djeluje i u svemiru i u atomu. Kada se razbolio, svećenik ga je 
posjetio, pa mu s par riječi preporučio da primi svete sakramente, 
jer se sprema Bogu o kojem je tako lijepo svjedočio. Dodao je daje 


on naš Otac, a da nema djeteta koje ocu ne skrivi, pa je potrebno 
moliti ga za oproštenje. Srdačno je stisnuo ruku svećeniku i ganut 
rekao: »Hvala vam velečasni za ove riječi«. Oko postelje je bilo 
prisutno nekoliko osoba, i kada je svećenik počeo s podjelom svetog 
pomazanja, ispustio je pomazivanje nogu. Bolesnik je otvorio oči 
širom i upitao: »A noge?« — Svećenik odgovori da to nije strogo 
određeno naročito kod bolesnika koji su slabi, da ih se ne 
uznemiruje. Učeni starac je ozbiljno rekao: »I noge pomažite, i 
noge. I one su griješile.« Umro je i na ukopu je svećenik mogao 
mnogo toga o njemu reći i lijepa i dobra, ali se ono najbolje i 
najljepše odigralo između plemenitog čovjeka i onoga za čije je kuće 
vodio brigu, i svjedočio za njega. 

Stupi u red. Tako je naredio austrijski nadvojvoda Karlo 
pobjednik u više bitaka, vojnom svećeniku da kaže kada dođe 
vrijeme odlaska. Zapovijedio mu je ovako: »Kada se razbolim i 
bude očito da mi je smrt blizu, dođite k meni i recite: stari vojniče, 
vrijeme je da staneš u red!« — Hrabar u bitkama, hrabar u 
očekivanju posljednje bitke. Njegov ga je pravi, vječni kralj i vođa 
sigurno dočekao ne sa vojnim počastima i odlikovanjima, nego sa 
svim onim što može kralj kraljeva udijeliti svojem vjernom vojniku. 

Koja korist od pomazanja? O tome već nešto rekosmo. Po¬ 
navljamo naredbu Isusovu koju je dao apostolima još za života. 
Evanđelista Marko pripovijeda na početku svoga evanđelja, kako je 
Isus »pozvao k sebi dvanaestoricu pa ih počeo slati dva po dva, 
dajući im vlast nad nečistim duhovima. Oni su ga poslušali te su 
krenuli i propovijedali da se ljudi moraju obratiti. Mnoge su zle 
duhove izgonili; mnoge bolesnike mazali uljem i ozdravljali ih.« 
(Mk, 6,7; 12,13), Isus je jasno rekao apostolima da uz duševno 
ozdravljenje, obraćenje, moraju voditi brigu i za njihovo tjelesno 
zdravlje. Kao što je to i on činio od početka svojeg javnog djelovanja. 
No liječnici, koji su po svojem zvanju pozvani da liječe, potvrđuju 
da su pojave ozdravljenje očite često i nakon podjele sakramenata 
namijenjenih bolesnicima. Znao je govoriti: 

Kakvu moć imaju sakramenti kod katolika. U svoje vrijeme 
slavni liječnik dr. Tissot, po vjeri protestant, liječio je jednu teško 
bolesnu djevojku u Lausanni. Kada je bolest poprimila ozbiljne 
oblike, djevojka je upala u malodušnost. Plemeniti liječnik, iako nije 

bio katolik, upozorio je roditelje na teško stanje bolesnice i 
savjetovao im da pozovu svećenika. Bolesnica ga je sa zahvalnošću, 
dočekala te je sve primila svjesna svojeg teškog stanja. Primivši 
sakramente osjetila se smirenom i predanom u volju Božju, tako da 
je svećenika ispratila sa smirenim smiješkom. Drugo ju je jutro 
liječnik našao smirenu i spokojnu, te se veoma začudio. Slijedećih 
dana je pala temperatura, izgledalo je da je novi život niknuo u 
mladom biću. Nakon nekog vremena digla se zdrava iz postelje. — 
Liječnik je često pričao o tom događaju, i uvijek bi zaključio: »Kakvu 
moć imaju sakramenti kod katolika!« 

Mudri seljak. Bio je uzoran gospodar. Osigurao je kuću i sjenik 
protiv požara a usjeve i vinograd proti leda. Svi su mu povlađivali 
da je dobro učinio. No on nije nikada zaboravio ni na dobro svoje 
duše. Obavljao je svoje vjerske dužnosti, i kada se razbolio pozvao 
je svećenika. Ispovijedio se i pričestio, a onda je sam zamolio 
župnika da mu podijeli i bolesničko pomazanje. Njegov prijatelj koji 
ga je često posjećivao, pa bio i taj puta prisutan, rekao mu je: »Što 
si se ispovijedio i pričestio, to odobravam, ali zar si morao primiti i 
bolesničko pomazanje? Pa ti ne izgledaš tako loše, mogao si s tim 
još pričekati.« Mudri čovjek mu odgovori: »Svi mi odobravate što 
sam se na vrijeme osigurao protiv požara i tuče. Ali isto tako mi i ti 
i ostali prigovarate što sam tako rano primio sveto pomazanje. 
Recite mi: Da li se ide osigurati kuća kada požar plane i zahvati i 
kuću i sjenik? Da li se ide osigurati protiv tuče urod zemlje, kada se 
već navuku tmasti oblaci? Onda znamo da je kasno za jedno i za 
drugo. Pa zašto da čekam i s brigom za dušu do zadnjeg časa. Ja se 
osiguravam za vremena. Ako ozdravim neće mi ništa škoditi što sam 
sve primio, a ako moram umrijeti umrijeti ću siguran i osiguran«. 
— Ovakove izvanredne misli mogu proizaći samo iz duše Bogu 
potpuno odane i predane. Tako umno odgovoriti ne bi mogao niti 
koji mudrac ovoga svijeta, koji nema dodira s drugim svijetom, 
svijetom nadnaravi. 

Glas Crkve. Već smo iznijeli nauku Crkve o bolesničkom 
pomazanju, no ponavljamo to navodeći nauku pape Pavla VI., koji 
sažeto govori o tome: »II. Vatikanski sabor sadrži još i ove tvrdnje.« 
Posljednje, koje se još bolje može nazvati »bolesničko pomazanje«, 
nije sakramenat samo za one koji se nalaze u krajnjoj životnoj 
opasnosti. Sigurno je već prikladno vrijeme za njegovo primanje, 

n etom se vjernik, zbog bolesti ili starosti nalazi u smrtnoj pogibelji, 
tj. na njezinom početku. Da je dijeljenje ovoga sakramenta briga 
svekolike Crkve, vidi se iz ovih riječi: »Svetim pomazanjem 
bolesnika i molitvom svećenika, cijela Crkva preporučuje bolesne 
trpećem i proslavljenom Gospodinu, da ih pridigne i spasi, dapače 
ih potiče da se sloodno sjedinjuju s Kristovom mukom i smrću, i 
tako doprinose dobru Božjega naroda.« Te dirljive papine riječi o 
bolesnicima koji se po trpljenju sjedinjuju s trpećim Kristom, 
posjećaju na riječi apostola Pavla, da svojim mukama 
nadopunjujemo muke Kristove« i sudjelujemo u dobru Crkve, kako 
veli sv. Otac. Tom kratkom izlaganju o pomazanju sv. Otac dodaje 
nekoliko riječi i o plodovima sakramenta: 

Plodovi bolesničkog pomazanja: 

1) Bolesnik dobiva novo obilje posvetne milosti te mu duša 
postaje svetija i Bogu sličnija. 

2) Opraštaju mu se laki grijesi. Ako se zbog bolesti ili slabosti 
u višem stupnju bolesnik ne može ispovijediti, opraštaju mu se i teški 
grijesi za koje se iskreno kaje. 

3) Bolesničko pomazanje daje bolesniku snagu i okrepu da 
mogne bolest strpljivo i hrabro podnositi i odbijati sve đavolske 
napasti, 

4) Daje mu tjelesno olakšanje. Nekada i ozdravljenje. 

Učinak bitno povezan s bolesničkim pomazanjem jest zaštita, 

potpora, okrepa, jačanje, što je daje bolesniku milost Duha Svetoga 
koja ga potiče da se dragovoljno sjedini s Kristovom mukom i 
smrću.« — Velika bi bila stoga potreba, da se u vjerskim poukama, 
u propovijedima, govori o tim velikim milostima, namijenjenim 
onima koji trpe u teškoj bolesti i duševno i tjelesno. Kako takvi 
časovi čekaju svakog smrtnika, s radošću bi taj sakramenat tražili 
radi dobara koje on podjeljuje, kako za dušu tako za tijelo. Spominje 
se i zazivanje Duha Svetoga. Izvanredno lijepu molitvu koju 
svećenik izgovara kod podjele sakramenta već smo naveli. Sada 
navodimo riječi koje svećenik govori podjeljujući pomazanje, dok 
sv. uljem pomazuje čelo i ruke bolesnika: 

»Ovim svetim pomazanjem i svojim preblagim milosrđem neka 
ti Gospodin milošću Duha Svetoga pomogne. Amen. 

Neka te oslobođena od grijeha spasi i milostivo pridigne. 
Amen.« 

Briga za druge 

Rekosmo da je u skladu s vjerskim i ljudskim dostojanstvom 
da svaki vjernik kada osjeti slabost, ili sazna da mu je bolest ozbiljna 
sam s vjerom i ufanjem zatraži da mu svećenik podijeli sakramente' 
posebno bolesničko pomazanje. To neće biti moguće uvijek 
bolesniku, naprosto zato što se opasnost po život može pojaviti 
nenadano, uslijed kakvog naglog napadaja na zdravlje, u 
saobraćajnoj nesreći s ozbiljnim posljedicama, ili u bilo kojem 
slučaju kada bolesnik nije u stanju da sam zatraži što Crkva pruža 
svakom svojem članu. U tom slučaju ukućani bolesnika imaju tešku 
i veoma odgovornu obvezu da pozovu svećenika, svakako, ako je 
ikako moguće sporazumno s bolesnikom. 

Pomoć teško bolesnima. Pomagati bližnjemu u različitim 
potrebama je ne samo hvalevrijedno djelo, nego i od Boga 
zapovijeđeno. Ljubiti Boga svim srcem, svom dušom, svom snagom 
svojom je prva zapovijed — već u Starom Savezu, — a njoj je 
jednaka, kako čitamo, ljubiti bližnjega svoga kao sama sebe. I što je 
pomoć potrebnija, to je veća zasluga za one koji tu pomoć pružaju 
Nema sumnje daje najpotrebnija u najvećoj ljudskoj patnji, a to je 
kada dođe vrijeme teške bolesti, i umiranja. Crkva je uvijek učila da 
je stroga obveza najbližih u kući da vode brigu za zdravlje bolesnika, 
kao što naglašava i odgovornost zdravstvenog osoblja za one koji su 
im povjereni. Mnogi svećenik pita odmah po dolasku kući da li su 
zvali liječnika. Često pogleda i dijagnozu, da vidi u kakvom je 
bolesnik stanju. Ukućani su dužni osigurati bolesniku liječenje, 
lijekove i svu pažnju koja je potrebna onima koji su teško bolesni, 
ili su već blizu smrti. 

Što činiti kada postane očito da se život bolesnikov bliži kraju? 
Treba pokazati naročitu brigu i ljubav i na svaki način nastojati da 
im se olakšaju zadnji časovi. Tu je najvažnija prisutnost i pažnja. 
Teški bolesnik ne bi smio biti nikada sam. Bolesnici su najčešće 
svjesni kada vide da ih sile ostavljaju, da im se primiče kraj života, 
pa su naročito osjetljivi i očekuju punu ljubav svojih najbližih. Mnogi 
plemeniti ukućani se upravo slamaju, katkada i kroz mjesece, 


pdijući dan i noć samo da bolesniku zasvjedoče svoju ljubav. Nije 
rijetko da se i sami razbole i dođu na samu granicu svojeg zdravlja. 
Istina je da sve mora biti u granicama mogućnosti, pa su dužni svi 
u kući da sudjeluju u obvezama prema bolesniku. Neće biti bez 
koristi, ako se sami sjete, da će i oni jednog dana leći na postelju s 
koje se više neće dići. 


BRIGA ZA DUŠU 


Često se spominje čudesno izliječenje uzetoga, kojega su kroz 
krov spustili pred Isusa očekujući da ga ozdravi. On je to i učinio, 
ali kako? »Sinko praštaju ti se grijesi« reče, a onda »Ustani uzmi 
svoju postelju i hodi«. Svoju brigu i ljubav prema bolesnicima, Isus 
je, kako već rekosmo, ostavio kao zapovijed svojim učenicima. 
Govorili smo o brizi za tijelo, koju dugujemo našim bolesnicima, 
naročito onima kojima se približio kraj života. Jasno je da je sveta 
dužnost rodbine ili ukućana, pobrinuti se za duhovne potrebe 
bolesnika, naročito teških. Naveli smo cijeli niz primjera koji govore 
o brizi za vlastitu dušu samrtnika, a sada ćemo potražiti primjere o 
brizi za dušu svojega bližnjega. 

Majčinska briga. Stari pisac Sirius opisuje majku mučenika 
Melitona, kako je sina na samrti bodrila da ustraje u mukama na 
koje su ga udarili pogani. Njega su, pošto usmrtiše njegove drugove, 
poluživa udaljili od lomače kako bi ga nagovorili da se odrekne 
Krista. Majka koja je bila tu prisutna, uze ga u naručaj i odvuče ga 
ponovno do lomače te mu reče: »Sretne li mene ako ustraješ za 
Krista. Sretna moja utroba koja te je nosila i prsi koje su te dojile. 
Sine, budi jak. Ako izgubiš prolazno svijetlo, brzo ćeš uživati vječno. 
Kada si polazio u boj za zemaljskog vladara, radi prolazne nagrade, 
slijedila sam te sa suzama. Sada te slijedim s veseljem, jer znam da 
ćeš poslije kratke borbe zaslužiti vječni život i besmrtnu slavu. 
Vraćam te lomači da te vratim i prikažem Bogu koji mi te je dao. 
Nek se žaloste majke koje nisu sigurne za spas svoje djece, a ja te 
sa sigurnošću rađam za vječnost i za nebo da me ondje dočekaš.« 

— Kolike su majke, pa i u ovom našem domovinskom ratu, s bolju 
ali i neshvatljivom jakošću, žrtvovale svoje sinove za obranu vlastite 
zemlje. Imali smo prilike čuti da su neke izgubile i po nekoliko 
sinova, a da nisu niti klonule, niti upale u očaj ili ogorčenost. Kada 
se radi o onima koje su svoje sinove žrtvovale za vječnu domovinu, 
osjećamo ne manje udivljenje za spremnost roditeljica koje su svoj 
porod, od Boga primljen, Bogu vratile, kako reče majka Melitona 
mučenika. Onim pak majkama, koje svoju djecu žrtvuju neurednim 
užicima, noćnim skitnjama, uživanju alkohola i droga, mogli bismo 
doviknuti: prepuštate svoju djecu i opasnostima od tjelesne smrti, 
a gubitak vječnog života slijediti će zemaljsku tragediju. 

»Majka koja ne zna riknuti kao lavica u obrani svojeg 
potomstva, postati će brzo majmunica« rekao je veliki francuski 
pisac Chateaubriand. Lavica brani životinjskim nagonom živote 
svoje mladunčadi. Kršćanska majka brani, vođena vjerom, 
nadnaravni život svoje djece. Upravo kao majka mladog Melitona. 

Pavao Apostol: »Ako se tko za svoje, a osobito za ukućane ne 
brine, odrekao se vjere i gorji je od nevjernika« (1 Tim 5,6). Te riječi 
sa svom težinom potvrđuju ono o čemu govorimo. Da li je potrebno 
opet naglasiti: briga kako za dušu tako i za tijelo. 

Oni su se brinuli za svoje. General de Gaulle, vođa Francuza za 
vrijeme rata, nakon toga predsjednik Francuske kroz jedanaest 
godina, poznat je sa svoje vjere, redovnog pohađanja službe Božje, 
čak i kada je bio na državničkom pohodu SSSR-u. Povukao se u 
mirovinu i nastanio u svojoj vili Colombey de Les Eglises. Jedne 
večeri, kada je slušao vijesti, pozlilo mu je i pao je na tle. Njegova 
supruga je pozvala odmah svećenika i liječnika. Svećenik je učinio 
svoje, liječnik nije više imao šta učiniti. General je umro za ovaj svijet 
za koji se borio, na drugi svijet je otišao opremljen sv. sakramentima, 
kako se to u takovim slučajevima veli, zahvaljujući brizi svoje žene. 

Smrt predsjednika. Već se više od trideset godina piše o smrti 
Johna Kenneđya, predsjednika SAD. Ubijen je pod misterioznim 
okolnostima. Odmah nakon što je pogođen odvežen je u bolnicu. 
Vidjelo se da nema pomoži, pa su hitno pozvali svećenika. Došaoje 
i podijelio sv. pomazanje, jer drugo nije mogao primiti. Svećenik je 
to obavio kratkim obredom kakav se primjenjuje u takvim 
slučajevima. Netko je od prisutnih rekao: »Samo to?« — I briga za 
samrtnika i plemeniti osjećaji prema njemu. 

Smrt ministra. Robert Kennedy, brat Johna bio je ministar u 
njegovoj vladi, a kratko vrijeme nakon bratove smrti, pao je u 
jednom hotelu smrtno pogođen. Jedne bezvjerske novine zabilježile 
su, kako su svi zapazili kada su ga podizali da ima krunicu u ruci. 
Netko od najbližih je uz ostalu brigu pokazao što je najvažnije u 
takvim časovima. 

Kazalište s ozbiljnom dramom. Književna vrsta — drama, ima 
kao svoj predmet ozbiljna zbivanja u životu čovjeka, s problemima 
koji se javljaju, posljedicama koje ga prate. Sadržaj je uvijek 
ozbiljan. Život je čovjekov često svaki za sebe ozbiljna drama, s 
najozbiljnijim završetkom: smrću. Evo kako piše o tome F. 
Pastorelli: »Život bolesnika je kazalište u kojem se odigravaju dvije 
velike drame. U jednoj, možda tragičnijoj, bori se čovjek sam sa 
sobom, i u toj se borbi stanoviti dijelovi našega bića razdvajaju i 
ulaze u međusobnu borbu, a druga se drama odvija između 
bolesnika i njegove okoline.« Kao što je od presudne važnosti kako 
će čovjek, na kraju — bolesnik — odigrati svoju ulogu u životnoj 
drami, ništa manje nije važno koju i kakovu ulogu će odigrati oni 
koji su oko njega, naročito u zadnjem činu životne drame: na samrti 
svojih najbližih. 

Dva generala u zadnjoj bitci. Oba su bili hrabri ljudi, sudjelovali 
u ratu, a sada se je jedan od njih spremao za posljednju bitku u 
životu kroz koju mora proći svaki čovjek. U gradu Lyonu ležao je 
na samrtničkoj postelji general De Linnier. Posjetio ga je njegov 
prijatelj general De Galoffet, poznat kao branitelj Pariza u prvom 
svjetskom ratu. Ovaj reče bolesnom prijatelju: »Ozbiljno si 
bolestan, treba pozvati svećenika!« — »Nisam nikada imao ništa sa 
svećenicima«, odgovorio je ljutito bolesnik. — »Zato ga to više 
trebaš«, nastavio je prijatelj s »ofenzivom«. Poslati ću slugu po 
njega. Jedan general kao ti, ne smije umrijeti kao pas!« — Svećenik 
je ubrzo stigao, general mu predstavi bolesnog druga uz riječ: 
»Povjeravam vam svoga prijatelja koji je na umoru. Vrlo ste mu 
potrebni, pa vas on zato ne želi.« Mislio je na njegovo odbijanje pa 
je to izrazio vojnički bez okolišanja. Nakon jednog sata svećenik je 
izašao iz sobe sav sretan: »sve je primio što Crkva daje«, reče. Sada 
vas zove unutra. Na krevetu je ležao suznih očiju samrtnik. Pruži 
ruku prijatelju i kratko reče: »Od srca ti hvala.« Ovaj je odgovorio: 

»Mnoga si junaštva učinio u životu kao vojnik, ali ovo je tvoja 
najveća pobjeda. Pobijedio si svoju oholost, pobijedio si sam sebe.« 
— Velika i radosna činjenica. U povijesti se spominju mnoge bitke 
u kojima je prijetila opasnost da jedna strana klone i izgubi bitku. 
No, ako je u pravi čas došla pomoć, pobjeda je bila sigurna. Kao u 
ovoj posljednjoj bitci jednog generala. Izgubio bi onu zadnju i 
najvažniju, da u pravi čas nije došla pomoć. 

Velika nagrada. Za koga? Gospodin Isus veli da će pozvati u 
kraljevstvo Oca svojega one koji su »dobro činili«. Među ostalim 
nabraja i one koji su »bolesne pohodili«. To što je učinio francuski 
general, ne samo pohodio, nego i na neki način spasio, predstavlja 
najveće dobročinstvo koje može čovjek učiniti bratu čovjeku. 
Pomoć njegovoj duši. Briga, kako rekosmo, za bolesnike ne sastoji 
se samo u pohodu, ljubeznim riječima, pa niti brizi ukućana za sve 
tjelesne potrebe. Prva je i najveća, duhovna pomoć. Kolike su 
plemenite žene svojim postovima i molitvama kroz cijeli život, 
izmolile mužu na samrtničkoj postelji milost obraćenja. Kolika je 
pomoć svećeniku ako se u župi nađu plemenite duše, koje će se 
pobrinuti da svećenik sazna za kakva starca, staricu ili uopće 
bolesnika o kome nema tko voditi računa. To se dešava i u slučaju 
ako bolesnik radi nehaja ukućana, vjerskog neznanja svojeg ili 
njhovog, ovisi o pomoći plemenitih duša. Dešava se čak da i djeca 
na vjeronauku znaju svećeniku javiti za koji hitni slučaj. Svakako da 
je od najveće važnosti da se cijela zajednica u tom duhu odgaja. Ima 
ne mali broj župa, gdje nitko ne umire bez sakramenata — dakako 
osim ako umre naglom smrću. Crkva opominje da u takvom slučaju 
treba zvati ipak svećenika, odmah nakon smrti, da podijeli ono što 
Crkva u takvim slučajevima daje. 

Učinila što je mogla. Mala prvopričesnica došla kući iz škole, i 
zatekla sve ukućane u plaču i suzama. Upravo taj čas otac obitelji 
pao je na zemlju i ostao bez svijesti. Odlična na vjeronauku znala je 
što mora učiniti: »Klekla je kraj oca koji je teško disao, i polako mu 
u uho govorila: »Bože moj, žao mi je za sve grijehe. Raspeti Isuse 
smiluj mi se! — Thko je ponavljala dok nije došao župnik. Pošto je 
ušao u kuću, ponovio pokajanje, podijelio je odrješenje i bolesničko 
pomazanje. Otac je umro a da nije došao k svijesti. Slijedeće 
nedjelje, župnik je s ganućem u crkvi stavio malu djevojčicu kao 
primjer brige za bolesnike, cijeloj zajednici. 

Sto sa onima koji sve odbijaju? 

Nismo zvali svećenika, jer bolesnik to nije htio. Među ostalim 
rubrikama u knjizi umrlih postoji pitanje: »Da lije bolesnik primio 
svete sakramente? To je prvo pitanje koje svećenik postavlja 
ukućanima kada dođu prijaviti ukop nekoga od svojih. Drugo 
pitanje je obično: Zašto mi niste javili, da je teško bolestan, pa bih 
ga pohodio?No tada je već sve kasno. Svaki puta kada se radi o 
teškom bolesniku, koji se protivi primanju svećenika, bezuvjetno 
treba obavijestiti svećenika. On uz milosti svojega svećeničkog reda, 
posjeduje, da tako kažemo, svoju profesionalnu usmjerenost, ima 
načina da pristupi bolesniku, posjeti ga i više puta, tako da će biti 
velika rijetkost da se teški bolesnik usprotivi pripravi za smrt. 
Crkveni zakonik, što svećenik nerado primjenjuje, zabranjuje, 
uskraćuje, crkveni ukop onome koji radi nemara svojega ili 
ukućana, a pogotovu radi odbijanja svećenika, umre bez vjerske 
utjehe. Da se tu s malo ljubavi može mnogo učiniti, kazuju primjeri 
onih koji su znali da se tu radi o teškoj obavezi i odgovornosti 
ukućana, pa pokušavaju svim silama da bolesniku omoguće smrt. 

Bolje prestrašen u nebo, nego miran u pakao. U obitelji uz mladi 
bračni par, živio je djed, već u dubokoj starosti. Njegova najveća 
ljubav bila je djevojčica, mezimica cijele kuće. Obitelji nije 
nedostajalo kršćanskog duha, ali je taj duh jednog dana zatajio. 
Starac se teško razbolio, pozvali su liječnika koji je otvoreno rekao 
da su djedu dani odbrojeni. Kada je liječnik otišao, mala šapne 
majci: »Mama morali bismo zvati župnika, djed se nije dugo, dugo 
ispovijedao«. Mlada žena oštro odgovori: »Da se nisi usudila djedu 
kazati će umrijeti!« Liječnik je došao nakon dva dana ponovno, 
pružio bolesniku liječničku pomoć, i opet ih upozorio da budu 
pripravni na najgore. Djevojčica je to sve slušala, a onda odskakuće 
u sobu gdje je starac ležao. Sjedne na krevet i reče bolesniku: »Dida, 
ti ćeš brzo umrijeti!« Starac se zaprepastio pa odgovori: »Zloćo 
mala, zar ti tako svojem didi?« — Dijete nastavi: »Pa to je rekao 
liječnik. Nego ja bih otišla po župnika da se lijpo ispovijediš i 
pričestiš, jer tebi nema pomoći«. Bio je iznenađen i ožalošćen. Nije 
znao u kakovom se stanju nalazi. Djevojčica je nastavila: »Nemoj 
se ništa bojati. Moraš se isovijedati, jer nisi išao nikada u crkvu, 

nekada si i opsovao, a ispovijedao se nisi mnogo godina. Ako se ne 
ispovijediš, kada umreš idi ćeš u pakao, a ako poslušaš, ideš brzo 
dragom Bogu u nebo«. Starac je zašutio, na licu mu se vidjela teška 
borba, a onda uhvati malu za ruku i reče: »Idi brzo po župnika, neka 
odmah dođe, jer se želim ispovijediti.« Djevojčica ode majci i reče: 
»Mama, pripravi sve u djedovoj sobi doći će župnik«. Žena se 
zaprepastila i poviče: »Nevaljalko! Nisi valjda rekla djedu da će 
umrijeti? Kako si se to usudila?« — Odgovor je bio: »Zar nisi čula 
što je rekao velečasni u nedjelju za bolesnike: »Bolje je prestrašen 
otići u nebo, nego miran u pakao. Svećenik je došao, starac ga je 
radosno primio, obavio sve potrebno i bio potpuno smiren. Umro 
je ubrzo iza toga, ali je dospio još reći svojoj mezimici: »Tebi mogu, 
dušo, zahvaliti da umirem s Bogom izmiren!« 

Briga kćerke. Dugo je ležao njezin otac teško bolestan, vidjelo 
se da neće moći dugo izdržati. Sve molbe brižne žene da se spremi 
za kršćansku smrt, uporno je odbijao. Sve je to sa žalošću pro¬ 
matrala njegova kćerkica, koja je zahvaljujući majci primila pravi 
kršćanski odgoj. Ušla je u njegovu sobu, zagrlila svojega oca i počela 
grcajući od plača govoriti: »Thta moj dragi, došla sam se oprostiti od 
tebe. Svi znamo da ćeš umrijeti i sve nas u žalosti ostaviti, ali ja znam 
da se mi više nikad nećemo zajedno naći. Ti se nisi mnogo godina 
niti ispovijedio, niti pričestio, i ti zato ne možeš doći dragom Bogu. 
Vjera nam govori da takovi ljudi odlaze od Boga zauvijek u pakao. 
Ja sam sigurna da ću ići dragom Bogu jer ga volim, i tako se zauvijek 
moramo rastati. Zbogom zauvijek, dragi moj tata. Gorko je plakala 
i rasplakala tvrdog čovjeka. Sa suzama u očima, milujući kćerkicu 
reče: »Neće biti tako. Požuri po svećenika da me pripravi za susret 
s Bogom, pa ako se ovdje rastajemo, naći ćemo se u nebu. Zaista 
se pripravio zahvaljujući djetetu za put u vječnost, kamo je otišao 
zahvaljujući dobrom djetetu, da se s njom, kada dođe vrijeme, 
sjedini u ljubavi Božjoj. 

Briga žene za muža. Živjeli su u pravoj bračnoj slozi. Slagali se 
cijelog života, dok nije došla teška bolest koja će ih zauvijek rastaviti. 
Žena ga je dvorila s velikom pažnjom, no svaki dan je bilo bolesniku 
sve teže, a nju zaokupljala sve veća žalost. Jednog dana kada mu je 
donijela jelo, uhvati je on za ruku i reče: »Nemoj se žalostiti, tako 
mora biti. Moraš se spremiti za rastanak i biti jaka«. Sva slomljena 
mu je odgovorila: »Hvala ti za sva dobra koja sam s tobom 

proživjela. Znam da ćemo se ubrzo morati rastati. No moja je 
najveća bol, što odbijaš da primiš sakramente, koji ti daju pravo da 
pođeš Bogu svojem. Danima plačem, svjesna da će sva naša 
supružnička ljubav kroz cijeli život zauvijek propasti, jer drugi život 
u koji odlaziš, nepomiren s Bogom podijeliti će nas zyuvijek.« Nije 
toliko plakala koliko je davala utisak potpune izgubljenosti. Držeći 
je za ruku on je nakon kratkog razmišljanja rekao: »Nemoj plakati! 
Otiđi po župnika neka odmah dođe. Želim poći dragom Bogu, jer 
iako sam se zanemario, nikada vjeru nisam izgubio. Želim da k 
njemu dođem i da se kod njega oboje jednom nađemo.« Otišao je 
za par dana svojem Bogu da kod njega čeka svoju vjernu životnu 
družicu. 


»Suđeno je čovjeku umrijeti, poslije toga sud« 

Tako čitamo u Bibliji, tako vjerovahu ljudi u svim vremenima. 
U Sibiriji kod mjesta Mala Šija našli su magijski kamen star nekoliko 
desetaka tisuća godina, i to u našim danima, na kojemu je bilo 
uklesano nebo, zemlja i pakao i stablo svijeta koje sa zemlje diže 
svoje grane prema nebu. Taj prethistorijski, pećinski čovjek, 
vjerovao je da nakon ovoga života svaki čovjek odlazi na određeno 
mjesto: nebo ili pakao. Svakako prema zasluzi pojedinca. An¬ 
tropolozi govore o moralnim obavezama kojih su bili svjesni, o 
propisima u pogledu seksualnih odnosa »koji su bili dio sistema, kao 
i to daje postojalo uređenje društvenih zajednica na temelju običaja 
učvršćenih magijsko-religioznim sankcijama«. Dakle obaveza s 
prijetnjom kazne. Znali su i to, da iza života postoji drugi život. 
»Gledajući u nebo udubljuje se o sastavu svijeta« zaključuju oni koji 
su proučavali magijski kamen na kojem je označena čovjekova 
sudbina. Morao je postojati sud. 

Prve civilizacije. Jedan od najvećih istraživača čovjekove 
povijesti, sir Leonard Wooley, tvrdi na temelju svojih opsežnih 
istraživanja: »U prekogrobni život vjerovale su sve rase Staroga 
svijeta«. Među ostalim spominje posebno Egipćane. Navodi zapise 
koje su našli uz mumije starih Egipćana: »A što se tiče suda koji sudi 
grešnicima, znaj da on neće biti popustljiv prema bjednicima.'lčško 

onome koji bude optužen daje svjesno griješio... Čovjek živi i nakon 
smrti. Njegova su djela njegovo blago. Čovjek koji na to ne misli, 
luda je, ali onaj koji je stigao na drugi svijet bez opakih djela, živjet 
će ondje kao bog«. — To su podaci iz velikog djela »Historija 
čovječanstva« koje je tiskano na mnogim jezicima i obasiže dvadeset 
knjiga. Sastavili su tu povijest učenjaci našeg vremena, a izdano je 
djelo pod pokroviteljstvom Ujedinjenih Nacija. Vjera u sud nakon 
smrti postoji i kod drugih naroda. Svi su vjerovali da će svaki čovjek 
biti određen bilo u mjesto radosti, bilo u mjesto kazne. Dakako da 
to mora netko prosuditi i presuditi. 


Biblija i Sud 

Za vjernika je najmjerodavnije ono što se nalazi u Bibliji, jer je 
to riječ Božja zapisana rukom pisca nadahnutog Duhom Božjim. 

Stari savez. »Bitni dio proročkih nagovještaja jest prijeteći sud. 
Od vremena pak proroka Amosa ideja o konačnom sudu, ona 
pretvara iščekivanje Suda, Jahvina dana, u perspektivu strave. Bog 
će izvršavajući svoj sud razlikovati pravednike od krivaca... Od 
proroka Amosa, pa sve do Ezekijela, naglašava se da će Bog suditi 
ne samo Izraelu, nego svim narodima. Prorok Danijel na potresni 
način riše sud Jahvin. Samo će grešnici drhtati, a pravednici će biti 
zaštićeni od samoga Boga. Prema tim navodima sud koji će Bog 
donijeti odnosi se kako na pojedince, tako i na sve narode. 

Novi Savez Evanđelisti ističu Isusove propovijedi u kojima se 
često govori o sudu koji će biti neumoljiv prema grešnicima. On 
spominje pojedince: suđen će biti pojedinac i za kletvu i za sud na 
štetu bližnjega. Suđeni će biti pismoznanci, gradovi uz jezero, 
nevjerni naraštaj koji se nije obratio. Isus uzima kao mjerilo odnos 
prema njegovu učenju, biti će suđeni prema stavu koji su zauzeli 
prema evanđelju« (Biblijski rječnik). O danu suda na koncu svijeta, 
Isus govori u nekoliko prispodoba. Ističe se strava koja će zavladati 
uslijed pojava na nebu i zemlji, radi iščekivanja onoga što dolazi kao 
i od pojave Suca praćenog jekom truba anđela i znakom Sina 
Čovječjega. Nastojati ćemo dati kraći prikaz oba suda: Posebnog 

svakom čovjeku odmah nakon smrti, i općeg suda na koncu svijeta, 
držeći se podataka koje bilježe evanđelisti. 


Posebni sud 

»Bijaše neki bogataš koji se oblačio u grimiz i skupocjeni lan a 
iz dana u dan se sjajno gostio. Neki siromah imenom Lazar ležao je 
sav u čirevima do njegovih vrata, čeznući da se nasiti onim što je 
padalo s bogataševa stola. Čak su i psi dolazili i lizali mu čireve. I 
umrije siromah i anđeli ga odnesoše u Abrahamovo krilo. Umrije i 
bogataš i bijaše pokopan. — Kad je bio u paklu, usred strašnih 
muka, podiže svoje oči te nadaleko opazi Abrahama i Lazara u 
njegovu krilu te povika: »Oče Abrahame, smiluj mi se, i pošalji 
Lazara neka namoči vrh svoga prsta vodom pa mi rashladi jezik, jer 
se strašno mučim u ovom plamenu!« Abraham mu reče: »Sjeti se, 
sine, da si ti primio svoje dobro za svoga života, a Lazar zlo! On je 
sad ovdje utješen, a ti se mučiš. Osim toga, između nas i vas 
uspostavljen je veliki bezdan, te ni oni koji bi htjeli ne mogu odavde 
prijeći k vama, niti odatle prijeći k nama«. — »Onda, molim te, oče« 
— reče bogataš — »pošalji ga u kuću mog oca; imam naime pet 
braće, neka ih ozbiljno opomene da ne bi i oni došli u ovo mjesto 
muka!« A Abraham reče: »Imaju Mojsija i proroke, nek njih 
slušaju!« Onaj nastavi: »Neće, oče, Abrahame! Ali ako im netko 
dođe od mrtvih, obratit će se«. Tada mu Abraham reče: »Ako zaista 
ne slušaju Mojsija i Proroka, neće vjerovati ni ako tko od mrtvih 
uskrsne«! 

Ova Isusova priča jasno govori, da odmah nakon smrti duša 
svakog čovjeka ide na Božji sud, koji svakom određuje prema 
njegovoj zasluzi: nagradu ili kaznu. Crkva je to uvijek naučavala. 
.Donosimo kratki izvještaj iz definicija pape Benedikta XII.: 
»Definiramo da po općem Božjem određenju duše onih koji umru 
u smrtnom grijehu, odmah nakon smrti polaze u pa kako gdje trpe 
paklene muke. Definiramo nadalje da će se isto tako na dan općeg 
suda svi ljudi pojaviti pred Kristovim sudištem u svojim tijelima, da 
dadnu račun o vlastitim djelima, da svaki primi što je zaslužio za 
vrijeme zemaljskog života, bilo nagradu, bilo kaznu«. Nauka Crkve 

očito se temelji na Isusovim riječima zapisanim u evanđelju: 
Dobrima nagrada, zlima kazna. 

Prvi poglavar Crkve. Apostol Petar,prvi papa, u govoru koji drži 
prigodom Judina nasljednika veli: »Pao je na lice i pukao po 
sredini«, a u molitvi za izbor nego člana apostolskog zbora spominje 
opet Judu »koji je otišao na mjestu koje mu pripada«. Sjetimo li se 
Isusovih riječi na posljenjoj večeri: bolje bi mu bilo da se ni rodio 
nije« —zaključak je siguran: odmah nakon nesretne smrti otišao je 
u mjesto vječne nesreće. 

Pavao apostol: »Pisano je: Života mi moga, govori Gospodin, 
prignut će se preda mnom svako koljeno i svaki jezik dati slavu 
Bogu. Svaki će, dakle, od nas za sebe Bogu dati račun«. U poslanici 
Korinćanima opominje: »Jer, svima nam se pojaviti pred sudištem 
Kristovim, da svaki dobije što je kroz tijelo zaradio bilo dobro, bilo 
zlo«.« 

Naši pokojnici. Pod tim naslovom moderni pisac govori o 
sudbini svih koji umiru, a koja se određuje odmah nakon smrti: 
»Dvjema skupinama ljudi evanđelje predskazuje konačno 
određenje: 

Sveci, pravednici i savršeni odlaze nakon smrti odmah u nebo. 

»Koji su umrli u teškim grijesima, odbačeni, odlaze odmah u 
pakao«. 

Sveci i posebni sud. 

Sv. Agaton. Nalazeći se na smrtnoj postelji, nije niti pokušavao 
sakriti strah koji gaje zahvatio. Drhtao je cijelim tijelom. Njegovi su 
se učenici čudili tom strahu, znajući za njegov sveti život. On im je 
rekao: »Djeco moja, sudovi su Božji različiti od sudova Božjih. 
Stoga me je strah od Božjeg suda«. 

Sv. Hilarion. Ubraja se među najveće pokornike, pustinjake, 
prvih stoljeća kršćanstva. Okružen svojom braćom pustinjacima 
očekuje smrt s velikim strahom. Na pitanje zašto se toliko boji, kada 
je cijeli život proveo u pokori, rekao je: »Još nekoliko časaka i ja ću 
stati pred sud Boga sveznajućega da položim račun za sva svoja djela 
i za sav moj život«. Gospodin Isus veli da ćemo odgovarati za svaku 
suvišnu riječ, no isto tako da neće ostati bez plaće niti čaša vode koju 
smo pružili bližnjemu. Često slikari prikazuju arkanđela Mihaela s 
vagom u ruci, na kojoj se mjere dobra ali i zla djela. Koja strana 


prevagne, označiti će sudbinu svake duše. Samo slika, ali ne bez 
temelja... 

Dobri i zli sluga. »Blago slugi kojega gospodar kada dođe nađe 
pripravna... Postavit će ga nad svim svojim imanjem«. Očito je da 
je dolazak: smrt. »Ako zli sluga u svom srcu kaže: »Moj Gospodar 
neće doći još zadugo« i počne tući svoje sudrugove, te jesti i piti s 
pijanicama, doći će njegov gospodar u dan kad ga ne očekuje i u čas 
koji ne poznaje, pa će ga rasjeći i doznačiti mu sudbinu među 
licemjerima, gdje će biti plač i škrgut zuba« (Mt 24,45-5). I ovdje se 
očito radi o kazni, odnosno nagradi nakon smrti svakog pojedinca. 

Obećanje nagrade. Kakova će biti nagrada za dobre? Isus 
govori što će reći na sudnji dan: »Dođite blagoslovljeni u kraljevstvo 
Oca mojega«. Zato ih poziva: »Ohrabrite se, podignite svoje glave, 
vrijeme je vašeg otkupljenja blizu«. No isto tako jasno govori da će 
vjernom sluzi odmah nakon smrti podijeliti nagradu: »Dobro slugo, 
dobri i vjerni, jer si bio u malom vjeran, nad mnogim ću te postaviti«. 
Jasno je, dakle, iz Spasiteljevih riječi da će odmah nakon smrti, kako 
se to zbilo s Lazarom i nepravednim bogatašem, usliediti nagrada, 
odnosno pravedna kazna. 

Misli na svoj kraj. »Kod svih svojih djela gledaj na konac i 
promisli kako ćeš stajati pred strogim sucem kome nije ništa 
sakriveno, koji se ne da ublažiti darovima te ne prima izgovora, nego 
će ti suditi kako je pravo. O bijedni i bezumni grešniče, što ćeš 
odgovorit Bogu koji zna za svaki tvoj grijeh kada se kadikad plašiš 
pogleda razljućena čovjeka«? (»Nasljeduj Krista«). 

Pogled umiruće majke. U njemačkom gradu Aachenu poznati 
misionar je imao misije. Mnoštvo je slušalo mudre riječi misionara 
koji je sav gorio od želje da privuče Bogu srca svojih slušača. Jednog 
dana ispripovijedio im je slijedeće: »Prije nekoliko godina siromašna 
majka nalazila se na umoru. Sva su djeca oko nje, samo nema 
najmlađeg koji je osuđen na pet godina robije zbog nekog zlodjela 
što ga je učinio, na žalost svoje dobre majke. Majka ga je htjela još 
jednom vidjeti. Upravitelj tamnice se sažalio i udovoljio molbi 
majke. U njezinu sobu ulazi sin s okovima na rukama čiji je zveket 
prodro u majčino srce. Stajao je između dva stražara. Majka ga je 
gledala par trenutaka ukočenim pogledom. Onda zadnjim svojim 
silama pokaže prstom prema vratima i prošapće: »Odlazi«! 

ISj majčin pogled i njezine oštre riječi djelovali su na mladića 

kao grom iz vedra neba. Vratio se natrag u svoju tamničku ćeliju 
bacio se na koljena i satima gorko plakao. Zamolio je da mu dođe 
tamnički svećenik kod kojega se skrušeno ispovijedio i čvrsto 
odlučio da će popraviti svoj život. Nakon što je izišao iz tamnice 
pošao je u školu koju je prekinuo radi svojeg opakog života, ušao je 
u bogosloviju i postao svećenik. Taj opaki sin, to sam ja«! Tim 
riječima je završio svoju propovijed o Božjem sudu. Obratio ga je, 
prema njegovom pričanju, jedna strogi pogled njegove majke, i 
riječi: Odlazi! Tu riječ »Odlazi«! čuti će svi odbačeni od vječnog Suca 
na sudnji dan. No, kako će sudnji dan biti samo repriza posebnog 
suda, taj: Odlazi, čut će svaki nesretnik koji pred sudište Božje dođe 
nepripravan — odmah nakon smrti. 

Stravičan san o sudu. Taj događaj je često pripovijedao veli 
misionar sv. Vinko Fererski. Saznao ga je od onoga koji ga je usnio. 
Neki raskalašeni mladić usnio je jedne noći da se nalazi na Božjem 
sudu. Gleda lice vrhovnog Suca, koji ga oštro gleda. Kada je čuo 
njegov prijeteći glas, koji je nagovještavao strašnu presudu, mladića 
je uhvatio užasan strah. Probudio se dršćući i sav u znoju. Na svoj 
užas, opazio je u ogledalu da mu je kosa potpuno pbijelila od straha. 
Možda samo priča? U drugom svjetskom ratu za vrijeme opsade 
jedne kuće, vojnici su u jednom selu Makedonije dugo skakali oko 
kuće i prijetili da će sve u kući pobiti. Majka obitelji ujutro je čula 
djecu ako plaču: »Mama, mama ti si sva pobijelila«. Poznato je da i 
smrt od straha nije rijetkost. No te sve nevolje svršavaju smrću. 
Nesreća odbačenoga nakon pravedne presude ne prestaje nikada. 

Suočenje na sudu. Godine 1879. zabilježen je jedan 
nevjerojatan događaj u sudnici grada u sjevernoj Poljskoj. Neki 
mladić, sin bogatog Zidova, zamrzio je oca, jer gaje često korio radi 
raspuštenog života. Odlučio je da ga ubije. Naša je nekog čovjeka 
koji će to izvršiti obećavši mu veliku nagradu. No kada je ovaj došao 
u kuću i vidio časnog starca, sažalio mu se i sve mu ispričao. Otac 
se zgrozio, i odlučio je da će sinu dati ozbiljnu pouku za cijeli život. 

Nagradio je neznanca, a onda mu dao svoj kaput da odnese 
sinu kao dokaz da ga je ubio. Starac podnese sudu prijavu i dogovori 
se sa sucem kako će djelovati na sina. Mladić je pozvan na sud, 
pročitana mu je optužnica da je skrivio smrt svojega oca, no on se 
drzovito branio da ništa ne zna o tome. Otac je u sudnici stajao iza 
nekog stupa. Sudac najavi da će preslušati prvog svjedoka. Na užas 


opakog sina, čuo je glas svojega oca: »Sine moj, život sam ti dao, i 
ljubio te najviše na svijetu, a ti si mene ubio!«. Sin je od strave 
jskolačio oči i sluša opet: »Sine moj, toliko sam se žrtvovao za tebe 
da te dobro odgojim, a ti si mene toliko mrzio da si me ubio!« Svi 
su u sudu vidjeli kako je sin počeo teturati. Kada je treći puta čuo 
glas očev: »Ja sam sav imetak sticao za tebe, a ti si mi goli život 
oduzeo«, opaki mladić se uhvati za grudi i pade na zemlju. Pozvani 
liječnik je mogao ustanoviti samo smrt. — Na sudu u kojem će se 
suočiti svaki smrtnik sa dobrim Ocem nebeskim, što će moći reći 
kao ispriku za sva nebrojena dobra što ih je u životu primio od 
Božjeg milosrđa. Kako za dušu, tako za tijelo. Gospodin u priči o 
uzvaniku bez svadbenog ruha kaže: On zanijemi. Što završava 
presudom: »Svežite mu ruke i noge i bacite ga van u tamu«. 

Suočenje s istinom. Veliki crkveni Učitelj sv. Toma Akvinski 
veli: »Božjom moći će se zbiti, da će se svatko sjetiti svega dobra i 
zla što je ikada učinio, i to ne samo svojih djela, nego i djela svih 
ostalih«! — Veoma se često može čuti od onih koji su bili u 
neposrednoj smrtnoj opasnosti, da im je pred očima prošao kao u 
nekom viđenju cijeli njihov život. To bi bila neka naravna pojava. 
Nije teško shvatiti da će svatko, čim stupi pred Božje sudište jasno 
vidjeti što je učinio dobra a što zla. Isto tako zašto će biti nagrađen, 
ili zašto odbačen. 

Sudac sam osuđen. Davno prije Isusa Krista na otoku Samosu 
vladao je silnik, tiranin po imenu Polikrat. Ponosio se svojim 
bogatstvom i svojom srećom. Svojim je pak podanicima prouzročio 
mnoge nesreće. Ljude je nemilosrdno sudio, oduzimao im život, i 
smijao se njihovoj nesreći i žalosnoj smrti. Jednom prilikom bacio 
je u more dragocjeni prsten kao zahvalu božanstvu sreće. Nakon 
nekoliko dana, neki je ribar uhvatio krasnu ribu, i donio je tiraninu 
na poklon, da mu se umili. Kada su ribu otvorili, našli su u njezinoj 
utrobi taj dragocjeni prsten. Vratili su ga okrutnom nasilniku, a on 
je sav sretan vikao iza glasa: »Gledajte kako sam sretan, i more je 
vratilo prsten. Nema sretnijeg čovjeka od mene«. Nakon nekog 
vremena navali na njegovu državu perzijski satrap Orest, pobjedi 
Polikrata, a njega osudi na smrt na križu. Pribili su ga na križ na 
kojem je visio nekoliko dana u najvećim mukama i neprestano 
ponavljao onima koji su ga došli gledati: »O kolike nesreće! Ljudi 

kako sam ja nesretan. Nitko nije nesretan kao ja«. Umro je u 
mukama i suzama. 

Strašne je muke podnio, ali su one prestale njegovom smrću. 
Gospodin govori o vječnom ognju, vatri koja se ne gasi, crvu koji n e 
umire. Kakav plač i jauk! I o tome govori. Isus: trajati će dovijeka. 
No sigurno je da najpravednije Sudac neće nikoga odbaciti od sebe 
koji nije odbacio njega. Crkveni otac govori: »Bog nikada ne 
napušta prvi čovjeka. Najprije čovjek napusti Boga, a onda Bog 
napušta njega. Najstrašnije je od toga što to biva zauvijek. 

Dvije presude. »Svi koji su u grobovima, čut će glas Sina 
Čovječjega: I izići će koji su činili dobro na uskrsnuće života, a koji 
su radili zlo-na uskrsnuće osude« (Iv 5,28). — Thko je i u ovom 
životu i pred ljudskim sudovima. Tokom suđenja, otkriva se tko je 
kriv a tko je prav. Otkrivaju se kako zlodjela tako i djela vrijedna 
časti i poštovanja. Ovi posljednji izlaze iz sudnice svijetla lica, oni 
drugi odlaze iz sudnice u tamu tamnice. 

Pogled kralja otkriva zločinca. Pruski kralj Fridrik II. vodio je 
sedmogodišnji rat, nakon kojega se vratio u Saksoniju. Neki sobar 
po imenu Glasen, pružio mu je za vrijeme jela čašu vina u koju je 
ulio otrov nagovoren od kraljevih neprijatelja. Kralju se učinilo da 
na licu čovjeka opaža neki nemir, pa je držeći čašu u ruci strogo 
gledao u oči sluzi. Na taj uporni pogled, sobar stane drhtiti, brižne 
u plač i bacivši se na koljena prizna kralju zločin koji je naumio. — 
Nema čovjeka koji na svojoj savjesti nema djela koja nisu Bogu 
draga. Biblija veli da i pravednik sedam puta na dan pogriješi. Kakav 
će biti osjećaj svakoga na suočenju sa sucem kada pristupi svjestan 
svih zala, nepravdi i grijeha koje je učinio za cijelog svojeg života. 
Thda će biti kasno plakati i moliti za milost. Sada, dok još ima 
vremena, treba se znati baciti na koljena i dobrog Kralja i Suca moliti 
za oproštenje i milost. 

Žalost i prijekor majke. Pripovijeda sv. Jeronim kako je neka 
majka, čuvši da joj sin hoće u samostan sa suzama u očima i klečeći 
molila sina da to ne učini, jer ona koja ga tako dobro zna, znade i to 
da nije za redovniči život. Rekla mu je kako je bolje da bude dobar 
vjernik, nego nevaljani redovnik. No, on je uporno tvrdio da ima 
pravo zvanje, i da odlazi u samostan. Rekao je da će tako 
najsigurnije spasiti dušu. Što je naumio, to je i učinio. Ušavši u 
samostan živio je zaista predano Bogu, ali je ubrzo popustio, 

zanemaro duhovni život i postao redovnik lošeg duha. Jednoga dana 
umre njegova majka, i ubrzo nakon toga imao je mladić viđenje ili 
možda san. Učinilo mu se da se nalazi na posljednjem sudu i to na 
lijevoj strani među prokletnicima. Majka je bila na desnoj strani i 
kada je njega ugledala u društvu osuđenika uz strogi i bolni pogled 
ga je upitala: »Zar ti među osuđenicima? A nisi li rekao da ćeš u 
redovnike da spasiš dušu? Nesretniče što si učinio od tolikih 
posebnih milosti koje si primio u samostanu. Jao tebi nesretni sine, 
propade tvoja duša«! 

Kada je mladić došao k sebi, dršćući od straha, čvrsto odluči da 
će svoj život temeljito izmijeniti. Postao je tako revan u pokori, 
molitvi i čitavom svojem životu, da su ga ostali redovnici opominjali: 
»Nemoj biti tako strog prema sebi. Bog to ne traži od tebe!« On je 
svima odgovarao: »Sve je malo što ja činim. Ako nisam mogao 
podnijeti strogi pogled moje majke, kako ću na sudnjem danu 
podnijeti pogled pravednog ali strogog suca, Gospodina Isusa«. Bio 
to san, viđenje, ili pobožna i poticajna priča, sušta je istina ono što 
Isus veli da će na suočenju s njime biti i plača, i strave, čak i umiranja. 
Pustivši sve na stranu, držeći se tih riječi, valja se pripraviti za taj 
dan. Za dan svojeg, posebnog suda, jer kakav bude taj, takav će biti 
i onaj na koncu svijeta. Stari su rekli: »Kako drvo padne, tako ostane 
ležati«. 

Strašni obračun. Riječi mudrog pisca: »Svakom čovjeku dođe 
vrijeme, kada se svi njegovi dugovi traže i to odjednom i sa strašnim 
kamatama. I ne samo to nego sve ono što je čovjek ikada u životu 
kupio, plaća ponovno i to po novoj, daleko višoj cijeni«. U svojoj 
priči o upravitelju Isus veli kako gospodar, jednog dana kaže: »Ne 
možeš više biti moj upravitelj«. Pa opet: »Položi račun«, to će, kada 
dođe vrijeme, morati učiniti svatko od nas. Budući ne znamo kada 
ćemo izgubiti upraviteljsku službu nad onim što nam je Bog dao na 
upravljanje, moraju nam računi biti uvijek u redu. 


»Odonud će doći suditi žive i mrtve« 

Posljednji sud. »U ono vrijeme reče Isus svojim učenicima: 
»Kad Sin Čovječji dođe u svojoj slavi, i svi anđeli njegovi s njime, 

sjest će na prijestolje svoje slave. I sabrat će se pred njim svi narodi 
a on će ih jedne od drugih razlučiti kao što pastir razlučuje ovce od 
jaraca. Postavit će ovce sebi zdesna, a jarce slijeva. 

Tada će kralj reći onima sebi zdesna: »Dođite blagoslovljeni 
Oca mojega. Primite u baštinu Kraljevstvo pripravljeno za vas od 
postanka svijeta! Jer ogladnjeh, i dadoste mi jesti; ožednjeh i 
napojiste me, stranac bijah, i primiste me, gol bijah i zaogrnuste me; 
oboljeh, i pohodiste me; u tamnici bijah, i dođoste meni«. 

Thda će mu pravednici odgovoriti: »Gospodine, kada te to 
vidjesmo gladna i nahranismo te; ili žedna i napojismo te? Kada te 
vidjesmo kao stranca i primismo, ili gola i zagrnusmo te? Kada te 
vidjesmo bolesna ili u tamnici i dođosmo k tebi?« A kralj će im 
odgovoriti »Zaista, kažem vam, što god učiniste jednome od ove 
moje najmanje braće, meni učiniste«! 

Zatim će reći i onima slijeva: »Odlazite od mene, prokleti, u 
oganj vječni koji je pripravljen đavlu, i anđelima njegovim! Jer 
ogladnjeh i ne dadoste mi jesti; ožednjeh i ne dadoste mi piti; stranac 
bijah, i ne primiste me; gol i ne zaogrnuste me: bolestan i u tamnici 
i ne pohodiste me! »Tada će mu i oni odgovoriti: »Gospdine, a kada 
te vidjesmo gladna ili žedna, ili stranca, ili gola, ili bolesna, ili u 
tamnici, i ne poslužismo te?« Tada će im on odgovoriti: »Zaista, 
kažem vam, što god ne učiniste jednome od ovih najmanjih, ni meni 
ne učiniste. I otići će ovi u muku vječnu, a pravednici u život vječni«! 
(Mt 25,31-46) 

Gospodin Isus je u svojim poukama naglašavao da je prva i 
najveća zapovijed ljubiti Boga svim srcem, svom dušom, svom 
snagom svojom, ali da ovoj zapovijedi jednaka draga: ljubiti 
bližnjega kao samoga sebe. Posljednji sud, kako i Isus veli, u skladu 
s tima zapovijedima, biti će izrečen prema djelima ljubavi i brizi za 
bližnje, jer i tu izjednačuje ljubav prema čovjeku s ljubavlju prema 
sebi. 

Veliki francuski pisac i Nobelovac F. Mauriac navodi kao će na 
posljednjem sudu biti uz kršćane brojni pripadnici drugih vjera, koji 
nisu poznavali Isusa. To će biti oni koji će se čuditi kada ih Isus 
pozove u kraljevstvo Oca njegova: »Jer su njega gladna nahranili, 
žedna napojili, gola zaodjenuli...« Oni nisu slutili da to čine Sucu 
posljednjeg suda pa će iznenđeni pohrliti sa Gospodinom u 
kraljevstvo Božje. 


Iznenaditi će se i kršćani, oni koji nisu poznavali Krista, ma da 
su bili kršteni. Mogli su saznati, da su njega ljubili, iz nauka vjere, iz 
evanđelja, da moraju dobro činiti onim najmanjima, jer je to 
jednako kao da to čine Isusu. I — jer nisu dobro činili, jer nisu 
stvarno ljubili ni Boga ni bližnjega, prekršili su obje velike zapovijedi 
nerazdruživo povezane, »uskrsnuti će zato na osudu.« Zato znamo 
da su pravi vjernici, pogotovu sveci i svetice katoličke Crkve, 
nastojali svim žarom srca, da kroz cijeli život, slušajući Gospodina, 
učine što više dobrih djela. U prvim kršćanskim vremenima, kroz 
prva tri stoljeća progona kršćana,rimski povjesničari navode da su 
kršćani bili veoma vrijedni ljudi, da su bili radini, marljivi, a da su 
između sebe sakupljli neprestano prinose za braću koja su stradala 
od rata, požara, poplave, za sirote i udovice. Iz tih prvih vremena 
Crkve, pronađen je u jednoj crkvenoj knjizi nacrt grada Rima, koji 
je bio podijeljen na sedam okruga, kako bi mogli voditi brigu za sve 
siromašne, bolesne i napuštene. 

Sveta Elizabeta. »Ja se pripravljam za dan suda na kraju svijeta, 
da uzmognem sucu položiti račun i reći mu: »Gledaj, Gospodine, 
ja sam tebe hranila kada si bio gladan, tebe žedna pojila, tebe gola 
odjenula, tebe bolesna posjetila i njegovala. Zato mi budi milostiv 
sudac.« Legenda pripovijeda kako se njezin muž, kralj, često ljutio 
što je uvijek sa siromasima. Kada je jednog dana u pregači ponijela, 
sakrivajući kruh, na vrata dvorca, susrela je muža, koji ju strogo 
upita što to nosi. Ona je otkrila pregaču i muž je opazio da nosi 
ružice. Priča kao da želi naglasiti da je Isus na čudesan način htio 
zaštititi njezinu dobrotu. Drugi puta, priča se nastavlja, dovela je u 
svoj dvorac gubavca. Nije ga smjela nikome otkriti, pa ga je odvela 
u svoju sobu i tamo ga stavila u kraljev krevet. Nešto je on o tome 
načuo, uletio sav izvan sebe u prostoriju i ugledao u krevetu 
Gospodina Isusa. To je pobožna priča, ali je sušta istina 
Gospodinova riječ: davati bližnjem znači davati njemu, pa davalo se 
jelo, ležaj bolesniku ili odijelo, ili bilo što drugo. 

Martin i bez krsta Kristov. Veoma poznata priča iz života sv 
Martina, jednog od najštovanijih svetaca u nas i u svijetu. Rodio se 
od poganskih roditelja, od oca visokog časnika. Kako mu nisu dali 
da se pouči i krsti, otišao je vio mlad u vojsku, dao se poučavati kroz 
šest godina u vjeri, a onda se pokrstio. Još kao vojnik ulazio je jednog 
zimskog dana u neki grad. Na ulazu u grad, vidio je siromaha loše 

obučenog gdje pruža ruku prema njemu. Stao je i rekao da i sam 
nema novaca, ali da će mu pomoći kako može. Skinuo je svoj širok; 
vojnički ogrtač, rasjekao ga na dvoje, a onda pružio dio siromahu 
a drugi dio ostavio sebi. Mnoge slike prikazuju taj događaj, ali i onaj 
drugi. Veli legenda daje te noći u snu plemeniti Martin vidio Isusa 
u nebu na prijestolju, zaogrnutog unjegov plašt. Čuo je gdje Isus 
govori: »Ovim plaštem zaodjenuo me je Martin, koji još ni kršten 
nije. Spremao se tek za krštenje. Postade svećenik, pa biskup i prvi 
svetac koji je takvim proglašen, a da nije prolio krv za Isusa, ali j e 
cijeli svoj život žrtvovao za one koje mu je Isus povjerio. 

Možemo i moramo zaključiti: ne moramo vjerovati u te sve 
priče o svecima i njihovim djelima. Jedno ipak moramo vjerovati: 
»Koji su dobro činili ići će u život vječni. To nije priča nego Isusova 
istina.« 

Svetačka razmišljanja. O čemu? O posljednjem sudu. Kao i o 
smrti. Misliti na sudnji dan znači misliti na svoju sudbinu. Opomena 
Duha Božjega: »Sjeti se svojih posljednjih pa nećeš nikad 
sagriješiti«, vrijedi i za misli o susretu sa Kristom Sucem. Tako su 
činili sveci, poslušni riječi Božjoj. 

Sv. Jeronim. Razmišljao je često o posljednjem sudu. Govorio 
je da mu se svaki dan čini kako mu u ušima, odjekuje trublja sudnjeg 
dana koja poziva: ustanite mrtvi, pođite na sud. 'Jada bi uzeo kamen 
i udarao se u prsa vapeći: »smiluj mi se, oprosti mi Gospodine«. 
Priča se da je dodavao: jer sam Dalmatinac. Svakako ne u 
današnjem geografskom stanju i smislu. Mnogi su, a to možemo i 
mi, i moramo, znati udariti se u prsa s vapajem: smiluj se i oprosti 
mi jer sam grešnik! Nije moguće da će to milosrdni Isus zaboraviti 
kada dođe kao pravedni Sudac. 

Sv. Pelagija. Živjela je u Antiohiji na glasu kao pjevačica i 
plesačica. I kao velika grešnica, na sablazan cijelog grada. Jednom 
je prilikom zalutala u crkvu i prispjela na propovijed svetog biskupa 
Nona. Svetac je gorljivo govorio o strahotama sudnjeg dana, što je 
na nju tako djelovalo da se bacila biskupu pred noge i zamolila ga 
za pouku i krštenje, jer je bila poganka. Crkvi je poklonila sve svoje 
dragocjenosti koje je zaradila opakim životom. Nakon krštenja je 
otišla u Palestinu, gdje je do konca života živjela na Maslinskoj gori 
razmatrajući Muku Isusovu, i oplakujući svoj grešni život. — 
Zanimljivo je znakovito, daje toj poganki, poznatoj s grešnog života, 

bila dovoljna jedna propovijed o posljednjem sudu da se obrati i 
promijeni svoj život. Isusov učenik Juda je slušao mnogo puta o 
tome, jer je, kako ističu tumači sv. Pisma, Isus često o tome govri o. 
Tako i u zadnjoj svojoj propovijedi, a ostao je u svojoj nakani da ga 
izda. — Za bojati se je, kako ima mnogo više onih koji čine tako, 
nego onih koji su iz društva svete Pelagije. I o tome će biti na sudnji 
dan svima sve otkriveno. 

Sv. TerezijaAvilska. Redovnica i velike svetosti i velike učenosti. 
Često je govorila da svaki otkucaj sata njoj zvuči kao opomena da 
se sudnji dan približava. I ona kaže da joj se u takvim časovima 
razmišljanja činilo da čuje anđeoske trube koje zovu: ustanite mrtvi! 
— Mnogi niti razmišljaju o sudu koji se svaki sat približava, niti čuju 
glas anđeoske trublje. No za to neće zakasniti njegov dolazak. »Evo 
Gospodin će naš doći u sili da rasvijetli oči slugu svojih.« Slugama 
lako, ali što s onima drugima? I jednima i drugima Crkva upućuje 
poziv: »Tražite Gospodina dok se može naći.« 

Sv. Magdalena de Pazzi. Nakon što je punih četrdeset godina 
proživjela u pokori i najdubljoj odanosti Isusu, u zadnjim časovima 
sva ustrašena pita svojeg duhovnog vođu »Oče, vjerujete li da ću se 
ja spasiti? Što će biti sa mnom na sudnji dan?« Posljednica u misi za 
pokojne veli: »Kakav trepet bit će tuđe, kada sudac stigo bude, da 
po pravdi sudi ljude? Što ću jadan tada zborit, komu ću se zagovorit, 
kad i dobre strah će morit?« Ovih nekoliko redaka o strahu svetaca 
pred Božjim sudom, imaju svoj duboki razlog. Ne u njhovom 
svetom životu, nego u Isusovom nagovještaju o njegovom dolasku, 
i strahotama koje će ga pratiti. 


DOLAZAK SINA ČOVJEČJEGA 

Svršetak svijeta i Isusov drugi dolazak. 

»Odmah poslije nevolje tih dana Sunce će pomrčati, Mjesec 
neće dati svjetlosti, s neba će zvijezde padati i nebeska zviježđa će 
se uzdrmati — Jada će se ukazati na nebesima znak — Sin Čovječji; 
proplakati će sva plemena zemaljska i vidjet će Sina Čovječjega gdje 

dolazi na oblacima nebeskim s velikom moću i slavom. I on će poslati 
svoje anđele s glasnom trubljom da skupe sve njegove izabranike 
od četiri vjetra, od jednog kraja zemlje do drugoga.« (Mt 24,29-31), 
Vrijeme dolaska: »Što se tiče toga dana o tom nitko ništa ne zna; ni 
nađeli nebeski, ni Sin, već jedino Otac. — Dakle bdijte, jer ne znate 
u koji dan dolazi vaš Gospodin.« — Evanđelista Luka dodaje: »Na 
zemlji će narodi biti u tjeskobi i neizvjesnosti zbog huke morskih 
valova. Ljudi će umirati od straha u očekivanju onoga što će zadesiti 
svijet...« »Kad se to počne događati, uspravite se i podignite svoje 
glave, jer je blizu vaše oslobođenje.« — slijedi i opomena na 
budnost: »Pazite sami na se da vam srca ne otvrdnu od razuzdanosti, 
pijanstva i tjeskobnih briga za život, da vas ne uhvati iznenada onaj 
dan kao »zamka«. Bdijte i molite svaki čas da biste mogli umaći 
svemu onomu što se ima dogoditi i održati se pred Sinom 
Čovječjim« (Lk 21, 25-; 28; 34-38). 

Isus nas u svojoj dobroti želi pripraviti za taj događaj, sud 
cijelom svijetu. Vladati će strah od kojega će ljudi umirati, no onima 
koji su ga pripravni očekivali, govori riječi ohrabrenja. Još malo i 
čuti će poziv: »Dođite blagoslovljeni!« Svi će biti prisutni na tom 
sudu kojemu se ne zna ni dana ni časa. Svi moraju bdjeti i ne 
dozvoliti da im srca otvrdnu od razuzdanosti, pijanstva, i tjeskobnih 
briga za život. Baš ta »briga za život«, što mnogi ističu bez 
ustručavanja, pa i otvoreno to izgovaraju kao opravdanje za nemar 
prema Bogu, može postati »zamka« u koju će se uhvatiti. Takovi 
sigurno neće umaći strahotama dana i neumoljivom sudu. 

Knjiga Otkrivenja ,vv. Ivana apostola, »Ja Ivan vidjeh veliko 
bijelo prijestolje i Onoga što sjedi na njemu: pred licem njegovim 
pobježe zemlja i nebo, ni mjesta im se više ne nađe. I vidjeh mrtve, 
male i velike: stoje pred prijestoljem, a knjige se otvoriše. I otvori se 
druga jedna knjiga, knjiga života. I mrtvi suđeni biše prema onome 
što stoji napisano u knjigama, po djelima svojim. More predade 
svoje mrtvace, a smrt i podzemlje svoje: i svaki bi osuđen po djelima 
svojim. A Smrt i Podzemlje bačeni biše u jezero ognjeno — to je 
druga smrt; tko se god ne nađe zapisan u knjigu života, bačen bi u 
ognjeno jezero.« (Otk20,11-15). 

Apostol Ivan govori o »mrtvima koji su stali pred prijestolje 
Suca. O svakom od njih postoji u knjizi izvještaj. Svaki je suđen 
prema svojim djelima, ni po čemu drugom. Opet po Isusovim 

riječima: koji su činili dobro, idu u život vječni. Međutim oni čija 
imena nisu u »knjizi života«, jer nisu činili dobra djela, biti će bačeni 

I u jezero ognjeno.« Apostol dodaje: to je druga smrt. Smrt bez smrti 
—vječno umirenje. Rješenje za svakoga je veoma jednostavno, iako 
nije lako: činiti dobro, činiti cijeli život, jer dan dolaska Sina 
[ Čovječjega je i anđelima nepoznat. Takav život će svakome dati 
pravo da se o dolasku Suca, usred sveopće strave, ipak »ohrabri i 
podigne glavu jer je vrijeme njegova otkupljenja blizu. Takovim 
strogi Sudac neće biti ništa drugo nego samo milosrdni Otkupitelj. 

Mudri savjeti mudre knjige. Knjiga »Nasljeduj Krista« je već 
stoljećima bliska onima koji se žele približiti Isusu. Evo što u njoj 
čitamo o našoj pripravi za posljednji sud: 

»Zašto se već sada ne brineš za sudnji dan, kada te nitko neće 
moći opravdati ili obraniti, jer će svatko sam sebi biti dovoljan teret? 
Sad donosi tvoj napor plodove, plač ti se uračunava, a bol 
zadovoljava i čisti. Tada će ustati da sudi onaj, koji se sada ponizno 
podlaže ljudskom sudu. Sada budi zabrinut i žali grijehe, da na 
sudnji dan budeš siguran s blaženima. Tada će pravedni hrabro 
stajati s velikom stalnošću prema onima koji su ih mučili i tlačili« 
(Mudr 5,1). Jada će siromah i ponizan biti pun pouzdanja, a oholica 
će se plašiti sa svih strana. — Onda će se vidjeti da je onaj koji je za 
života bio mudar, koji je naučio biti lud i prezren u svijetu radi 
Krista, koji je to jasno rekao: »Mudrost ovoga svijeta ludost je pred 
Bogom.« Na sudnji dan će se svaki pravednik radovati, a svaki 
bezbožnik žalostiti. Onda će se zasjati prosta haljina, a skupocjena 
će potamnjeti. Onda će se više slaviti siromašna koliba, nego palača 
od zlata. — Onda će se više uzveličati skromna poslušnost, nego sva 
svjetska lukavština. — Thda će (pred prijestoljem Suca) više vrijediti 
preziranje bogatstva, nego sve blago sinova zemaljskih. — Tada će 
svatko biti više utješen radi izvršenih pobožnih molitava, nego radi 
održanih slavnih gozba. — Ih da će više koristiti strogi život i oštra 
pokora, nego sva zemaljska raskoš. — Nauči se sad trpjeti malo 
patnje, da se time oslobodiš većih. (Na drugom svijetu). Ovdje 
najprije kušaj, što ćeš moći poslije. — Ako sada ne možeš podnijeti 
male patnje, kako ćeš snositi vječne muke? Ako te sada mala bol 
čini nestrpljivim, što će biti s tobom u paklu?« 

Mudri pisac kroz te retke neprestano uspoređuje dobro i zlo, 
ili bolje s onim suvišnim, beskorisnim i plitkim. Jhko polako izražava 

sve snažnije Kristovu misao: Koji su činili dobro, ići će u život vječni, 
a oni drugi će biti osuđeni na dan velikog suda. Pa kako bi i moglo 
biti drugačije. Oduvijek su se ljudi borili da im sudovi budu 
pravedni. »Pravedni su sudovi tvoji Gospode!«, kliče sveti posac. 

Gospodin Isus spominje one koji će u »onaj dan govoriti da su 
s njim jeli i pili i u njegovo ime govorili«. Držeći se one: »Neće ući 
u kraljevstvo nebesko oni koji mi govore: »Gospodine, Gospodine, 
nego oni koji vrše volju Oca mojega koji je na nebesima«, on će im 
reći: »Odlazite od mene vi zlotvori: Zaista vam kažem: ne poznam 
vas! Oni koji su »zlo tvorili« u ovom životu biti će protjerani od Suca 
u vječno i najveće Zlo! 

Prvak apostolski Petar u svojoj propovijedi u kući poganina 
Kornelija govori o Isusu koji je prolazio zemljom čineći dobro, da 
su ga prikovali na križ, ali da ga je Bog uskrisio i dopustio mu da se 
pokaže njima, od Boga izabranim svjedocima, i zapovijedio im da 
propovijedaju narodu i svjedoče. Što? »Da je njega (Isusa) Bog 
postavio za suca živih i mrtvih«. Čitamo dalje: »Dok je Petar još 
govorio, siđe Duh Sveti na sve koji su slušali riječ«. Petar smatra da 
je najvažnija stvar za slušače da shvate kako je Isus sudac svima, a 
Duh Sveti to na čudesan način potvrđuje. 

Pavao apostol. »A što se tiče, braćo, vremena i časa, nemate 
potrebe da vam se o tome piše, budući da sami znate točno, da će 
»Dan Gospodnji« doći kao lopov u noći. Dok ljudi budu govorili 
»Mir i sigurnost« baš tada će se na njih sručiti propast kao porođajna 
bol na trudnu ženu. I nipošto joj neće umaći. Ali vi, braćo, niste u 
tami da bi vas onaj dan mogao iznenaditi kao lopov. Vi ste sinovi 
svjetla i sinovi dana. ne pripadamo noći ni tami, prema tome, ne 
spavajmo kao ostali; obučimo se u oklop, to jest u vjeru i ljubav i u 
spasonosnu nadu kao u »kacigu« jer nas Bog nije odredio za svoju 
srdžbu, već za postignuće spasenja po našem Gospodinu Isusu 
Kristu koji umrije za nas da mi živi i mrtvi, sjedinjeni s njim uđemo 
u (pravi) život. Zato se tješite međusobno i izgrađujte jedan 
drugoga kako to već i činite« (Sol 1-5,1-11). 

Apostol Jakov. »Bog je sačuvao u vječnim okovima paklenom 
tminom pokrivene, za sud Velikoga dana anđele koji nisu sačuvali 
svoje dostojanstvo, nego su napustili svoje boravište: kako 
ispaštajući kaznu — vječni oganj — stoje za primjer Sodoma i 

Gomora s okolnim gradovima, koji su na sličan način kao spomenuti 
bludno griješili i išli za drugim tijelom.« (Juda 6,7) 

Petrova poslanica: »Ali doći će dan Gospodnji kao lopov; u taj 
će dan nebesa iščeznuti s velikom lomljavom, počela će se u ognju 
rastopiti zemlja se sa svojim ostvarenjima neće više naći. 

Budući da će se sve ovo tako raspasti, kakvi sve onda morate 
biti svetim življenjem i pobožnošću dok očekujete dolazak dana 
Božjega.« (3.10) 

»A sadašnja nebesa, i sadašnju zemlju ista riječ je pohranila za 
oganj i čuva ih za dan suda i propasti bezbožnika.« (2 Pt 3,4; 7) 

»Ako, naime, Bog nije poštedio anđela koji su sagriješili, već ih 
strmoglavio u pakao i predao mračnim bezdanima gdje ih čuva za 
Sud... to znači da Gospodin može izbaviti prave štovatelje iz kušnje, 
a bezbožnike sačuvati za dan Suda da ih kazni...« (2 Pt 3,4; 9-10). 
Očito je da su Apostoli bili, kako reče pisac »opsjednuti mislima na 
sudnji dan« za čuditi se tome, kada o velikom Danu govori često i 
Gospodin Isus, kako to uočuju i naglašavaju tumači sv. Pisma, ne 
mimoilazeći pisce Staroga Saveza, kojima je kroz stoljeća velika 
briga da svaki u svojem vremenu uvjeri ljude da će doći Onaj koji 
će suditi narodima i pucima. 

Crkva poziva i opominje. Evanđelje sa svojim čitanjima o 
posljednjem sudu Crkva stoljećima čita vjerskoj zajednici. Kroz 
dugo vremena, posebno na kraju crkvene godine i na početku nove. 
Cijelo vrijeme Došašća prevladava misao o drugom Gospodnjem 
dolasku nad prvim koji počinje rođenjem od Marije Djevice u 
Betlehemu. Spremajući puk za božićne radosti, na mnogo mjesta u 
liturgiji, i čitanjima u svojoj službi, svećenici tu ozbiljnu misao 
stavljaju pred oči onima koji su dobre volje. Tri drevna himna koje 
svećenik moli ujutro u podne i navečer, isključivo govore o sudnjem 
danu: 


»Kad potom dođeš, Suče svet, da zle i oganj oboriš i milo svoje 
odane pozoveš da ih okruniš, ne pusti da nas vitlaju oluje tamnog 



»Kad iznovice dođe on i strahom zemlju napuni, nek ne kazni 
nas grešnike, nek pomiluje blago nas.« 

»Pred tvojom moći preslavnom, pred samim tvojim imenom, i 
Nebo ko i Podzemlje od strave dršćuć klanja se. 

Čuj našu molbu, Gospode, ti suče suda strašnoga: dušmani ljuti 
nasrću, oružaj puk svoj milošću.« Tako gotov cijeli mjesec, kroz 
četiri nedjelje Došašća čitanjem, pjesmama i molitvom Crkva želi 
okrenuti pažnju ozbiljnoj istini da više nema malog Djetića koji 
plače u naručju Djevice, čega se s nježnošću i radošću sjećamo, nego 
da će Isus Krist, koji sjedi s desne Očeve, opet doći kao sudac živih 
i mrtvih. Liturgija Došašća svršava misom Bdijenja na vigiliju Božića 
ovom molitvom: »Bože, ti nas svake godine veseliš dočekom rođen¬ 
dana tvoga Sina. Sada ga s radošću primamo kao Otkupitelja: daj 
da ga bez straha ugledamo i kao Suca.« 'Iako stotine tisuća 
svećenika, redovnika i redovnica moli u ime svoje i svojega puka, u 
preradosnom očekivanju rođendana Gospodnjeg. Božić nije 
najveći, ali je najradosniji blagdan u godini. No i njega je Crkva 
obilježila najozbiljnijim mislima o Kristovom dolasku. Zato i moli 
da ga bez straha dočekamo kao Suca. To će se zbiti onda ako u toj 
zbilji živimo kako to Isus hoće. 

Sudnji dan —svaki dan. Dakako u liturgiji. U svakoj misi, svaki 
dan, svećenik moli slijede u molitvu prije nego što će primiti Isusa: 
Daj da Božjim milosrđem budemo svagda slobodni od grijeha i 
sigurni od svih nereda, te očekujemo blaženu nadu: dolazak 
Gospodina našega Isusa Krista. 

Misao na sudnji dan—snaga Božje djece. Tk snaga Božje djece 
očituje se u tome, što spoznaja o dolasku Gospodina Isusa na kraju 
vremena učvršćuje svakog vjernika u dobru i kreposti. No isto tako, 
davala je snagu kroz vjekove onima koji su svojim trpljenjem i smrću 
zasvjedočili vjeru i odanost Božjem Sinu. 

Apostol Pavao: »Krist uništi smrt i obznani život i besmrtnost 
evanđeljem za koje sam ja postavljen propovjednikom, apostolom 
i učiteljem. Zbog toga ovo trpim... jer znam komu sam vjerovao i 
siguran sam da on može sačuvati povjereno mi blago do onoga 
(sudnjega) Dana.« (Tim 1,11-12). — Prilikom njegova obraćenja, 
Isus je rekao za Pavla da je njegov odabranik, ali da će mu on 
pokazati koliko mu valja trpjeti za njegovo ime. 

U poslanici Korinćanima nabraja što je sve pretrpio za Krista: 
»Više sam se trudio (nego drugi), više bio u tamnicama. Preko mjere 
sam bijen. Često sam bio u smrtnoj pogibli. Od Židova sam primio 
pet puta po trideset i devet udaraca (batinom). Triput sam šiban, 
jedanput kamenovan, triput sam brodolom doživio, jednu noć i 

jedan dan proveo na dubokom moru. Bio sam na čestim 
putovanjima u pogiblima od rijeka, u pogiblima od razbojnika, u 
pogiblima od sunarodnjaka, u pogiblima od pogana, u pogiblima u 
gradu, u pogiblima u pustinji, u pogiblima na moru, u pogiblima od 
lažne braće, u trudu i muci, u čestom nespavanju, u gladi i žeđi, u 
zimi i golotinji... Namjesnik kralja Arete u Damasku čuvao je 
damašćanski grad s nakanom da me uhvati. I kroz prozor su me ljudi 
spustili u košari preko gradskih zidina i tako sam izbjegao njegovim 
rukama.« (2 Kor 11, 23-33). — Kada sve to čujemo, možemo 
shvatiti riječi koje netom spomenusmo: »Zbog toga ja ovo i trpim... 
jer znam komu sam vjerovao i siguran sam da on može sačuvati 
povjereno mi blago do onoga (sudnjeg) Dana. Brojni mučenici su 
se na sudovima pozivali na posljednji sud, gdje će oni biti tužitelji, a 
njihovi suci optuženici. 

Mučeništvo braće Makabejaca. Već smo donijeli biblijski prikaz 
o njihovoj mučeničkoj smrti i riječima koje su izrekli u najtežim 
mukama. Evo i govora koji je najmlađi održao krvoločnom kralju 
Antiohu, nakon što je bio prisiljen gledati neopisive muke svoje 
šestero braće: »A ti, bezbožniče, od svih ljudi najpoganiji, ludo se 
ne uznosi i ne uljuljavaj se ludim nadama dižući ruku protiv sinova 
Neba, jer još nisi izbjegao sudu Boga Svevladara, Svevida. Naša 
braća, pretpjevši sada muku prolaznu za život neprolazni, pala su 
za Božji Savez, a ti ćeš već na sudu Božjemu primiti pravednu kaznu 
za svoju oholost.« Izrazio je svoje pouzdanje u Boga i priznao da 
trpe jer su Izraelci sagriješili Bogu. — To nisu niti riječi očajnika, a 
još manje prkos opakom neprijatelju. To je pouzdanje u Boga koji 
će tek na posljednjem sudu izreći nagradu ili pak kaznu, svakom 
prema njegovoj zasluzi Jbiziv na posljednji sud. Ljudi često puta 
kada pretrpe nepravdu ili dožive tešku uvredu običavaju reći: 
»Vidjet ćemo se na sudu«, lb vele i obični građani, a u dnevnom 
tisku se spominju i viđene osobe koje se prijete sudom. Pa kada se 
nade izjalove, onda se ide na višu instancu, pa sve do vrhovnog suda. 
U Božji, najviši sud uzdaše se i makabejska braća, kao i toliki drugi 
mučenici. 

Sveti Eulalija. Sudac Kalpurnije ju je dao okrutno bičevati sve 
do smrti. Za vrijeme najvećih muka ona mu govori: »Pogledaj me 
okrutniče dobro, i zapamti moje lice, da se mognemo raspoznati na 
sudnji dan na svršetku svijeta. Oboje ćemo se tamo naći, ali ja da 

primim nagradu što nevina trpim radi Krista, a ti da primiš kaznu 
za tvoju okrutnost.« -— Znamo kako su prvi kršćani duboko 
proživljavali svoju vjeru, o čemu svjedoči njihovo mučeništvo. Jasno 
je da riječi mučenice nisu izgovorene iz mržnje niti iz želje za 
odmazdom. Prije bi se moglo reći da je to bila kateheza o sudnjem 
danu. Predavanje o sudu i Sucu, koji će dati svakom prema njegovoj 
zasluzi. 

Završimo ovo razmatranje o sudu i Sucu sa dvije rečenice iz sv. 
Pisma. Kako i Isus veli: za jedne će biti dan strave, za druge dan 
radosti i sreće. 

Dan strave. »Zavlačiti će se ljudi u pećine kamene, u rupe 
zemaljske, pred strahovitim pogledom Gospodnjim, pred 
uzvišenim veličanstvom njegovim, kad ustane da zemlju prepadne« 
(Iz 2,19). To je viđenje proroka Izaije. Veliki kipar i slikar 
Michelageio je u t. zv. Sikstinskoj kapeli u Vatikanu, a to je zapravo 
veoma velika crkva, na glavnom zidu prikazao Isusov dolazak na 
sudnji dan. Dolazi na oblacima, praćen anđelima, s desne strane 
pravednici, s lijeve prokletnici s iznakaženim licima i stravom u 
očima. Na dnu slike jedan od osuđenika, životinjskog lika, zatvorio 
je jedno oko od straha, ali drugo ne može. Mora gledati suca. Oko 
je izgubljeno i s užasom upereno u Isusa. Majka Božja je pokraj 
Isusa, ali je kao u nemoći okrenula glavu na stranu. Više ne može 
nikome pomoći, jer sve je završeno. Gdje se tko našao u čas Isusova 
dolaska, tamo ostaje zauvijek. Bilo kao blaženik bilo kao prokletnik. 

Dan radosti. »Raduj se nebo i kliči zemljo! Neka huči more i 
sve što je u njemu, neka klikće šumsko drveće pred Gospodinom 
koji dolazi, jer dolazi, jer dolazi suditi zemlji. Sudit će svijetu po 
pravici i narodima po istini svojoj!« (Ps 96) 

Ove posljednje riječi, koje nagovještavaju s veseljem dolazak 
Gospodina, u potpunom su skladu s Isusovim nagovještajem 
vlastitog dolaska: »Ohrabrite se, podignite svoje glave, jer je vrijeme 
vašeg otkupljenja blizu.« 


»IČEKUJEM USKRSNUĆE MRTVIH« 

Uskrsnuće tijela. »Vjerujem u... uskrsnuće tijela.« Molimo u 
vjerovanju Apostolskom. U onom drugom, nicejsko-carigrađskom, 

koji molimo za vrijeme mise nedjeljom i blagdanom izgovaramo: 
»Iščekujem uskrsnuće mrtvih.« Na čemu se temelji naša vjera u tu 
veliku tajnu. Na izričitom Isusovom obećanju, koje ponavlja u 
nekoliko navrata. Evo njegovih riječi: 

»Zaista, zaista, kažem vam, dolazi čas i već je tu, kad će mrtvaci 
slušati glas Sina Božjega, i koji ga budu poslušali, živjet će... Dolazi, 
naime čas kada će svi koji počivaju u grobovima čuti njegov glas te 
izići iz njih: koji su činili dobro na uskrsnuće — na život; koji su činili 
zlo, na uskrsnuće na propast.« (Iv 5,24... 30). — Kojom snagom? 
Isus veli: »čuti će glas Sina Božjega«. Sin Božji poziva se na Oca 
svojega i veli: »Kao što Otac uskrisuje mrtvace i vraća im život, tako 
i Sin vraća život komu hoće.« (Iv 5,21). 

Vjera u praskozorje čovječanstva. Monumentalno djelo 
»Historija čovječanstva« u dvadeset knjiga, vodi nas u daleku pre¬ 
thistoriju, u prapovijest ljudskog roda. Baš najnovija istraživanja 
zadnjih godina otkrivaju o čovjeku ovo. »Najnovija istraživanja dala 
su znanstvene argumente o čovjeku prapovijesti iz ledenog doba da 
je posjedovao jednobožačku religiju, tj. priznavao jedno vrhovno 
božanstvo, dok predmeti položeni uz mrtvace u grobištima 
pračovjeka (neandertalca) svjedoče da je bio zaokupljen vjerom u 
postojanje života nakon smrti.« — Te i slične izjave znanstvenika 
nazivaju se »rehabilitacijom pračovjeka«, tj. vraćanjem časti 
čovjeku prapovijesti, kojega su kroz desetke godina prikazivali kao 
»tip divljaka« životinjskog stadija, bez poznavanja jezika, bez 
sposobnosti za razmišljanje o višim idejama, bez umjetničkih 
potreba i vjerskih pojmova. Sada nauka tvrdi (Historija čovječan¬ 
stva: J. Havvkes) »da je najveće blago što je prastari čovjek ostavio 
svojem potomstvu, baš skup religioznih stavova, vjerovanja i 
običaja«, kao i da je do vjere došao na temelju najfinijih duhovnih 
odnosa prema svemiru, tj. zaključivanjem, misaonim procesom. 
Zadnjih godina su u Libanonu pronašli u grobovima pokojnika ne 
samo okamenjene ostatke hrane, oruđe i oružje, nego i okamenjeno 
cvijeće, koje je taj čovjek kao i mi bacao u grobove svojih pokojnika. 
Zaključak je da je pračovjek bio izvanredno plemenito biće 
»prožeto duhom, što je izraz njegovih religioznih osjećaja«. 

Vjera pračovjeka u prekogrobni život nije stala na tome što su 
s poštovanjem pokapali svoje pokojnike, nego položaj njihovih 
ostataka, sačuvanih kostiju, još o nečem govori: »Na neke grobnice 


165 




mogli bismo gledati kao da predstavljaju maternicu, a zguren 
položaj kostura u kakvom su sahranjeni mnogi mrtvaci, možemo 
uzeti kao da je embrionalni položaj u kome mrtvi moraju čekati na 
ponovno rođenje.« Da pojednostavimo: kao što je dijete »smotano 
u krilu majke, pa izlazi na svijet po rođenju, tako i »zgureni« ostaci 
pokojnika očekuju izlazak iz zemlje. U nastavku učenjak J. Havvkes 
ponavlja: »Ne treba nimalo sumnjati da je misao o »ponovnom 
rođenju« bila povezana s mrtvacima u tim grobnicama.« Eto na neki 
način izražene vjere čovjeka koji je desetke tisuća godina prije 
Krista, naslućivao, da će ne samo živjeti onkraj groba, nego i izaći 
ponovnim rođenjem iz groba. 

Vjera u uskrsnuće u Starom savezu. Tumači biblijskih 
starosaveznih poruka navode postepene spoznaje o uskrsnuću 
tijela, kako se javljaju kroz stoljeća, putem Objave. 

Prorok Danijel: »lađa će se probuditi mnogi koji snivaju u 
prahu zemaljskom, jedni za vječni život, drugi za sramotu, zavječnu 
gadost« (Dn 12,2) 

Izaija i Ezeldjel slikovito, ali i realistički za shvaćanje govore: 
»Bog će mrtve izvesti iz podzemlja da budu dionici Kraljevstva, s 
tumačenjem da život u koji će ući neće više biti sličan životu 
sadašnjeg čovjeka: bit će to preobražen život. (Dn 12,3) 

Vjera u uskrsnuće jačala je mučenike usred njihovih muka: 
mogu im uzeti život tjelesni, no »Bog koji stvara je i Bog koji 
uskrisuje«. (2 Mk 7,9.11,22) 

Mučeništvo braće Makabejaca. O junačkoj braći već je bilo 
govora kada smo razmatrali o spremnosti na muke i smrt. 
Navodimo još jedan razlog njihove izvanredne jakosti koju su 
pokazali u mukama i u smrti. Vjera u uskrsnuće. 

»Ti nam, zlikovče, oduzimaš sadašnji život, ali će nas kralj 
svijeta, zato što umiremo za njegove zakone, uskrisiti na vječni 
život.« Tako reče jedan. 

»Od neba sam primio udove, ali ih zbog njegovih (Božjih) 
zakona prezirem, i nadam se da ću ih od njega natrag dobiti.« Riječi 
su drugoga. 

»Blago onom koji umire od ruku ljudi, u čvrstoj nadi koju ima 
od Boga: da će ga Bog uskrisiti! A ti — za tebe nema uskrsnuća na 
život.« To je rekao treći prije nego će izdahnuti. Opominje zlikovca 
da za njega nema uskrsnuća na — život. Vjera je u židovskom 

narodu u uskrsnuće produbljivana proročkim riječima, a vjera u 
uskrsnuće od mrtvih je za vrijeme Isusovo bila prihvaćena od cijelog 
puka, osim nekih skupina, kao što su to bili saduceji koji nisu 
vjerovali u uskrsnuće od mrtvih, pa su se Isusu usprotivili i dobili 
slijedeći odgovor: 

Isus o uskrsnuću od mrtvih. Oholim saducejima koji su Isusu 
postavili pitanje kojim su pokušali oboriti mogućnost uskrsnuća, veli 
Isus: »O uskrsnuću od mrtvih, niti će se ženiti niti udavati. Oni više 
neće moći ni umrijeti, jer biti će slični anđelima. Oni su sinovi Božji, 
jer su sinovi uskrsnuća. A da će mrtvi uskrsnuti, to i Mojsije kaza na 
mjestu o »grmu« u kojem naziva Gospodina »Bogom 
Abrahamovim, Izakovim, Jakovljevim. A Bog nije Bog mrtvih, nego 
Bog živih, jer za nj svi žive«. Gospodin naglašava da je i došao zato 
da sve sačuva: »A volja je onoga koji me posla, da nikoga od onih 
koje mi dade ne izgubim već da ga uskrisim u posljednji dan; da volja 
je moga Oca da svatko tko vidi Sina i vjeruje u nj dobije život vječni 
i da ga ja uskrisim u posljednji dan.« (Iv 6, 39-40). Obećanje 
Gospodinovo da će sve uskrisiti temelji se na njegovoj božanskoj 
moći, ali nam on neprestano govori o ljubavi Očevoj, čija je to 
također želja. Samo uskrsnuće povjerava Sinu. Sin pak naglašava: 
»Nitko ne može doći k meni ako ga ne privuče Otac koji me posla. 
I ja ću ga uskrisiti u posljednji dan.« 

Zašto uskrsnuće po Sinu?« Bog je Isusu dao gospodstvo nad 
životom i smrću. On očituje tu moć primljenu od Oca, vraćajući u 
život više umrlih: kćer Jairovu, mladića iz Naina, svoga prijatelja 
Lazara. To je već neki nagovještaj njegova uskrsnuća, koje će biti 
posve drugoga reda.« 

Isus proriče: Sin Čovječji mora umrijeti i treći dan uskrsnuti. 
Podsjeća na znak Jone proroka; Sin Čovječji će biti tri dana u utrobi 
zemlje kao Jona u utrobi morske nemani. — »Razvalite ovaj hram 
i za tri ću ga dana opet sagraditi« — govori o hramu svojega tijela. 
Isus nakon uskrsnuća podsjeća apostole na to: kako je njemu valjalo 
trpjeti i tako ući u svoju slavu. Kori ih što nisu vjerovali Pismima. 
Poziva se na Mojsija, psalmiste i proroke koji su govorili o muci, ali 
i o uskrsnuću Mesijinom. No samo uskrsnuće je odgovor, zašto 
uskrsnuće po Sinu. To izvanredno lijepo tumači apostol Pavao. 

Kristovo uskrsnuće nerazdruživo povezano s našim. — »Krist je 
uskrsnuo od mrtvih. On je prvenac umrlih. Budući da je po jednom 

čovjeku došla smrt, po jednom (čovjeku) dolazi i uskrsnuće 0c j 
mrtvih. Kao što, naime, po Adamu svi umiru, tako će zbog Krista 
svi oživjeti, ali svatko u svom redu; prvenac Krist, potom, u vrijeme 
njegova dolaska, Kristovi pripadnici.« (1 Kor, 15, 20-24). Tiko j e 
Kristovo uskrsnuće povezano s našim da Apostol tvrdi da j e 
uzaludno i propovijedanje apostola i vjera slušača, ako on nije 
uskrsnuo. 

Apostol kori nevjernike. »Ali, ako se propovijeda da je Krist 
uskrsnuo od mrtvih, s kojim pravom neki među vama tvrde da nema 
uskrsnuća od mrtvih? Ali ako nema uskrsnuća od mrtvih, onda ni 
Krist nije uskrsnuo! Ako li Krist nije uskrsnuo, onda je neosnovano 
naše propovijedanje, neosnovana je i vaša vjera. Tad izlazi da smo i 
mi lažni svjedoci o Bogu jer smo svjedočili protiv Boga da je uskrisio 
Krista, koga nije uskrisio, ako zbilja mrtvi ne uskršavaju.« Da još 
jednom naglasi da je vjera u uskrsnulog Krista temelj cjelokupne 
vjere kršćanina, da se na tome temelji i vjera u naše uskrsnuće, 
Apostol naglašava: »Ako Krist nije uskrsnuo bez ikakve je 
vrijednosti vaša vjera; vi ste još u svojim grijesima. Tada i oni koji u 
Kristu umriješe, izginuše. Ako se samo u ovom životu uzdamo u 
Krista, najbijedniji smo od svih ljudi.« (1 Kor 15,12... 19). — Iz toga 
izlazi ono što su govorili proroci, a Gospodin Isus jasno očitovao: 
Spašeni smo mukom, smrću ali i uskrsnućem Isusa Krista. Sav u 
svetom žaru Pavao kliče: »Ako zbilja mrtvi ne uskršavaju, jedimo i 
pijmo jer sutra mremo!« (1 Kor 15,32). 

Kako će se zbiti naše uskrsnuće? Svi nećemo umrijeti (oni koje 
sud zatekne žive na zemlji) ali svi ćemo se preobraziti, u jedan hip, 
u tren oka, na glas posljednje trublje: Zatrubit će truba i mrtvi će 
uskrsnuti neraspadljivi, a mi ćemo se preobraziti, jer treba da se ovo 
raspadljivo tijelo obuče u neraspadljivost i da se ovo smrtno tijelo 
obuče u besmrtnost!« (1 Kor, 51-53). Ništa drugo ne uči Apostol 
naroda, kako zovu sv. Pavla, nego ono što i Krist oči o svojem 
dolasku na sudnji dan. Tu veliku i radosnu istinu zaodijeva u riječi 
koje otkrivaju uzročnu vezu između Kristova uskrsnuća i našega: 
»Ako je uskrsnuo Krist glava naša, uskrsnuti ćemo i mi udovi 
njegovi!« 

Uskrsli Krist i mudraci. »Toliko spominjani Goethe, prvak među 
književnicima svih vremena, iako protestant, rado je dolazio o 
uskrsnim blagdanima u katoličke crkve i s oduševljenjem slušao 

pjesme u čast uskrslom Kristu. To nije bio samo duhovni doživljaj 
jednog umjetnika jer veli: »Ništa na svijetu nije tako trajno kao 
uskrsli Krist.« 

Povjesničari i uskrsli Krist. Povjesničar Strauss: »Uskrsnuće je 
Isusa Krista činjenica u koju ne možemo sumnjati.« Volkmann: »Da 
se raspeti i uskrsli Krist ukazao svojim apostolima u slavi, jest jedna 
od najsigurnijih činjenica u povijesti svijeta.« Reuss tumači 
postojanje Crkve i kaže: »Crkva je izašla iz Kristova groba, u kojem 
bi bila s njime i pokopana, da Krist nije uskrsnuo od mrtvih.« 

Lord Brighton. Kao čovjek bez vjere, znao je da s uskrsnućem 
Kristovim sve stoji i pada. Kao član prirodoslovnog društva u 
Londonu cjobio je zadatak do obori kršćansku nauku o Kristovom 
uskrsnuću. Nakon dugog proučavanja svega onoga što se zbilo oko 
uskrsnuća Isusova, izjava svjedoka, rekao je na sastanku na kojem 
je podnio izvještaj: »Ja sam trebao oboriti istinu o Kristovom 
uskrsnuću, no ta je istina oborila mene. Ja vjerujem u ono što sam 
dosada napadao«. — U Kristovo uskrsnuće. 

Zašto vjera u Krista kod mučenika? U gradu Antiohiji za 
vrijeme progona kršćana, uhvaćena je i sveta Margarita, djevica. 
Sudac poganin postavlja joj pitanje pred mnoštvom na sudu: »Kako 
ti držiš Bogom čovjeka koji je kao zločinac umro na križu između 
dva razbojnika?« Djevica odgovara protupitanjem: »Odakle ti to 
znaš?« Sudac: »To sam čitao u vašim knjigama!« Djevica zaključuje: 
»Ali u našim svetim knjigama piše i to da je Isus treći dan ustao iz 
groba i da je svojom vlastitom snagom uzašao na nebo, gdje sjedi 
zdesna svojem Ocu. Vi vidite samo poniženja našeg Gospodina, a 
ne vidite njegove slave ni sjaja njegova božanstva. Mi ne vjerujemo 
u njega što je bio raspet, umro i pokopan, nego jer je iz groba ustao 
i uzašao na nebo!« Ovih nekoliko redaka o Kristovom uskrsnuću 
imaju služiti kao neizbježivi dokaz da je naše uskrsnuće i moguće i 
nama zaista obećano. 

Krist potvrđuje i utvrđuje. Isusov prijatelj Lazar, koji je Isusa i 
učenike često primao u svoju kuću, umro je. Isus to zna i polazi s 
apostolima u njegov dom. Pokopan je Lazar i već je četvrti dan u 
grobu. Sestra Lazarova Marta dočekuje ga slomljena od tuge i 
govori: »Da si ti bio ovdje ne bi bio umro moj brat.« — »Uskrsnut 
će tvoj brat« — odgovara Isus. »Znam da će uskrsnuti« — odvrati 
mu Marta »o uskrsnuću u posljednji dan«. — Ožalošćena Marta 

ispovijeda vjeru u uskrsnuće tako živu među Židovima. No Isus 
nastavlja: »Ja sam uskrsnuće i život. Tko vjeruje u mene, ako i umre 
živjet će. Tkogod živi i vjeruje u mene, sigurno neće nigda umrijeti. 
Vjeruješ li u ovo?« — Marta reče: »Da, Gospodine: ja tvrdo 
vjerujem da si ti Sin Božji koji je došao na svijet.« — Isus odlazi na 
grob Lazarov, naredi da se grob otvori i poviče: »Lazare iziđi 
napolje!« Lazar je ustao iz groba, obavijen povojima po rukama i 
nogama. — Isus im reče: »Razvežite ga i pustite ga da ide!« 

Možemo si zamisliti radost njegovih sestara i brojnih posjetilaca 
koji su došli tješiti Mariju i Martu. Isusovi neprijatelji zaslijepljeni 
mržnjom, odlučuju da ga ubiju jer »svi će vjerovati u nj«. No Lazar 
je opet umro, kao i mladić iz Naina i kći Jairova. Mi pak znamo, da 
će na glas trublje, na poziv arkanđelov, svi čuti glas Sina Božjega i 
izići iz svojih grobova. Biti će to u »posljednji dan« — Isus to veli. 
No, tada više neće biti povratka u grob, u smrt i u raspadanje. 
Gospodinovo je veliko obećanje: »Zaista, zaista vam kažem, tko 
sluša moju riječ, i vjeruje onome koji me posla, ima živo vječni. On 
ne dolazi na sud, nego je već prešao iz smrti u život.« 

Drugo izdanje knjige. Na grobu Benjamina Franklina velikog 
fizičara i političara piše: »Ovdje počiva tijelo Benjamina Franklina. 
Ostale su samo korice, a knjiga je izvađena. O uskrsnuću od mrtvih 
knjiga će izaći u drugom, mnogo ljepšem izdanju.« — Često je pred 
drugima ispovijedao svoju vjeru. Na osnivačkom sastanku 
Sjedinjenih Američkih Država rekao je u uvodnom govoru: 
»Gospodo, bio sam dječak, muž pa sada starac. Došao sam do 
dubokog uvjerenja: ne može opstojati ni pojedinac, niti država bez 
Božje pomoći i zaštite zato: Pomolimo se!« — Pitali su ga jednom 
zgodom kako će to biti moguće da se sve čestice tijela, izmiješane 
sa svim drugim, odijele i sakupe u tijelo određenog čovjeka. Kako 
su se nalazili u njegovom kabinetu, fizičara, uzeo je prstohvat 
prašine i isto toliko veoma sitne željezne pilotine. Upitao je prisutne, 
može li tkogod razdijeliti jedno od drugoga. Svi su zanijekali. No on 
uze jedan snažni magnet, približi ga hrpici otpadaka i u tili čas, 
prašina od željeza poleti, odijeli se od zemljane prašine i sakupi se 
na magnetu. Rekao im je: »Eto kako može magnetska nerazumna 
sila učiniti ovo što ste vidjeli, kako ne bi mogla Božja svemogućnost 
i mudrost učiniti na sudnji dan da ostatke bilo kojega čovjeka sakupi 
u jedno?« 

Pretopljeno i obnovljeno. U zvoniku jedne crkve u Dalmaciji 
visi veoma staro zvono. Zvonilo je godinama, možda i stoljećima, a 
onda se jednog dana raspuknulo. Poslali su ga na popravak, i zvono 
se na radost vjernika opet uselilo u stari zvonik. Na zvonu je kratko 
zabilježena njegova povijest: »Ovo zvono raspuklo se zvoneći na 
slavu Božju. No pretopljeno i obnovljeno, i dalje slavi Boga.« — za 
čovjeka kažu daje »slava Božja«. Tolika ga nerazumna, živa i neživa 
bića slave svojom opstojnošću. Čovjek, jedino razumno biće na 
zemlji, slavi ga spoznajući njegovu veličinu. Svakom ljudskom biću 
dođe vrijeme da klone. Vjera nam govori, da će na sudnji dan, o 
uskrsnuću od mrtvih, ustati iz praha zemaljskog, te preobražen i 
dalje, kroz svu vječnost slaviti svojega Boga. Dakako, ako je to činio 
tokom svojeg zemaljskog života. 

Preobrazba. »Čovječe, sada si gusjenica, u groblju ćeš biti 
čahura, a o uskrsnuću ćeš biti prekrasni leptir« (Dante Alighieri). 
Kakove li razlike između ove tri prirodne faze kroz koje prolazi 
leptir. Kakove li divne moći koja je to utisnula za tisućljeća u prirodu 
toga stvorenja. Kako malo treba vjere, da će Svemogući i to učiniti 
sa mnom? — »Svi ćemo se promijeniti« — tumači Apostol. 

Zajednička sudbina. »Krist je htio umrijeti, jer mi moramo 
umrijeti; on je uskrsnuo da i mi mognemo uskrsnuti. Podijelio je s 
nama gorku čašu života, patnje i smrti, da bismo mi s njim podijelili 
veseli čas uskrsnuća, život i sreću besmrtnosti.« (Iz smrti u život). 

Nije ovdje! Znamo da je to anđeo rekao ženama na grobu u 
rano uskrsno jutro. »Zašto tražite živoga među mrtvima. Uskrsnuo 
je kako je rekao.« Anđeo im reče još i ovo: »Zar ne znate daje rekao: 
uskrsnuti ću treći dan?« Zvuči baš kao prijekor. 

»Kada na grobovima pokojnika, posebno na Dušni dan, 
gledamo mnoštvo ljudi koji u najvećoj tuzi, ili barem ozbiljnosti, 
stoje na grobovima svojih pokojnika, imao bih želju da podviknem: 
»Zašto tražite živoga medu mrtvima? Uskrsnuti će kao što je 
Gospodin umro i uskrsnuo.« — Odlična misao, kojoj bi mogli dodati 
Isusove riječi: »tko vjeruje u mene neće umrijeti nikada.« 

Oliver Clement. »Uskrsnuće je svijetlo što nam omogućuje da 
vidimo, zrak koji nam omogućuje da dišemo... Smrt je naše 
svagdanje stanje, ali po Uskrslome u naše biće obilno se prelijeva 
život i sve se pretvara u radost, u duboki mir u moguću ljubav.« 
Može li za svako ljudsko biće bit veća radost, doli uvjerenje, da će 

zauvijek živjeti, pošto po Uskrslome uskrsne, kao i da će uz blaženo 
gledanje Boga, gledati sve one koji su njega ljubili i one koje je on 
ljubio? 

Samo jedan uvjet — umrijeti čist. Da svu tu sreću postignemo 
traži se od nas ispunjenje samo jednog uvjeta. Koji je to? Neki 
francuski kapetan pripovijedao je često što mu se desilo za vrijeme 
rata. Jednog dana je sve bilo spremno za napad na neprijatelja. Svi 
su u potpunoj šutnji, svjesni da će se za koji čas suočiti sa smrću, 
koja će mnoge od njih povesti u svoje carstvo. No njegov momak u 
sveopćoj napetosti, mirno je četkao kapetanov kaput, pa onda kapu, 
napokon čizme. Časnik mu rekne neka se ostavi toga posla, jer je 
sada vrijeme priprave za smrt. Momak je sa savršenim mirom 
odgovorio: »Ako Gospodin kapetan već mora umrijeti, neka umre 
čist.« Veoma mudro, iako pomalo čudno. Kada bi barem dio te 
mudrosti posjedovali oni, koji vjeruju u smrt, sud i uskrsnuće od 
mrtvih, bilo bi im jasno da uskrsnuće od mrtvih ovisi o sudu, sud o 
smrti, a konačna sudbina od stanja duše. 

Spasonosni savjet. Da budemo uvjek pripravni da iz amrti 
prijeđemo u život, i kada dođe vrijeme po uskrsnuću u slavu 
Gospodnju, Apostol nas poučava: »Ili zar ne znate da smo svi mi 
koji smo kršteni u Krista Isusa, u njegovu smrt kršteni? Dakle s njim 
smo zajedno po krštenju ukopani u smrt da bismo, kao Stoje Krist 
uskrsnuo od mrtvih Očevom slavom, i mi živjeli novim životom. Jer 
ako smo postali jedno Kristovom smrću sličnom njegovoj, bit ćemo 
također i uskrsnućem sličnim njegovu.« (Rim 6, 3-6) — Da se to 
ispuni — traži se živjeti novim životom. Kako Apostol veli: mrtvi 
grijehu, a živi Kristu. 

Uskrsnuća od mrtvih nema bez umiranja i smrti. »Vjerujem u 
uskrsnuće tijela i život vječni.« Molimo to u Vjerovanju. To je 
završetak »Vjerovanja« koji naznačuje završetak svega zemaljskog 
zbivanja za svakog pojedinca. Nakon bolnog umiranja nastupa 
radosni učinak: Uskrsnuće i život vječni. Nitko to tako lijepo ne 
objašnjava kao sam Gospodin: »Zaista, zaista vam kažem ako zrno 
pšenice ne padne na zemlju i ne umre, ostaje samo. Ako li umre rodi 
veliki rod.« To govori Gospodin za sama sebe, ali se taj uvjet 
(umiranje) odnosi na svakoga od nas. Treba ispuniti jedan uvjet: 
»Ako mi tko hoće služiti, neka me slijedi. Gdje budem ja biti će i 
moj sluga!« Sv. Pavao: »Ono što ti šiješ ne oživljuje ako ne umre. I 

ono što šiješ nije lik koji će se pojaviti, već golo zrno, recimo, pšenice 
ili nekog drugog sjemena. A Bog mu daje lik kakav hoće i to svakom 
sjemenu njegov vlastiti lik. Tako je i sa uskrsnućem od mrtvih: sije 
se u raspadljivosti, uskršava u neraspadljivosti; sije se u sramoti, 
uskršava u slavi; sije se u tijelo zemaljsko — uskršava tijelo 
duhovno... Dodaje: »Bezumniče! Ono što ti šiješ, ne oživljuje ako 
ne umre!« (1 Kor, 15 35... 45). Ovo tumačenje je zaista blisko 
ljudskom umu. Povjesničari prethistorijskog vremena, baš to ističu, 
da je pokapanje čovjeka u položaju koji označuje izlazak iz zemlje, 
zaključak na temelju promatranja sjemena koje pada u zemlju, da 
iz nje opet izađe. Završavajući razmatranje o našem uskrsnuću, 
nakon naše smrti i pravednog suda, možemo ohrabreni Kristovim 
riječima i dalje, i još žarče moliti: 

Vjerujem u Kristov pravedni sud — 

Vjerujem u uskrsnuće od mrtvih! 

Vjerujem u život vječni! Amen — Tako neka bude. 


Vjerujem u život vječni 

Zaključne riječi našeg vjerovanja, označuju završetak našeg 
života i prelazak u život vječni. Vjera u vječni život, život nakon 
smrti, stara je kao i ljudski rod. O tome mnogo govori nauka o 
čovjeku, od njegova pojavka na zemlji, pa sve do danas. I uvijek 
iznova otkriva nove, nepobitne i začuđujuće dokaze o uvjerenju 
čovjeka da sa smrću sve ne svršava. 

Pračovjek i vječni život. Opet se moramo pozvati na 
najvjerodostojnije i najpozvanije znanstvene radnike, čija su 
najvrijednija otkrića sakupljena u knjizi o povijesti čovječanstva, 
koju uzastopno pratimo slijedeći čovjeka od prapovijesti u 
njegovom cjelokupnom razvoju. Evo izlaganja o njegovim 
uvjerenjima gledom na život poslije života, kako se to danas voli reći. 
Citiramo prof. J. Havvkes, a isto misle mnogi antropolozi zadnjih 
godina: »Neandertalac je razmišljao o besmrtnosti, Njegova vjera 
nije bila okrenuta samo prema magiji (kako su to neki godinama 
tumačili) nego poznaje snažne religiozne emocije. Pokojnici su 
pokopani u embrionalnom položaju, kako već spomenusmo u 

»kome mrtvi moraju čekati ponovno rođenje«. Moramo opet 
spomenuti i nedavno otkriće »svetog« kamena, na kojem su ucrtani 
nebo, zemlja i pakao te stablo svijeta koje završava u svijetu duhova. 
Tu je već uključena vjera u nagradu i kaznu u drugom životu! 
Časopis »Reader Digest« govori o čovjeku koji je živio 240.000 
godina unatrag i veli: »Njihovi mozgovi bili su iste veličine kao i naši, 
u nekim slučsjevima i veći... pokapali su svoje mrtve uz veliko 
poštovanje, što govori o njihovom vjerovanju u zagrobni život.« 

Izvanredno vrijedne slike sačuvane na stijenama špilja od 
Sjevernog mora do Juga Afrike, nisu ništa manje vrijedne, vele 
učenjaci, od onoga što je stvoreno zadnjih deset tisuća godina. Otac 
Breuil, jedan od najvećih svjetskih arheologa tvrdi da su te slike, kao 
i one iz Starog svijeta, pa i iz vrijednih kršćanskih katedrala, 
posvećene na neki način kultu mrtvih. Svakako na svoj način. To 
vrijedi i za prve civilizacije nastale u daljnjem razvoju ljudskog roda. 
Druga knjiga »Historije čovječanstva« koju je napisao sir Leonar 
Wooley, odlikovan radi svojeg znanstvenog rada govori o životu 
civiliziranih naroda i kaže: »Sumerani su gajili vjeru u život na 
drugom svijetu. Nijesu stavljali u grobove svojih pokojnika samo 
posuđe s hranom i pićem, nego i figure božice toga svijeta da ih 
preporuči u tom svijetu.« U nastavku piše: »Sumerani nisu smrt 
smatrali potpunim svršetkom čovjekova postojanja... U pre- 
kogrobni život su vjerovale sve rase Staroga svijeta, čak su mrtve 
unatrag četiri tisućljeća počeli sahranjivati u svojim kućama, 
vjerujući da ostaju s njima.« Dakle opet: nisu nestali nego na neki 
način žive i dalje. 

Egipćani o čijoj smo vjeri već ponešto rekli, ostavili su uvjerljive 
tragove u raznim zapisima, o dubokoj vjeri u drugi život: »On 
gleda«, »on vidi«, »on nije mrtav«, nedvojbeno svjedoče o vjeri u 
život nakon smrti. Ponavljamo već zabilježeno, jer ide uz ovo 
razmatranje, i sljjedeće: »Čovjekživi i nakon smrti. Njegova su djela 
njegovo blago. Čovjek koji na to ne misli luda je, ali onaj koji je stigao 
na drugi svijet bez opakih djela, živjet će ondje kao bog.« Elementi 
koji podsjećaju na kršćanske istine. Dobri će dobro proći, oni koji 
su dobro činili, no teško grešnicima: »A što se tiče suda koji sudi 
grešnicima, znaj da on neće biti popustljiv prema bijednicima. Teško 
onome koji bude optužen da je svjesno griješio.« — Podsjetimo se 
prethistorijskog kamena na komu je ucrtano nebo, ali i pakao. 


Dobivamo jasnu sliku o vjeri u vječni život — ali različit za dobre i 
za zle. 

Vjera Grka i Rimljana . Ne spada u davnu prošlost, o njoj 
učenici već u osnovnoj školi stječu bitne pojmove, osnovica je 
jednaka: iza smrti se ide na sud. Dobri idu u društvo bogova, opaki 
u mjesto teških muka. 

Težnja za sretnim životom. Tako bismo mogli zaokružiti sve što 
smo dosada naveli. No kako to protumačiti? 

Poznato je da golema jata ptica pjevica, kad se približava jesen, 
odlaze u toplije krajeve. To čine i one koje su se godine izlegle i nisu 
još upoznale zimu, led, snijeg, hladne vjetrove i nestanak hrane. Sve 
do današnjeg dana prirodoslovci nisu uspjeli utvrditi što ih to vodi 
na tom putu, i kako se kroz milijune godina putujući orijentiraju u 
svojem lijetu. Thj nagon je tako snažan da mu se ta nerazumna bića 
ne mogu suprotstaviti. Pokušali su ptice, kada dođe vrijeme selenja, 
zatvoriti u velike hale, no one su uporno letjele u smjeru sjever — 
jug. Neki su mislili da se orijentiraju prema suncu odnosno 
zvijezdama, no one su i za oblačnog vremena zadržale određeni 
smjer. Mislili su daje u pitanju zemljin magnetizam, pa su pokušali 
jakim magnetima taj prirodni magnetizam izmijeniti. Ni to nije ništa 
promijenilo. Svakako je jedno sigurno: njihov nagon ih ne vara, 
vođeni njim svake godine stižu sigurno u krajeve gdje je uvijek 
sunce, gdje nema nikada zime i smrzavice, gdje uvijek mogu nalaziti 
hranu. Nitko nije uspio do sada razjasniti što vodi pčelu da se nakon 
letenja između tisuća cvijetova, sa udaljenosti od nekoliko 
kilometara, uspije vratiti u svoju košnicu. Lav osjeti vodu u pustinji 
na višekilometarskoj udaljenosti, jer o tome ovisi njegov život. Ribe 
dolaze iz Sargaškog mora i mrijeste se u rijekama koje utječu u 
Jadran, a onda se vraćaju kroz Sredozemno more i Ocean u pre¬ 
bivalište svojih roditelja, i to putem kojim nisu nikada prošle. I tako 
se kroz milijune godina ispunjava plan koji je usađen u njihovu 
narav. 

Čovjek je najinteligentnije biće na zemlji. Od prethistorijskih 
vremena sve do danas imao je jasne i čvrste predodžbe o jednom 
drugom životu i drugom svijetu. Govori se o stotinama tisuća godina 
unazad. Ta je vjera nerazdvojivo srasla s tim najsavršenijim bićem, 
održala se sve do danas kada se govori o veoma visokom postotku 
onih koji se deklariraju kao vjernici. U tim svim vjerskim 

zajednicama se vjera u prekogrobni život uzima kao temelj vjersko« 
života. Postavimo pitanje: »Da lije moguće, da se za razliku od svih 
drugih stanovnika zemlje: životinja, ptica, insekata, riba, itd. jedini 
čovjek, najsavršenije biće, vara od početka, jer svoj način života tako 
usmjerava dapostigne onaj drugi nevidljivi nedoživljeni svijet. Život 
nakon smrti. Čovjek se oduvijek radi postizanja te svrhe mnogo toga 
odricao (seksualni propisi već u prethistoriji, zakoni zajednice, za¬ 
brane i obaveze), samo da postigne cilj — kojega nema.« Da li, dakle 
ta težnja, ili ako možemo reći »nagon« prema »nepostojećem cilju« 
označuje čovjeka kao promašeno biće u cjelokupnoj živoj prirodi. 
Nije teško odgovoriti na to pitanje. 

Svrha čovjekova života u svjetlu nauke. Zovu ga najveći 
povjesničar iza francuske revolucije, pa i uopće. Ime mu je dr. 
Arnold Toynbee. Vrlo se često spominje, iako je umro prije 
dvadesetak ili nešto više godina. Napisao je djelo u deset knjiga 
»Studija o historiji čovječanstva«. Već po naslovu se vidi da se ne 
bavi samo iznošenjem povijesnih činjenica, nego istražuje razne 
uzroke i posljedice, povijesnih zbivanja, njihovu povezanost i si. 
Jedan sveuč. profesor, ateista, je označio to djelo po mnogim 
oznakama kao najveće povijesno djelo zadnja dva stoljeća, samo je 
jedno zamjerio. Veliki povjesničar kaže da je dominantna snaga u 
povijesti — Bog, da je 19 civilizacija (Sumerani, Hetiti, Egipćani, 
Asirci, Babilonci itd) propalo, jer su ostavili Božje — moralne 
zakone, pa da to čeka i današnji svijet. Jedini je spas: Vratiti se 
Kristu.« Ovo sve samo radi razjašnjenja. On naime veli: »Svrha je 
postojanja ljudskog roda, ulazak u kraljevstvo nebesko — u vječni 
život. 

Profesor Teller je jedan od najvećih atomskih fizičara na 
Zapadu. Jednom prilikom novinari su mu postavili pitanje: »Stoje 
njemu najvažnije u njegovom životu. Mislili su da će reći njegova 
sveučilišna katedra, biblioteka, znanstveni rad. On je kratko 
odgovorio: »Menije najvažnije da moja žena, moja obitelj, dakako 
i ja dođemo u kraljevstvo nebesko.« Opet i opet: vječni život. 

Obitelj Kennedy. Svakako obitelj čije se ime već desetljećima 
nalazi veoma često na stranicama dnevnog tiska, ili drugim javnim 
medijima. Kada je ubijen predsjednik J. F. Kennedy, njegov brat 
Robert, ministar u njegovoj vladi, često je odlazio na njegov grob. 
Pitali su ga o čemu razmišlja kada se nalazi na grobu svoga brata. 

Odgovorio je: »Razmišljam kako ću se opet naći s njime u drugom 
životu. Svakako i u životu i u smrti, vjera u vječni život daje čovjeku 
i poticaje za rad, i snagu u trpljenju i veliku nadu za budućnost. 

Nisam umro nego živim. Na pogrebnoj misi za predsjednika 
Kennedya po želji njegove supruge pjevali su u čast Gospi: Ave 
Maria. I još nešto po želji cijele obitelji, staru crnačku duhovnu 
pjesmu: »Nisam umro nego živim, jer gledam Boga. Aleluja!« 
Rekosmo tokom razmatranja, vječni život se naziva »Blaženo 
gledanje« — dakako — Boga. Na temelju biblijskih poruka! I 
Gospodin tvrdi da će oni koji to zasluže: Boga vidjeti. Apostol kaže 
da ga sada vidimo kao u ogledalu i zagonetki, a tada ćemo ga gledati 
»licem u lice«. To zapravo i predstavlja vječni život, prema kojemu 
čovjek mora težiti cijeli zemaljski život i zavrijediti da uđe u onaj 
život u koji vjeruje ljudski rod oduvijek. 

Kako u nebo? Isus daje savjet. Postoje financijski stručnjaci koji 
dijele savjete ljudima kako će umnožiti svoje blago. I Isus daje 
savjet: »Ne sabirajte sebi blago na zemlji, gdje ga izgriza moljac i 
rđa; lopovi potkopavaju zidove i kradu ga! Nego sabirajte sebi blago 
na nebu, gdje ga ni moljac ni rđa ne izgrizaju, gdje lopovi ne 
prokopavaju zidove i ne kradu«! (Mt 6,19-21). 

Ili Bog ili bogatstvo. Sudbonosni odabir. »Ne možete služiti 
Bogu i bogatstvu. Isti savjet na drugi način, koji netom čusmo o 
blagu zemaljskom i blagu nebeskom. Kratki zaključak: »Najprije 
tražite kraljevstvo Božje i njegovu pravednost«. Svećenici, naročito 
oni stariji godinama prinose mise na nakanu darovatelja. Kako malo 
na nakanu da svi članovi obitelji dođu u nebo. Netko se ne sjeća niti 
jedne. Potresno i nevjerojatno. 

Dva sudbonosna puta. Jedan vodi u kraljevstvo, vječni život, 
drugi u propast opet: vječnu. Nije potrebna anketa da se ustanovi 
broj jednih odnosno drugih. Isus daje podatke: »Široka vrata i 
prostran put vode u propast, i mnogo ih ide njim. Kako se uska vrata 
i tijesan put koji vodi u život, i malo ih je koji ga nalaze.« — Čovjeka 
podilaze žmarci kada o tome razmišlja. No koliko takovih hoda 
zemaljskim putevima, tražeći pravi put u pravom smjeru: prema 
Bogu? Ako igdje vrijedi onda ovdje svetopisamska: »Nema čovjeka 
koji bi razmišljao o srcu svome«? Nije li za bojati se da će završiti 
prometnom nesrećom na sudbonosnoj prometnici? 

Sinovi kraljevstva i tame. Kraljevski sinovi, sjajno odjeveni, u 

svjetlu i sjaju određeni su da postanu baštiniti toga kraljevstva. To 
je Bog namro izabranom narodu Izraelaca. No kada je došao 
»baštinik« kako sebe naziva^ nisu ga primili, nego zaključili: »ubijmo 
baštinika«, što su i učinili. Sto za njih Isus veli: »Sinovi kraljevstva 
biti će bačeni u tamu najkrajnju, gdje će biti plač i škrgut zubi.. 
Svjetlo je došlo na svijet, ali ljudi su više ljubili tamu« — Zato su 
otišli u tamu najkrajnju jer su nju i ljubili. 

Sudbina Isusovih učenika. Isus apostolima: »Bičevat će vas po 
sinagogama, izvoditi pred kraljeve i upravitelje, mrzit će vas zbog 
mene, ali vam kažem: »Ne bojte se onih koji ubijaju tijelo, a duše 
ne mogu ubiti. Bojte se radije onoga koji može i dušu i tijelo uništiti 
u paklu«! (Mt, 10,28). Gospodin ovdje govori da će i tijelo, zajedno 
s dušom, primiti kaznu u paklu. Apostolima upućuje riječi 
ohrabrenja: »Što se vas tiče, izbrojene su vam i vlasi na glavi«. 
Kakovu sigurnost ulijeva Gospodin u duše onih koji njemu 
pripadaju. Dok će jedni tijelom i dušom u pakao, njihove će čak i 
vlasi čuvati, a nekmoli neumrle duše. Što se pak tiče njihova 
ovozemaljskog života on tvrdi: »Tko zbog mene izgubi svoj život, 
sačuvat će ga!« Svakako u prvom redu apostoli, njihovi nasljednici 
koji će krvlju zapečatiti svoje svjedočanstvo. No isto takomajke, koje 
će život »izgubiti« rađajući i odgajajući brojnu djecu zajedno s 
plemenitim očevima. Toliki koji će svoj život »izgubiti« dvoreći 
bolesnike i vodeći brigu za one najbjednije. Isus njima obećava da 
će ući u njegovo kraljevstvo, »jer što god su činili onima najmanjima, 
njemu su učinili«. Kako je to lako shvatiti, a kako je teško shvatiti i 
prihvatiti. 

Pšenica i ljulj. Isusova priča o njivi zasijanoj pšenicom, po kojoj 
neprijatelj zasija otrovni ljulj. Tumači vele daje veoma sličan pšenici, 
ali je veoma otrovan. Sluge ražalošćene hoće da iščupaju zle biljke, 
ali gospodar ne da nego veli: »U vrijeme žetve reći ću žeteocima: 
»Pokupite najprije ljulj te ga svežite u snopove da se spali, a pšenicu 
saspite u moju žitnicu«. Na ovom svijetu je često teško razlikovati 
međusobno ljude, pa i vjernike. Tek na sudu Božjem se otkriva tko 
ima oznake pšenice vrijedne Božje žitnice, a tko ima oznake 
vjernika, sličan mu u štočemu, ali u sebi nosi otrov. Svaki čovjek zna 
vrlo dobro što je u njegovoj nutrini. Ne očisti lije od otrova, doživjet 
će sudbinu ljulja. Učenici su Isusa zamolili da pojasni narodu tu 
prispodobu. On to i učini: »Dobro sjeme su sinovi kraljevstva, sijač 


Sin Čovječji. Ljulj su djeca Zloga. Neprijatelj koji ga posija jest 
đavao. Žetva je svršetak svijeta, a žeteoci anđeli. Kao što se ljulj 
skuplja i baca u oganj, tako će biti na svršetku svijeta. Sin Čovječji 
će izaslati svoje anđele da pokupe iz njegova kraljevstva sve 
zavodnike i zlikovce da ih bace u ognjenu peć, gdje će biti plač i 
škrgut zubi. Tada će pravednici zasjati poput sunca u kraljevstvu 
svoga Oca«! (Mt 13,37-43). — Stravična slika o ognjenoj peći, gdje 
će biti plač i škrgut zuba«, ima samo jednu svrhu, da one koji žive 
kao sinovi Zloga, upozori na očajnu sudbinu, ako svog zlog oca ne 
ostave. Pravednici, da kuda će nego u kraljevstvo svojega Oca, gdje 
će sjati kao sunce. Isus završava opomenom: »Tko ima uši neka 
čuje!« 

Dobre i zle ribe. Dobre i zle ribe u istoj mreži. Dobre ribari 
pokupe u posude, a rđave bace. — Pouka Isusova: »Tako će biti i na 
svršetku svijeta. Izići će anđeli, odijelit će zle od pravednika, te će ih 
baciti u peć ognjenu, gdje će biti plač i škrgut zubi«. (Mt 13,47-59). 
U evanđelju se ove ozbiljne prispodobe, s najozbiljnijom poukom 
spominju jedna za drugom. Učitelj ponavlja sa svojim slušačima 
pouku koja je presudna za svakog čovjeka. Ona je tako jasna, da je 
može shvatiti svaki čovjek, ako ne želi nju prihvatiti, njegova nesreća 
zbiti će se njegovom krivnjom. S druge strane, pravednici isto tako 
slušaju obećanja koja im jamče ulazak u kraljevstvo Božje. 

Zle sadnice. Farizeji i književnici slijedili su Isusa za vrijeme 
njegova propovijedanja, ali ne da nauče i upoznaju kraljevstvo 
nebesko, nego da Isusa uhvate u riječi. Kada su Isusu rekli jednom 
prilikom apostoli, da su se njegovi neprijatelji sablaznili, kratko je 
odgovorio: Iščupat će se svaka sadnica koju nije zasadio moj nebeski 
Otac. Pustite ih! To su slijepe vođe slijepaca. A kad slijepac slijepca 
vodi, obojica padnu u jamu«. (Mt 15,18). Sadnica iščupana iz zemlje 
osuđena je na propast. Osuši se i ide u oganj. Osuđen je na propast 
svatko kada se dade zaslijeptit krivim vodstvom svojih strasti ili 
krivih učitelja. 

Cijeli svijet ili vlastita duša. Isus ponavlja pouku o životu koji 
svaki gubi, ako ga želi pod svaku cijenu sačuvati, a tko radi njega 
život izgubi, taj će ga naći. — Slijedi pouka i veliko obećanje onima 
koji ne žale svog života: »Sin Čovječji ima doći u slavi Oca svoga, u 
pratnji anđela, te će tada naplatiti svakom prema njegovim 
djelima«. Dakako da i tu vrijedi veliko obećanje; »koji su činili dobro 

uskrsnuti će na život, ali isto tako vrijedi i prijetnja: koji su činili zlo 
uskrsnuti će na osudu«. Lošim đacima brižni učitelj ponavlja pouku 
koju moraju zapamtiti, tako dugo dok je ne nauče. Ipak, na kraju 
svega, biti će dobrih i nagrađenih, zlih i osuđenih. 

Navođenje na gtijeh. Govoreći o navođenju na grijeh, Isus 
slično kao kada govori o preljubu, daje isti savjet s nešto drugačijom 
opomenom »Ako te navodi na grijeh tvoja ruka ili noga, odsjeci je 
i baci od sebe, jer ti je bolje hromu i kljastu ući u život, nego da budeš 
s dvjema rukama ili s dvjema nogama bačen u vječni oganj. Ako te 
i tvoje oko navodi na grijeh iščupaj ga i baci od sebe, jer ti je bolje s 
jednim okom ući u život, nego da budeš s dva oka bačen u ognjeni 
pakao« (Mt 18,8-19). Iz te pouke slijedi zaključak da radi ulaska u 
vječni život, čovjek mora obuzdati i ruku i nogu kada §a vuku na 
zlo. Kao da su odsječene. I oko mora biti mrtvo za nedostojne stvari, 
kao da je izvađeno. Radi se dakako o duhovnom sakaćenju! 
Nagrada je život vječni. Kazna: oganj vječni. 

Neizmjerna nagrada za potpunu predanost. Gospodin susreće 
bogatog mladića i poziva ga da proda sve što ima, podijeli 
siromasima i pođe za njim. Evanđelista veli da je otišao žalostan, jer 
je bio veoma bogat. Isus tada govori svojim učenicima kako će 
»lakše deva proći kroz iglene uši, nego bogataš ući u kraljevstvo 
nebesko. — Apostol Petar postavlja^ pitanje: »Evo, mi smo sve 
ostavili radi tebe i pošli za tobom. Što ćemo mi za to dobiti?« 
Odgovori mu Isus: »Svaki koji poradi mene ostavi kuću ili braću, ili 
sestre, ili oca ili majku, ili ženu, ili djecu, ili njive, on će stostruko 
primiti i baštiniti život vječni« (Mt 20,19,29). Čovjek ima na zemlji 
mnoga dobra: roditelje, rodbinu, svoju obitelj, svoje imanje.Tko 
radi Isusa to ostavi i pođe za njim, dobiti će najveću nagradu — 
vječni život. Jer u ovom životu, sve što posjeduje mora ionako 
ostaviti kada dođe smrt. Vječni život koji će mu biti nagrada, neće 
nikada prestati, niti će u njemu išta izgubiti. 

Svadbena gozba. »Kraljevstvo je nebesko slično kralju koji 
priredi gozbu svojem sinu, te posla sluge da pozovu uzvanike na 
svadbu.« Tako počinje jedna od Isusovih priča. Uzvanici su neki 
odbili, a neki sluge uhvatili, izgrlili ih i ubili. »Kralj se razbjesni te 
posla svoju vojsku i pogubi ubojice, a grad im zapali«. Dobri kralj 
šalje ponovno sluge da pozovu na gozbu »koga god nađu«. Otiđoše 
na putove te dovedoše i dobre i zle, tako da se dvorana napuni. 

Tada kralj uđe da pogleda goste. Nađe tamo jednog čovjeka 
koji ne bijaše obučen u svadbeno ruho te mu reče: »Prijatelju, kako 
si ušao ovdje bez svadbenog ruha?« On zanijemi. Tada kralj 
zapovijedi; »Svežite mu ruke i noge, te ga bacite van u tamu, gdje 
će biti plač i škrgut zubi!« Jer premda su mnogi zvani, ipak ih je malo 
izabranih. (Mt 22,... 14). 

Dobri kralj je Bog, koji sve poziva u svoje kraljevstvo, koje 
uspoređuje sa svadbom. Svi smiju doći. I oni sa ceste. Svi će 
sudjelovati na gozbi i veselju. Samo se jedno traži: pristojna odjeća. 
Čista ma da i pokrpana, što će pokazati poštovanje prema kralju. 
Tko ni toga nema, mora van u tamu gdje će biti plač i škrgut zubi. 
Slika kraljevstva nebeskog gdje će oni koji se odazovu biti za stolom 
sa Kraljevim sinom, drugi će biti bačeni u tamu«. Jedno i drugo 
predstavlja vječnost: sretnu i nesretnu. Ovisi o odazivu na poziv i 
svadbenom ruhu. 

Sedmerostruki jao. Kome? Književnicima i farizejima. Zašto? 
Jer su se protivili pozivu koji im je uputio Ivan Krstitelj, a sada i sam 
Gospodin. Isus ponavlja svoje prijetnje radi njihovog života, a onda 
veli: »Jao vama književnici i farizeji, licemjeri jedni, koji ste slični 
okrečenim grobovima što se izvana pričinjaju lijepi, a iznutra su puni 
mrtvačkih kostiju i svakog truleža... Guje i zmije od zmija! Kako 
ćete, pobjeći od osude paklene?« Strašne riječi, ali upućene onima 
koji su njima poslane proroke« ubijali, razapinjali, bičevali i pro¬ 
gonili iz grada u grad«. — Napokon su ubili »začetnika života« kako 
će to u propovijedi istaknuti Stjepan đakon... Isus je to izrekao 
javno pred narodom, i označio vrstu ljudi, koji neće izbjeći paklenoj 
osudi nego će biti zauvijek odbačeni, jer su izvana vršili djela 
pobožnosti, no u duši su bili puni zmijskog otrova. 


Najveće jamstvo za ulazak u vječni život 

Nakon što je na čudesan način umnožio kruh i ribu i otišao u 
grad Kafarnaum, mnoštvo je išlo za njim. lađa im Isus progovara: 
»Zaista, zaista vam kažem ne tražite me što ste vidjeli čudesa, nego 
jer ste jeli one kruhove i nasitili se. Nastojte sebi pribaviti ne 
propadljivu hranu, već hranu koja ima trajnost za vječni život«. Isus 

nagovješta tajnu Euharistije, koja će biti hrana za dušu i jamstvo za 
ulazak u vječni život. Mnoštvu govori: »Kruh je naime Božji onaj, 
koji silazi s neba i daje život svijetu«. Narod viče: »Daj nam uvijek 
taj kruh!« Na to odgovara Gospodin: »Ja sam kruh života«. I tada 
nastavlja sa tumačenjem velike tajne koju tom prilikom obećava, da 
ju na posljednjoj večeri svijetu podari. Evo Isusovih obećanja: 

»Ja sam kruh života... tko od njega jede ne umire«... »Ako tko 
jede od ovoga kruha, živjet će zauvijek. Kruh koji ću ja dati jest tijelo 
moje za život svijeta«. Židovi koji su dan prije vidjeli čudesno 
umnažanje kruha i ribe i htjeli ga učiniti kraljem, sada drsko viču: 
»Kako nam ovaj može dati tijelo svoje za jelo?« Isus tada mnoštvu 
daje najveća obećanja koja je čovjek primio ikada: 

»Zaista, zaista, kažem vam, ako ne jedete tijela Sina Čovječjega 
i ne pijete njegove krvi, nećete imati života u sebi«. Jasno je da Isus 
ne misli na tjelesni život, jer govori o netjelesnoj hrani i piću bez 
kojega nema života. Kao što čovjek koji ne blaguje hranu potrebnu 
tijelu, kao i bez pića, sigurno umire. Slijede nova obećanja, jedno 
veće od drugog: 

»Tko jede moje tijelo i pije moju krv, ima vječni život. I ja ću 
ga uskrisiti u posljednji dan. Tijelo je moje pravo jelo i krv je moja 
pravo piće. Tko jede moje tijelo i pije krv moju, ostaje u meni i ja u 
njemu«. Isus je došao, kako reče da imamo život, i to da ga imamo 
izobila. Dakako nije mislio na tjelesnu smrt, nego na vječni život, 
kako to u propovijedi o euharistiji više od deset puta ponavlja. Da 
pojasni o kakvom se to životu radi Isus poučava u nastavku: 

Kao što je mene poslao živi Otac, i kao što ja živim zbog Oca, 
tako će i onaj koji mene jede živjeti zbog mene... Tko jede ovaj kruh 
živjet će uvijeke«. 

Gospodin govori da gaje poslao »živi Otac«. Neizmjerni i vječni 
Bog, a on njegov Sin, Bog od Boga, kako molimo, živi oduvijek 
rođen od Oca, tako svaki onaj tko njega blaguje, živi zbog njega — 
Sina Očevog. Isti božanski život koji se prelijeva od Oca na Sina,od 
Sina se prelijeva na sve one koji se s njim sjedine otajstvenim 
blagovanjem. Tko je pak s Boga sjedinjen od Boga živi, ne može 
umrijeti on živi zauvijek. Na taj način Gospodinove riječi: »ostaje u 
meni i ja u njemu« postaju bjelodane i potpuno shvatljive, 
označujući najveću sreću koju čovjek, stvorenje Božje, može i 
zamisliti i postići. 


Veliko obećanje 


O tom smo netom razmišljali. Vječni život za one koji se s 
vječnim Bogom sjedinjuju u sv. Pričesti. Dvadeset stoljeća svjedoče 
o živoj vjeri u tu istinu i o neuništivoj nadi u njezino ostvarenje. 
Danas ima na svijetu oko 950 miliona katolika, i oko 300 milijuna 
pravoslavnih, koji vjeruju da je Bog prisutan u komadiću kruha. 
Traže neumorno taj kruh, blaguju ga, i osiguravaju ovdje zaštitu a 
nakon smrti život u Bogu, No postoji još jedno »veliko obećanje« 
koje se temelji na privatnoj objavi. Crkva ga prihvaća i preporučuje. 

Štovanje Srca Isusova. Rašireno je po cijelom katoličkom 
svijetu. Nema gotovo crkve bez kipa Srca Isusova. Isus je prikazan 
kako pokazuje na svoje Srce, kopljem probodeno, ovjenčano 
trnjem, i plamenom koji izbija iz srca i križem u njemu. Pobožnost 
je stara više od tristo godina. U samostan u Paray le Monialu, 
redovnica M. Margareta Alacoque, ima viđenje Isusa u ljudskom 
liku, kako se danas prikazuje. Preko nje poziva ljudski rod da se 
posveti njegovom Srcu, štuje ga, pa će primiti mnoga dobra. No 
najveće je »veliko obećanje: Svima i koji se budu pričestili na prvi 
petak u mjesecu kroz devet mjeseci uzastopce, obećajem, milost 
pokore na samrti. Oni neće umrijeti u nemilosti ni bez sakramenata. 
Moje će im Srce biti utočište u posljednjem času«. To su Isusove 
riječi, a uz to obećava mnoge druge milosti. Ne radi se o nekon 
praznovjerju nego o brizi za vlastitu dušu, što ne može Božje Srce 
zaboraviti i previdjeti. Mnogi ističu, da su nakon obavljene velike 
devetnice, godinama nastavili s mjesečnom ispovijedi i pričesti. Pa 
to i nije ništa drugo, doli uporna borba protiv zla u sebi, i sjedinjenje 
sa samim Bogom. 


Još jedno obećanje 

Ukazanje u Fatimi. U portugalskom mjestu Fatimi, 1917, godi¬ 
ne se ukazuje Majka Božja u toku šest ukazanja djeci: Luciji, Franji 
i Jacinti, te poziva ljudski rod na pokoru, obraćenje i posvetu 

njezinom Bezgrešnom Srcu. Govori kako rat, glad, suša, poplave, 
epidemije dolaze kao kazne na ljudski rod koji previše vrijeđa 
Boga«. Proriče nove ratove, koji su se već zbili, a u trećem ukazanju 
im daje vidjeti otvoreni pakao i mnoštvo duša koje u nj padaju, »jer 
nitko ne moli za njih«. Mir i blagostanje će zavladati, ako se svijet 
obrati, a kao put do obraćenja posvetu njezinom Bezgrešnom Srcu. 
Najveće je pak obećanje u slijedećem: Tko se kroz pet prvih subota 
u mjesecu pobožno ispovijedi i pričesti, izmoli krunicu, i kroz 
desetak minuta razmatra o jednoj desetini bilo kojega otajstva, po 
njezinom zagovoru, na času smrti će dobiti milost da pođe s ovog 
svijeta u prijateljstvu s Bogom. Kako je već rečeno kod pobožnosti 
Srcu Isusovu, ne radi se o nekoj čaroliji,nego o upornom nastojanju 
da se kroz cijeli niz mjeseci misli na dobro svoje duše, na ljubav 
Božanskog Srca našeg Spasitelja, kao i na brigu majčinskog Srca 
Marije, Isusove i naše majke. 


Zaključak 

Ovo je djelce posvećeno, kako se to kaže: posljednim stvarima. 
Smrt, sud, uskrsnuće, vječni život su stvari na koje po Duhu Božjem 
treba uvijek misliti. Tko misli na smrt, koja nas kida od svega, tko 
misli na sud u kojem se za sve polaže račun taj će veoma lagano 
zaključiti da ulazak njegov u drugi vječni život - sretni ili nesretni, 
ovisi o njegovom životu i njegovoj smrti. Stari rekoše: »kakav život, 
takva smrt«. Mi pak možemo zaključiti: »kakva smrt, takav vječni 
život.« 

